Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
សន្និសីទប្រចាំឆ្នាំ PH Conference 2023 រៀបចំដោយក្រុមហ៊ុន ប៉េង ហួត គ្រុប	https://business-cambodia.com/articles/ph-conference-2023-organized-by-peng-huot-group	ភ្នំពេញ៖ ក្រុមហ៊ុន ប៉េង ហួត គ្រុប បានរៀបចំកម្មវិធីសន្និសីទប្រចាំឆ្នាំ ឬ PH Conference 2023 សម្រាប់អ្នកចូលរួមដោយសេរី ក្រោមប្រធានបទ “ការរួមចំណែកជាវិជ្ជមានរបស់ឪពុកម្តាយចំពោះការលូតលាស់ផ្នែកបញ្ញាស្មារតីរបស់កូន” ក្នុងគោលបំណង បង្កើនការយល់ដឹងអំពីផលប៉ះពាល់ផ្លូវចិត្តទាំងឪពុកម្តាយ និងកូន ហើយក៏ជាការរួមចំណែកក្នុងការយកចិត្តទុកដាក់លើកិច្ចការសង្គម និងការគ្រប់គ្រងសុខុមាលភាពឱ្យមានភាពល្អប្រសើរផងដែរ។ សន្និសីទ PH Conference នេះត្រូវបានរៀបចំឡើងនារសៀល ថ្ងៃសៅរ៍ ទី០២ ខែធ្នូ ឆ្នាំ២០២៣ ស្ថិតនៅទីតាំងអគារសាលសន្និបាត និងប្រារព្ធពិធីមង្គលការ ភីអេច ហ្រេ្គនហល (PH Grand Hall) ក្នុងគម្រោង បុរី ប៉េង ហួត ហ្គ្រេនស្តា ផ្លាទីនីម (បឹងស្នោ) ខណ្ឌច្បារអំពៅ រាជធានីភ្នំពេញ ដែលមានវត្តមានចូលរួមពីវាគ្មិនកិត្តិយសដែលមានជំនាញ និងបទពិសោធន៍ជាច្រើនឆ្នាំលើសុខភាពផ្លូវចិត្តកុមារ និង ជំទង់ ពីមជ្ឈមណ្ឌលថែទាំ និងស្រាវជ្រាវការប៉ះទង្គិចផ្លូវចិត្ត (CTRO) និងអ្នកជំនាញមកពីសាលាអប់រំពិសេសក្តីសង្ឃឹមកុមារ (Hope Kids)។ សន្និសីទប្រចាំឆ្នាំ PH Conference គឺជាការចែករំលែកចំណេះដឹង និងបទពិសោធន៍ទាក់ទងទៅនឹងប្រធានបទល្អៗ ពីវាគ្មិនដែលមានជំនាញផ្សេងៗចូលរួមក្នុងការចែករំលែកទៅកាន់សាធារណជន ដែលនេះគឺជាវប្បធម៌ចែករំលែកចំណេះដឹង និងបទពិសោធន៍ដល់សង្គម ហើយក៏ជាផ្នែកមួយនៃការរួមចំណែកលើកកម្ពស់វិស័យអប់រំផងដែរ ដោយស្របតាមបង្គោលទាំង៣ នៃការងារសង្គមរបស់ ប៉េង ហួត គ្រុប ពោលគឺ៖ ការអប់រំ បរិស្ថាន និង សង្គម៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T09:37:06.925Z", "category": "PR", "views": 89, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
បិតាវិនិយោ.គ Warren Buffett ប្រាប់ចំៗពីរបស់៥យ៉ាង មិនគួរចាយលុ.យទិញ បើមិនចង់មានបញ្ហាក្នុងជីវិត	https://business-cambodia.com/articles/5-things-avoided-to-buy-from-warren-buffett	ចាយត្រូវកើនប្រយោជន៍ ចាយខុសនាំអសោចខាតប្រយោជន៍ដល់ខ្លួន។ ការចាយវាយពិតជាផ្នែកមួយដ៏សំខាន់នៃស្ថានភាពជីវិត ត្បិតថាបើមនុស្សចាយលុយត្រូវ ចំណូលនឹងកើនជីវិតភាពច្បាស់ជាធូរធារ តែបើជ្រុលជាចាយខុសផ្លូវច្បាស់ជាវេទនា នាំទុក្ខដាក់ខ្លួនមិនខាន។   ពាក់ព័ន្ធនឹងការចាយវាយនេះដែរ បិតាវិនិយោគ Warren Buffett បានប្រាប់ចំៗអំពីរបស់៥យ៉ាង ដែលមនុស្សមិនគួរចំណាយលុយលើ ព្រោះវាអាចនាំឱ្យខាតប្រយោជន៍ រាំងស្ទះដំណើរនៃការសម្រេចគោលដៅហិរញ្ញវត្ថុផ្ទាល់ខ្លួន៖   ១. រៀនខុស៖ ចំណាយលើការរៀនសូត្រជារឿងដ៏ប្រសើរ តែអ្នកត្រូវដឹងថាដើម្បីឱ្យខ្លួនឯងរីកចម្រើន មិនមែនមានន័យថា យើងត្រូវចូលរៀនគ្រប់ជំនាញ ឬបង់លុយចូលរួមគ្រប់សិក្ខាសាលា និងវគ្គបណ្ដុះបណ្ដាលផ្សេងៗគ្រប់មុខឡើយ។ ផ្ទុយទៅវិញ អ្នកគួរចំណាយលុយរៀនក្នុងវគ្គណាដែលពាក់ព័ន្ធនឹងការអភិវឌ្ឍជំនាញ និងជម្រុញសមត្ថបង្កើតប្រាក់ចំណូលរបស់អ្នក។   ២. គ្រឿងស្រវឹង៖ លោក Warren Buffett បានចែករំលែកថា ការចំណាយលើគ្រឿងស្រវឹង ក្រៅពីធ្វើឱ្យខូចសុខភាពផ្លូវកាយហើយ វាក៏ប៉ះពាល់ដល់សុខភាពហិរញ្ញវត្ថុផងដែរ ត្បិតថាគ្រឿងស្រវឹងធ្វើឱ្យប៉ះពាល់ដល់ខួរខ្បាល ព្រមទាំងសមត្ថភាពនៃការសម្រេចចិត្តចាត់ចែងហិរញ្ញវត្ថុ។   ៣. ការជក់បារី៖ មិនខុសពីស្រាប៉ុន្មានឡើយ បារីក្រៅពីធ្វើឱ្យប៉ះពាល់សុខភាព វាក៏មានសាធាតុញៀន នាំឱ្យមនុស្សត្រូវចំណាយលុយជាប្រចាំទៅលើវា ច្រើនឡើងៗជារៀងរាល់ខែ និងពិបាកបញ្ឈប់ខ្លាំងណាស់បើមានការតាំងចិត្តមិនរឹងមាំ។   ៤. ប្រើផលិតផលថែស្បែកហួសកម្រិត៖ ការវិនិយោគលើសុខភាព និងសម្រស់ជារឿងល្អ ប៉ុន្តែវានឹងក្លាយទៅជាមិនល្អវិញ បើអ្នកជ្រើសរើសអ្នកប្រឹក្សាខុស ឬសម្រេចចិត្តទិញផលិតផលទាំងនោះតាមគេតាមឯងគ្មានការសិក្សាច្បាស់លាស់។ មានអ្នកខ្លះប្រើប្រាស់គ្រឿងថែរក្សាសម្រស់ច្រើនតង់ជ្រុល ក្រៅពីចំណាយលុយច្រើន ក៏នាំឱ្យប៉ះពាល់ដល់សុខភាពស្បែកលើសដើមថែមទៀតផង។   ៥. ញ៉ាំក្រៅញឹក៖ ការចេញក្រៅញឹកញាប់ ឬមានណាត់ញ៉ាំអាហារខាងក្រៅមិនលោះពេល ជាហេតុនាំឱ្យមានការចំណាយខ្ពស់ នាំឱ្យមានបញ្ហាការចំណាយ អាចនឹងចាយសល់ថ្ងៃ ចុងខែដាច់លុយ ជំពាក់គេជុំទិស។ ជាក់ស្ដែងដូចពាក្យមួយឃ្លានៅក្នុងសៀវភៅ ច្រវាក់ប្រាក់ខែ អ្នកនិពន្ធបានលើកឡើងថា «ដើមខែញ៉ាំក្រៅញឹក ចុងខែសឹកកាបូប អស់លុយក្នុងកុង មីកំប៉ុង Is the best»។ អ្នកណាខ្លះធ្លាប់ជួបរឿងមួយនេះ?   យ៉ាងណាមិញមនុស្សដែលសាងកំហុសហើយចេះកែខ្លួនគួរតែអាចទទួលបានឱកាស ដូច្នេះបើកន្លងមកអ្នកធ្លាប់ចាយខុស ច្បាស់ណាស់អ្នកប្រាកដជាអាចកែតម្រូវឱ្យត្រូវវិញចាប់ពីពេលនេះតទៅ។ ពិនិត្យការចំណាយរបស់ខ្លួនឯង មើលថារាល់ថ្ងៃនេះមានចាយខុសលើរឿងទាំង៥ដែលបានលើកឡើងខាងលើដែរទេ ហើយតើមានខុសលើរឿងផ្សេងៗដែរឬទេ? បើមានសូមចាប់ផ្ដើមឈប់ពីពេលនេះទៅ ដើម្បីកសាងអនាគតមួយ ដែលមានស្ថិរភាពហិរញ្ញវត្ថុ លែងជួបបញ្ហាលុយកាក់៕   អត្ថបទដោយ៖ SOKLY SO-កូនផ្កាឈូក	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T09:32:08.887Z", "category": "ហិរញ្ញវត្ថុ", "views": 1297, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
មានតែទូរស័ព្ទ១ក៏រៀនបាន! ចង់ឆាប់ចេះថៃ អង់គ្លេស ចិន ដូចជនជាតិដើម នេះឆានែល ៤ បង្រៀនឱ្យឆាប់ចេះស្ទាត់	https://business-cambodia.com/articles/study-china-english-and-thai	បច្ចុប្បននេះការរៀនភាសាបន្ថែមពិតជាសំខាន់ខ្លាំងណាស់ ព្រោះកាលណាដែលយើងចេះភាសាច្រើនគឺងាយស្រួលរកការងារធ្វើ ក៏ដូចជាងាយស្រួលក្នុងការប្រាស្រ័យទាក់ទងគ្នាជាមួយជនបរទេសផងដែរ។ ខាងក្រោមនេះជាឆានែលទាំង៤ ដែលមានបង្រៀនភាសាថៃ ចិន អង់គ្លេសឱ្យចេះស្ទាត់ជំនាញ ដោយគ្មានអស់លុយ១រៀនសូម្បីតែនៅផ្ទះក៏អាចរៀនបានដែរ។ ១. ឆានែលរៀនភាសាចិន KIM MISSION នេះជាឆានែលយូធូបរបស់អ្នកគ្រូបង្រៀនជនជាតិខ្មែរ ដែលបង្ហាត់បង្រៀនទៅលើភាសាចិនមកជាយូរឆ្នាំ។ មកទល់ពេលនេះឆានែលយូធូបដែលអ្នករៀនចិន ពេញនិយមរៀននេះ មានអ្នកចូលទៅ Subscribe រហូតដល់ ៦០៥K។ មានមេរៀនល្អៗជាច្រើន ដូចជាមេរៀនសន្ទនា រៀនចិនកម្រិតដំបូង និងការរៀនប្រកបភាសាចិន ជាមួយនឹងការបកស្រាយ ពន្យល់យ៉ាងក្បោះក្បាយ។ ២. ឆានែលរៀនភាសាថៃ Thai By Siheang នេះគឺជាឆានែលរៀនភាសាថៃ ដែលបង្រៀនដោយអ្នកគ្រូ មានជំនាញលើភាសាថៃច្បាស់លាស់ ខណៈបច្ចុប្បន្នឆានែលរបស់គាត់ មានអ្នកចូលទៅ Subscribe ចំនួនជិត ១៤៦K។ សម្រាប់អ្នកចង់រៀនភាសាថៃ ឱ្យបានច្បាស់ អាចចូលទៅរៀនក្នុងឆានែលមួយនេះបាន ព្រោះរាល់មេរៀនទាំងអស់ គឺមានបែងចែកទៅតាមប្រភេទខុសៗគ្នា និងតាមលំដាប់លំដោយ ដូចជារៀនភាសាថៃខ្លីៗ ភាសាថ្ងៃកម្រិតដំបូង ការបញ្ចេញសំឡេងភាសាថៃ វាក្យស័ព្ទភាសាថៃ និងភាសាក្នុងអត្ថបទសៀវភៅជាដើម។ ៣. ឆានែលរៀនភាសាអង់គ្លេស Edniche School ចំពោះឆានែលនេះដែរ គឺល្អបំផុតសម្រាប់អ្នកចង់រៀនភាសាអង់គ្លេសវគ្គដំបូងព្រោះឆានែលនេះមានបង្រៀនទាំងវេយ្យាករណ៍ និងការសន្ទនាផ្សេងៗហើយឆានែលនេះដែរ គឺបានចាប់កំណើតនៅឆ្នាំ២០១០ក្រោមទស្សនៈវិស័យច្បាស់លាស់មួយចង់ឃើញប្រជាពលរដ្ឋខ្មែរមានជីវភាពរស់នៅប្រសើរនិងសង្គមខ្មែររីចម្រើន។ នៅក្នុងនោះដែរ ពេលនេះឆានែល Edniche School មានអ្នក Subscribe ចំនួន ១៨៨k ដែលមានវីដេអូដែលបង្រៀនភាសាអង់គ្លេសសរុបចំនួន ៥៤៦ វីដេអូឯណោះ។ ៤. ឆានែលរៀនភាសាចិន Puthipor Tech ក្រៅពីឆានែលរៀនភាសាចិនខាងលើ ពេលនេះយើងសូមណែនាំឆានែលមួយនេះទៀត ដែលមានវីដេអូរៀនភាសាចិនជាច្រើនដែលមានការបង្រៀនទាក់ទងជាមួយការសន្ទនា និងបញ្ចេញសម្លេងជាដើមដូច្នេះបងប្អូនអាចពិចារណារៀនមាន ក្នុងនោះយូធូបនេះក៏មានអ្នកចូលទៅ Subcribe រហូតដល់ សម្រាប់អ្នកចូលចិត្តរៀនចិន យើងសូមណែនាំឆានែលយូធូបមួយនេះ ព្រោះរាល់វីដេអូជាច្រើននៅក្នុងឆានែលនេះ បានបង្រៀនអំពីមូលដ្ឋានគ្រឹះ ការសន្ទនា និងបញ្ចេញសំឡេង និងការបង្ហាត់បង្ហាញផ្សេងៗ ពាក់ព័ន្ធនឹងភាសាចិន។ បច្ចុប្បន្នឆានែលយូធូបនេះ Puthipor Tech មានអ្នកចូលទៅ Subcribe រហូតដល់ ៥៥,៨k ផងដែរ៕ សូមបញ្ជាក់ថា សម្រាប់ឆានែលរៀនភាសាក្រៅបន្ថែមនេះ មិនមែនមានតែ៤ នេះឡើយ ពោលមានឆានែលជាច្រើនទៀត ដូច្នេះបងប្អូនអាចជ្រើសតាមចិត្តចំពោះឆានែលណាដែលយើងរៀនតាមហើយមានអារម្មណ៍ឆាប់ចេះនឹងឆាប់យល់ជាដើម៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T09:06:03.567Z", "category": "ព័ត៌មានថ្មីៗ", "views": 3524, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អ្នកជំនាញ៖ ប្តីប្រពន្ធលែងលះ រស់នៅជាមួយគ្នាមិនចុះសម្រុង អាចបណ្តាលមកពីរឿងធំៗទាំង៣នេះ	https://business-cambodia.com/articles/3-main-points-of-quarrel-couple	សុភាសិតខ្មែរពោលថា “ចានក្នុងរាវគង់តែនឹងរណ្ដំគ្នា” ប្រដូចន័យក្នុងសង្គមគ្រួសារនីមួយៗតែងកើតឡើងនូវជម្លោះ ឈ្លោះទាស់ទែង ប៉ះទង្គិចគ្នាជារឿយៗជៀសពុំរួចឡើយ ឯខ្លះឈានដល់ផ្លូវប្រែះឆាទៀតក៏មាន។ ដោយមើលឃើញពីបញ្ហានេះ អ្នកជំនាញចិត្តសាស្ត្រ Laura Young បានបង្ហាញរឿងធំៗ៣ ដែលជាដើមចមធ្វើឲ្យប្តីប្រពន្ធភាគច្រើនលែងលះគ្នា៖   ១/. ចង់ឈ្នះដៃគូ   ការជជែកវែកញែកត្រូវបានបង្កឡើងដោយភាពខុសគ្នានៃមតិ ហើយជាលទ្ធផលនៃការខ្វែងគំនិតគ្នា នឹងនាំឲ្យមានការឈ្លោះប្រកែកគ្នា។ ម្នាក់ៗចង់ការពារគោលការណ៍របស់ខ្លួន ហើយចង់ឈ្នះក្នុងការជជែកដេញដោល រហូតធ្វើឲ្យដៃគូមានអារម្មណ៍មិនល្អ រងសម្ពាធកាន់តែខ្លាំង។ ដូច្នេះជំនួយឲ្យការបង្កើតជម្លោះ ឬទម្លាក់កំហុសទៅដៃគូម្ខាងទៀត គួរលើកបញ្ហាដាក់លើតុ រកដំណោះស្រាយរួមគ្នាវិញទើបជាការប្រសើរ។   ២/. សង្ស័យច្រើន   ការមិនបើកចំហនិយាយជាមួយគ្នាទៅវិញទៅមក បង្កើតឲ្យមានការសង្ស័យ។ ហើយការសង្ស័យ គឺជាដើមចមនៃបញ្ហាជាច្រើនរវាងគូស្វាមីភរិយា រស់នៅមិនចុះសម្រុង មើលមុខគ្នាមិនចំ។ បន្ទាប់មកការសង្ស័យនេះ អាចធ្វើឲ្យមានការជជែកវែកញែកតូចមួយ រួចបង្កចេញជាបញ្ហាកាន់តែធំឡើងៗ លែងទុកចិត្តគ្នាតទៅទៀត។   ៣/. ប្រកាន់ចរិតតួឯក   ក្នុងនាមជាគូស្នេហ៍ គួរមានការអភ័យទោស អត់ឱន និងទទួលយកគ្នាទៅវិញទៅមក។ ប៉ុន្តែមានគូស្នេហ៍ខ្លះ មិនព្រមទម្លាក់ខ្លួនឲ្យទាបជាងដៃគូម្ខាងទៀតឡើយ ដោយសារគិតថា ការសុំទោស ធ្វើឲ្យខ្លួនមានតម្លៃទាប ឬមានអារម្មណ៍ថាអន់ជាដើម។ ពេលខ្លះភាពក្រអឺតក្រទមនេះ អាចជះឥទ្ធិពលដល់ទំនាក់ទំនងអ្នកទាំងពីរ រហូតឈានទៅបែកបាក់គ្នា។   យ៉ាងណាមិញ ការឈ្លោះប្រកែកជាមួយដៃគូគឺជារឿងធម្មតាទៅហើយក្នុងសង្គមនេះ ប៉ុន្តែបើទោះជាវាធម្មតាក្តី អ្នកពុំគួរបណ្តោយតាមយថកម្មឡើយ។ ប្រសិនបើអ្នកឬដៃគូបានបង្កើតអារម្មណ៍មិនស្រួលឡើងមក ត្រូវប្រញាប់ជជែកគ្នារកដំណោះស្រាយភ្លាមៗ កុំបណ្ដោយឲ្យភាពអាត្មានិយម និងភាពអំនួត កាន់តែមានអំណាចគ្រប់គ្រងលើចិត្ត ដោយមិនអើពើនឹងនៃទំនាក់ទំនងមួយនេះឲ្យសោះ កុំចាំដល់ហួសពេល ទើបនឹកស្តាយក្រោយ៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T08:37:26.864Z", "category": "ភាពជាអ្នកដឹកនាំ", "views": 1333, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ឆ្នាំថ្មីចង់លក់អនឡាញ! នេះជាក្បួនចំនួន៣ ខ្លីខ្លឹម ដែលត្រូវដឹងបើមិនចង់ឡុងចុងតាំងពីចាប់ផ្ដើមដំបូង	https://business-cambodia.com/articles/tip-for-online-shop	បច្ចុប្បន្នការលក់ទំនិញអនឡាញ គឺជារបរដ៏ពេញនិយមបំផុតមួយ ដែលអាចជួយឱ្យម្ចាស់អាជីវកម្មជាច្រើន អាចរកចំណូលបានមានឱកាសរកចំណូលបានច្រើន ហើយសូម្បីតែសិស្សសាលា ឬអ្នកធ្វើការក៏អាចឆ្លៀតចាប់របរអនឡាញសម្រាប់រកចំណូលបន្ថែមដើម្បីផ្គត់ផ្គង់ជីវភាពបានផងដែរ។ ថ្ងៃនេះ Business Cambodia នឹងលើយកនូវរឿងសំខាន់ៗទាំង៣ ដែលអ្នកចង់ចាប់ផ្ដើមលក់អនឡាញនៅក្នុងឆ្នាំថ្មីនេះត្រូវតែដឹងដូចខាងក្រោម៖   ១. ចាប់ផ្ដើមពីដើមទុនតិច   ២០២៤ អ្នកគួរតែរៀនចាប់ផ្ដើមពីតូចដោយចំណាយដើមទុនតិចតួចសិន ប្រសិនបើដំណើរការល្អលក់ដាច់ច្រើន ចាំពង្រីកជាបន្ដបន្ទាប់ក៏មិនយឺតពេលដែរ។ ជៀសវាងការចាក់លុយទាំងដុលៗ ពេលដួលឈឺខ្លាំងបាក់ទឹកចិត្តខ្លាចលែងចង់រកស៊ីបន្ដទៀត។   ២. តេស្ដគំនិតក្នុងទីផ្សារ   ដើម្បីកុំឲ្យជួបបញ្ហាលក់មិនចេញគាំងទំនិញចោលក្នុងស្ដុង មុននឹងវិនិយោគលុយទិញទំនិញណាមួយមកស្ដុកទុកលក់ អ្នកគួរតែចាយលុយតិចតួចតេស្ដទីផ្សារសិន។ ឧទាហរណ៍ថា អ្នកចង់លក់នាឡិកា អ្នកអាចទិញនាឡិកាមួយ ហើយថតរូប ឬផលិតជាវីដេអូពីនាឡិកានោះ បង្ហោះផ្សព្វផ្សាយលើ Facebook ដើម្បីសាកល្បងសិន។ ប្រសិនបើឃើញថាមានអ្នកចាប់អារម្មណ៍ចង់ទិញច្រើន សឹមទិញនាឡិកាថែមចូលស្ដុកយកមកផ្សព្វផ្សាយលក់។   ការតេស្ដទីផ្សារមុន គឺជាយុទ្ធសាស្ដ្រដ៏ឆ្លាតវ័យមួយដែលជួយឱ្យអ្នកដឹងថាគំនិតអាជីវកម្មរបស់អ្នកដើរឬអត់ ពោលគឺអ្នកនឹងខាតលុយនិងពេលវេលាច្រើននោះឡើយ។     ៣. ចេះផ្សព្វផ្សាយលើបណ្ដាញសង្គម   ដើម្បីឲ្យការលក់អនឡាញអ្នកដំណើរការល្អ អ្នកគួរតែចេះពីរបៀបប្រើប្រាស់បណ្ដាញសង្គមក្នុងការផ្សព្វផ្សាយ។ ហើយនៅក្នុងឆ្នាំ២០២៤នេះ អ្នកគួរតែចេះផ្សាយលើគ្រប់បណ្ដាញសង្គមជួរមុខ មិនថាតែ Facebook TikTok Instagram YouTube ឬ Telegram នោះឡើយ។ ការដែលយើងបង្កើតគណនីផ្សព្វផ្សាយគ្រប់បណ្ដាញសង្គមបែបនេះ នឹងជួយកាត់បន្ថយហានិភ័យ ដោយហេតុថា ប្រសិនបើ Facebook មានធ្វើបច្ចុប្បន្នភាព ហើយការផ្សព្វផ្សាយមានការរអាក់រអួលមួយខែ អ្នកនៅតែមានបណ្ដាញសង្គមផ្សេងទៀតផ្សាយលក់បាន៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T08:35:46.300Z", "category": "កំពូលអ្នកលក់", "views": 304, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ក្រុមហ៊ុនចំនួន ៧ មកពីប្រទេសចិន ត្រៀមបោះទុនវិនិយោគលើវិស័យធំ ៣ នៅកម្ពុជា	https://business-cambodia.com/articles/union-development-group-	ក្រុមហ៊ុន Union Development Group និងក្រុមហ៊ុនចំនួន៦ ទៀតដែលជាសមាជិកនៃក្រុមប្រឹក្សាជំរុញពាណិជ្ជកម្មខេត្ត Ji Lin មានបំណងវិនិយោគនៅក្នុងប្រទេសកម្ពុជា។ ការបង្ហាញនេះត្រូវបានធ្វើឡើងនៅក្នុងជំនួបរវាងឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ក្រុមប្រឹក្សាអភិវឌ្ឍន៍កម្ពុជា ជាមួយគណៈប្រតិភូសេដ្ឋកិច្ច និងពាណិជ្ជកម្ម នៃក្រុមប្រឹក្សាជំរុញពាណិជ្ជកម្មខេត្ត Ji Lin នៅថ្ងៃទី៥ ខែធ្នូ ឆ្នាំ២០២៣នេះ។     អង្គប្រជុំនេះត្រូវបានរៀបចំឡើងតបតាមសំណើសុំរបស់ក្រុមប្រឹក្សាជំរុញពាណិជ្ជកម្មខេត្ត Ji Lin ក្នុងការស្វែងយល់អំពីគោលនយោបាយ និងបទប្បញ្ញត្តិនានាពាក់ព័ន្ធនឹងការវិនិយោគនៅកម្ពុជា ដោយក្នុងនោះភាគីទាំងពីរបានជជែកពិភាក្សាលើគម្រោងវិនិយោគលើវិស័យសុខាភិបាល ថាមពលឥន្ធនៈ និងគម្រោងដាំថ្នាំរុក្ខជាតិប្រើប្រាស់ជាឱសថបុរាណជាដើម។   ក្នុងកិច្ចប្រជុំនាឱកាសនេះ ឯកឧត្តមឧបនាយករដ្ឋមន្ត្រី បានស្នើសុំឱ្យបណ្ដាក្រុមហ៊ុនទាំងអស់ដែលមានបំណងវិនិយោគលើវិស័យនានានៅកម្ពុជា សូមរៀបចំដាក់ពាក់ស្នើសុំគម្រោងវិនិយោគដោយភ្ជាប់មកជាមួយការសិក្សាលម្អិតរបស់ខ្លួនមកកាន់ក្រុមប្រឹក្សាអភិវឌ្ឍន៍កម្ពុជាដើម្បីពិនិត្យអនុវត្តនីតិវិធីបន្ត។   ឆ្លៀតក្នុងឱកាសនេះ ឯកឧត្តមឧបនាយករដ្ឋមន្ត្រី ក៏បានជម្រាបជូនអំពីបេសកកម្មរបស់ក្រុមប្រឹក្សាអភិវឌ្ឍន៍កម្ពុជាក្នុងការជួយសម្របសម្រួលសំណើសុំគម្រោងវិនិយោគនានា ជាមួយក្រសួង-ស្ថាប័នពាក់ព័ន្ធ ជូនដល់បណ្ដាក្រុមហ៊ុននានា សំដៅធ្វើយ៉ាងណាលើកទឹកចិត្តវិនិយោគិន បង្កើនការបណ្ដាក់ទុនវិនិយោគនៅកម្ពុជា៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T08:04:02.397Z", "category": "អចលនទ្រព្យ", "views": 1133, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អ្នកស្រី ជា គីមឡាយ ប្រាប់គន្លឹះធំ៣ អាចច្នៃរបរតូចតាចលក់នៅផ្ទះធម្មតា ក្លាយជាសិប្បកម្មស្ដង់ដារ	https://business-cambodia.com/articles/phnom-pich-bunkhea-by-chea-kimlay	ដោយសារតែកាលពីឆ្នាំ២០១៣ នៅប្រទេសកម្ពុជាមានករណីមនុស្សពុលទឹកត្រី ដែលនាំចូលពីក្រៅបានធ្វើឱ្យ អ្នកស្រី ជា គីមឡាយ និងគ្រួសារ សម្រេចចិត្តបង្កើតរបរផលិតទឹកត្រី បន្ថែមពីលើការផលិតសៀងលក់លក្ខណៈគ្រួសារដែលមានស្រាប់ ដោយប្រើប្រាស់រូបមន្តតជំនាន់ពីជីតា ដើម្បីឱ្យប្រជាជនខ្មែរអាចប្រើប្រាស់ផលិតផលក្នុងស្រុក មិនប៉ះពាល់សុខភាព។   ដោយមើលឃើញពីអំណោយផលកសិកម្មនៅតាមបណ្ដាខេត្ត អ្នកស្រីគីមឡាយ ក៏បានប្រមូលទិញវត្ថុធាតុដើមពីខេត្តនានា ដើម្បីយកមកផលិតទឹកត្រី និងទឹកម្ទេស។ ដំបូងៗអ្នកស្រីធ្វើការផលិតដោយកូរនឹងខ្ទះត្នោត ហើយលក់ឱ្យអ្នកស្រុកអ្នកភូមិទូទៅ មិនទាន់មានជាស្ដង់ដារអ្វីឡើយ។ តែក្រោយពីទទួលបានការគាំទ្រពីអតិថិជនជាច្រើន អ្នកស្រីក៏អាចផ្លាស់ប្ដូររបរគ្រួសារមួយនេះឱ្យក្លាយជាអាជីវកម្មស្ដង់ដារក្រោមឈ្មោះថា សហគ្រាស ភ្នំពេជ្រ ប៊ុនឃា។ ខាងក្រោមនេះជាដំណាក់កាលធំៗទាំង៣ នៃការផ្លាស់ប្ដូរអាជីវកម្មតូចមួយឱ្យក្លាយជា សិប្បកម្មស្ដង់ដារ៖   ១. ផ្ដើមពីតូច៖ ឆ្លៀតក្នុងឱកាសនេះដែរ អ្នកស្រីគីមឡាយ បានលើកឡើងពីអនុស្សាវរីយ៍របស់ សហគ្រាស ភ្នំពេជ្រ ប៊ុនឃា ដែលកាលពីចាប់ផ្ដើមដំបូងនៅអំឡុងឆ្នាំ២០១៣ អ្នកស្រីមានគ្នាពីរនាក់ប្ដីប្រពន្ធ និងប្អូនថ្លៃ២នាក់ទៀត បានរួមដៃគ្នាផលិត វេចខ្ចប់ និងដឹកជញ្ជូនដោយខ្លួនឯងទាំងអស់។ អនុស្សាវរីយ៍មួយដែលអ្នកស្រីមិនអាចបំភ្លេចបានគឺ ឱ្យតែដល់រដូវចូលឆ្នាំ លក់ទឹកម្ទេសដាច់ខ្លាំង អ្នកស្រីខិតខំ បុកម្ទេសនិងខ្ទឹមដើម្បីចំអិនក្នុងខ្ទះត្នោត ដុតកម្ដៅដោយអង្កាម។ ដោយសារតែចង់រក្សារសជាតិទឹកម្ទេសឱ្យឆ្ងាញ់ ម្ចាស់សិប្បកម្មខ្មែររូបនេះ សុខចិត្តជ្រើសរើសវិធីបុកម្ទេស និងខ្ទឹម ជំនួសឱ្យការក្រឡុក ហើយគាត់ធ្វើខ្លួនឯងរហូតដល់ថ្នាក់ឈាមច្រមុះក៏មាន។    អ្នកស្រីគីមឡាយ បានប្រាប់ Business Cambodia ថា «ពេលចាប់ផ្ដើមរបរដំបូង ពួកយើងមានទុនមិនច្រើនឡើយ ដូច្នេះហើយយើងសម្រេចចិត្តធ្វើវាតិចៗតាមលទ្ធភាព»។ រហូតដល់មានអ្នកគាំទ្រច្រើន ទើបម្ចាស់សិប្បកម្មខ្មែររូបនេះ ដាក់ទុនទិញឧបករណ៍ទំនើបៗបន្ថែម និងមានបុគ្គលិកសរុបជាង២០រូប។ សព្វថ្ងៃនេះ សហគ្រាស ភ្នំពេជ្រ ប៊ុនឃា មានម៉ាស៊ីនពាក់កណ្ដាលស្វ័យប្រវត្តិ ចម្អិនដោយឡចំហាយ និងឧបករណ៍សំខាន់ៗមួយចំនួន ដែលអាចរក្សាអនាម័យផលិតផលរបស់ខ្លួនបានយ៉ាងល្អ។   ២. ផ្ដោតលើគុណភាព៖ សហគ្រិនស្រ្តីរូបនេះ ឱ្យតម្លៃខ្លាំងទៅលើគុណភាព មិនថាសៀង ទឹកត្រី ឬទឹកស៊ីអ៊ីវ របស់សហគ្រាស ភ្នំពេជ្រ ប៊ុនឃា សុទ្ធសឹងតែរក្សាបាននូវរសជាតិឆ្ងាញ់ ទៅតាមរូបមន្តរបស់ចាស់វស្សារបស់ខ្លួន។   ៣. ត្រូវមានការទទួលស្គាល់៖ អនាម័យនិងស្ដង់ដារ សហគ្រាសមានទីតាំងធំទូលាយអាចរក្សាបាននូវគុណភាពនិងអនាម័យ ជាពិសេសគឺមានការទទួលស្គាល់ពី ស្ដង់ដារ ចបផ CS និង CQS ស្របតាមតម្រូវការស្ដង់ដារសុវត្ថិភាពចំណីអាហារ។ លើសពីនេះក៏មានការគាំទ្រពីកម្មវិធី CAPFIsh-Capture ដែលអនុវត្តដោយរដ្ឋបាលជលផល និងអង្គការ UNIDO ក្រោមសហហិរញ្ញប្បទានរបស់សហភាពអឺរ៉ុបផងដែរ។ មិនតែប៉ុណ្ណោះ សិប្បកម្ម ភ្នំពេជ្រ ប៊ុនឃា កំពុងពង្រឹងបន្ថែមដើម្បីទទួលបាននូវស្ដង់ដា GMP, GHP និង HAccp ព្រមទាំងសិក្សាជាមួយសាស្ត្រាចារ្យគីមីចំណីអាហារបន្ថែមទៀត។   ជាការពិតណាស់ដែលថាការបង្កើតអាជីវកម្មផ្ទាល់ខ្លួនមួយ និងនាំផលិតផលរបស់យើងទៅឱ្យទីផ្សារទទួលស្គាល់ជារឿងលំបាក ប៉ុន្តែដរាបណាអ្នកមានគោលដៅច្បាស់លាស់ មានការយកចិត្តទុកដាក់ ខំប្រឹងមិនចុះចាញ់ អ្នកប្រាកដជាអាចឈរជើងលើទីផ្សារនេះបានមិនខាន។ តួយ៉ាងដូចសិប្បកម្មភ្នំពេជ្រ ប៊ុនឃា របស់អ្នកស្រីគីឡាយអ៊ីចឹង អាចមកដល់ចំណុចនេះក៏ព្រោះតែ មានការលះបង់ខំប្រឹងមិនព្រមចុះចាញ់របស់សហគ្រិនខ្មែរ ដែលមានទស្សនៈវិស័យវែងឆ្ងាយដើម្បីប្រយោជន៍មនុស្សជុំវិញខ្លួន៕   ប្រសិនបើបងប្អូនមានចំណាប់អារម្មណ៍ចង់ស្វែងយល់បន្ថែមពីសិប្បកម្ម ភ្នំពេជ្រ ប៊ុនឃា ឬក៏ចង់គាំទ្រសិប្បកម្មខ្មែរយើង បងប្អូនអាចធ្វើការទំនាក់ទំនងតាមរយៈផេកផ្លូវការ៖ សិប្បកម្ម ភ្នំពេជ្រ ប៊ុនឃា ឬតាមរយៈទូរស័ព្ទលេខ៖ 011422458។   អត្ថបទដោយ៖ SOKLY SO-កូនផ្កាឈូក	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T08:01:36.653Z", "category": "ហិរញ្ញវត្ថុ", "views": 303, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
កុំឃើញគេលក់ដាច់លក់តាមគេ! សួរខ្លួនឯង៣ សំណួរនេះសិនមុននឹងជ្រើសរើសយកគំនិតអាជីវកម្មណាមួយ	https://business-cambodia.com/articles/tip-befor-start-business	ការចាប់ផ្តើមអាជីវកម្ម គឺជារឿងងាយស្រួល តែការធ្វើឲ្យអាជីវកម្មដំណើរការរលូន និងជោគជ័យទើបជា រឿងពិបាក ព្រោះវាទាមទារអ្នកឲ្យមានដើមទុនគ្រប់គ្រាន់ ក៏ដូចជាសមត្ថភាពគ្រប់គ្រាន់ក្នុងការគិត ការគ្រប់គ្រងពេលវេលា មានភាពអត់ធ្មត់ ឆ្លាតនិងអាចបត់បែនទៅតាមស្ថានភាព។ មែនទែនទៅមនុស្សម្នាក់ៗដែលមានក្ដីបំណងចង់ក្លាយជាម្ចាស់អាជីវកម្ម ឬសហគ្រិននាពេលអនាគត ពួកគេតែងតែមានគំនិតអាជីវកម្មជាច្រើនក្នុងការចាប់ផ្ដើម។   ហេតុនេះ អាចធ្វើឱ្យពួកគេសម្រេចចិត្តថា តើគួរសម្រេចចិត្តជ្រើសរើសគំនិតអាជីវកម្មមួយណា? ម្យ៉ាងទៀត ពួកគេបានជ្រើសរើសគំនិតអាជីវកម្មមួយរួចហើយ ដើម្បីចាប់ផ្ដើម ប៉ុន្តែពួកគេមិនដឹងថា គំនិតអាជីវកម្មនោះអាចដំណើរការ ឬមានទីផ្សារដែរទេ? ថ្ងៃនេះ Business Cambodia និងលើកយក គំនិតចំនួន៣ ដើម្បីឲ្យបងប្អូនកាន់តែងាយស្រួលក្នុងការ ជ្រើសរើសអាជីវកម្មណាមួយ។   ១. ក្ដីស្រលាញ់   រឿងគ្រប់យ៉ាងដែរអាចដំណើរការទៅដោយរលួនបានគឺចេះពីក្ដីស្រលាញ់។ ដូច្នេះលោកអ្នកត្រូវដឹងថា គំនិតអាជីវកម្មដែលលោកអ្នកមាននោះ វាកើតចេញពីការណែនាំពីអ្នកដទៃ ឬក៏លោកអ្នកឃើញគេធ្វើអាជីវកម្មផ្នែកនោះរីកចម្រើន បន្ទាប់មកអ្នកក៏ចង់ចាប់ផ្ដើមវាដែរ។ ត្រូវជ្រើសរើសគំនិតអាជីវកម្មណាដែលកើតចេញពីក្ដីស្រលាញ់របស់អ្នក ឧទាហរណ៍អ្នកស្រលាញ់លើការដាំដុះ ដូច្នេះអាចចាប់ផ្ដើមជ្រើសរើសគំនិតអាជីវកម្មណាពាក់ព័ន្ធនឹងការដាំដុះ បើអ្នកស្រលាញ់ការលើការនិយាយជាធារណៈ ដូច្នេះអាចជ្រើសរើសគំនិតអាជីវកម្មណាដែលពាក់ព័ន្ធនឹងការនិយាយជាធារណៈ បើអ្នកចង់ក្លាយជាអ្នកជំនាញផ្នែកយុទ្ធសាស្រ្តទីផ្សារ ដូច្នេះអ្នកអាចជ្រើសរើសគំនិតអាជីវកម្មណាដែលអាចឱ្យអ្នកចាប់ផ្ដើមលើការបង្កើតសេវាកម្មផ្នែកយុទ្ធសាស្រ្តទីផ្សារ និងជាច្រើនជម្រើសទៀត ដែលអ្នកគិតពិចារណាលើខ្លួនឯង ថាតើអ្វីដែលអ្នកស្រលាញ់ និងតែងតែនឹកគិតស្រមៃចង់ក្លាយជា?   ការចាប់ផ្ដើមអាជីវកម្ម ជាមួយគំនិតអាជីវកម្មដែលជាការស្រលាញ់របស់អ្នក នោះវានឹងជួយឱ្យអ្នកកាន់តែមានកម្លាំងចិត្តក្នុងការចាប់ផ្ដើមវា ព្រមទាំងព្យាយាមជំនះគ្រប់ឧបសគ្គ ដោយមិនថាអ្នកជួបស្ថានភាពបែបណាឡើយ ក៏អ្នកមិនងាយបោះបង់វាចោលដែរ។   ២. ការពង្រីកខ្លួន   នៅចំណុចនេះ ចង់ឲ្យលោកអ្នកគិតពិចារណាបន្ថែមទៀត ថាតើគំនិតអាជីវកម្មរបស់អ្នក អាចពង្រីកបានធំនាពេល ៥ឆ្នាំខាងមុខដែរឬទេ? ប្រសិនបើគំនិតអាជីវកម្មរបស់អ្នក កើតចេញពីការជ្រើសរើសដោយក្ដីស្រលាញ់ក៏ពិតមែន ប៉ុន្តែគំនិតអាជីវកម្មរបស់អ្នកមិនអាចពង្រីកទំហំទីផ្សារឱ្យបានធំ ដោយវាអាចស្ថិតនៅទំហំអាជីវកម្មថេរ នោះវាក៏មិនមែនជារឿងល្អដែរ ពីព្រោះអ្នកនឹងឆាប់ធុញទ្រាន់នឹងវា ដោយខិតខំធ្វើជាយូរណាស់មកហើយ ប៉ុន្តែដូចគ្មានឃើញលទ្ធផលរីកចម្រើននៅក្នុងទីផ្សារសោះ។ ហេតុនេះ អ្នកត្រូវប្រាកដថា គំនិតអាជីវកម្មរបស់អ្នក នឹងមានលទ្ធភាពអាចពង្រីកបានធំនាពេលអនាគតនៅក្នុងទីផ្សារ។   ២. ជំនាញ   សួរខ្លួនឯងថា តើគំនិតអាជីវកម្មដែលអ្នកចង់ចាប់ផ្ដើមនោះ អ្នកមានជំនាញលើវាដែរឬទេ? តើអ្នកមានចំណេះដឹងផ្នែកហ្នឹងកម្រិតណា? តើអ្នកនឹងត្រូវការសមាជិកក្រុមដើម្បីជួយលើជំនាញអ្វីខ្លះ?   ការចាប់ផ្ដើមអាជីវកម្ម ជាមួយនឹងគំនិតអាជីវកម្មដែលកើតចេញពីក្ដីស្រលាញ់ វាមិនទាន់ពេញលេញនៅឡើយនោះទេ គឺទាមទារឱ្យអ្នកមានចំណេះជំនាញលើវាបន្ថែមទៀត។ អ្នកត្រូវដឹងថា ប្រសិនបើអ្នកចាប់ផ្ដើមអាជីវកម្ម ដោយគ្មានចំណេះជំនាញលើវានោះទេ អាជីវកម្មដែលអ្នកចាប់ផ្ដើមនោះ វាមិនអាចមានដំណើរការបានយូរអង្វែង ឬទៅមុខបានវែងឆ្ងាយឡើយ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T06:06:59.626Z", "category": "កំពូលអ្នកលក់", "views": 312, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ដំណឹងល្អ! រាជរដ្ឋាភិបាលកម្ពុជា បានដាក់ចេញកម្មវិធីជាតិចំនួន៤ សម្រួលដល់ពលរដ្ឋក្រីក្រ-ចាស់ជរា	https://business-cambodia.com/articles/cambodia-gov-fund-	យោងតាមការចុះផ្សាយរបស់ក្រសួងព័ត៌មាន បានឱ្យដឹងថានៅក្នុងពិធីប្រកាសដាក់ឱ្យអនុវត្តជាផ្លូវការ “គោលការណ៍ណែនាំស្ដីពីក្របខ័ណ្ឌកម្មវិធីជាតិជំនួយសង្គមក្នុងកញ្ចប់គ្រួសារ និង គោលការណ៍ណែនាំស្ដីពីក្របខ័ណ្ឌកិច្ចគាំពារសង្គមឆ្លើយតបនឹងគ្រោះអាសន្ន” នាព្រឹកថ្ងៃទី៥ ខែធ្នូ ឆ្នាំ២០២៣នេះ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា បានថ្លែងថា រាជរដ្ឋាភិបាលបានដាក់ចេញកម្មវិធីជាតិចំនួន៤ នៅក្មុងក្របខ័ណ្ឌកម្មវិធីជាតិជំនួយសង្គមក្នុងកញ្ចប់គ្រួសារ។   ក្នុងនោះកម្មវិធីចំនួន៤នឹងត្រូវធ្វើសមាហរណមុខងារក្រោមកញ្ចប់គ្រួសាររួមមាន៖   ១.កម្មវិធីឧបត្ថម្ភសាច់ប្រាក់ជូនស្ត្រីមានផ្ទៃពោះនិងកុមារអាយុក្រោម២ឆ្នាំ   ២.កម្មវិធីអាហារូបករណ៍សម្រាប់សិស្សក្រីក្រថ្នាក់បឋមសិក្សានិងមធ្យមសិក្សា   ៣.កម្មវិធីឧបត្ថម្ភសាច់ប្រាក់ជូនជនមានពិការភាព   ៤.កម្មវិធីឧបត្ថម្ភសាច់ប្រាក់ជូនជនចាស់ជរា (អាយុ ៦០ឆ្នាំឡើង) ។   ប្រភពដដែលបានឱ្យដឹងថា សម្តេចមហាបវរធិបតី ហ៊ុន ម៉ាណែត បានមានប្រសាសន៍ថា កម្មវិធីជាតិជំនួយសង្គមក្នុងកញ្ចប់គ្រួសារ គឺរៀបចំឡើងដើម្បីកែទម្រង់ប្រព័ន្ធគាំពារសង្គម លើកកម្ពស់ប្រសិទ្ធភាព និង ស័ក្តិសិទ្ធិភាពជួយដល់ប្រជាពលរដ្ឋក្រីក្រ ងាយរងគ្រោះនៅក្នុងសង្គម និងដើម្បីជួយរក្សាលំនឹងជីវភាពប្រជាពលរដ្ឋក្នុងគ្រាមានគ្រោះអាសន្ន។    គួរបញ្ជាក់ថា ក្របខ័ណ្ឌកម្មវិធីជាតិជំនួយសង្គមក្នុងកញ្ចប់គ្រួសារត្រូវបានរៀបចំឡើង សម្រាប់អនុវត្តកម្មវិធីជាតិជំនួយសង្គមក្នុងកញ្ចប់គ្រួសារដែលជាបណ្ដុំនៃកម្មវិធីជាតិជំនួយសង្គម (កម្មវិធីដែលមានស្រាប់និងកម្មវិធីដែលនឹងត្រូវបង្កើតថ្មីមួយចំនួន) ដែលមានលក្ខណៈសមាហរណនិងអនុវត្តក្នុងទម្រង់រួមមួយ ក្រោមប្រតិបត្តិករទោល ពោលគឺមូលនិធិជាតិជំនួយសង្គមនិងមានការចូលរួមគាំទ្រអនុវត្តពីក្រសួង-ស្ថាប័នពាក់ព័ន្ធ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T05:00:14.209Z", "category": "ព័ត៌មានថ្មីៗ", "views": 512, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ពីក្មេងញៀ.នថ្នាំម្តាយដេញចេញពីផ្ទះ ជីវិត Pitbull បានផ្លាស់ប្តូរ១៨០ដឺក្រេ ព្រោះតែពាក្យមួយឃ្លានេះ	https://business-cambodia.com/articles/pitbull-become-rich	លោក Pitbull ត្រូវបានគេស្គាល់ថាជាតារា Rap អាមេរិកកាំងដែលមានភាពល្បីល្បាញ និងជោគជ័យខ្លាំងមួយរូបលើពិភពលោក។ មិនតែប៉ុណ្ណោះ លោកក៏ជាតារាចម្រៀង អ្នកនិពន្ធទំនប់ភ្លេង អ្នកថតផ្សព្វផ្សាយផលិតផល និងជាសហគ្រិនផងដែរ។ តែបើយើងងាកមកមើលប្រវតិ្តរបស់បុរសម្នាក់នេះវិញ លោកគឺជាអតីតក្មេងញៀនថ្នាំ ត្រូវម្តាយដេញចេញពីផ្ទះ រហូតបានឮពាក្យមួយឃ្លាទើបលោកព្រមកែខ្លួន។   Pitbull មានឈ្មោះពិតថា Armando Christian Pérez បានកើតនាថ្ងៃទី១៥ ខែមករា ឆ្នាំ១៩៨១ នៅទីក្រុង Miami រដ្ឋ Florida សហរដ្ឋអាមេរិក ក្នុងគ្រួសារនៃជនភៀសខ្លួនគុយបាមួយ។ ឪពុកម្ដាយរបស់ Pitbull បានលែងលះគ្នាតាំងពីរូបលោកស្ថិតក្នុងវ័យកុមារភាពមកម្ល៉េះ។ ក្រោយមក កុមារាកំសត់នេះត្រូវបានចិញ្ចឹមបីបាច់ និងថែរក្សាដោយម្ដាយតែម្នាក់គត់។ លុះដល់វ័យ១៦ឆ្នាំ Pitbull ត្រូវម្ដាយដេញចេញពីផ្ទះដោយសារតែរូបលោក ក្លាយជាឈ្មួញលក់គ្រឿងញៀនម្នាក់ និងមានអាកប្បកិរិយាមិនសមរម្យដែលពិបាកទទួលយកបាន។   ក្រោយមក Pitbull ក៏បានកែខ្លួន រហូតបានបញ្ចប់ការសិក្សានៅវិទ្យាល័យ Miami Coral Park និងចាប់ផ្ដើមផ្ដោតអារម្មណ៍ទៅលើអាជីពជាតារាចម្រៀង Rap ប៉ុន្តែដោយសារភ្នែកពណ៌ខៀវនិងមានឈាមជ័រអាមេរិក-គុយបា Pitbull បានជួបប្រទះនឹងបញ្ហាលំបាកជាច្រើនក្នុងអាជីពនេះ។ ការចាប់ផ្តើមជីវិតជាអ្នក Rap ដំបូង Pitbull បានផ្ញើខ្លួននិងអាជីពលើដងផ្លូវសាធារណៈ ពោលគឺអ្នក Rap តាមចញ្ចើមផ្លូវ។ ត្បិតឥរិយាបទមិនល្អ បូករួមជាមួយបញ្ហាជាច្រើនទៀត វាអាចនិយាយបានថាជាពេលវេលាដែលលំបាកបំផុតសម្រាប់រូបលោក។   ប៉ុន្តែទន្ទឹមនឹងរឿងអាក្រក់ទាំងនេះ Pitbull ក៏បានពើបប្រទះជាមួយនឹងរឿងល្អ និងឱកាសមាសផ្សេងទៀតផងដែរ។ ហើយអ្វីដែលកាន់តែពិសេសជាងនេះទៅទៀតនោះគឺ លោកបានជួបជាមួយមិត្តស្រីម្នាក់ដែលចាំជួយលើកទឹកចិត្ត និងផ្តល់កម្លាំងចិត្តដល់លោកជានិច្ច។ មនុស្សស្រីម្នាក់នោះគឺជាអតីតសង្សា និងជាប្រពន្ធបច្ចុប្បន្នរបស់លោកនេះឯង។ តាំងពីបានជួបនារីម្នាក់នោះមក ជីវិតលោកក៏បានផ្លាស់ប្តូរ១៨០ដឺក្រេរហូតដើរមកដល់ចំណុចកំពូលដូចថ្ងៃនេះ។   ក្នុងនាមជាមិត្តស្រីពីអតីតកាល នាងបាននិយាយពាក្យមួយឃ្លាទៅកាន់ Pitbull យ៉ាងដូច្នេះថា៖ «បងជាមនុស្សពិសេស ជាមនុស្សដែលមានទេពកោសល្យ ខ្ញុំពេញចិត្តនឹងជួយបង ហើយខ្ញុំមិនប្រាថ្នាអ្វីទេ នៅថ្ងៃណាដែលបងជោគជ័យក្លាយជាមនុស្សល្បី បងគ្រាន់តែរំលឹកឈ្មោះខ្ញុំ ហើយនិយាយពាក្យថា "អរគុណ" គឺគ្រប់គ្រាន់ហើយ»។ ពាក្យសម្តីនេះមានកម្លាំងដ៏មហាសាលក្នុងការជំរុញលើកទឹកចិត្ត Pitbull ធ្វើឲ្យលោកកាន់តែមានកម្លាំងចិត្តតស៊ូខិតខំប្រឹងប្រែងស្ទើរតែគ្មានពេលសម្រាក រហូតអាចសម្រេចតាមក្តីស្រមៃជាកំពូលតារាចម្រៀង Rap និងជាអ្នកនិពន្ធចម្រៀងលំដាប់កំពូលនៅអាមេរិក ជាមួយនឹងទ្រព្យសម្បត្តិសរុប ១០០ លានដុល្លាអាមេរិក គិតត្រឹមចុងឆ្នាំ២០២៣នេះ ចេញផ្សាយដោយគេហទំព័រ Wealthy Gorilla៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T04:49:36.178Z", "category": "ភាពជាអ្នកដឹកនាំ", "views": 773, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មាសឡើងថ្លៃដល់កំណត់ត្រាថ្មី! ឆ្នាំ២០២៤មាសប្រែប្រួលយ៉ាងណា? មកស្ដាប់ការលើកឡើងរបស់អ្នកជំនាញ	https://business-cambodia.com/articles/gold-price-market-prediction-in-2024	កាលពីថ្ងៃអាទិត្យសប្ដាហ៍មុនហាងឆេងមាសលើទីផ្សារអន្តរជាតិបានហក់ឡើងយ៉ាងគំហុកពោលគឺឡើងថ្លៃដល់២,១០០ដុល្លារក្នុងមួយអោនដែលជាតម្លៃកំណត់ត្រាថ្មី បន្ទាប់មកគិតត្រឹមថ្ងៃនេះមាសធ្លាក់ចុះមកវិញបន្តិចមកត្រឹម២,០៣៦ដុល្លារក្នុងមួយអោន( ស្មើនឹង២៤៥៣ដុល្លារក្នុងមួយតម្លឹង)។     បើយោងតាមការចុះផ្សាយរបស់ CNBC បានឲ្យដឹងថាតម្លៃហាងឆេងមាសនឹងហក់ឡើងដល់តម្លៃថ្មីនៅឆ្នាំ២០២៤ខាងមុខពោលគឺនៅតែបន្តរក្សាតម្លៃលើស២ពាន់ដុល្លារក្នុងមួយអោនខណៈអ្នកជំនាញថាមាសអាចហក់ឡើងនៅឆ្នាំក្រោយដោយសារភាពមិនច្បាស់លាស់នៃភូមិសាស្រ្តនយោបាយនិងការចុះខ្សោយនៃប្រាក់ដុល្លារដោយសារតែការទម្លាក់ការប្រាក់ជាដើម។   លោក Heng Koon How  ប្រធានយុទ្ធសាស្រ្តទីផ្សារនិងជាអ្នកស្រាវជ្រាវទីផ្សារនៅ UOB បានឲ្យដឹងថាកត្តាដែលអាចធ្វើឲ្យមាសហក់ឡើងនៅឆ្នាំ២០២៤គឺកត្តាប្រាក់ដុល្លារថយចុះនិងការទម្លាក់ការប្រាក់ដុល្លារពីធនាគារកណ្ដាលរបស់សហរដ្ឋអាមេរិក។ លោកបានប៉ានប្រមាណថាតម្លៃហាងឆេងមាសអាចនឹងឡើងដល់២២០០ដុល្លារក្នុងមួយអោននៅចុងឆ្នាំ២០២៤។   ចំណែកលោក Bart Melek  ប្រធានយុទ្ធសាស្រ្តផលិតផលនៃ TD Securities បានព្យាករថាតម្លៃហាងឆេងមាសនឹងស្ថិតជាមធ្យម២១០០ដុល្លារក្នុងមួយអោននៅត្រឹមត្រីមាសទី២នៃឆ្នាំ២០២៤ខាងមុខ ហើយលោកក៏បានបញ្ជាក់ផងដែរថាកត្តាដែលធ្វើឲ្យមាសនៅតែរក្សាតម្លៃខ្ពស់បែបនេះគឺដោយសារតែធនាគារកណ្ដាលនៃប្រទេសមួយចំនួនបានបង្កើនការទិញមាសស្តុកទុក។    បើយោងតាមការស្ទង់មតិកាលពីពេលថ្មីៗនេះដោយក្រុមប្រឹក្សាមាសពិភពលោក(WGC) បានបង្ហាញថា២៤%នៃធនាគារកណ្ដាលទាំងអស់នឹងបង្កើនការទិញមាសស្តុកទុកក្នុងរយៈពេល១២ខែទៀតខណៈពួកគេមើលឃើញថាការមានទុនបម្រុងជាប្រាក់ដុល្លារមានសញ្ញាមិនសូវល្អ។ កត្តានេះគឺជាកត្តាធំមួយដែលអាចធ្វើឲ្យតម្លៃហាងឆេងមាសនៅតែខ្ពស់។   បើយើងងាក់មកមើលទីផ្សារហាងឆេងមាសក្នុងស្រុកយើងវិញឃើញថាហាងឆេងមាសក្នុងស្រុកបានហក់ឡើងដល់២៤១ដុល្លារក្នុងមួយជីដែលខ្ពស់បំផុតប៉ុន្ដែគិតត្រឹមថ្ងៃនេះហាងឆេងមាសក្នុងស្រុកបានធ្លាក់មកវិញបន្តិចមក២៣៩ដុល្លារក្នុងមួយជី៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T04:29:20.875Z", "category": "ហិរញ្ញវត្ថុ", "views": 1757, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
រៀនបានលុ.យ! វិទ្យាស្ថានធំ១ បើកបង្រៀនជំនាញពិសេសទាំង៩ រៀនចប់ធ្វើការក៏បានចេញរកស៊ីក៏បាន	https://business-cambodia.com/articles/study-free-but-make-money	ឱកាសល្អបានមកដល់ហើយ សម្រាប់បងប្អូនដែលជាយុវជនមកពីគ្រួសារក្រីក្រ និងគ្រួសារងាយរងហានិភ័យ ដែលពុំមានប្រាក់គ្រប់គ្រាន់ក្នុងការរៀនជំនាញដើម្បីធ្វើការ ឬប្រកបមុខរបររកស៊ីឈប់បារម្ភទៀតទៅ ព្រោះនាពេលនេះវិទ្យាស្ថានសហគ្រិនភាព និងនវានុវត្តន៍ បានប្រកាសបើកបង្រៀនជំនាញពិសេសទាំង៩ ថែមទាំងផ្តល់ថវិកាឧបត្ថម្ភ ២៨ម៉ឺនជាងរៀងរាល់ខែឱ្យទៀត។ ដោយវិទ្យាស្ថានបានផ្តល់វគ្គបណ្តុះបណ្តាលលើជំនាញពិសេសដូចជា៖ ១. ការផលិតនំ ២. ធុរៈកិច្ចភេសជ្ជៈ (ការឆុងកាហ្វេ និងភេសជ្ជៈ) ៣. ការធ្វើម្ហូបខ្មែរ ៤. សេវាកម្មសម្អាងកាយ ៥. ការដំឡើងបណ្តាញអគ្គីសនីក្នុងអគារ ៦. សេវាកម្មបរិក្ខារត្រជាក់ក្នុងគេហដ្ឋាន ៧. ការរចនាក្រាហ្វិកដោយកុំព្យូទ័រ ៨. សេវាកម្មកុំព្យូទ័រ ៩. ការដំឡើងបណ្តាញបំពង់ទឹក សូមបញ្ជាក់ថា ចំពោះជំនាញទាំង៩ ខាងលើនេះ គឺវិទ្យាស្ថានបង្រៀនដោយឥតគិតថ្លៃ ដូច្នេះសម្រាប់អ្នកចង់សួរព័ត៌មានលំអិតក៏ដូចជាចង់ចូលរៀនអាចធ្វើការទំនាក់ទំនងទៅកាន់លេខទូរស័ព្ទ 077 225 425, 098 267 716, 010 266 296, 017 997 019, 081 429 969, 069 967 979, 070 441 838, 011 298 456, 012 403 644, 093808 057 ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T04:24:02.684Z", "category": "ចាប់ផ្តើមអាជីវកម្ម", "views": 647, "author": { "first_name": "Meng", "last_name": "Songly", "email": "songlymeng2017@gmail.com" }, "quality_warning": [ "noisy", "short_sentences" ] }
រើសដៃគូត្រូវជោគជ័យ៥០%! នេះជាការរើសដៃគូរបស់សេដ្ឋី និងជនល្បីៗ ដែលអ្នកមិនគួរមើលរំលង	https://business-cambodia.com/articles/celebrity-how-they-choose-their-spouse-	ការជ្រើសរើសដៃគូគឺជាការជ្រើសគូដែលអាចបំពេញឱ្យគ្នានូវចន្លោះខ្វះខាត និងជួយគ្នាក្នុងការស្វែងរកសេចក្តីសុខក្នុងជីវិត ហេតុនេះហើយបានជាការជ្រើសរើសដៃគូត្រូវគឺជាធាតុផ្សំដែលអាចធ្វើឱ្យយើងជោគជ័យ៥០%។ យ៉ាងណាមិញខាងក្រោមនេះគឺជាក្បួនរើសដៃគូរបស់បុគ្គលល្បីៗ និងសេដ្ឋីមួយចំនួន ដែលអ្នកមិនគួរមើលកុំរំលង៖   ១.  មហាសេដ្ឋី Warrant Buffet   មហាសេដ្ឋី Warren Buffet ថាការជ្រើសរើសដៃគូជីវិតដែលល្អ អាចនាំមកនូវសុភមង្គល និងភាពជោគជ័យបាន គឺត្រូវជ្រើសរើសដៃគូណា ដែលមានគោលដៅ អត្តចរិតដូចគ្នា។ មួយវិញទៀត ត្រូវរើសដៃគូណា ដែលមានឥទ្ធិពលអាចជម្រុញទឹកចិត្តយើងឱ្យផ្លាស់ប្តូរនូវទម្លាប់មិនល្អនៅក្នុងជីវិតបាន។   លោកតាមហាសេដ្ឋីទ្រព្យ ១០៧.៣ពាន់លានដុល្លាររូបនេះ បានលើកឡើងថា "ការសម្រេចចិត្តដ៏ធំបំផុតគឺការជ្រើសរើសដៃគូដែលអ្នករៀបការ ជាក់ស្តែងបទពិសោធន៍របស់ខ្ញុំមានថ្ងៃ២ដែលបានផ្លាស់ប្តូរ ថ្ងៃទី១គឺថ្ងៃដែលខ្ញុំកើតចេញពីពោះម្តាយខ្ញុំ ថ្ងៃទី២គឺជាថ្ងៃដែលខ្ញុំជួបភរិយារបស់ខ្ញុំ Susan Buffett ហើយមួយជីវិតរបស់ខ្ញុំប្រហែលជាមិនមានអ្វីទាំងអស់ ប្រសិនបើខ្ញុំមិនបានរៀបការជាមួយនាង”។   ២. ព្រះរាជបុត្រព្រុយណេ Abdul Mateen   ព្រះរាជបុត្រដែលមានឈ្មោះល្បីថាសម្រស់ស្រស់សង្ហា និងជាទីប្រាថ្នារបស់នារីៗជាច្រើននៅជុំវិញពិភពលោកនេះ ទើបតែត្រូវបានប្រកាសនៅថានឹងត្រូវរៀបមង្គលការនៅដើមឆ្នាំ២០២៤ ជាមួយនឹងនារីអភិជនមួយរូប ខណៈគេសង្កេតឃើញថាការរើសគូស្រកររបស់ព្រះអង្គម្ចាស់រូបនេះ ផ្អែកទៅលើចំណុចពិសេសៗចំនួន៣ របស់អនាគតភរិយារបស់ទ្រង់។     អនាគតអ្នកម្នាងនៃប្រទេសព្រុយណេរូបនេះមាន៣ចំណុចដែលអាចទាក់បេះដូងព្រះរាជបុត្រសង្ហាព្រុយណេបាន ដោយទី១នាងទទួលបានការអប់រំសិក្សាកម្រិតខ្ពស់ ទី២មានជំនួញផ្ទាល់ខ្លួននិងសមត្ថភាពគ្រប់គ្រងរបរដោយខ្លួនឯង ចំពោះទី៣ គឺពូកែធ្វើម្ហូប។   ៣. ម្ចាស់ក្សត្រីអង់គ្លេស Elizabeth   ស្នេហាជិត១០០ឆ្នាំរបស់អតីតស្តេចស្រីនៃចក្រភពអង់គ្លេស ម្ចាស់ក្សត្រី Elizabeth និងព្រះអង្គម្ចាស់ Philip ដែលស្រឡាញ់និងមើលថែគ្នាតាំងពីក្មេងរហូតដល់ចាស់ស្លាប់រៀងខ្លូន។ អតីតម្ចាស់ក្សត្រីរូបនេះធ្លាប់ឱ្យបានដឹងថាចាប់តាំងពីទ្រង់និងព្រះអង្គម្ចាស់ស្គាល់គ្នា ទ្រង់ជាមនុស្សដែលយកចិត្តទុកដាក់លើគ្នាទៅវិញទៅមក និងសម្លឹងមើលនរណាផ្សេងក្រៅពីដៃគូរបស់ខ្លួនឡើយ ពោលគឹមានមោទនភាពនូវអ្វីដែលដៃគូរបស់ទ្រង់មាន ដោយមិនមើលឃើញអ្នកផ្សេងមានអ្វីដែលដៃគូទ្រង់គ្មានឡើយ។   ៤. សេដ្ឋីជំនួញ Grant Cardone   សេដ្ឋីអ្នកជំនួញរបស់សហរដ្ឋអាមេរិក បានចែករំលែកគំនិតមួយចំនួន ចេញពីបទពិសោធន៍នៃជីវិតអាពាហ៍ពិពាហ៍រយៈពេល១៩ឆ្នាំរបស់លោកជាមួយនិងអ្នកស្រី Elena Lyons។ សេដ្ឋីអ្នកជំនួញរូបនេះបានលើកឡើងថាដើម្បីរើសដៃគូឱ្យបានត្រឹមត្រូវ ចាប់ដៃគ្នាឱ្យរីកចម្រើនទៅមុខបាន គឹមានចំណុចសំខាន់៣ ដោយទី១នោះគឺ ផ្តល់គុណតម្លៃដល់គ្នាទៅវិញទៅមក ដាក់គោលដៅជាក់លាក់រួមគ្នា ហើយជាត្រូវធ្វើជាអ្នកគាំទ្រល្អបំផុតរបស់គ្នាទៅវិញទៅក្នុងជីវិតទាំងមូល។   ៥. តារាសម្តែងស្រីល្បីឈ្មោះ ម៉ារីម៉ា    តារាសម្តែងល្បីឈ្មោះជនជាតិហ្វីលីពីន Marian Rivera  ដែលមហាជនស្គាល់ថាជាដៃគូស្វាមីភរិយាដ៏ផ្អែមល្ហែមនិងមានសុភមង្គលរបស់លោក Dingdong Dantes ។ អ្នកនាងម៉ារីម៉ាធ្លាប់បានលើកឡើងនៅក្នុងបទសម្ភាសន៍របស់កម្មវិធីទូរទស្សន៍មួយថា ការដែលរើសគូស្រករ មិនងាយខុសគឺគូរតែមើលលើចំណុចល្អៗ៣របស់ស្វាមីដូចជាតើគេនឹងធ្វើឱ្យយើងមានអារម្មណ៍កក់ក្តៅដែរឬទេ មួយទៀតនោះគឺតើគេនឹងអាចក្លាយឪពុកឬជាប៉ាប៉ាប្រភេទណា និងចុងក្រោយគឺគាត់ចេះមើលថែខ្លួនឯងបានកម្រិតណាដែរ។   ជាការពិតណាស់ការរើសគូស្រករត្រូវប្រាកដជាអាចធ្វើឱ្យយើងជោគជ័យក្នុងជីវិត៥០% ដោយយើងអាចនឹងរីករាយជាងមុន ឬមានភាពជោគជ័យលើកិច្ចការងារជាដើម។ ក្នុងនោះផងដែរបើតាមការសិក្សាស្រាវជ្រាវរបស់សាកលវិទ្យាល័យ Carnegie Mellon បានអះអាងថាការរើសដៃគូត្រូវពិតជាអាចវាស់វែងភាពជោគជ័យរបស់មនុស្សបានពិតមែន។   បន្ថែមពីនេះការសិក្សារបស់សាស្រ្តចារ្យលោក Brittany C. Solomon និងលោកសាស្រ្តចារ្យ Joshua J. Jackson នៃសាកវិទ្យាល័យ Washington បាននិយាយថាការដែលរើសប្តី-ប្រពន្ធត្រូវអាចធ្វើឱ្យអ្នករកចំណូលបានច្រើនជាងមុន មានឱកាសឡើងប្រាក់ខែរហូតច្រើនបំផុតដល់៤០០០$ និងឡើងអាចបានតំណែងឆាប់រហ័សទៀតផង៕    អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T04:09:01.721Z", "category": "ភាពជាអ្នកដឹកនាំ", "views": 314, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ផ្លូវដែកចំនួន ៨ គម្រោងតម្លៃជាង ១០ ពាន់លានដុល្លារ កំពុងស្ថិតនៅក្នុងផែនការអភិវឌ្ឍន៍របស់រដ្ឋ	https://business-cambodia.com/articles/test-tha-ke-jab-ot	សាកមើល	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T03:13:00.000Z", "category": "អចលនទ្រព្យ", "views": 25, "author": { "first_name": "Admin", "last_name": "User", "email": "techcambodiateam@gmail.com" }, "quality_warning": [ "tiny", "noisy", "short_sentences" ] }
អ្នកមាន ប.ស.ស ចង់ធ្វើប័ណ្ណឱ្យសមាជិកគ្រួសារក៏អាចធ្វើបាន ដោយចំណាយត្រឹមតែជាង ១៥,០០០៛ ប៉ុណ្ណោះ	https://business-cambodia.com/articles/security-fund-	កាន់ផ្តល់ភាពងាយស្រួលជាងមុនសម្រាប់បងប្អូនជាសមាជិក ប.ស.ស ដែលមានបំណងចង់ធ្វើប័ណ្ណនេះឱ្យកូន ឱ្យប្តី/ប្រពន្ធ ក៏អាចស្នើសុំធ្វើប័ណ្ណសមាជិក ប.ស.ស. បានដែរ ដោយចំណាយត្រឹមតែ ១៥ ៦០០រៀលប៉ុណ្ណោះ ក្នុង១ខែ នោះបងប្អូននឹងទទួលបានការថែទាំសុខភាពពេញ ២៤ម៉ោង លើ២៤ម៉ោង នៅគ្រប់មន្ទីរពេទ្យ ដែលជាដៃគូ ប.ស.ស. ទូទាំងប្រទេស រួមទាំងប្រាក់ឧបត្ថម្ភផងដែរ។     ដើម្បីអាចស្នើសុំធ្វើប័ណ្ណសមាជិក ប.ស.ស. លោកអ្នកត្រូវអនុវត្តតាមលក្ខខណ្ឌដូចខាងក្រោម៖   ១. សហព័ទ្ធ (ប្តី ឬប្រពន្ធ) សេចក្តីចម្លងសំបុត្រអាពាហ៍ពិពាហ៍ ឬសេចក្តីចម្លងសំបុត្របញ្ជាក់អាពាហ៍ពិពាហ៍ អត្តសញ្ញាណប័ណ្ណសញ្ជាតិខ្មែរ សៀវភៅគ្រួសារ ឬសៀវភៅស្នាក់នៅ   ២.កូនក្នុងបន្ទុក សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើត និង/ឬអត្តសញ្ញាណប័ណ្ណសញ្ជាតិខ្មែរ សៀវភៅគ្រួសារ ឬសៀវភៅស្នាក់នៅ   សម្រាប់ព័ត៌មានបន្ថែម សូមអញ្ជើញមកទីស្នាក់ការ ប.ស.ស. ដែលនៅជិតលោកអ្នកទូទាំងប្រទេស ឬទំនាក់ទំនងទៅកាន់លេខ ១២៨៦ ឬ ១២៩៧ ឬតាមរយៈប្រព័ន្ធផ្សព្វផ្សាយបណ្ដាញសង្គម( Facebook ) របស់បេឡាជាតិសន្តិសុខសង្គម ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T03:11:59.651Z", "category": "ចាប់ផ្តើមអាជីវកម្ម", "views": 878, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
តម្រុយថ្មី! ក្រុមហ៊ុនធំ១របស់ចិន ចាប់អារម្មណ៍បណ្តាក់ទុនបង្កើតរោងចក្រផលិត ផលិតផលវេជ្ជសាស្រ្តនៅកម្ពុជា	https://business-cambodia.com/articles/guangzhou-youdi-bio-technology-	នៅពេលខាងមុខកម្ពុជាអាចនឹងមានរោងចក្រផលិត ផលិតផលវេជ្ជសាស្រ្ត និងឧបករណ៍សម្រាប់ធ្វើរោគវិនិច្ឆ័យទំនើប ដែលអាចបម្រើដល់វិស័យសុខាភិបាលក្នុងប្រទេសកម្ពុជា ខណៈកាលពីថ្មីៗកន្លងទៅ មានក្រុមហ៊ុនធំមួយរបស់ចិន បានចាប់អារម្មណ៍ចង់ធ្វើការវិនិយោគទៅលើគម្រោងនេះ។     ថ្លែងនៅក្នុងជំនួបការងារជាមួយឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ក្រុមប្រឹក្សាអភិវឌ្ឍន៍កម្ពុជា ភាគីក្រុមហ៊ុនចិនលោក Li Laiqing អគ្គនាយក ក្រុមហ៊ុន Guangzhou Youdi Bio-technology Co., Ltd. បានបង្ហាញបំណងលើការបណ្តាក់ទុនវិនិយោគរបស់ក្រុមហ៊ុននៅកម្ពុជា ក្នុងការបង្កើតរោងចក្រផលិត ផលិតផលវេជ្ជសាស្រ្ត និងឧបករណ៍សម្រាប់ធ្វើរោគវិនិច្ឆ័យទំនើប ដើម្បីផ្គត់ផ្គង់ផលិតផលទាំងនេះនៅលើទីផ្សារប្រទេសកម្ពុជា និងនៅក្នុងតំបន់។     បន្ថែមក្នុងកិច្ចប្រជុំ ក្រុមហ៊ុនក៏បានបង្ហាញគោលបំណងក្នុងការពិនិត្យលទ្ធភាពបង្កើតឱ្យមានតំបន់ឧស្សាហកម្មផ្នែកវេជ្ជសាស្រ្ត ដែលរួមបញ្ចូលលើការផលិតសម្ភារវេជ្ជសាស្រ្ត កន្លែងសិក្សាស្រាវជ្រាវនវានុវត្ត មន្ទីរពេទ្យ និងគ្លីនិកជាដើម។   គូសបញ្ជាក់ផងដែរថា ក្រុមហ៊ុន Guangzhou Youdi Bio-technology Co., Ltd. បង្កើតឡើងនៅក្នុងឆ្នាំ២០១០ ដែលជាសហគ្រាសវេជ្ជសាស្ត្រប្រើប្រាស់បច្ចេកវិទ្យាទំនើប ដែលមានឯកទេសក្នុងការអភិវឌ្ឍ ផលិត ចែកចាយវត្ថុធាតុដើមឱសថ សារធាតុសម្រាប់ផលិតផលិតផលវេជ្ជសាស្ត្រ និងបច្ចេកវិទ្យារោគវិនិច្ឆ័យ។ ក្រុមហ៊ុននេះរួមបញ្ចូលការស្រាវជ្រាវ ការអភិវឌ្ឍ ការផលិត ការចែកចាយ សេវាកម្មស្រាវជ្រាវរកបច្ចេកវិទ្យា វិទ្យាសាស្ត្រដែលទាក់ទងនឹងថ្នាំ និងឧបករណ៍ធ្វើតេស្តរោគវិនិច្ឆ័យជាដើម៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-05T02:21:32.951Z", "category": "ចាប់ផ្តើមអាជីវកម្ម", "views": 166, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
យុទ្ធនាការរត់ប្រណាំង ទិវាពិភពលោកប្រយុទ្ធនឹងជំងឺអេដស៍ ឆ្នាំ២០២៣ ក្នុងគម្រោងបុរី ប៉េង ហួត ហ្រ្គេនស្តាផ្លាទីនីម (បឹងស្នោ)	https://business-cambodia.com/articles/world-aids-day-2023-campaign-in-borey-peng-huot-grand-star-platinum-boeung-sno	ក្រុមហ៊ុន ប៉េង ហួត គ្រុប បានសហការរៀបចំយុទ្ធនាការរត់ប្រណាំង ទិវាពិភពលោកប្រយុទ្ធនឹងជំងឺអេដស៍ ឆ្នាំ២០២៣ ជាមួយអង្គការមូលនិធិថែទាំសុខភាពអ្នកជំងឺអេដស៍(AIDS HEALTHCARE FOUNDATION) (AHF) ដើម្បីផ្សព្វផ្សាយនូវបញ្ហាប្រឈមនានា និងរួមចំណែកគាំទ្រដល់ការការបញ្ចប់ជំងឺអេដស៍ និងជំងឺកាមរោគត្រឹមឆ្នាំ២០៣០ ដែលមានអ្នកចូលរួមរត់ប្រមាណជាង      ៦០០នាក់     មកពីស្ថាប័នរដ្ឋ    មជ្ឈមណ្ឌលជាតិប្រយុទ្ធនឹងជំងឺអេដស៍  សើស្បែក និងកាមរោគ   រួមទាំងអង្គការមិនមែនរដ្ឋាភិបាល  នាព្រឹកថ្ងៃទី០២  ខែធ្នូ  ឆ្នាំ២០២៣ ស្ថិតនៅក្នុងគម្រោងបុរី ប៉េង ហួត ហ្គ្រេនស្តា ផ្លាទីនីម (បឹងស្នោ) ខណ្ឌច្បារអំពៅ រាជធានីភ្នំពេញ។ ក្នុងឆ្នាំ២០២៣ នេះគម្រោង បុរី ប៉េង ហួត ហ្រ្គេនស្ដា ផ្លាទីនីម (បឹងស្នោ) ទទួលលបានដៃគូសហការរៀបចំព្រឹត្តិការណ៍កីឡាជាច្រើន ជាពិសេសគឺព្រឹត្តិការណ៍រត់ប្រណាំងក្នុងន័យសប្បុរសធម៌ រត់ដើម្បីលើកកម្ពស់សុខភាព រួមទាំងការរត់ដើម្បីផ្សព្វផ្សាយពីការយល់ដឹង និងលើកម្ពស់ការងារសង្គមផ្សេងៗដោយមានអ្នកចូលរួមរត់សរុបប្រមាណ ៤៦០០នាក់។ ក្នុងពេលឆាប់ៗខាងមុខនេះក្រុមហ៊ុននឹងត្រៀមរៀបចំពិធីសម្ពោធផ្លូវជិះកង់ និងរត់ប្រណាំងក្នុងគម្រោងអភិវឌ្ឍលំនៅឋានរបស់ខ្លួនដំបូងគេក្នុងប្រទេសកម្ពុជាផងដែរ។ សូមបញ្ជាក់ថា ក្រុមហ៊ុន ប៉េង ហួត គ្រុប ត្រូវបានគេស្គាល់ថាជាក្រុមហ៊ុនប្រតិបត្តិមេត្រីភាពបរិស្ថាន ដែលគ្រប់គម្រោងលំនៅឋានមានដើមឈើរាប់ម៉ឺនដើម សួនកម្សាន្តផ្កាចម្រុះពណ៌ និងហេដ្ឋារចនាសម្ព័ន្ធបៃតងធំទូលាយ ហើយក៏ជាគោលដៅទាក់ទាញទេសចរណ៍ទាំងក្នុង និងក្រៅស្រុកផងដែរ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-04T21:30:40.491Z", "category": "PR", "views": 213, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy", "short_sentences" ] }
ឱកា.សល្អ! សម្រាប់អ្នកចប់ទី១២ ចង់រៀនភាសាថែម សាលាបញ្ញាសាស្រ្ត កំពុងផ្ត.ល់វគ្គពិសេស១នេះ	https://business-cambodia.com/articles/puc-ifl-english-schoolarship-	ជាឱកាសដ៏ល្អមួយសម្រាប់បងប្អូនដែលទើបបញ្ចប់ថ្នាក់ទី១២ ហើយត្រូវការរៀនភាសាបន្ថែមពីលើជំនាញស្នូល តែចង់ចំណាយតិច បានសាលាល្បីឈ្មោះមានគុណភាព ខណៈសាលាបញ្ញាសាស្រ្តអន្តរជាតិសាខាអូឡាំពិចកំពុងផ្តល់អាហារូបករណ៍ពិសេសអាហារូបករណ៍ពិសេសរហូតដល់ ៨០% សម្រាប់សិស្សទើបបញ្ចប់ថ្នាក់ទី ១២ ឆ្នាំសិក្សា ២០២២-២០២៣នេះ។   ចំពោះអាហារូបករណ៍៨០% នេះដែរសិស្ស-និស្សិតតម្រូវឱ្យទៅចូលរួមប្រឡងយកអាហារូបករណ៍នេះដើម្បីសិក្សាភាសាអង់គ្លេស នៅថ្ងៃពុធ ទី០៦ ខែធ្នូ ឆ្នាំ២០២៣ ដែលមានទីតាំងស្ថិតនៅសាលាបញ្ញាសាស្រ្តអន្តរជាតិ សាខាអូឡំាពិច។ សម្រាប់វគ្គសិក្សាថ្មីនឹងចូលរៀនថ្ងៃទី២០ ខែធ្នូ ឆ្នាំ២០២៣។   ដូច្នេះសម្រាប់ព័ត៌មានលម្អិតបងប្អូនអាចធ្វើការទំនាក់ទំនងទៅកាន់លេខទូរស័ព្ទ 081 820 053 / 012 646 681 / 096 999 0613 ឬតេឡេក្រាម https://t.me/puciflolympic និងអាចទៅកាន់ទីតាំងផ្ទាល់ស្ថិតនៅសាខាអូឡាំពិកដែលមានអគារលេខ 54, ផ្លូវ 328 , សង្កាត់ទួលស្វាយព្រៃ២ ខណ្ឌបឹងកេងកង រាជធានីភ្នំពេញ។ GOOGLE MAP: https://goo.gl/maps/vznH9iBwvWxQtbfKA ។   សូមបញ្ជាក់ថាអាហារូបករណ៍ពិសេសបញ្ចុះតម្លៃ៨០% នេះដែរមានអាទិភាពសម្រាប់សិស្ស-និស្សិតដែលមានជីវភាពខ្វះខាត ដែលជាការផ្តល់ជូនពិសេសពីវិទ្យាស្ថានភាសាបរទេស នៃសាកលវិទ្យាល័យបញ្ញាសាស្រ្តកម្ពុជា-សាខាអូឡាំពិក PUC IFL- Olympic Campus៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:13", "date_created": "2023-12-04T09:57:25.791Z", "category": "ព័ត៌មានថ្មីៗ", "views": 588, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
De Showroom ធ្វើអោយផ្ទុះការចាប់អារម្មណ៍ពីអ្នកនិយមម៉ូតសម្លៀកបំពាក់ប្រណិតទាំងខ្មែរនិងថៃ !	https://business-cambodia.com/articles/the-jewelry-fashion-that-pich-vatey-photographed-during-the-competition	និយាយពីប្រណិតភាពនៃការស្លៀកពាក់ពេលបច្ចុប្បន្ន ក្នុងប្រទេសកម្ពុជា កាន់តែក្លាយជារឿងចាប់អារម្មណ៍ខ្លាំង ឡើងពីមនុស្សគ្រប់រូប រហូតដល់អតិថិជនមួយចំនួនធ្វើដំណើរទៅក្រៅប្រទេស ស្វែងរកម៉ាកសម្លៀកបំពាក់ប្រណិតៗយកមកប្រើប្រាស់ តាមចំណង់ចំណូលចិត្តរបស់ខ្លួន ។ យ៉ាងណាមិញមានហាងលក់សម្លៀកបំពាក់ De Showroom by Sophea និង De showroom Couture ដែលទទួលបានការគាំទ្រពីអ្នកនិយមប្រើសម្លៀកបំពាក់ប្រណិតនោះ បានធ្វើការសម្ពោធហាងជាផ្លូវការណ៍ជាមួយប្រ៊េនមានដូចជា PHACHAS Bangkok, Cherz ,  Valentier , Natacha Van , KANAPOT  , ENSEMBLE   , NARONG  , La Boutique, SENSE’s STUDIO , NICHP និង POEM ។ កម្មវិធីដើរបង្ហាញម៉ូតនោះ ត្រូវបានចូលរួមឧបត្ថម្ភដោយក្រុមហ៊ុនអាកាសចរណ៍ ល្បីល្បាញមួយគឺ Air Asia ព្រមទាំង Charles & Keith ញុំាងអោយកម្មវិធីកាន់តែអធិកអធម ។ តាមការបញ្ជាក់ពីអ្នករៀបចំកម្មវិធីបានអោយដឹងថា “ Fashion Show ក្នុងឱកាសសម្ពោធហាង De Showroom by Sophea និង De showroom Couture នេះត្រូវបានរៀបចំជាពិសេសក្នុងការបង្ហាញម៉ូតសំលៀកបំពាក់សាកសមបំផុតក្នុងរដូវកាលចុងឆ្នាំនេះ និងដើមឆ្នាំក្រោយ សម្រាប់អ្នកដែលនិយមស្ទាយFashion បែបសាមញ្ញនិងថ្លៃថ្នូរ ។ រីឯការរៀបចំម៉ូឌេលសម្រាប់ដើរបង្ហាញវិញ គឺត្រូវធ្វើឡើងយ៉ាងសម្រិតសម្រាំងពី Designer បរទេសផ្ទាល់តែម្ដង “ ។ ក្នុងកម្មវិធីនេះ យើងបានឃើញវត្តមានតារាសម្ដែង និង Blogger ល្បីៗពីបរទេសបានមកចូលរួម រួមទាំងវត្ថមានសិល្បះការនីដែលកំពុងផ្ទុះការចាប់អារណ៍ក្នុងកម្ពុជាកញ្ញា Kon Ant ក៏បានចូលរួមផងដែរ ជាមួយសម្លៀកដែលមានលក់នៅក្នុងហាងផ្ទាល់ ។ ដោយសារតែមានតារាល្បីខ្មែរ-ថៃចូលរួមច្រើនបែបនេះទើបមានបណ្ដាសារព័ត៌មានរបស់ថៃយកទៅចុះផ្សាយ ព្រមទាំងpage អ្នកគាំទ្របវកញ្ញា យកទៅ post បន្តចែកចាយ ធ្វើអោយមានការចាប់អារម្មណ៍ជាខ្លាំង ។ តាមការបង្ហាញចំណាប់អារម្មណ៍ពីភ្ញៀវកិត្តិយសដែលចូលរួមបានអោយដឹងថា “ ហាង De Showroom បានបង្កើតអោយភាពងាយស្រួលខ្លាំងក្នុងការស្វែងរកសម្លៀកបំពាក់ពីប្រ៊េនៗដែលរៀបរាប់ខាងលើ ព្រោះប្រ៊េនសម្លៀកបំពាក់ទាំងនេះកំពុងតែជា trend ថ្មី សម្រាប់អ្នកចូលចិត្តភាពប្រណិតនៃការស្លៀកពាក់ ។ ភ្ញៀវកិត្តិយសផ្ទាល់មិនចាំបាច់ ធ្វើដំណើរទៅប្រទេសថៃ រឺ ប្រទេសផ្សេងទៀត ដើម្បីស្វែងរកម៉ាកសម្លៀកបំពាក់ទាំងនោះទៀតទេ ។ ព្រោះតម្លៃ និងសេវាកម្មដែល De Showroom ផ្ដល់ជូនគឺដូចគ្នាទៅនិងហាងbrand ទាំងនោះដែលស្ថិតនៅក្រៅប្រទេសតែម្ដង “ ។ រីឯ Blogger និង តារាសម្ដែងមកពីប្រទេសថៃវិញ ក៏បង្ហាញចំណាប់អារម្មណ៍ដូចគ្នា ទៅនឹងកម្មវិធីរបស់ De showroom ដែលមានប្រ៊េនល្បីៗបង្ហាញ Collection របស់ខ្លួន នៅក្នុងទីក្រុងភ្នំពេញរបស់យើងដោយបាននិយាយថា “  ការរៀបចំfashion show ធ្វើនៅកន្លែងមានទេសភាពស្អាត និង ហើយកម្មវិធីក៏មានស្តង់ដារប្រណិត ដូចនឹង កម្មវិធីfashion show នៅប្រទេសថៃ និងបណ្ដារប្រទេសផ្សេងៗទៀតដែលមានការរីកចម្រើនលើវិស័យfashion ផងដែរ “ ។ គួរបញ្ជាក់ផងដែលលោកអ្នកអាចស្វែងរកពត៌មានពីម៉ាកសម្លៀកបំពាក់ប្រណិតដែលបានរៀបរាប់ខាងលើបន្ថែមទៀត តាមរយះ page Facebook https://www.facebook.com/profile.php?id=100091601546072&mibextid=LQQJ4d និង https://www.facebook.com/profile.php?id=100086359392074&mibextid=LQQJ4d  រឺអាចទៅមើលផ្ទាល់ដល់ទីតាំងរបស់ហាង De showroom មានអាស័យដ្ឋាននៅ ផ្ទះលេខ22 Street 322 បឹងកេងកង1 ភ្នំពេញ លេខទំនាក់ទំនង  070 777 610 / 011 200 719 ។	{ "spider_name": "businesscambodia", "scrape_at": "2025-06-14_19:40:13", "date_created": "2023-12-04T08:43:49.386Z", "category": "PR", "views": 310, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ព្រឹត្តិការណ៍លក់ទំនិញថោកៗ 1$ និងក្រោម1$ រាប់ពាន់មុខទំនិញ ដ៏ធំជាងគេ frogsell flea market ពិព័ណ៌គ្រួសារ និងការអប់រំ	https://business-cambodia.com/articles/thousands-of-largest-merchandise-events-under-1-and-under-1-frogsell-flea-market-family-fair-	អ្នកចូលរួមគ្រប់គ្នាកាន់តែសប្បាយរីករាយជាមួយការជួបជុំ! ក្នុងពិព័រណ៌ flea market របស់ក្រុមហ៊ុន frogsell App លើកទី៤ ដែលរំពឹងទុកថានឹងមានភ្ញៀវចូលរួមយ៉ាងតិច២ម៉ឺននាក់ អមជាមួយការចែកកាដូហ្រ្វីៗ ៣៣៣៣រង្វាន់ និងសកម្មភាពលេងហ្គេមសប្បាយៗ និងកម្មវិធីប្រគុំតន្ត្រីដ៌អស្ចារ្យ។  លោក សៀង វិរៈ នាយកគ្រប់គ្រងនៃក្រុមហ៊ុន frogsell App បានឲ្យដឹងថា «ការរៀបចំពិព័រណ៌ flea market ប្រព្រឹត្តិឡើងក្រោមប្រធានបទ ពិព័រណ៌គ្រួសារ និងការអប់រំនៅកម្ពុជា លើកទី៤ ដែលគ្រោងនឹងប្រព្រឹត្តិឡើង នៅថ្ងៃទី២៣ និង២៤ ខែធ្នូ ឆ្នាំ២០២៣ ចាប់ពីម៉ោង១០ ព្រឹកដល់ម៉ោង ៨យប់ ដោយមានការបញ្ចុះតម្លៃរហូតដល់ ៧០% ជាង១០០ស្តង់  នៅផ្សារទំនើបអូឡាំព្យា។ ក្នុងកម្មវិធីនេះមាន ការចូលរួមតាំងពិព័រណ៌ពីសាកលវិទ្យាល័យនៅទីក្រុងភ្នំពេញ និងសាលាអន្តរជាតិជាច្រើនស្ថាប័ន សកម្មភាពសប្បុរសធម៌របស់សិស្សនិស្សិតលក់ផលិតផលមួយទឹកដើម្បីបរិច្ចាគដល់មន្ទីរពេទ្យគន្ធបុប្ផា ការសម្តែងរបាំ  ការច្រៀងចំរៀង តន្ត្រីកម្សាន្ត ការសម្តែងគុនខ្មែរល្បុកតោ ការសម្តែងតៃក្វាន់ដូ ការផាត់ពណ៌សម្រាប់ កុមារ និងគ្រួសារ ការដើរម៉ូតកុមារ មនុស្សធំ និងការសម្តែងទេពកោសល្យចំរុះពីសាកលវិទ្យាល័យជាច្រើនស្ថាប័ន។ លើសពីនេះទៅទៀត មានស្តង់លក់អាហារ និងទំនិញថោកៗ បញ្ចុះតម្លៃពី៥ដុល្លារ សល់២ដុល្លារ ឬ១ដុល្លារ និងទំនិញក្រោម១ដុល្លាររាប់ពាន់មុខទំនិញ ស្តង់លក់ទំនិញគ្រួសារ និងកុមារបញ្ចុះតម្លៃថោកៗគ្មានគូរប្រៀប ស្តង់សិល្បៈគំនូរ លេងហ្គេមបោះកងយករង្វាន់ លេងហ្គេមបាញ់ព្រួញយករង្វាន់ និងហ្គេមបើកប្រអប់យករង្វាន់។ កាន់តែពិសេស កម្មវិធីនេះ មានកន្លែង playground សម្រាប់កុមារ កម្មវិធី Lucky Draw ឈ្នះសំបុត្រចូលទស្សនា ភ្នំពេញសាហ្វារី Dinosaur Alive ឈ្នះរង្វាន់តាកាប សៀវភៅ ប៊ិច ដបទឹក និងវត្ថុអនុស្សាវរីយស្អាតៗជាច្រើនផ្សេងទៀត និងមានការប្រគុំតន្ត្រីកម្សាន្តសប្បាយៗ។ សម្រាប់តម្លៃជួលស្តង់ត្រឹមតែ ៥០ដុល្លារ សម្រាប់ខែវិច្ឆិកា និង១០០ដុល្លារ សម្រាប់ខែធ្នូ សម្រាប់ក្រុមហ៊ុនមានបំណងចូលរួមជា Sponsor ទំនាក់ទំនង មកលេខ 099 859 998 / 015 495 208 ។ ឬចុចលីងតេឡេក្រាមនេះ៖ https://t.me/huyty168 https://t.me/frogsellmarketing តោះចាំកាលទៀត វឺតវឺត ចុះឈ្មោះចូលរួមតាមតេលេក្រាម ឥឡូវនេះ 077 880 490 និង 069 363 286 ដើម្បីទទួលបានកាដូរចំនួន3333នាក់មុនគេដោយមិនចាំបាច់លេងហ្គេមផ្សងសំណាងយករង្វាន់ដូចអ្នកចូលរួមដទៃទៀត។ ឬចុចលីងតេឡេក្រាមនេះ៖ https://t.me/FrogsellOPT  https://t.me/frogsellservice ។ រង្វាន់អាចមកយកនៅកន្លែងចុះឈ្មោះនៃច្រកទ្វារចូលតែម្តង។ ជួបគ្នាទិញទំនិញថោកៗ 1$ 1$ រាប់ពាន់មុខទំនិញ ពីម៉ោង១០ព្រឹក ដល់ម៉ោង៨យប់នៅផ្សារទំនើបអូឡាំព្យាថ្ងៃទី២៣ និង២៤ធ្នូ ២០២៣។	{ "spider_name": "businesscambodia", "scrape_at": "2025-06-14_19:40:13", "date_created": "2023-12-04T02:27:45.178Z", "category": "PR", "views": 384, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
កសិករដាំស្វាយចន្ទីនៅភូមិអូរគគីរមិនបារម្ភរឿងតម្លៃឡើងចុះមិនទៀង ខណះមានសហគមន៍ចាំទទួលទិញក្នុងតម្លៃខ្ពស់	https://business-cambodia.com/articles/aukorkie-ceshew	សហគមន៍កសិកម្មស្វាយចន្ទីអូរគគី គឺជាសហគមន៍កសិកម្មមួយក្នុងចំណោមសហគមន៍កសិកម្មជាច្រើនទៀត ដែលមានទីតាំងស្ថិតនៅភូមិ អូគរគី ឃុំដា ស្រុកចិត្របុរី ខេត្តក្រចេះ។  សហគមន៍សកិកម្មអូរគគីរបង្កើតក្នុងឆ្នាំ ២០២០ ជាសម្ព័ន្ធនៃសហគមន៍កសិកម្មជាច្រើន ក្នុង គោលបំណងបង្កើនភាពងាយស្រួលក្នុងការសម្របសម្រួលជាមួយដៃគូអាជីវកម្ម។ សហគមន៍នេះដឹកនាំដោយ គណៈកម្មាធិការផ្នែកផ្សព្វផ្សាយកសិកម្ម ហិរញ្ញវត្ថុ និង ទំនាក់ទំនងភាពជាដៃគូរ។ សហគមន៍កសិកម្មអូរគគីមានកសិករជាសមាជិកសរុប ចំនួន ៧០១ នាក់ ដែលដាំស្វាយចន្ទី ដំឡូងមី ស្រូវ និង បន្លែផ្ទៃដីដាំដុះចន្ទីសរុប ៤៥០០ ហិចតា។ ក្នុងនោះដែរ សហគមន៍កសិកម្មបានផ្តល់សេវាកម្មផ្នែកសន្សំ និងឥណទាន ការប្រមូលទិញដំឡូងមី ការ រៀបចំដីនិងការដាំដុះ និងការចែកចាយដីទឹកធម្មជាតិផង។ ថ្លែងប្រាប់ក្រុមអ្នកសារព័ត៌មានក្នុងកម្មវិធីទស្សនកិច្ចព័ត៌មាន និងទស្សនកិច្ចសិក្សា របស់ក្រសួងកសិកម្ម រុក្ខាប្រមាញ់ និងនេសាទ និងសហភាពអឺរ៉ុប អំពីខ្សែច្រវាក់ផលិតកម្មស្វាយចន្ទីនៅកម្ពុជា ប្រធានសហគមន៍កសិកម្មអូរគគីរ បានឲ្យដឹងថា កសិករប្រមូលផ្ដុំគ្នាដាំដុះស្វាយចន្ទីជាលក្ខណៈសហគមន៍ គឺផលិតផលដែលទទួលបានគឺជាលក្ខណៈបណ្ដុំ ដូច្នេះអ្នកដាំនិងទទួលបានតម្លៃខ្ពស់។ នេះគឺជាចំណុចចម្បងទីមួយ។ ទីពីរក្រុមហ៊ុនដែលជាដៃគូចាំទទួលទិញគឺមានទំនុកចិត្តជាមួយនឹងសហគមន៍ ពីព្រោះនៅពេលដែលយើងចងក្រងគ្នាជាបណ្ដុំបែបនេះ ងាយស្រួលស្នើសុំលិខិតបញ្ជាក់ឬមានការទទួលស្គាល់ពីក្រសួងកសិកម្ម។   សហគមន៍មួយយើងអាចផលិតនូវផលិតផលដែលមានស្ដង់ដារស្របតាមតម្រូវការរបស់ដៃគូ។ ប្រសិនបើយើងដាំដោយឯករាជ្យគឺពិបាកក្នុងការអនុវត្តទៅតាមគោលការណ៍បច្ចេកទេសណាស់។ អ្វីដែលកាន់តែពិសេសនិងជាបទពិសោធន៍ដ៏ឈឺចាប់របស់កសិករ នៅពេលដែលកសិករដាំដោយឯកឯង ឬធ្វើកសិកម្មដោយពុំបានចងក្រងគ្នាជាសហគមន៍ កសិករនិងជួបគ្រោះថ្នាក់ដ៏ធំមួយគឺឈ្មួញទម្លាក់តម្លៃតាមចិត្ត។ ថ្ងៃនេះលក់បានថ្លៃ ថ្ងៃស្អែកចុះថ្លៃភ្លាមៗក៏មានដែរ។   អញ្ចឹងហើយមានតែការប្រមូលផ្ដុំគ្នា ផលិតនៅផលិតផលដែលមានគុណភាពស្របតាមស្តង់ដារបង្កើតជាសហគមន៍ដ៏ជាក់លាក់មួយទើបយើងអាចចរចាតម្លៃជាមួយនឹងក្រុមហ៊ុនទទួលទិញបាន។ ជាឧទាហរណ៍ជាក់ស្ដែងទោះជាឈ្មួញខាងក្រៅទម្លាក់តម្លៃគ្រាប់ស្វាយចន្ទីរហូតដល់ ៤០០០រៀល ឬ៤២០០រៀល ប៉ុន្តែខាងសហគមន៍នៅតែបន្តទិញពីកសិករ ៤៥០០រៀល ជាទៀងទាត់។ បន្ទាប់ពីចូលរួមជាមួយនឹងសហគមន៍កសិករមិនត្រឹមតែមានទីផ្សារលក់ចេញបានតម្លៃសមរម្យនិងទៀងទាត់នោះទេកសិករក៏នឹងទទួលបានបច្ចេកទេសរបៀបដាំដុះតាមបែបសុវត្ថិភាពប្រើប្រាស់ជីធម្មជាតិ និងចេះពីរបៀបផលិតជីដោយប្រើប្រាស់ដើមទុនតិចបំផុត ជាកត្តាជំរុញដ៏ធំមួយដែលធ្វើឲ្យកសិករចាយទុនតិចកាត់បន្ថយថ្លៃដើម តែទទួលបានទិន្នផលខ្ពស់និងមានផលចំណេញដែលអាចទទួលយកបាន។     គួរបញ្ជាក់ផងដែរថា សហគមន៍អូរគគីរទទួលបានការគាំទ្រពីគម្រោង CRAS ក្នុងការបង្កើតផែនការអាជីវកម្ម និងសាងសង់កន្លែងប្រមូលទិញ ចំនួន ២ គឺ (រានហាលបេតុង ២ និងឃ្លាំង ២)។ គម្រោងបានគាំទ្រសហគមន៍ក្នុងការចែកចាយធាតុចូលកសិកម្មដែលមានគុណភាព និងផ្តល់សេវាកម្មផ្សព្វផ្សាយ ផ្តល់ជំនួយបច្ចេកទស និងសម្ភារៈ ក្នុងការសាងសង់ និងប្រតិបត្តិការលើការហាលសម្ងួត កន្លែងប្រមូលទិញនឹងឃ្លាំង និងឧបករណ៍បកសម្បក កសាងអាជីវកម្មឱ្យសមស្របនឹងតម្រូវការរបស់អ្នកទិញក្នុងស្រុក និងកសាងសមត្ថភាពក្នុងការគ្រប់គ្រង និងប្រតិបត្តិការនៅកន្លែងប្រមូលទិញ។ ជាលទ្ធផល សហគមន៍អាចផ្គត់ផ្គង់គ្រាប់ស្វាយចន្ទីស្រស់ ២៥០ តោនក្នុង ១ រដូវ និងផ្គត់ផ្គង់គ្រាប់ស្វាយចន្ទីស្ងួត ៤០ តោន ទៅកាន់អតិថិជនចំនួន ២។ ចំណូលពីការប្រមូលទិញលក់ បាន ១៦០ ដុល្លារ ក្នុង ១ តោន៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-03T17:07:37.722Z", "category": "មុខរបរកសិកម្ម", "views": 282, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
គ្រាប់ស្វាយចន្ទីមិនខ្វះទីផ្សាខ្វះតែអ្នកកែច្នៃ ម្ចាស់សិប្បកម្មស្វាយចន្ទីស្ទឹងត្រែងនឹងផលិតឲ្យ៦០០០តោនក្នុង១ឆ្នាំ	https://business-cambodia.com/articles/cashewnuts	សិប្បកម្មកែច្នៃគ្រាប់ស្វាយចន្ទីដែលមានឈ្មោះថា សិប្បកម្មស្វាយចន្ទីស្ទឹងត្រែង មានទីតាំងស្ថិតនៅភូមិស្រែក្រសាំង ឃុំស្រែក្រសាំង ស្រុកសៀមបូក ខេត្ដស្ទឹងត្រែង។  គ្រាប់ស្វាយចន្ទី ស្ទឹងត្រែង (HCST) ផ្គត់ផ្គង់ ផលិតផលទៅកាន់ទីផ្សារក្នុងស្រុក ដោយមានផែនការពង្រីកទៅកាន់ទីផ្សារអន្ដរជាតិ។ HCST គឺជាដៃគូរបស់ GIZ CRAS ក្រោមការប្រកួតប្រជែងរបស់មូលនិធិ AgriInnovaton។ កិច្ចសហប្រតិបត្តិការរបស់ GIZ និង HCST មានគោលបំណង ធ្វើឱ្យប្រសើរឡើងនូវខ្សែសង្វាក់តម្លៃគ្រាប់ស្វាយចន្ទីកម្ពុជា តាមរយៈការលើកកម្ពស់បច្ចេកទេសកសិកម្មដែលធន់នឹងអាកាស ធាតុ ការអភិវឌ្ឍផលិតផលកែច្នៃដែលមានគុណភាពខ្ពស់ ការពង្រីកអង្គភាពកែច្នៃ HCST និងការដំឡើងប្រព័ន្ធថាមពល ពន្លឺព្រះអាទិត្យ។   ថ្លែងប្រាប់ក្រុមអ្នកសារព័ត៌មានក្នុងកម្មវិធីទស្សនកិច្ចព័ត៌មាន និងទស្សនកិច្ចសិក្សា របស់ក្រសួងកសិកម្ម រុក្ខាប្រមាញ់ និងនេសាទ និងសហភាពអឺរ៉ុប អំពីខ្សែច្រវាក់ផលិតកម្មស្វាយចន្ទីនៅកម្ពុជា អ្នកស្រី មុត ចរិយា ស្ថាបនិកសិប្បកម្មស្វាយចន្ទីស្ទឹងត្រែង បានមានប្រសាសន៍ថា អ្នកស្រីបានបង្កើតសិប្បកម្មនេះ ក្នុងកំឡុងពេលកូវីដ១៩ កំពុងរាតត្បាត ដោយត្រូវផ្អាកការងារ អ្នកស្រីនិងគ្រួសារបានទៅលេងស្រុកកំណើតនៅខេត្ដស្ទឹងត្រែង ហើយបានឃើញកសិករជាច្រើនដាំដុះស្វាយចន្ទី។ អ្នកស្រិក៏បានដឹងខ្លះៗពាក់ព័ន្ធនឹងសក្ដានុពលនៃដំណាំកសិឧស្សាហកម្មមួយនេះ។   កម្ពុជាគឺជាប្រទេសដែលផលិតគ្រាប់ស្វាយចន្ទីបានច្រើនជាងគេជាប់ចំណាប់ថ្នាក់លេខ 2 នៅលើពិភពលោក។ ក៏ប៉ុន្តែបើក្រឡែកទៅមើលពីការកែច្នៃគឺមានតិចតួចបំផុត។ រឿងផលិតវត្ថុធាតុដើមដែលមានគុណភាពល្អតែមិនអាចកែច្នៃបាន វាគឺជារឿងមួយដ៏គួរឲ្យសោកស្ដាយណាស់។ ដោយមានដើមកំណើតជាកូនកសិកររស់នៅខេត្តស្ទឹងត្រែងផងនោះ អ្នកស្រី មុត ចរិយា បានសម្រេចចិត្តប្រើទុនចំនួន ពីរម៉ឺនដុល្លារ ដើម្បីប្រមូលទិញគ្រាប់ស្វាយចន្ទីពីកសិករយកមកកែច្នៃ ទាំងដែលខ្លួនពុំធ្លាប់ធ្វើការងារទាំងអស់នេះទេពីមុនមក។ ប៉ុន្តែដោយចិត្តស្រឡាញ់ចង់ឱ្យផលិតផលខ្មែរដែលមានគុណភាពល្អមួយនេះ អាចនាំចេញនូវផលិតផលសម្រេចទៅឲ្យពិភពលោកបានស្គាល់។ ចង់ឱ្យកសិករខ្មែរអ្នកដាំដុះស្វាយចន្ទីមានទីផ្សារលក់ចេញស្រួល តម្លៃសមរម្យនិងមានផលចំណេញខ្ពស់។ ចង់ឃើញស្ត្រីមេផ្ទះ អ្នកមានបន្ទុកគ្រួសារមានកូនច្រើនអាចមានការងារធ្វើនៅជិតផ្ទះមិនបាច់ចំណាកស្រុក។  អ្នកស្រីបានស្រាវជ្រាវនិងធ្វើការសិក្សាយ៉ាងស៊ីជម្រៅអំពីលទ្ធភាពកែច្នៃរបស់គ្រាប់ស្វាយចន្ទី និងឆ្លៀតពេលទៅធ្វើការសិក្សារៀនសូត្របន្ថែមតាមរយៈគម្រោងនិងអង្គការនានាដែលមានបង្រៀនពាក់ព័ន្ធជាមួយនឹងផលិតផលគ្រាប់ស្វាយចន្ទី។  ដំណាំកសិ-ឧស្សាហកម្មមួយនេះអាចកែច្នៃបានច្រើនយ៉ាង តម្លៃខ្ពស់ តម្រូវការនៅលើពិភពលោកក៏ច្រើន ដូច្នេះអ្នកស្រីក៏សម្រេចចិត្តចាកចេញពីក្រុងសៀមរាបមកតាំងពីលំនៅ និងធ្វើការសាងសង់រោងសិប្បកម្មដើម្បីធ្វើការកែច្នៃចន្ទីនៅឆ្នាំ២០២១។       រយៈពេលពីរឆ្នាំក្នុងរបរកែច្នៃគ្រប់ស្វាយចន្ទី អ្នកស្រីបានពាំនាំនូវផលិតផលខ្មែរ ទៅកាន់ទីផ្សារពិភពលោក។ រហូតអ្នកស្រីអាចមានដៃគូដែលគេចង់សហការនាំចេញទៅកាន់ទីផ្សារអន្ដជាតិផងដែរ។ អ្នកស្រីបានមើលឃើញពីសក្ដានុពលនៃគ្រាប់ស្វាយចន្ទីខ្មែរកាន់តែច្បាស់ជាងមុន។ អ្នកស្រី មុត ចរិយា បានបន្ដទៀតថា បើនិយាយពីទីផ្សារគឺយើងមិនខ្វះនោះទេ មានតែខ្វះអ្នកផលិតនិងផ្គត់ផ្គង់ទៅឲ្យគេ។ បញ្ហាប្រឈមបច្ចុប្បន្នមិនមែនជារឿងទីផ្សារនោះទេ ការកង្វះនូវសង្វាក់ផលិតកម្មដើម្បីផលិតគ្រាប់ស្វាយចន្ទីផ្គត់ផ្គង់តែឲ្យដៃគូ។ កង្វះដើមទុនដើម្បីទិញគ្រឿងម៉ាស៊ីនទំនើបៗ ពង្រីករោងចក្រឲ្យកាន់តែធំដើម្បីអាចមានលទ្ធភាពផ្គត់ផ្គង់ទៅតាមតម្រូវការ។ តែយ៉ាងណាសិប្បកម្មរបស់អ្នកស្រីបានរៀបចំផែនការផលិតគ្រប់ស្វាយចន្ទីឲ្យបាន ៦០០០តោនក្នុងមួយឆ្នាំ នៅឆ្នាំ ២០២៤ និង ២០២៥ខាងមុខនេះ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-03T16:47:02.802Z", "category": "មុខរបរកសិកម្ម", "views": 254, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
ការចេញដំណើររបស់កុមារ UCMAS ឆ្នើមជ័យលាភីទៅប្រឡងថ្នាក់អន្តរជាតិលើកទី ២៥ កម្មវិធី UCMAS នៅ Phnom Penh International Air Port	https://business-cambodia.com/articles/ucmas	កាលពីថ្មីៗកន្លងទៅនេះ  កម្មវិធី UCMAS កម្ពុជា បានរៀបចំកម្មវិធីជួបជុំនិងជូនដំណើរកុមារ UCMAS កម្ពុជាជ័យលាភីឆ្នើមពីការប្រឡងថ្នាក់ជាតិលើកទី៥ នៅបរិវេណអាកាសយាន្តដ្ឋានអន្តជាតិភ្នំពេញក្នុងគោលបំណងទៅចូលរួមការប្រកួតប្រជែងកម្មវិធីគិតលេខរហ័សថ្នាក់អន្តជាតិលើកទី២៥ (THE 25TH  UCMAS INTERNATIONAL COMPETITION ) នៅក្នុង ប្រទេសម៉ាឡេស៊ី ដែលនឹងប្រព្រឹត្តទៅនៅថ្ងៃទី ៣-៤ ខែ ធ្នូ ឆ្នាំ ២០២៣ ។ កម្មវិធីនេះត្រូវបានអញ្ជើញចូលរួមដំណើរដោយ គណះគ្រប់គ្រង នៃកម្មវិធី UCMAS កម្ពុជា,ម្ចាស់អាជ្ញាបណ្ណ័,ប្រធានសាខាទូទាំងប្រទេស,សិស្សឆ្នើមតំណាងប្រទេសកម្ពុជានិងអាណាព្យាបាលសិស្សសរុបចំនួន  86 នាក់។ គួរបញ្ជាក់ថានេះជាលើកទី4 ហើយដែលUCMASកម្ពុជាបានបញ្ចូនសិស្សឆ្នើមជ័យលាភថ្នាក់ជាតិទាំង ១០ កម្រិតជាបេក្ខជនប្រឡងចំនួន 43 នាក់ ទៅប្រកួតប្រជែងថ្នាក់អន្តជាតិលើកទី២៥នៅប្រទេសម៉ាឡេស៊ីដែលមានការចូលរួមពីកុមារឆ្លាតវៃជាច្រើនប្រទេសជុំវិញពិភពលោកនឹងជាឪកាសដ៍ល្អសម្រាប់កុមារកម្ពុជាទទួលបាននូវបទពិសោធន៍ថ្មីនឹងបង្ហាញសមត្ថភាពនៅលើឆាកអន្តជាតិមួយនេះ។ហើយយើងជឿជាក់ថាក្នុងឆ្នាំនេះកម្ពុជានឹងទទួលបានជ័យលាភីច្រើនជាងកាលឆ្នាំកន្លងទៅផងដែរ។ សម្រាប់ការចូលរួមប្រឡងថ្នាក់អន្តរជាតិមិនត្រឹមតែជួយឱ្យកុមារកម្ពុជាមានឳកាសស្វែងយល់ពីបទពិសោធន៍ថ្មីៗប៉ុណ្ណោះទេថែមទាំងជួយឱ្យពួកគេកាន់មានភាពក្លាហាននឹងទំនុកចិត្តខ្ពស់ថែមមួយកម្រិតទៀត។លើសពីនេះទៀតសម្រាប់សិស្សជ័យលាភីពីការប្រឡងនឹងទទួលបានវិញ្ញាបនបត្រនិងពានរង្វាន់ថ្នាក់អន្តរជាតិនិងរង្វាន់លើកទឹកចិត្តជាច្រើនទៀត។ កម្មវិធី UCMAS កម្ពុជាសូមជូនពរដល់កុមារ UCMAS តំណាងឱ្យប្រទេសកម្ពុជាទាំងអស់ទទួលបានជោគជ័យគ្រប់ៗគ្នា។	{ "spider_name": "businesscambodia", "scrape_at": "2025-06-14_19:40:13", "date_created": "2023-12-03T16:08:16.777Z", "category": "PR", "views": 198, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ក្រុមហ៊ុន Hyundai Camko Motor បានទទួលស្វាគមន៍ក្រុម IONIQ 5 ASEAN Tour ឆ្នាំ2023	https://business-cambodia.com/articles/hyundai-camko-motor	នៅថ្ងៃទី30 ខែវិច្ឆិកា ឆ្នាំ2023 ក្រុមហ៊ុន Hyundai Camko Motor Company បានទទួលស្វាគមន៍ការធ្វើដំណើរដ៏អស្ចារ្យឆ្លងកាត់អាស៊ានរបស់ក្រុម IONIQ 5 ASEAN Tour ឆ្នាំ2023 ហើយពួកគេបានមកដល់ចំណតឈប់នៅអគារដាក់តាំងបង្ហាញរថយន្តហ៊ីយ៉ាន់ដាយ សាខាព្រះមុនីវង្ស  ដើម្បីចូលរួមសន្និសីទសារព័ត៌មាន ចែករំលែកអំពីបទពិសោធន៍ដំណើរផ្សងព្រេងជាមួយIONIQ 5 និងបក់ទង់ចេញដំណើរឆ្ពោះទៅកាន់គោលដៅចុងក្រោយរបស់ពួកគេនៅប្រទេសវៀតណាម។ ក្រុមហ៊ុន Hyundai បានចាប់ផ្តើម IONIQ 5 ASEAN Tour ឆ្នាំ2023 ពីសិង្ហបុរី ឆ្លងកាត់ប្រទេសអាស៊ានចំនួន5ប្រទេស ទៅកាន់ម៉ាឡេស៊ី ថៃ កម្ពុជា និងវៀតណាម។  នៅសប្តាហ៍នេះ ពួកគេបានមកដល់ប្រទេសកម្ពុជាទាំងសប្បាយរីករាយ បន្ទាប់ពីធ្វើដំណើរលើសពី 3,000 គីឡូម៉ែត្រ។ អ្នកចូលរួមដំណើរផ្សងព្រេងទាំងអស់បានឆ្លងកាត់ប្រទេសជាច្រើន ដោយមិនបារម្ភអំពីសមត្ថភាពរបស់រថយន្តអគ្គិសនី IONIQ 5 និងមានភាពងាយស្រួលដោយសារមានស្ថានីយសាកអគ្គីសនីពាសពេញប្រទេសដែលពួកគេបានឆ្លងកាត់។   សូម្បីតែនៅប្រទេសកម្ពុជាក៏ពួកគេអាចបញ្ចូលអគ្គីសនីរថយន្តបានដោយរលូនមិនមានបញ្ហាអ្វីទ្បើយ។ តាមរយៈដំណើរផ្សងព្រេងនេះ ពួកគេពិតជាបង្ហាញអោយយើងឃើញនូវភាពជឿទុកចិត្ត និងសមត្ថភាពបើកបរផ្លូវឆ្ងាយរបស់Hyundai IONIQ 5 ថែមទាំងបានលុបបំបាត់ការសង្ស័យ និងការព្រួយបារម្ភរបស់អ្នកប្រើប្រាស់រថយន្តEV ជាពិសេសនៅក្នុងប្រទេសកម្ពុជា។ ក្រុមIONIQ 5 ASEAN Tour បានទទួលស្វាគមន៍យ៉ាងកក់ក្តៅពីលោក Brian Ko ដែលជានាយកប្រតិបត្តិ និង ប្រធានក្រុមហ៊ុន Hyundai Camko Motor ប្រចាំប្រទេសកម្ពុជា។  ក្នុងអំឡុងពេលសន្និសីទសារព័ត៌មាន លោកបានសង្កត់ធ្ងន់យ៉ាងមុតមាំថា៖ នេះគឺជាពេលវេលាដែលមិនអាចបំភ្លេចបាននៃដំណើរផ្សងព្រេងរបស់រថយន្តអគ្គីសនី IONIQ 5 ដែលសមជាមួយនឹងប្រធានបទ " ទៅឆ្ងាយដោយគ្មានការព្រួយបារម្ភ"។ ដំណើរផ្សងព្រេងនេះពិតជាលុបបំបាត់នូវរាល់ចម្ងល់របស់អ្នកគ្រប់គ្នាអំពីរថយន្ត EV។ ពួកគេក៏មានភ្ញៀវពិសេសចូលរួមផងដែរ គឺលោក Fitra Eri ជាអ្នកជំនាញខាងរថយន្តមកពីប្រទេសឥណ្ឌូនេស៊ី ដែលបានចូលរួមការធ្វើដំណើរនេះជាមួយក្រុមហ៊ុន Hyundai ពីទីក្រុងបាងកក ប្រទេសថៃ ទៅកាន់ទីក្រុងហូជីមិញ ប្រទេសវៀតណាម ដើម្បីបញ្ចេញចំណាប់អារម្មណ៍ និងចែករំលែកបទពិសោធន៍ពីការធ្វើដំណើរឆ្លងកាត់ប្រទេសកម្ពុជា។ ក្នុងវគ្គសំនួរ ចម្លើយ លោក Brian Ko បានបង្ហាញពីទស្សនវិស័យរបស់លោកអំពីទីផ្សាររថយន្ត នៅក្នុងប្រទេសកម្ពុជានាពេលអនាគតផងដែរ។ រីឯ លោក Wooin Lee ជាជំនួយការអ្នកគ្រប់គ្រងទូទៅនៃHyundai Motor ASEAN ក៏បានចែករំលែកអំពីភាពជឿទុកចិត្តបាននៃរថយន្តIONIQ 5 ដោយថាមពលអគ្គីសនីរបស់រថយន្តHyundaiមួយនេះ អាចមានប្រសិទ្ធភាព និងសម្ថភាពបើកបរបានចម្ងាយលើសពី 450គីឡូម៉ែត្រ គ្រាន់តែសាកមួយពេញ។ បន្ទាប់ពីសន្និសីទសារព័ត៌មាន ក្រុមហ៊ុនHyundai Camko Motor Cambodia បានធ្វើការបក់ទង់ ហើយក្រុម IONIQ 5 ASEAN Tour ឆ្នាំ2023 ក៏ចាប់ផ្តើមចេញដំណើរទៅកាន់ចំណតចុងក្រោយរបស់ខ្លួននៅក្នុងប្រទេសវៀតណាម។ ពួកយើងជូនពរអោយអ្នកចូលរួមទាំងអស់ក្នុងដំណើរផ្សងព្រេងជាមួយ IONIQ 5 ប្រកបដោយភាពរីករាយ សំណាងល្អ និងដល់ចំណតចុងក្រោយនៅប្រទេសវៀតណាមដោយសុវត្ថិភាព។	{ "spider_name": "businesscambodia", "scrape_at": "2025-06-14_19:40:13", "date_created": "2023-12-03T15:54:40.572Z", "category": "PR", "views": 89, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ឱកាសពិសេសនៃប្រម៉ូសិនបំណាច់ឆ្នាំជាមួយ MSI!	https://business-cambodia.com/articles/special-opportunity-of-year-end-promotion-with-msi-	តើអ្នកទាំងអស់គ្នាត្រៀមខ្លួនហើយឬនៅ ជាមួយបច្ចេកវិទ្យាដ៏ទំនើបនិងគ្មានគូប្រៀបមួយនេះ? ត្រៀមខ្លួនឲ្យរួចជាស្រេច ព្រោះ MSI នឹងមានការលក់បញ្ចុះតម្លៃសម្រាប់ដំណាច់ឆ្នាំមួយដ៏ធំ ដើម្បីបំពេញតម្រូវការរបស់អតិថិជន ជាមួយនឹងតម្លៃដ៏ពិសេសកម្ររកបាន។ មិនថាអ្នកទាំងអស់គ្នាជាអ្នកចូលចិត្តលេងហ្គេមខ្លាំង ឬក៏អ្នកធ្វើការតាមក្រុមហ៊ុន ឬកំពុងនៅរៀនក៏ដោយ MSI បានរៀបចំនូវប្រម៉ូសិន និងការផ្ដល់ជូនមួយដ៏ពិសេសមិនធ្លាប់មានពីមុនមក! សម្រាប់សិស្សនិស្សិត / បុគ្គលិកការិយាល័យ ៖ Modern 14/15 យើងសូមណែនាំកុំព្យូរទ័រ MSI modern 14/15 - ដែលមានទម្ងន់ស្រាលត្រូវបានរចនាឡើងដើម្បីបំពេញតម្រូវការរបស់អ្នកប្រើប្រាស់ទូទៅ។ Laptop ស៊េរីម៉ូឌែលថ្មីនេះមានទម្ងន់ស្រាលត្រឹមតែ 1.4 គីឡូ/1.7 គីឡូ ជាមួយនឹងកម្រាស់ដ៏ស្តើង ងាយស្រួលកាន់តាមខ្លួន ដោយមានរន្ធ Support ច្រើន ជាពិសេសរន្ធប្រភេទ Type-C  ដែលជួយធ្វើឲ្យការសាកថ្មបានលឿនជាងមុន ធានាដល់ភាពងាយស្រួលសម្រាប់អ្នកប្រើប្រាស់។ ជាមួយនឹងមុខងារដ៏ល្អឥតខ្ចោះ និងតម្លៃដ៏សមរម្យ ម៉ូដែលមួយនេះសាកសមបំផុតសម្រាប់សិស្សានុសិស្ស និងអ្នកធ្វើការក្រុមហ៊ុន ដោយមកជាមួយជម្រើសបីពណ៌សម្រាប់អតិថិជនទាំងអស់រួមមាន ពណ៌ខ្មៅ ប្រាក់ និងផ្កាឈូក ការរចនាដ៏រាបស្មើ 180° និង Flip-n-Share ដែលផ្តល់នូវភាពបត់បែនដ៏អស្ចារ្យ។ កុំរំលងឱកាសដ៏ពិសេសនេះឲ្យសោះ ដើម្បីទទួលបាននូវបទពិសោធន៍នៃការប្រើប្រាស់ Laptopមួយ ដ៏អស្ចារ្យ។ (បញ្ជាទិញឥឡូវនេះតាមរយៈ៖ https://kh.msi.com/Promotion/2023-holiday-sale-laptop/nb?link=bp) កុំព្យូរទ័រ Gaming សម្រាប់អ្នកទើបចាប់ផ្តើមដំបូង ៖ Katana 17 និង GF63 Thin ចូលទៅក្នុងពិភពហ្គេមជាមួយ កុំព្យូទ័រ Gaming ស៊េរីថ្មី Katana 17 ដែលបំពាក់ដោយប្រព័ន្ធដំណើរការ Intel Core i7 និង NVIDIA GeForce RTX 40 series graphics ជាមួយថាមពល Cooler Boost 5 ដែលជាដំណោះស្រាយដ៏ទំនើបក្នុងការបញ្ចុះកម្តៅ CPU និង GPU សម្រួលដល់ការប្រើប្រាស់ប្រចាំថ្ងៃ។ បន្ថែមពីនេះ អ្នកប្រើប្រាស់នឹងទទួលបានការនូវបទពិសោធន៍នៃការលេងហ្គេមដ៏កាន់តែប្រសើរឡើងជាងមុន ជាមួយ keyboard gaming 4-zone RGB ដែលរំលេចនូវការរចនា WASD។ សម្រាប់អ្នកចង់បាន កុំព្យូទ័រ Gaming ប៉ុន្តែថវិការមានកម្រិត កុំព្យូទ័រ ស៊េរី GF63 Thin ជាជម្រើសរបស់អ្នកទាំងអស់គ្នា ជាមួយនឹងអេក្រង់ 15.6’’ កម្រិត refresh rate រហូតដល់ 144Hz អេក្រង់ display FHD នឹងមានការរចនាដ៏តូចស្តើង និងស្រាលជាមួយទម្ងន់ 1.86 គីឡូតែប៉ុណ្ណោះ។ លក្ខណៈពីសេសរបស់វាគឺ មុខងារ Nahimic ដែលជាប្រព័ន្ធគ្រប់គ្រងសម្លេងដ៏ទំនើប សាកសមបំផុតសម្រាប់កុំព្យូទ័រ Gaming។ ជាក់ស្តែងកុំព្យូទ័រនេះមានតម្លៃត្រឹមតែ 599 ដុល្លារតែប៉ុណ្ណោះ ដែលជាការប្រម៉ូសិនដ៏ពិសេសក្នុងឱកាសបំណាច់ឆ្នាំនេះ! (បញ្ជាទិញឥឡូវនេះតាមរយៈ៖ https://kh.msi.com/Promotion/2023-holiday-sale-laptop/nb)  សម្រាប់អ្នកចូលចិត្តលេងហ្គេមអាជីព៖ Vector GP77 និង Stealth 17 Studio កុំព្យូទ័រកម្លាំងយក្ស Vector GP77 ដែលជាកុំព្យូទ័រ Gaming បំពាក់ដោយប្រព័ន្ធដំណើរការ Intel Core i7 ក្រា Nvidia RTX 40 series graphics និងអេក្រង់ 17.3" QHD ជាមួយនឹង refresh rate ដ៏ខ្ពស់រហូតដល់ 240Hz ។ ទទួលបានបទពិសោធន៍ពីអេក្រង់ដ៏ធំមួយនេះ ដែលធ្វើឲ្យការលេងហ្គេមកាន់តែអស្ចារ្យ និងគ្មានភាពរអាក់រអួល។  អ្វីដែលពិសេសនោះ MSI OverBoost ជាមុខងារដ៏ថ្មីស្រឡាងដែលជួយធ្វើឲ្យសមត្ថភាព CPU និង GPU ដំណើរការគ្មានដែនកំណត់ ដែលនឹងធ្វើឲ្យការលេងហ្គេមមានភាពប្រសើរមួយកម្រិតទៀត។  ជាមួយនឹង I/O ports ដ៏ច្រើន រួមមាន រន្ធ Mini Display, រន្ធ type-A, រន្ធ type-C រន្ធ PD fast charging និង រន្ធ សម្រាប់ audio។    ចំណែកឯ កុំព្យូទ័រ Stealth 17 Studio ដែលទទួលបានវិញ្ញាបនប័ត្របញ្ជាក់ពី 'Nvidia Studio' សម្រាប់ភាពច្នៃប្រឌិតដែលមិនអាចប្រៀបផ្ទឹមបាន។ ជាមួយនឹងវិញ្ញាបនប័ត្រនេះ វាសបញ្ជាក់ឲ្យឃើញថា វាមិនត្រឹមតែល្អសម្រាប់ការលេងហ្គេមប៉ុណ្ណោះទេ ប៉ុន្តែថែមទាំងល្អបំផុតសម្រាប់ការផលិតមាតិកានានាដូចជា គំរូ 3D ការកាត់តវីដេអូ និងកម្មវិធីការត់ត ដូចជា Photoshop និង Premiere Pro ជាដើម។ បង្កើតភាពច្នៃប្រឌិតរបស់អ្នកទាំងអស់គ្នាជាមួយនឹង កុំព្យូទ័រមួយនេះ ដែលមិនត្រឹមតែសាកសមសម្រាប់អ្នកចូលចិត្តលេងហ្គេមនោះទេ ប៉ុន្តែសម្រាប់អ្នកធ្វើខាងផ្នែកឌីហ្សាញ និងកាត់តផ្សេងៗផងដែរ ជាមួយនឹងថាមពលថ្មធំរហូតដល់ 99.9WHr និងឧបករណ៍បំពងសម្លេង 6X surround sound system។ (បញ្ជាទិញ Vector GP77/Stealth 17 Studio ឥឡូវនេះ តាមរយៈ៖ https://kh.msi.com/Promotion/2023-holiday-sale-laptop/nb) មិនទាន់អស់នោះឡើយ! MSI នៅមានផ្តល់ជូនអ្វីជាពិសេសបន្ថែមទៀត! ជាការផ្តល់ជូនជាពិសេស រីករាយជាមួយប្រម៉ូសិនមិនគួរឱ្យជឿរហូតដល់ 20% រួមជាមួយនឹងកញ្ចប់ផ្តល់ជូនឥតគិតថ្លៃ រួមមាន Mouse កាបូបស្ពាយ និងកាស gaming។ ក្នុងឱកាសប្រម៉ូសិនបំណាច់ឆ្នាំនេះ MSI មិនត្រឹមតែផ្តល់ជូនលោកអ្នកនូវកុំព្យូទ័រយួរដៃដែលមានគុណភាពតែមួយនោះទេ ក៏ប៉ុន្តែយើងក៏បានផ្តល់នូវបច្ចេកវិទ្យាមួយដ៏ទំនើប។ ទុកចិត្តដល់ការណែនាំរបស់យើង ដើម្បីឲ្យអ្នកទាំងអស់គ្នាអាចជ្រើសរើសជម្រើសដ៏ល្អបំផុត ដោយធានាឲ្យសាកសមទៅនឹងតម្រូវការ។ កុំខកខានឱកាសដ៏កម្រររកបាននេះឲ្យសោះ! ចូលរួមប្រម៉ូសិនបំណាច់ឆ្នាំជាមួយយើងថ្ងៃនេះ ដើម្បីទទួលបាននូវបទពិសោធន៍មួយដ៏អស្ចារ្យ! (ស្វែងយល់ឥឡូវនេះ៖ https://kh.msi.com/Promotion/2023-holiday-sale-laptop/nb) ---ចប់--- សម្រាប់ព័ត៌មានបន្ថែម៖ ឌិន ណៃគាង នាយកគ្រប់គ្រងផ្នែកទំនាក់ទំនងសាធារណៈ TWPR 098 567 932 naikeang@twowaypr.com	{ "spider_name": "businesscambodia", "scrape_at": "2025-06-14_19:40:13", "date_created": "2023-12-01T14:18:07.579Z", "category": "PR", "views": 316, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
បុរី ប៉េង ហួត សហការជាមួយធនាគារដៃគូ ទាំង11 ដើម្បីផ្តល់ជូនជម្រើសកម្ចីដ៏សម្បូរបែប	https://business-cambodia.com/articles/peng-houth	លែងបារម្មណ៍ទៀតហើយ ចំពោះបញ្ហាហិរញ្ញវត្ថុ ក្នុងការទិញផ្ទះក្នុងក្តីស្រមៃរបស់លោកអ្នក បុរី ប៉េង ហួត បានសហការជាមួយធនាគារដៃគូ ទាំង 11 ដែលរួមមានធនាគារ ជេ ត្រាស់ រ៉ូយាល់ (J Trust Royal Bank) ធនាគារ ស្ថាបនា (Sathapana Bank) ធនាគារចិន (Bank of China) ធនាគារ មេយ ប៊ែង (May Bank) ធនាគារ ប្រេដ ប៊ែង  Bred Bank ធនាគារ ប៊ីអាយឌីស៊ី (BIDC Bank) ធនាគារ ស៊ិនហាន (Shinhan Bank) ធនាគារ ស៊ីអាយអិមប៊ី (CIMB Bank) ធនាគារ ហុង លីអុង (Hong Leong Bank) ធនាគារ អ៊ឹមប៊ី (MB Bank (Cambodia) Plc.) និងធនាគារ អ្វេហធីប៊ី (FTB Bank) ដើម្បីផ្តល់ជូនជម្រើសកម្ចីដ៏សម្បូរបែប ទៅកាន់អតិថិជន។   កិច្ចសហការនេះ ក្នុងគោលបំណង ផ្ដល់ជូនភាពងាយស្រួលបន្ថែមទៅដល់អតិថិជនរបស់ បុរី ប៉េង ហួត ឱ្យទទួលបានគេហដ្ឋានក្នុងក្ដីប្រាថ្នាកាន់តែឆាប់រហ័ស ជាមួយទំហំកម្ចីរហូតដល់ 100% នៃតម្លៃគេហដ្ឋាន ដោយអត្រាការប្រាក់ទាបបំផុតចាប់ពី 4.69%ឡើងទៅ ក្នុងមួយឆ្នាំ និងរយៈពេលរហូតដល់ទៅ 25ឆ្នាំ” ជាមួយធនាគារដៃគូទាំង11 ។ អតិថិជនអាចស្នើសុំកម្ចីពីធនាគារដៃគូ បានដោយពុំចាំបាច់មានទ្រព្យបញ្ចាំ គ្រប់គម្រោងទាំងអស់ ក្នុងអំឡុងពេលសាងសង់ និងសាងសង់រួច ដោយអតិថិជនគ្រាន់តែចុះកិច្ចសន្យាទិញលក់ជាមួយបុរី ប៉េង ហួត ជាការសេ្រច។ ពួកយើងប្ដេជ្ញាចិត្តផ្តល់ជូននូវដំណោះស្រាយហិរញ្ញវត្ថុដែលជាតម្រូវការរបស់អតិថិជន ក្នុងការទទួលបានការផ្ទះដ៏កក់ក្តៅនិង មានផាសុកភាព ជាមួយជម្រើសបង់ប្រាក់កាន់តែច្រើន និងកាន់តែងាយស្រួលជាងមុន”។   អតិថិជន អាចធ្វើការស្នើសុំឥណទានគេហដ្ឋាន ពីធនាគារដៃគូទាំង11 ដើម្បីទទួលបានការផ្ដល់ជូននៅទំហំឥណទានរួមទាំងអត្រាការប្រាក់ដ៏ពិសេសមិនធ្លាប់មាន ជាមួយនឹងការអនុម័តយ៉ាងឆាប់រហ័ស ដើម្បីទទួលបានគេហដ្ឋានក្នុងក្តីស្រមៃរបស់លោកអ្នក។   សម្រាប់ព័ត៌មានបន្ថែម សូមទាក់ទងទូរសព្ទលេខ 015 90 6789 , Telegram: Borey Peng Huoth ឬ ចូលទៅកាន់ទំព័រហ្វេសប៊ុក www.facebook.com/boreypenghuoth ឬអាចអញ្ជើញមកសាកសួរព័ត៌មានពីគ្រប់ការិយាល័យលក់ ដែលមានទីតាំងក្បែរលោកអ្នក រៀងរាល់ម៉ោងធ្វើការ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-01T10:42:28.598Z", "category": "PR", "views": 224, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ញាក់សាច់! តារាស្រីវ័យក្មេង Kathryn មិនត្រឹមមានសមត្ថភាពពិសេស ថែងទាំងជាសេដ្ឋីលាក់មុខទៀត	https://business-cambodia.com/articles/kathryn-bernardo	យុវត្តី Kathryn Bernardo គឺជាតារាសម្តែងស្រីជនជាតិហ្វីលីពីនដ៏មានប្រជាប្រិយភាពមួយរូប ទាំងក្នុងប្រទេសកំណើត និងបណ្តាប្រទេសក្នុងតំបន់អាស៊ី ដែលបងប្អូនខ្មែរភាគច្រើនស្គាល់ថាជាតួអង្គឈ្មោះ Mara ក្នុងរឿងភាគទូរទស្សន៍ Mara Clara។     ក្រៅពីសមត្ថភាព និងឥទ្ធិពលក្នុងវិស័យសិល្បៈ កញ្ញា Kathryn Bernardo គឺជាសេដ្ឋីលាក់មុខ ដែលត្រូវបានគេប៉ាន់ស្មានថាមានទ្រព្យសម្បត្តិរហូតដល់ទៅ ១៤៥លានដុល្លារឯណោះ គិតត្រឹមចុងឆ្នាំ២០២៣នេះ ចេញផ្សាយដោយគេហទំព័រ Celebrity Net Worth។ លើសពីនេះ កញ្ញា Kathryn ក៏ជាតារាតម្តែងហ្វីលីពីនតែម្នាក់គត់ដែលបានចូលរួមសម្តែងក្នុងខ្សែភាពយន្តធំៗចំនួនពីររកចំណូលបានជិត ១៥លានដុល្លារ។     គួរជម្រាបផងដែរថា យុវត្តី Kathryn Bernardo កើតថ្ងៃទី២៦ ខែមីនា ឆ្នាំ១៩៩៦ នៅទីក្រុង Cabanatuan ក្នុងហ្វីលីពីន ដែលមានឪពុកឈ្មោះ Teodore Bernardo និងម្តាយឈ្មោះ Luzviminda រួមទាំងមានបងប្អូនបង្កើតចំនួន៣នាក់ ខណៈនាងគឺជាកូនពៅ៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:13", "date_created": "2023-12-01T10:35:38.364Z", "category": "ភាពជាអ្នកដឹកនាំ", "views": 1301, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អស់ស្ទះ! មានតែApp1នេះ ក្នុងទូរសព្ទ័ដៃ អ្នកនឹងទទួលបានការបញ្ចុះតម្លៃ ពីហាងល្បីៗនៅខ្មែរច្រើនណាស់	https://business-cambodia.com/articles/ever-promotion-app-article-	សម្រាប់បងប្អូនដែលចូលចិត្តការទិញអីវ៉ាន់ប្រើប្រាស់ ម្ហូបអាហារ កាហ្វេ នេះជាឱកាសល្អមួយហើយ ដើម្បីទទួលបានការបញ្ចុះតម្លៃពិសេសៗចន្លោះពី50-70% នៅជុំវិញទីក្រុងភ្នំពេញ! ដោយគ្រាន់តែ មានកម្មវិធីក្នុងទូរស័ព្ទដៃ Ever Promotion បងប្អូននឹងអាចតាមដានពីការបញ្ចុះតម្លៃពីបណ្តាហាងល្បីៗនានា ងាយស្រួលប្រើប្រាស់ លឿនរហ័ស គ្រាន់តែចុច1 Click 2 Click ចំណេញលុយអស់ស្ទះ។   បងប្អូននឹងកាន់តែចំណេញជាងមុនជាមួយនឹងអត្ថប្រយោជន៍ ៥ យ៉ាងដែលយើងគួរតែមានកម្មវិធី អេប្រូម៉ូសិននៅក្នុងទូរស័ព្ទដៃ៖   ១. កម្មវិធី អេវើម៉ូសិន ងាយស្រួលប្រើប្រាស់ ឥតគិតថ្លៃ និងចាយលុយទិញឥវ៉ាន់តិច   ២. ទទួលបានព័ត៌មានប្រូម៉ូសិន និងផលិតផលថ្មីៗពីហាងល្បីៗបាន លឿនរហ័ស   ៣. មានដៃគូរអាជីវកម្មជាង 1000 កំពុងផ្សព្វផ្សាយនៅលើអេបនេះ   ៤. មានប្រូម៉ូសិនថ្មី និងផលិតផលថ្មីៗច្រើនជាប្រចាំ គ្មានដែនកំណត់   ៥. លោកអ្នកនឹងបានសន្សំសំចៃពេលវេលា ងាយរកទំនិញ ដែលពេញចិត្ត   ប្រម៉ូសិនពីហាងល្បីៗជាង១០ សម្រាប់ខែធ្នូនេះសូមចុច៖  https://www.facebook.com/everpromotion/posts/pfbid02oMMrTwuo3JWKqyPsPDWEKuiDuuAxYTV8vJ7P7rRNmDoXPxikcQ85Biq64X34fE9fl   លោកអ្នកអាចធ្វើការទាញយកកម្មវិធី Ever Promotion ដោយឥតគិតថ្លៃ៖ IOS App Store : http://lnnk.in/fAaN Android Play Store: http://lnnk.in/eJaP ។   សម្រាប់ព័ត៌មានបន្ថែមបងប្អូនអាចធ្វើការទំនាក់ទំនងទៅកាន់លេខទូរស័ព្ទ( 855)10-931-999/ (855)23-900-234 ឬតាមរយៈMessenger: m.me/everpromotion Telegram: t.me/everpromotion និងWebsite: www.everpromotion.com បានដើម្បីស្វែងរកប្រូម៉ូសិនគ្មានដែនកំណត់។         លើសពីនេះកុំភ្លេចទៅជួបគ្នាជាមួយ Ever Promotion នៅពិព័រណ៍មុខរបររបស់ Business Cambodia និង Technology នៅស្តង់លេខ B-07 ក្នុងសាលាតិចណូ Institute of Technology of Cambodia ដើម្បីទទួលបានការកំសាន្ត រង្វាន់កាដូនិងពត៍មានប្រូម៉ូសិនថ្មីៗជាច្រើនសន្ធឹកសន្ធាប់ពីកម្មវិធី Everpromotionទាំងអស់គ្នាណា៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:13", "date_created": "2023-12-01T07:25:10.295Z", "category": "ភាពជាអ្នកដឹកនាំ", "views": 851, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឱកាស! ក្រុមហ៊ុនធំមួយរបស់ចិន កំពុងស្វែងរកដៃគូវិនិយោគនៅខ្មែរ ដើម្បីដាំកែច្នៃដំណាំស្លា	https://business-cambodia.com/articles/hainan-taste-king	ជាឱកាសសម្រាប់បងប្អូនដែលកំពុងចង់ស្វែងរកដៃគូសហការវិនិយោគក្នុងវិស័យកសិកម្ម ជាពិសេសលើការដាំដំណាំស្លា ដោយកាលពីថ្ងៃទី ០១ ខែ ធ្នូ ឆ្នាំ ២០២៣ កន្លងទៅថ្មីៗនេះ មានក្រុមហ៊ុនចិនធំមួយឈ្មោះ Hainan Taste King Investment Group Holding Co., Ltd. កំពុងស្វែងរកដៃគូក្នុងប្រទេសកម្ពុជាយើងដើម្បីវិនិយោគគម្រោងដាំនិងកែច្នៃដំណាំស្លា។     ថ្លែងនៅក្នុងជំនួបពិភាក្សាការងារជាមួយ ឯកឧត្តម យុន ហេង អគ្គលេខាធិការរងគណៈកម្មាធិការវិនិយោគកម្ពុជានៃក្រុមប្រឹក្សាអភិវឌ្ឍន៍កម្ពុជា (ក.អ.ក.) លោកស្រី Luo Lihua លេខាក្រុមប្រឹក្សាភិបាលក្រុមហ៊ុន និងសហការី ក្រុមហ៊ុន Hainan Taste King Investment Group Holding Co., Ltd. បានមានប្រសាសន៍ថាមុខសញ្ញាអាជីវកម្មរបស់ក្រុមហ៊ុន Hainan Taste King Investment Group Holdings Co., Ltd. គឺការដាំស្លា កែច្នៃ និងលក់។     ជាពិសេស ក្រុមហ៊ុន មានបំណងពិភាក្សាពីកិច្ចសហការ និងវិនិយោគលើដំណាំស្លា និងគម្រោងកិច្ចសហប្រតិបត្តិការផ្នែក កសិកម្ម ជាពិសេស ការស្វែងរកដៃគូវិនិយោគក្នុងស្រុក ដើម្បីវិនិយោគដាំដើមស្លា និងបង្កើតរោងចក្រកែច្នៃ។ ជាមួយគ្នានេះដែរ លោកស្រីក៏បានបញ្ជាក់ថាក្រុមហ៊ុនមានបំណងនាំចេញផ្លែស្លាដែលដាំនៅប្រទេសកម្ពុជាទៅទីផ្សារចិន និងបណ្តាប្រទេសផ្សេងៗទៀត។     ជាការឆ្លើយតប ឯកឧត្តម យុន ហេង បានជម្រាបជូនថាគម្រោងដាំដើមស្លា និងបង្កើតរោងចក្រកែច្នៃជាគម្រោងដែលបានទទួលបានការលើកទឹកចិត្តអតិបរមា។ ឯកឧត្តមបានស្នើឱ្យក្រុមហ៊ុនធ្វើការជួបពិភាក្សាជាមួយសភាពាណិជ្ជកម្មកម្ពុជា និងសមាគមឧកញ៉ាកម្ពុជា ដើម្បីរកដៃគូវិនិយោគគម្រោងនេះ។ ក្រុមប្រឹក្សាអភិវឌ្ឍន៍កម្ពុជារង់ចាំទទួលស្វាគមន៍ និងផ្តល់កិច្ចសម្រួលសព្វបែបយ៉ាងលើគម្រោងវិនិយោគរបស់ក្រុមហ៊ុន៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-01T06:42:40.428Z", "category": "ចាប់ផ្តើមអាជីវកម្ម", "views": 151, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ខែថ្មីប្រេងសាំងឡើងថ្លៃ! មកដឹងពីតម្លៃប្រេងសាំងថ្មី ដែលក្រសួងប្រកាសឱ្យលក់ជូនប្រជាជន	https://business-cambodia.com/articles/gasoline-price-	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី១ ដល់ថ្ងៃទី១០ ខែវិច្ឆិកា ឆ្នាំ២០២៣ នឹងត្រូវលក់នៅក្នុងតម្លៃ ៤.៣០០ រៀល/ក្នុង១លីត្រសម្រាប់សាំងធម្មតា EA92  និង ៤,៣០០ រៀល/ក្នុង១លីត្រ សម្រាប់ប្រេងម៉ាស៊ូត។   បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺឡើងថ្លៃ ៥០រៀល ចំណែកម៉ាស៊ូតវិញចុះថ្លៃ ៥០រៀល ។ ខណៈដែលតម្លៃប្រេងសាំងចាស់មានតម្លៃ ៤.២៥០ រៀល/ក្នុង១លីត្រសម្រាប់សាំងធម្មតា EA92  និង ៤,២៥០ រៀល/ក្នុង១លីត្រ សម្រាប់ប្រេងម៉ាស៊ូត។   គូសបញ្ជាក់ផងដែរថា បើផ្អែកតាមតម្លៃនៅលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី១ ដល់ថ្ងៃទី១០ ខែវិច្ឆិកា ឆ្នាំ ២០២៣ គឺត្រូវលក់ក្នុងតម្លៃ ៤,៥៦៧ រៀល/លីត្រ សម្រាប់សាំងធម្មតា និងតម្លៃ ៤,៥៦៧ រៀល/លីត្រ សម្រាប់ប្រេងម៉ាស៊ូត។ ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥ដុល្លារ/លីត្រ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-01T04:25:33.256Z", "category": "ព័ត៌មានថ្មីៗ", "views": 676, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ស្អាតហើយពូកែទៀត! កញ្ញា ពុត ជាសុម៉ាឡាយ ឆ្លៀតពេលទំនេរពីការសិក្សា បង្កើតអាជីវកម្ម១ជួយស្រ្តីជាច្រើននាក់	https://business-cambodia.com/articles/ambos-enterprice	ហេតុតែមានចិត្តចង់ជួយបង្កើតការងារបន្ថែមប្រាក់ចំណូលដល់ស្ត្រីនៅក្នុងតំបន់ដែលចេះជំនាញចាក់អំបោះ កញ្ញា ពុត ជាសុម៉ាឡាយ បានសម្រេចចិត្តបង្កើតអាជីវកម្មខ្នាតតូចមួយឡើងដោយមានឈ្មោះថា “អំបោះ-Ambos” ដែលជាអាជីវកម្មលក់ផលិតផលចាក់ពីអំបោះធ្វើដោយដៃផ្ទាល់របស់ស្រ្តីជាច្រើននាក់នៅខេត្តបាត់ដំបង។     ថ្លែងក្នុងកិច្ចសម្ភាសន៍ជាមួយ Business Cambodia ម្ចាស់អាជីវកម្មវ័យក្មេងកញ្ញា ពុត ជាសុម៉ាឡាយ បានឱ្យដឹងថា ដើមចមដែលនាំឱ្យកញ្ញាបង្កើតអាជីវកម្ម អំបោះ-Ambos នេះឡើងដោយសារតែ នៅថ្ងៃមួយកញ្ញាបានជួយជាមួយនឹងបងស្រីម្នាក់ដែលគាត់ចេះចាក់ផលិតផលធ្វើពីអំបោះបានស្អាតខ្លាំងមែនទែន ប៉ុន្តែគួរឱ្យស្តាយដែលពួកគាត់ផលិតបានតែមិនដឹងយកទៅលក់ឱ្យអតិថិជនដោយវិធីណាទៅវិញ។ នៅពេលនោះ កញ្ញាក៏ចាប់ផ្តើមនឹកគិតនិងចរចាជាមួយពួកគាត់ជួយរកទីផ្សារឱ្យពួកគាត់ដែលអាចរកចំណូលជូនពួកគាត់ត្រឡប់មកវិញបាន។     លុះក្រោយមកក៏មានកម្មវិធីមួយឈ្មោះថា Enterprice Battambong ជាកម្មវិធីរៀបចំឡើងក្នុងគោលបំណងបណ្តុះបណ្តាលសហគ្រិនថ្មីៗដែលមានគំនិតជួយដោះស្រាយបញ្ហានៅក្នុងសង្គម ពេលនោះកញ្ញាក៏បានចូលរួមជាមួយវគ្គបណ្តុះបណ្តាលនេះរហូតទទួលបានជ័យលាភីលេខ១ និងមានឱកាសទទួលបានទុន២ពាន់ដុល្លារ ដើម្បីដំណើរការអាជីវកម្ម។ ទើបនៅអំឡុងថ្ងៃទី ១ ខែ មករា ឆ្នាំ ២០២៣ នេះ កញ្ញា ផាសុម៉ាឡាយ ក៏បានយកទុនដែលបានមកបង្កើតអាជីវកម្ម “អំបោះ-Ambos” ឱ្យលេចចេញជារូបរាងឡើង។     ក្រោយពីការបង្កើតអាជីវកម្មខ្នាតតូចនេះរួចរាល់ជាផ្លូវការហើយ សហគ្រិនវ័យ២១ឆ្នាំនេះ បានចាប់ផ្តើមបន្តសកម្មភាពចូលរួមតាមកម្មវិធី ធ្វើការផ្សព្វផ្សាយតាមបណ្តាញសង្គមកាន់តែខ្លាំងដើម្បីធ្វើយ៉ាងណាឱ្យផលិតផលអំបោះនោះបានឃើញដល់អតិថិជនកាន់តែច្រើន ជាលទ្ធផលក្រោយការផុសនិងផ្សព្វផ្សាយជាច្រើនមក អំបោះក៏ចាប់ផ្តើមមានការគាំទ្រនិងបញ្ជាទិញជាបន្តបន្ទាប់ទាំងភ្ញៀវជាតិនិងអន្តរជាតិ នេះក៏ដោយសារតែកញ្ញាបានបញ្ចូលពាក្យប្រាប់ទៅភ្ញៀវដែលទិញជានិច្ចថា “ការជួយទិញផលិតផលអំបោះគឺជាការជួយបង្កើតការងារនិងប្រាក់ចំណូលដល់ស្រ្តី”។     គួរបញ្ជាក់ផងដែរថា រាល់ផលិតផលរបស់ អំបោះ-Ambos គឺជាផលិតផលធ្វើដោយដៃរបស់ស្រ្តីនៅក្នុងខេត្តបាត់ដំបងទាំងអស់ ដែលមានតម្លៃចាប់ពី ៣ដុល្លារឡើងទៅ មានទាំងជាប្រភេទផលិតផលផ្កា កាបូប ខ្សែចងសក់ តុកក្តា បន្តោងសោ និងមានចាក់ជាសម្លៀកបំពាក់និងផលិតផលជាច្រើនផ្សេងទៀតដែលអាចធ្វើបានតាមការកម្ម៉ង់ទិញរបស់អតិថិជន។ ប្រសិនបើបងប្អូនចាប់អារម្មណ៍អាចធ្វើការកម្ម៉ង់ទិញតាមរយៈហ្វេសប៊ុកផេក អំបោះ-Ambos ឬតាមរយៈលេខទំនាក់ទំនង 088 655 6766 ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-01T04:06:50.867Z", "category": "ចាប់ផ្តើមអាជីវកម្ម", "views": 393, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ដំណឹង! ក្រសួងអប់រំ ប្រកាសជ្រើសរើស គ្រូបង្រៀនភាសាចិន ក្នុងកម្មវិធីសិក្សា នៅតាមសាលារដ្ឋ	https://business-cambodia.com/articles/moeys-cambodia-news	យោងតាមការចុះផ្សាយរបស់ក្រសួងព័ត៌មាននៅថ្ងៃទី៣០ ខែវិច្ឆិកា ឆ្នាំ២០២៣នេះ បានឱ្យដឹងថាក្រសួងអប់រំ យុវជន និងកីឡា ប្រកាសជ្រើសរើសមន្រ្តីជាប់កិច្ចសន្យាបង្រៀនភាសាចិន សម្រាប់កម្មវិធីសិក្សាភាសាចិន នៅតាមគ្រឹះស្ថានមធ្យមសិក្សាសាធារណៈ ចំនួន២០នាក់ (ភ្នំពេញ១០នាក់ ព្រះសីហនុ១០នាក់) ដើម្បីបង្រៀននៅតាមវិទ្យាល័យនានាក្នុងខេត្តព្រះសីហនុនិងរាជធានីភ្នំពេញពីថ្នាក់ទី៧ ទី៨ និងទី៩ នាឆ្នាំសិក្សា២០២៣-២០២៤ ខាងមុខ។   ក្នុងនោះចំពោះការជ្រើសមន្រ្តីជាប់កិច្ចសន្យាបង្រៀនភាសាចិននេះនឹងមានការផ្ដល់ប្រាក់ឧបត្ថម្ភរយៈពេល ១២ខែនៃឆ្នាំសិក្សានីមួយៗ ដោយចាប់ពីបវេសនកាលនៃឆ្នា សិក្សារហូតចប់ឆ្នាំសិក្សា។ ចំពោះប្រាក់ឧបត្ថម្ភដែលត្រូវផ្ដល់ដោយរាជរដ្ឋាភិបាល នៃព្រះរាជាណាចក្រកម្ពុជាមានចំនួន ៧១០០០០ រៀល ក្នុង០១ខែ និងប្រាក់ផ្តល់បន្ថែមដោយភាគីចិនចំនួន ៤០០ដុល្លារ ក្នុង០១ខែ។   ដោយលក្ខខណ្ឌជ្រើសរើសគឺត្រូវមានសញ្ញាបត្របរិញ្ញាបត្រជាន់ខ្ពស់ភាសាចិន ឬសញ្ញាបត្រសមមូល ដែលមានបទពិសោធន៍បង្រៀនជាប់ពី១ឆ្នាំឡើងទៅ។ ត្រូវមានសញ្ញាបត្របវិញ្ញាបត្រភាសាចិន ឬសញ្ញាបត្រសមមូល ដោយមានបទពិសោធន៍បង្រៀន ចាប់ពី០២ឆ្នាំឡើងទៅ ។ ត្រូវមានអាយុចាប់ពី ១៨ ដល់ ៤០ឆ្នាំ ដោយគិតថ្ងៃកំណើតចាប់ពីថ្ងៃទី៣១ ខែធ្នូ ឆ្នាំ១៩៨៣ រហូតដល់ថ្ងៃទី៣១ ខែធ្នូ ឆ្នាំ២០០៥ ។   ចំពោះជនដែលមានពិន្ទុ HSK កម្រិត៥ ចាប់ពី១៨០ និង HSKK ចាប់ពី០ ឡើងទៅនឹង ផ្តល់អាទិភាពខ្ពស់ ដោយបេក្ខជនមានសញ្ញាបត្របណ្ឌិតមិនត្រូវបានកំណត់អាយុនោះឡើយ។ ករណីបេក្ខជនណាក្រែងបន្លំឯកសារនឹងត្រូវលុបឈ្មោះជាស្វ័យប្រវត្តិ និងហាមមិនឱ្យដាក់ពាក្យប្រឡងរយៈពេល៥ឆ្នាំ។   ក្នុងលក្ខខណ្ឌការងារ មន្រ្តីត្រូវបម្រើការងារពេញម៉ោង (៤០ម៉ោងក្នុងមួយសប្ដាហ៍) បង្រៀនយ៉ាងតិចចំនួន ១៨ម៉ោងក្នុងមួយសប្តាហ៏។ កាលបរិច្ឆេទចុះឈ្មោះប្រឡងនិងនឹងធ្វើឡើងចាប់ពីថ្ងៃទី០១ ខែធ្នូ ឆ្នាំ២០២៣ រហូតដល់ថ្ងៃទី២០ ខែធ្នូ ឆ្នាំ២០២៣ វេលាម៉ោង ១៧:០០ រសៀលជាកំហិត។   បេក្ខជនអាចទទួលពាក្យ និងដាក់ពាក្យនៅការិយាល័យបុគ្គលិក និងបណ្ដុះបណ្ដាល នៃមន្ទីអប់រំ យុវជន និងកីឡា រាជធានីភ្នំពេញ និងខេត្តព្រះសីហនុ រៀងរាល់ម៉ោងធ្វើការ ដោយត្រូវភ្ជាប់ឯកសារ ដូចខាងក្រោម៖   ១.អត្តសញ្ញាណប័ណ្ណសញ្ជាតិខ្មែរ   ២. សញ្ញាបត្រចុងក្រោយ (ថតចម្លង)   ៣. រូបថតទំហំ ៤x៦ ( ផ្ទៃខាងក្រោយពណ៌ស)   ៤.សញ្ញាបត្រHSK ឬHSKK (ថតចម្លង)   ៥. ប្រវត្តិរូបសង្ខេប (ភាសាខ្មែរ-ចិន)   ដោយឡែកចំពោះវិញ្ញាសាប្រឡងនឹងមានការសរសេរភាសាចិន (រយៈពេល ០១ម៉ោង៣០នាទី) (ករណីមិនមានសញ្ញាបត្រ HSK) វិញ្ញាសានិយាយភាសាចិន (រយៈពេល ២០នាទី) (ករណីមិនមានសញ្ញាបត្រ HSKK) សម្ភាសបទពិសោធន៍បង្រៀន (រយៈពេល ៣០នាទី)(សម្រាប់បេក្ខជនជាប់) ។ ចំពោះព័ត៌មានលម្អិតអំពីការចុះឈ្មោះបេក្ខជនអាចទាក់ទងតាមទូរស័ព្ទ និងតេឡេក្រាមលេខ 077 567 800។   គូរជម្រាបផងដែរថាក្រសួងអប់រំយុវជននិងកីឡាកម្ពុជា បានពិភាក្សាការងារនិងគ្រោងដាក់បញ្ចូលភាសាចិនក្នុងកម្មវិធីសិក្សាសាកល្បងនៅក្នុងសាលារដ្ឋចំនួន២០នៅកម្ពុជា បន្ទាប់ពីចុះអនុស្សរណៈ នៃការយោគយល់គ្នារវាងក្រសួងអប់រំ យុវជន និងកីឡា នៃព្រះរាជាណាចក្រកម្ពុជា ជាមួយក្រសួងអប់រំប្រទេសចិនកាលពីថ្ងៃទី២៨ ខែកញ្ញា ឆ្នាំ២០២៣កន្លងទៅថ្មីៗនេះ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:13", "date_created": "2023-12-01T03:51:30.884Z", "category": "ភាពជាអ្នកដឹកនាំ", "views": 2334, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ពិធីសម្ភោធគម្រោង Prince Mall Phnom Penh និងពិធីចុះហត្ថលេខាហាង Haidilao Hotpot សាខាដំបូងគេបង្អស់ក្នុងប្រទេសកម្ពុជា	https://business-cambodia.com/articles/prince-mall-phnom-penh-	កាលពីល្ងាចថ្ងៃទី៣០ ខែវិច្ឆិកា ឆ្នាំ២០២៣ ផ្សារទំនើប Prince Mall Phnom Penh បានប្រារព្ធពិធីសម្ភោធជាផ្លូវការ ដោយមានការអញ្ជើញចូលរួមពីអ្នកវិនិយោគ និងអាជីវករនៅក្នុងតំបន់អាស៊ីអាគ្នេយ៏ជាច្រើនផងដែរ។ នៅចុងបញ្ចប់នៃកម្មវិធីនេះ ផ្សារទំនើប Prince Mall Phnom Penh បានចុះហត្ថលេខាជាមួយម៉ាកយីហោអន្តរជាតិ Haidilao Hotpot សាខាដំបូងគេបង្អស់ក្នុងប្រទេសកម្ពុជា នឹងបើកដំណើរការអាជីវកម្មជាក្នុងឆ្នាំ២០២៤ ខាងមុខនេះ។   ក្រឡេកមកមើលសន្និសីទសារព័ត៌មានជារួមវិញ ថ្វីត្បិតតែមានរយៈពេលតែ១ម៉ោងក៏ពិតមែន តែចំណុចសំខាន់ៗនៃសន្និសីទសារព័ត៌មានទាំងមូលគឺមានខ្លឹមសារដែលគួរឪ្យចាប់អារម្មណ៏ជាច្រើន។   ចំណុចសំខាន់ទី១: ផ្សារទំនើបមួយបំភ្លឺអគារពាណិជ្ជកម្មក្នុងទីក្រុងទាំងមូល ដែលជាគោលគំនិតនៅពីក្រោយភាពជោគជ័យរបស់ Prince Mall Sihanoukville   Prince Mall Sihanoukville គឺជាគម្រោងដំបូងគេបង្អស់នៃមជ្ឈមណ្ឌលពាណិជ្ជកម្ម Prince Mall  នៅក្នុងទឹកដីប្រទេសកម្ពុជា ដែលបានបើកដំណើរការរយៈពេលជាង៣ឆ្នាំកន្លងមកហើយ រាប់ចាប់តាំងពីការបើកដំណើរការជាផ្លូវការនាខែតុលា ឆ្នាំ២០២០។ រោងភាពយន្ត Legend និង ហាងភេសជ្ជៈម៉ាក Ancha បើកដំណើរការក្នុងខេត្តព្រះសីហនុជាលើកដំបូង ដែលបានទាក់ទាញប្រជាពលរដ្ឋក្នុងក្រុងព្រះសីហនុជាច្រើនមកកាន់ផ្សារទំនើបមួយនេះ។ បន្ទាប់មកមាន Calvin Klein, Tommy Hilfiger, Champion, Armani Exchange និងម៉ាកល្បីៗលំដាប់អន្តរជាតិជាច្រើនទៀតបានបើកសាខាអាជីវកម្មក្នុងក្រុងព្រះសីហនុជាបន្តបន្ទាប់ ដែលបានទាក់ទាញការចាប់អារម្មណ៍ពីប្រជាពលរដ្ឋ និងភ្ញៀវទេសចររាប់ម៉ឺននាក់ក្នុងក្រុងព្រះសីហនុ។ Prince Mall Sihanoukville បានក្លាយជាជម្រើសដំបូងសម្រាប់ប្រជាពលរដ្ឋខេត្តព្រះសីហនុក្នុងការដើរទិញទំនិញ និងដើរកំសាន្តនៅក្នុងថ្ងៃពិធីបុណ្យនានា។ Prince Mall Sihanoukville បានក្លាយជាទីតាំងសម្គាល់ថ្មីនៃទីក្រុង ដែលនៅតែបន្តពង្រីកឥទ្ធិពលរបស់ខ្លួននៅក្នុងទីក្រុងទាំងមូល។   នៅពីក្រោយភាពជោគជ័យនៃគម្រោងផ្សារទំនើប Prince Mall Sihanoukville គឺជាការខិតខំប្រឹងប្រែងបង្កើតទិដ្ឋភាពនៃការរស់នៅដែលប្រកបដោយមនោសញ្ចេតនាជាមួយនឹងអតិថិជនតាមរយៈការផ្តោតទៅលើគោលការណ៏ចំនួន៣ គឺ "ប្រជាប្រិយភាព លំហូរនៃអតិថិជន និងបរិមាណនៃការលក់ "   ផ្សារទំនើប Prince Mall Phnom Penh គឺជាគម្រោងទី២នៃមជ្ឈមណ្ឌលពាណិជ្ជកម្ម Prince Mall  នៅក្នុងប្រទេសកម្ពុជា ដែលនឹងបន្តកាន់ខ្ជាប់នូវការធ្វើទីផ្សារលើគ្រប់បណ្តាញទាំងអស់ ទាំងនៅផ្សារទំនើបផ្ទាល់ និងនៅតាមបណ្តាញប្រព័ទ្ធអ៊ីនធឺណិត ដើម្បីឆ្លើយតបទៅនឹងការបង្កើនប្រជាប្រិយភាព និងមានអតិថិជនកាន់តែច្រើន "មើលឃើញ" ពីផ្សារទំនើប Prince Mall  ដើម្បីស្របតាមនិន្នាការនៃទីផ្សារឪ្យកាន់តែប្រសើរឡើង និងតម្រូវការដែលផ្លាស់ប្តូរថ្មីជានិច្ចរបស់អតិថិជន។   ចំណុចសំខាន់ទី២: មជ្ឈមណ្ឌលពាណិជ្ជកម្មដែលសម្បូរបែប មានប្រជាប្រិយភាព និងមានលំហូរអតិថិជនផ្ទាល់ខ្លួន   ផ្សារទំនើប Prince Mall Phnom Penh មានទីតាំងនៅខណ្ឌចំការមន ស្ថិតនៅតំបន់កណ្តាលនៃទីក្រុងភ្នំពេញ។ ទីតាំងដ៏ពិសេសមួយនេះធានាបាននូវកន្លែងធ្វើពាណិជ្ជកម្មដែលប្រកបដោយភាពលេចធ្លោ និងមានភាពទាក់ទាញចំពោះអតិថិជនដែលមកពីគ្រប់បណ្តាមជ្ឈដ្នាន។ គម្រោងមួយនេះក្រៅពីស្ថិតនៅទីតាំងភូមិសាស្រ្តដែលមានអំណោយផល ថែមទាំងស្ថិតនៅក្រោមដំបូងផ្ទះតែមួយជាមួយមនុស្សជិតរាប់ម៉ឺនអ្នកផងដែរ។ អ្វីដែលកាន់តែពិសេសនោះ គឺចំនួនដ៏ច្រើននៃអ្នករស់នៅអាគារខុនដូខាងលើបង្កើតបានជាលំហូរអតិថិជនផ្ទាល់ខ្លួនក្នុងគម្រោង ដែលបាននាំមកនូវអតិថិជនដែលមានសក្តានុពលប្រកបដោយស្ថេរភាពនិងមានចំនួនច្រើនមកកាន់ផ្សារទំនើបផ្ទាល់។ នេះមិនត្រឹមតែធ្វើឱ្យផ្សារទំនើបក្លាយជាមជ្ឈមណ្ឌលដ៏មមាញឹកនៅកណ្តាលទីក្រុងប៉ុណ្ណោះទេ ប៉ុន្តែថែមទាំងបង្កើតឱកាសអាជីវកម្មដ៏ល្អសម្រាប់ម៉ាកយីហោ និងការធ្វើអាជីវកម្មផងដែរ។   ចំណុចសំខាន់ទី៣:  ការលេងកំសាន្តតាមបែបទំនើបស៊ីវិល័យ និងការទទួលបានបទពិសោធន៏កាន់តែសម្បូរបែប   ប្រសិនបើនិយាយថា សិល្បៈគឺជាពិភពថ្មីដែលត្រូវបានបង្កើតឡើង នោះផ្សារទំនើប Prince Mall Phnom Penh គឺជាកូនសោរសម្រាប់បើកទ្វារនៃពិភពថ្មីមួយនេះ។ ផ្សារទំនើប Prince Mall Phnom Penh មានគោលបំណងបង្កើតមជ្ឈមណ្ឌលកំសាន្តបែបសិល្បៈនិងទំនើបស៊ីវីល័យនៅក្នុងទីក្រុងភ្នំពេញដោយផ្អែកលើមរតកវប្បធម៌ប្រទេសកម្ពុជា និងចក្ខុវិស័យអន្តរជាតិ។ តាមរយៈការបង្កើតបរិយាកាសធុរកិច្ច និងសិល្បៈជាលក្ខណៈអន្តរជាតិ ដើម្បីឆ្លើយតបទៅនឹងតម្រូវការរបស់មនុស្សមានអាយុចន្លោះ២០-៣៥ឆ្នាំ ដែលរស់នៅក្នុងទីក្រុងហើយស្រឡាញ់ការរស់នៅបែបទាន់សម័យ រួមមានយុវជន ធុរកិច្ចជន និងក្រុមមនុស្សវណ្ណៈកណ្តាលក្នុងទីក្រុង ដែលយល់ដឹងនិងកំពុងស្វែងរករបៀបនៃការរស់នៅថ្មី ដោយផ្តល់ជូនពួកគេនូវបរិយាកាសអាជីវកម្មដែលប្លែកហើយមានតែមួយគត់ និងបទពិសោធន៍នៃការទិញទំនិញនិងការកំសាន្តដ៏គួរឱ្យភ្ញាក់ផ្អើល។   ក្នុងគម្រោងផ្សារទំនើប Prince Mall Phnom Penh មាន មជ្ឈមណ្ឌលកម្សាន្តដ៏ទំនើបបំផុតរបស់កម្ពុជា Player One，ហាង Haidilao Hotpot ដំបូងគេបង្អស់នៅក្នុងប្រទេសកម្ពុជា，ហាងកាហ្វេនិងកន្លែងលំហែរកាយដែលផ្តល់សេវាកម្មចម្រុះនិងដំបូងគេបង្អស់នៅក្នុងប្រទេសកម្ពុជា， ភោជនីយដ្ឋានអណ្តែតលើទឹកតាមបែបខ្មែរនៅក្នុងផ្សារ និង ជណ្តើរក្នុងលំហដែលផ្តល់នូវអារម្មណ៍បែបយុវវ័យ។ ផ្សារទំនើប Prince Mall Phnom Penh ដែលប្រកបដោយភាពស៊ីវីល័យនិងសិល្បៈក្នុងការរស់នៅ នឹងនាំមកនូវបទពិសោធន៍ដ៏អស្ចារ្យជាច្រើនដល់យុវជនកម្ពុជា បន្ទាប់ពីបើកដំណើរការជាផ្លូវការនៅឆ្នាំ ២០២៤ខាងមុខ ។   ចំណុចសំខាន់ទី៤:  ភាពសកម្មក្នុងអាជីវកម្មបានបង្កើតនូវប្រជាប្រិយភាព និងលំហូរនៃអតិថិជន ដើម្បីសម្របតាមនិន្នាការនៃទីផ្សារ និងតម្រូវការដែលផ្លាស់ប្តូរឥតឈប់ឈររបស់អតិថិជន ផ្សារទំនើប Prince Mall Phnom Penh នឹងបង្កើតកម្មវិធីដ៏គួរឪ្យទាក់ទាញជាច្រើន ក្នុងអំឡុងពិធីបុណ្យទាំង ៤៨ រយៈពេលពេញ១ឆ្នាំពេញ។ ទន្ទឹមនឹងនេះ យើងតែងតែគិតពីតម្រូវការរបស់ម្ចាស់អាជីវកម្មក្នុងផ្សារ និងអតិថិជនជាចំបង តាមរយៈការរចនាដេគ័រក្នុងផ្សារ ការបង្កើតប្រព័ទ្ធសមាជិកភាព ការកំណត់តម្លៃជាដើម។ ហើយបន្តរិះរកមធ្យោបាយ និងការច្នៃប្រឌិតថ្មីៗ ដើម្បីផ្តល់ជូនអតិថិជននូវសេវាកម្មកាន់តែប្រសើរ សម្បូរបែប និងងាយស្រួលជាងមុន។ នេះហើយបានធ្វើឱ្យផ្សារទំនើប Prince Mall Phnom Penhក្លាយជាមជ្ឈមណ្ឌលអាជីវកម្មដែលពោរពេញដោយភាពរស់រវើកមួយ។   ចំណុចសំខាន់ទី៥: ហាងដំបូងគេបង្អស់ជាច្រើនក្នុងប្រទេសកម្ពុជាបានប្រមូលផ្តុំគ្នាបើកដំណើរការក្នុងគម្រោងមួយនេះ ធ្វើអោយការធ្វើអាជីវកម្មកាន់តែមាននិរន្តរភាព!     នៅក្នុងសន្និសិទនេះ ហាងនៃម៉ាកយីហោដែលមានដំបូងគេបង្អស់ក្នុងប្រទេសកម្ពុជា និងហាងប្រភេទ Flagship Store ជាច្រើនត្រូវបានដាក់បង្ហាញ។ ក្នុងចំណោមនោះ ហាងនៃម៉ាកយីហោដែលមានដំបូងគេបង្អស់ក្នុងប្រទេសកម្ពុជារួមមាន: Haidilao Hotpot, មជ្ឈមណ្ឌលកំសាន្តចម្រុះ Player One, SEEDS Hybrid Coffee Shop, TANYU, Founder Bak Kut Teh, Chinai’s Curry, Thaihee, Wiggel Wiggle, Pennehut, Beauty Farm ជាដើម។ ហាងប្រភេទ Flagship Store រួមមាន Khmer123 Buffet, Dim Sum Emperor, MINISO IP Store, Mr.DUCK, MIXUE, SCORPION&CO, KRONG KHMER MASSAGEជាដើម។     នៅចុងបញ្ចប់នៃសន្និសីទនេះ គឺជាពិធីចុះហត្ថលេខារវាងផ្សារទំនើប Prince Mall Phnom Penh ជាមួយនឹងក្រុមហ៊ុន Haidilao Hotpot។ ក្នុងនាមជាម៉ាកយីហោពេញនិយមបំផុតលំដាប់អន្តរជាតិ Haidilao Hotpot តែងតែទទួលបានការគាំទ្រយ៉ាងខ្លាំងពីសំណាក់អតិថិជនមកពីជុំវិញពិភពលោក។ ចាប់តាំងពីចូលក្នុងទីផ្សារសិង្ហបុរីក្នុងឆ្នាំ២០១២ រហូតដល់ការបើកដំណើរការហាង Haidilao Hotpot ដំបូងគេនៅក្នុងប្រទេសថៃក្នុងឆ្នាំ២០១៩។ ក្នុងរយៈពេលត្រឹមតែប៉ុន្មានឆ្នាំប៉ុណ្ណោះ Haidilao Hotpot បានបើកដំណើរការហាងអាជីវកម្មរបស់ខ្លួនដោយផ្ទាល់នៅក្នុងប្រទេសអាស៊ីអាគ្នេយ៍ជាច្រើនដូចជា សិង្ហបុរី ថៃ វៀតណាម ម៉ាឡេស៊ី និងឥណ្ឌូនេស៊ី។ ថ្ងៃទី ៣០ ខែវិច្ឆិកា ឆ្នាំ ២០២៣ ក្រុមហ៊ុន Haidilao Hotpot បានចុះកិច្ចសន្យាជាផ្លូវការជាមួយផ្សារទំនើប Prince Mall Phnom Penh ដែលមានន័យថា  Haidilao Hotpot ម៉ាកយីហោហតផតអន្តរជាតិដ៏ពេញនិយមមួយនេះ នឹងបើកដំណើរអាជីវកម្មក្នុងប្រទេសកម្ពុជាជាផ្លូវការក្នុងពេលឆាប់ៗនេះ។ ការចូលមកដល់នៃម៉ាកយីហោអន្តរជាតិមួយនេះនឹងជះឥទ្ធិពលទៅលើទីផ្សារភោជនីយអាហារក្នុងប្រទេសកម្ពុជា ជាពិសេសគឺវិស័យ Hotpot ដែលនឹងមានការផ្លាស់ប្តូរជាខ្លាំងនាពេលអនាគត។   ប្រជាជនដែលរស់នៅក្នុងប្រទេសកម្ពុជានឹងអាចបរិភោគស៊ុបហតផត Haidilao Hotpot នៅក្នុងផ្សារទំនើប Prince Mall Phnom Penh បានក្នុងឆ្នាំ២០២៤ នាពេលខាងមុខនេះ ។   ផ្សារទំនើប Prince Mall Phnom Penh បច្ចុប្បន្នកំពុងស្វែងរកដៃគូសហការ។ ប្រសិនបើអ្នកមានបំណងចង់សាកសួរព័ត៌មានបន្ថែម សូមទំនាក់ទំនងមកកាន់៖ កញ្ញា Minnie   : 086 728 280（ចិន/អង់គ្លេស）កញ្ញា You Lety         : 086 404 051（ចិន/ខ្មែរ)៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-01T02:23:14.474Z", "category": "PR", "views": 499, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ធ្វើជីនិងថ្នាំធម្មជាតិទុកប្រើខ្លួនឯង! លោក លី គឹមស៊ុយ ដាំស្វាយចន្ទី១ហិកតាចាយទុនតែ៤០០ដុល្លារ ឲ្យផលដល់២.៣តោន	https://business-cambodia.com/articles/cashews-new	ការកើនឡើងតម្លៃជីគីមីពីមួយឆ្នាំទៅមួយឆ្នាំរហូតឡើងដល់ជិត២០ ម៉ឺនរៀលក្នុង មួយការ៉ុង ធ្វើឲ្យប្រជាកសិករដាំដុះស្វាយចន្ទីប្រឈមនឹងបញ្ហាកើនឡើងថ្លៃដើមផលិតខ្ពស់ ស្ទើតែគ្មានផលចំណេញ។ កត្តាចម្បងមួយទៀតដែលជំរុញឲ្យប្រជាកសិករមួយចំនួនសម្រេចចិត្តកាប់ដើមស្វាយចន្ទីចោលនោះគឺ បច្ចេកទេសថែទាំនិងបញ្ហាបម្រែបម្រួលអាកាសធាតុ។ ទន្ទឹមនឹងបញ្ហាទាំងនេះ ទោះស្វាយចន្ទីជាដំណាំសក្ដានុពលក៏ដោយ ក៏កសិករមួយចំនួននូវតែសម្រេចចិត្ដបោះបង់របរមួយនេះ។ ដោយស្វាយចន្ទីជាដំណាំគោលនៅក្នុងតំបន់ លោក លី គឹមស៊ុយ ម្ចាស់ចំការស្វាយចន្ទីទំហំ១៩ហិកតា ដែលមានទីតាំងស្ថិតនៅភូមិនិម្មិត ឃុំទីពោ ស្រុកសន្ទុក ខេត្តកំពង់ធំ។ លោកមិនចុះចាញ់ជាមួយបញ្ហាទាំងអស់ខាងលើនោះទេ។ ម្ចាស់ចម្ការស្វាយចន្ទីគំរូរូបនេះបាន ប្ដេជ្ញាចិត្តផ្លាស់ប្ដូររបៀបធ្វើ ខណៈជីគីមីឡើងថ្លៃ រូបលោកបានងាកមកធ្វើកសិកម្មដាំដុះស្វាយចន្ទីដោយប្រើប្រាស់ជីទឹកនិងថ្នាំធម្មជាតិផលិតដោយខ្លួនឯងវិញ ចាយទុនតិច មិនប៉ះពាល់សុខភាព ហើយទិន្នផលក៏ខ្ពស់។ ថ្លែងប្រាប់ក្រុមអ្នកសារព័ត៌មានក្នុងកម្មវិធីទស្សនកិច្ចព័ត៌មាន និងទស្សនកិច្ចសិក្សា របស់ក្រសួងកសិកម្ម រុក្ខាប្រមាញ់ និងនេសាទ និងសហភាពអឺរ៉ុប អំពីខ្សែច្រវាក់ផលិតកម្មស្វាយចន្ទីនៅកម្ពុជា លោក លី គឹមស៊ុយ បានឲ្យដឹងថា ដើមឡើយលោកបានអនុវត្ដការធ្វើកសិកម្មដោយអាស្រ័យលើការប្រើប្រាស់ជីគីមី និងធ្វើកសិកម្មដោយខ្វះចំណេះដឹងបច្ចេកទេស តែពីមួយឆ្នាំទៅមួយឆ្នាំផលចំណេញដែលលោកទទួលបានចាប់ផ្ដើមធ្លាក់ចុះជាលំដាប់ ដោយហេតុថាថ្លៃដើមខ្ពស់ព្រោះជីកាន់តែឡើងថ្លៃ មួយវិញទៀតចន្ទីជាដំណាំដែលងាយរងគ្រោះដោយសារកត្ដាបម្រែបម្រួលអាកាសធាតុ ជំងឺនិងពពួកសត្វល្អិតផ្សេង។ រហូតលោកបានចូលរួមជាមួយអង្គការ GIZ ក្រោមគម្រោង CRAS ដោយខាងគម្រោងមានបុគ្គលិកជំនាញបច្ចេកទេសខាងស្វាយចន្ទីបានជួយបណ្ដុះបណ្ដាល ទើបលោកបានផ្លាស់ប្ដូររបៀបធ្វើពីការប្រើប្រាស់ជីគីមី មកផលិតជី និងថ្នាំ ដោយខ្លួនឯង។ មួយវិញទៀតខាងបុគ្គលិកជំនាញរបស់គម្រោង CRAS បានផ្ដល់ការណែនាំនិងធ្វើការយ៉ាងជិតស្និតជាមួយលោក រហូតដល់អាចដឹងពីបច្ចេកទេសគ្រប់គ្រងសត្វល្អិតទៅតាមរដូវ ការចេះធ្វើជី ថ្នាំសម្លាប់សត្វលល្អិតដោយចាយលុយតិចតែប្រើបានច្រើន ការថែទាំនិងតែងមែកចន្ទី និងសម្អាតទីធ្លាក្រោមដើមឲ្យស្រឡះល្អទើបមិនសូវមានជំងឹនិងមេរោគ។ល។ លោក លី គីមស៊ុយ បានបន្ដទៀតថា ចំណេះដឹងដែលលោកទទួលបានទាំងអស់នេះហើយ ដែលបានស្រោចស្រង់ចម្ការស្វាយចន្ទីដែលធ្លាប់ទទួលបានផលត្រឹម ១តោនទៅ ១តោនកន្លះក្នុងមួយហិកតា អាចកើនទិន្នផលដល់២.៣តោន ទៅ ២.៥តោន ក្នុងមួយហិកតា។ ស្របពេលដែលទិន្នផលគ្រាប់ស្វាយចន្ទីកើនឡើងខ្ពស់ ការចំណាយលើថ្លៃដើមបែបជាកាន់តែថយចុះ ដោយក្នុងមួយហិកតា សរុបការចំណាយទាំងអស់ក្នុងមួយរដូវគឺត្រឹមតែ ១លាន៤០ម៉ឺនរៀល ទៅ ១លាន៥០ម៉ឺនរៀលប៉ុណ្ណោះ។ ចំណែកឯផលចំណេញដែលទទួលបានក្រោយទូទាត់ការចំណាយអស់ហើយ គឺចំណេញប្រមាណខ្ទង់ជាង ៦លានរៀលក្នុងមួយហិកតា។ គួរបញ្ជាក់ផងដែរថា លោក លី គឹមស៊ុយ ទទួលបានការបណ្តុះបណ្តាលផ្នែកបច្ចេកទេស និងជំនាញ សម្របសម្រួល ដើម្បីផ្សព្វផ្សាយបន្តពីគម្រោងCRAS។ អនុវត្តការធ្វើកសិកម្មឆ្លាតវៃ នៅចម្ការរបស់គាត់។ ហើយរូបលោកក៏ដើរតួជាអ្នកផ្សព្វផ្សាយ និង បណ្តុះបណ្តាលបច្ចេកទេសដល់កសិករក្នុងឃុំ តាមរយះការសម្របសម្រួលក្នុងការបង្កើតចម្ការបង្ហាញ និងបណ្ដុះបណ្ដាលកសិករ ក្នុងការអនុវត្តកសិកម្មធន់នឹងអាកាសធាតុសម្រាប់ កែ ផលិតកម្មដំណាំស្វាយចន្ទី។ ជាលទ្ធផលក្នុងឆ្នាំ២០២២-២០២៣ លោក លី គឹមស៊ុយ បានបង្កើតចម្ការបង្ហាញចំនួន ៥ និងបណ្តុះបណ្តាលកសិករបាន ២៥០ នាក់ មកពី ៥ ភូមិ នៃឃុំទីពោ ឃុំ កកោះ ឃុំក្រយា លីផលិតកម្មដំណាំស្វាយចន្ទី និងដំឡូងមី៕	{ "spider_name": "businesscambodia", "scrape_at": "2025-06-14_19:40:13", "date_created": "2023-12-01T00:56:10.034Z", "category": "ចាប់ផ្តើមអាជីវកម្ម", "views": 396, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មេរៀនលុយកាក់៤ក្នុងការកសាងទ្រព្យ ដែលអ្នកគួររៀនពីមិត្តសម្លាញ់Warren Buffett វ័យ៩៩ឆ្នាំ	https://business-cambodia.com/articles/ways-to-build-wealth-from-charlie-munger	សេដ្ឋី Charlie Munger ដែលមិត្តសម្លាញ់របស់សេដ្ឋីWarren Buffett ទើបតែទទួលមរណភាពនៅក្នុងវ័យ៩៩ឆ្នាំ។ សេដ្ឋីរូបនេះគឺជាអ្នកវិនិយោគជើងចាស់និងជាដៃគូរបស់Warren Buffett  ប្រមាណជា៦០ឆ្នាំមកហើយ។ ខាងក្រោមនេះគឺជាយុទ្ធសាស្រ្តកសាងទ្រព្យរយៈពេលវែងដែលអ្នកគួររៀនពីសេដ្ឋីCharlie Munger។    ១. វិនិយោគរយៈពេលវែង  គំនិតក្នុងការកសាងទ្រព្យរបស់សេដ្ឋី Charlie Munger មិនខុសពីសេដ្ឋី Warren Buffett នោះទេពោលគឺគាត់តែងតែផ្ដោតលើការវិនិយោគរយៈពេលវែង។ ទស្សនៈវិនិយោគរបស់គាត់គឺវិនិយោគរយៈពេលវែង ជាពិសេសត្រូវចេះអត់ធ្មត់ហើយផ្ដោតលើការវិនិយោគទិញភាគហ៊ុនក្រុមហ៊ុនដែលរឹងមាំនោះអ្នកទទួលបានផលចំណេញរយៈពេលវែងជាមិនខានឡើយ។   ២. ជ្រើសរើសក្រុមរឹងមាំ សេដ្ឋី Charlie Munger ផ្ដោតវិនិយោគជាមួយក្រុមហ៊ុនដែលរឹងមាំជាពិសេសក្រុមហ៊ុនដែលអាចទាញផលប្រយោជន៍ពីការប្រកួតប្រជែងលើទីផ្សារ។ ការជ្រើរើសវិនិយោគលើក្រុមហ៊ុនដែលអាចទាញប្រយោជន៍ពីការប្រកួតប្រជែងអ្នកនឹងទទួលបានផលចំណេញជាប់ជានិច្ច។   ៣. បន្តរៀនជានិច្ច  សេដ្ឋី Charlie Munger គឺជាមនុស្សដែលបន្តរៀនមិនឈប់នោះទេ ជាពិសេសលោករៀននិងស្រាវជ្រាវទាក់ទងនឹងចំណេះដឹងវិនិយោគដើម្បីដើរឲ្យទាន់សម័យកាល។ ត្រូវចាំថាការរៀនគឺមិនចេះចប់នោះព្រោះចំណេះដឹងដែលអ្នកមាននៅថ្ងៃនេះមិនប្រាកដថាអាចប្រើបាននៅឆ្នាំក្រោយឡើយដូច្នេះ អ្នកគួររៀនអភិវឌ្ឍនខ្លួនជានិច្ចទៅតាមការវិវត្តិរបស់សង្គម។   ៤. ធ្វើសម្រេចចិត្តច្បាស់លាស់ លោក Charlie Munger គឺជាអ្នកវិនិយោគជាមួយភាពច្បាស់លាស់ពោលគឺមុននឹងគាត់វិនិយោគលើអ្វីមួយគាត់បានធ្វើការសិក្សាស្វែងយល់និងស្រាវជ្រាវឲ្យច្បាស់លាស់បន្ទាប់មកគាត់សម្រេចចិត្តវិនិយោគជាមួយនឹងភាពច្បាស់ដែលធ្វើឲ្យការវិនិយោគរបស់គាត់ទទួលបានផ្លែផ្កានិងអាចកសាងទ្រព្យរាប់ពាន់លានដុល្លារ។	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T10:23:40.083Z", "category": "ហិរញ្ញវត្ថុ", "views": 372, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
៥ជំនាញ ៥០០កន្លែង! សាកលបញ្ញាសាស្រ្ត នឹងផ្តល់អាហារូបក.រណ៍ឥតគិ.តថ្លៃ លើជំនាញស.វទី២១	https://business-cambodia.com/articles/puc-schoolarship-in-5-major	យោងតាមការចុះផ្សាយពីគេហទំព័រផ្លូវការរបស់សាកលវិទ្យាល័យបញ្ញាសាស្រ្តកម្ពុជា បានឱ្យដឹងថាសាកលវិទ្យាល័យនឹងមានផ្តល់អាហារូបករណ៍ចំនួន ៥០០កន្លែង ដល់សិស្សានុសិស្សដែលបានបញ្ចប់ថ្នាក់វិទ្យាល័យគ្រប់ជំនាន់ទាំងលើជំនាញសតវត្សទី២១ទាំង៥ជំនាញ លើដេប៉ាតឺម៉ង់ធុរកិច្ច និងនវានុវត្តន៍ឌីជីថល (Department of Business and Digital Innovation)។   ១.សន្តិសុខសាយប៊័រ (Cyber Security)   ២.វិទ្យាសាស្ត្រទិន្នន័យ (Data Science)   ៣.សេដ្ឋកិច្ចឌីជីថល (Digital Economy)   ៤.បច្ចេកវិទ្យាហិរញ្ញវត្ថុ (FinTech)   ៥.ព័ត៌មានវិទ្យាពាណិជ្ជកម្ម (Business Information System)   ចំពោះអាហារូបករណ៍នេះគឺអាចរៀនបានទាំងថ្នាក់បរិញ្ញាបត្រ និងថ្នាក់បរិញ្ញាបត្ររង ដោយសិស្សនឹងតម្រូវឱ្យមានការប្រឡងប្រជែងដើម្បីទទួលបានអាហារូបករណ៍ខាងលើនេះ ខណៈកាលបរិច្ឆេទវគ្គសិក្សាថ្មីនឹងប្រព្រឹត្តិនៅថ្ងៃទី១៨ ខែមករា ឆ្នាំ២០២៤។   ដូច្នេះសម្រាប់សិស្ស-និស្សិតដែលមានបំណងសាកសួរព័ត៌មានលម្អិតអាចទំនាក់ទំនងទៅកាន់លេខទូរស័ព្ទ ៖015 422 484 ,014 651 361 ឬចូលទៅកាន់គេហទំព័រ http://www.puc.edu.kh៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T09:44:54.933Z", "category": "ព័ត៌មានថ្មីៗ", "views": 1550, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ទម្លាប់ចាយបែបណា ជីវិតបែបនោះ! នេះជារបស់សំខាន់៥ អ្នកគួរចំណាយលុ.យលើក្នុងឆ្នាំ២០២៤	https://business-cambodia.com/articles/best-5-things-should-buy-in-2024	ទម្លាប់ជាអ្នកកំណត់នៃវាសនា មនុស្សមានទម្លាប់ធ្វើកិច្ចការប្រចាំថ្ងៃបែបណា អនាគតទៅថ្ងៃមុខជីវិតក៏នឹងប្រែទៅជាបែបនោះ។ ហេតុនេះហើយទើបមនុស្សយើងម្នាក់ៗត្រូវចិត្តទុកដាក់ទៅលើសកម្មភាពប្រចាំថ្ងៃ ជាពិសេសការចាយវាយលុយកាក់ ព្រោះថាបើចាយខុស អនាគតច្បាស់ជាខកលែងបានស្គាល់ភាពធូរធារមានបានជាក់ជាមិនខាន។ ខាងក្រោមនេះជារបស់សំខាន់៥ ដែលលោកអ្នកគួរចំណាយលុយលើ នៅក្នុងឆ្នាំ២០២៤ ដើម្បីកសាងជីវភាពល្អប្រសើរនាថ្ងៃខាងមុខ៖ ១. សុខភាព៖ ការផ្ដល់អាទិភាពនិងសុខុមាលភាពទាំងផ្លូវចិត្តនិងផ្លូវកាយគឺជាការវិនិយោគដ៏ល្អបំផុត។ ឆ្នាំថ្មីពិចារណាលើសេវាតាមដានសុខភាព ឈប់បណ្ដោយខ្លួនដូចពេលកន្លងទៅ តាមរយៈការទៅពិនិត្យសុខភាពជាប្រចាំ ញ៉ាំអាហារមានគុណភាព ចុះឈ្មោះហាត់ប្រាណ ទិញសេវាប្រឹក្សាផ្លូវចិត្តជាមួយអ្នកជំនាញជាដើម។   ២. បទពិសោធន៍ជីវិត៖ របស់ប្រើប្រាស់ផ្សេងៗអាចខូចខាតនិងបាត់បង់ទៅតាមពេលវេលា ប៉ុន្តែបទពិសោធន៍ អនុស្សាវរីយ៍ល្អៗ គឺជាការចងចាំដែលនៅជាប់នឹងជីវិតរបស់យើងគ្មានថ្ងៃសាបសូន្យ។ វិនិយោគលើការបង្កើតការចងចាំល្អៗឱ្យខ្លួនឯង តាមរយៈការធ្វើដំណើរកំសាន្តជាមួយមនុស្សជាទីស្រលាញ់ ទៅកន្លែងថ្មីៗប្លែកៗ ឬចូលរៀនវគ្គសិក្សាល្អៗ ជួបមនុស្សថ្មីៗ ដើម្បីបានភ្លក្សរសជាតិជីវិត។   ៣. ឧបករណ៍សន្សំពេលវេលា៖ ចំណាយលុយលើរបស់ណាដែលអាចជួយសន្សំពេលវេលា និងបង្កើនប្រសិទ្ធភាពការងារស្នូល ដូចជាកម្មវិធីកត់ត្រាកិច្ចការងារ រៀនប្រើបច្ចេកវិទ្យា ឬ Website ល្អៗមួយចំនួន។   ៤. អភិវឌ្ឍន៍ខ្លួន៖ ការវិនិយោគលើការលូតលាស់ផ្ទាល់ខ្លួនរបស់អ្នក គឺជាការវិនិយោគសម្រាប់ពេលអនាគត។ ពិចារណាលើការទិញសៀវភៅ វគ្គសិក្សាតាមអ៊ីនធឺណិត ឬកម្មវិធីណែនាំដែលអាចជួយអ្នកក្នុងការអភិវឌ្ឍជំនាញថ្មីៗ ពង្រីកចំណេះដឹងរបស់អ្នក។   ៥. រៀបចំផ្ទះ៖ ផ្ទះឬបន្ទប់គេងស្អាត ជាផ្នែកមួយជួយឱ្យយើងរីកចម្រើនលឿន និងបង្កើនផលិតភាពការងារ។ រៀបចំកន្លែងស្នាក់នៅរបស់អ្នកឱ្យបានស្អាត ឬតាមរបៀបដែលអ្នកចូលចិត្ត ដើម្បីឱ្យខួរក្បាលបានសម្រាកដោយក្ដីសុខគ្រប់ពេលអ្នកគេងនិងសម្រាកនៅក្នុងផ្ទះ។   អត្ថបទដោយ៖ SOKLY SO-កូនផ្កាឈូក	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T09:38:16.611Z", "category": "ហិរញ្ញវត្ថុ", "views": 852, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy" ] }
ឈប់ឲ្យមានហើយ! ប្រមុខរាជរដ្ឋាភិបាលបញ្ជាឱ្យបញ្ឈប់គម្រោងអភិវឌ្ឍន៍រោងចក្រអគ្គីសនីដែលប្រើធ្យូងថ្មនៅកម្ពុជា	https://business-cambodia.com/articles/coal-fired-power-stations	សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា បានបញ្ជាឲ្យបញ្ឈប់ការអភិវឌ្ឍគម្រោងរោងចក្រផលិតអគ្គីសនីដែលប្រើប្រាស់នូវធ្យូងថ្មនៅកម្ពុជាចាប់ពីពេលនេះតទៅ។ ហើយក្រៅពីនោះក៏បានបញ្ជាឱ្យបញ្ឈប់ដំណើរការរោងចក្រផលិតអគ្គិសនីដើរដោយធ្យូងថ្មនៅមុនពេលកំណត់ផងដែរ។     ថ្លែងនៅក្នុងពិធីពិធីបិទស្ទឹង ដើម្បីសាងសង់ទំនប់វារីអគ្គិសនីស្ទឹងតាតៃលើ ខេត្តកោះកុង នាថ្ងៃទី៣០ ខែវិច្ឆិកា ឆ្នាំ២០២៣សម្ដេចធិបតីនាយករដ្ឋមន្ដ្រីបានបញ្ជាក់យ៉ាងដូច្នេះថា “បញ្ឈប់ការអភិវឌ្ឍរោងចក្រផលិតអគ្គិសនីដុតធ្យូងថ្ម និងពិនិត្យលទ្ធភាពដាក់ឲ្យរោងចក្រផលិតអគ្គិសនីដុតធ្យូងថ្ម ដែលមានស្រាប់បញ្ឈប់មុនកាលកំណត់នៅកម្ពុជា នេះជាគោលដៅ។ អ៊ីចឹងរាល់សំណើរផ្សេងៗដែលសុំ សុំប្រកាសឲ្យហើយ បើសិនមកចង់ធ្វើការវិនិយោគធ្វើរោងចក្រផលិតអគ្គិសនីដោយធ្យូងថ្មនៅកម្ពុជាកុំមក នាំតែខាតលុយជិះយន្ដហោះមកទេ"។   សម្ដេចបញ្ជាក់បន្ថែមថា កាលពីដើមខែវិច្ឆិកានេះសម្ដេចក៏បានសម្រេចឲ្យបញ្ឈប់គម្រោងអភិវឌ្ឍន៍រោងចក្រផលិតអគ្គិសនីដុតធ្យូងថ្ម អានុភាព ៧០០ មេហ្គាវ៉ាត់ ដែលមានទីតាំងស្ថិតនៅស្រុកបុទុមសាគ ខេត្ដកោះកុងនេះផងដែរ។ ប៉ុន្ដែជំនួសមកវិញ សម្ដេចបានឲ្យពិនិត្យនិងពិភាក្សាដើម្បីប្ដូរគម្រោងនេះ ពីផលិតអគ្គិសនីដោយធ្យូងថ្ម ទៅជាផលិតអគ្គិសនីដោយដុតឧស្ម័ន LMG វិញដោយសារមានការបំផុតបរិស្ថានតិចជាងការដុតធ្យូងថ្ម។   ជាមួយគ្នានេះដែរ សម្តេចធិបតី ហ៊ុន ម៉ាណែត ក៏បានស្នើឱ្យក្រសួង និងស្ថាប័នពាក់ព័ន្ធ ក្នុងរាជរដ្ឋាភិបាលចូលរួមសហការ និងសម្របសម្រួលជាមួយក្រសួងរ៉ែ និងថាមពល ដើម្បីឱ្យព្រះរាជាណាចក្រកម្ពុជាអាចសម្រេចបាននូវគោលដៅវិស័យថាមពល ដោយប្រើប្រាស់ថាមពលស្អាតឱ្យបាន ៧០% យ៉ាងតិចនៅឆ្នាំ២០៣០ ដើម្បីឱ្យក្លាយទៅជាប្រទេសគោលដៅថាមពលស្អាត (Clean Energy Destination) សម្រាប់ការអភិវឌ្ឍ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T08:54:18.567Z", "category": "អចលនទ្រព្យ", "views": 300, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គម្រោងហូរចូលដូចទឹកបាក់ទំនប់! ខេត្តស្វាយរៀងទទួលបានគម្រោងស្ថានីយ៍អគ្គិសនីតម្លៃជាង៦០លាន$	https://business-cambodia.com/articles/new-project-65-million	គម្រោងកំពុងហូរចូលដូចទឹកបាកើទំបន់ ខណៈខេត្តស្វាយរៀងទើបតែទទួលបាន គម្រោងថ្មីកាលពីព្រឹកមិញ ពេលនេះ ខេត្តមួយនេះទទួល  បានគម្រោងថ្មីបន្ថែមទៀត ដែលមានតម្លៃជាង៦០លានដុល្លារ ។ នេះបើយោងតាមការចុះផ្សាយរបស់ក្រុមប្រឹក្សាអភិវឌ្ឍន៍កម្ពុជា ឬហៅវកាត់ថា CDC នៅថ្ងៃទី ៣០ ខែវិច្ឆិកា ឆ្នាំ២០២៣។   តាមរបាយការណ៍បានឲ្យដឹងថា គម្រោងដែលCDC បានអនុម័តគឺ ក្រុមហ៊ុន SCHNEITEC VIBRANT CO., LTD ដែលជាគម្រោងវិនិយោគអភិវឌ្ឍន៍ស្ថានីយ៍ផលិតអគ្គិសនីដើរ ដោយថាមពលពន្លឺព្រះអាទិត្យ អានុភាព ៦០មេហ្កាវ៉ាត់ ជាមួយប្រព័ន្ធផ្ទុកថាមពលអគ្គិសនីខេត្តស្វាយរៀង ដែលមានទីតាំងវិនិយោគស្ថិតនៅភូមិកណ្តាល ឃុំស្វាយចេក ស្រុករំដួល ខេត្តស្វាយរៀង ក្នុងទុនវិនិយោគប្រមាណ ៦៥,៥លានដុល្លារអាម៉េរិក និងអាចបង្កើតការងារ បានចំនួន ៣៥កន្លែង។     គួរបញ្ជាក់ផងដែរថា ក្រៅពីគម្រោងស្ថាននីអគ្គិសនីខាងលើ ក្នុងនោះក៏មានគម្រោង ចំនួន ៥ ផ្សេងទៀតដែលCDC បានអនុម័តរូមគ្នា ដែលមានតម្លៃសរុបជាង ៣០លានដុល្លារ ហើយបង្កើតការងារបានរាប់ពាន់កន្លែង ដោយក្នុងនោះរួមមានក្រុមហ៊ុន៖   ១. ក្រុមហ៊ុន XIN ANG SHOES (CAMBODIA) MANUFACTURING CO., LTD គម្រោងបង្កើត រោងចក្រផលិតស្បែកជើង និងគ្រឿងបន្សំស្បែកជើង ដែលមានទីតាំងវិនិយោគស្ថិតនៅភូមិ ត្រពាំងថ្លឹង៣ សង្កាត់ចោមចៅទី១ ខណ្ឌពោធិ៍សែនជ័យ រាជធានីភ្នំពេញ ក្នុងទុនវិនិយោគ ប្រមាណ ១៣,៣លានដុល្លារអាម៉េរិក និងអាចបង្កើតការងារបានចំនួន ៤.៣៧០កន្លែង។   ២. ក្រុមហ៊ុន NEW HUICHEN (CAMBODIA) TEXTILE CO., LTD គម្រោងបង្កើតរោងចក្រកាត់ដេរ និងចាក់សម្លៀកបំពាក់ ដែលមានទីតាំងវិនិយោគស្ថិតនៅដីឡូតិ៍លេខ៤៩៩ ផ្លូវលេខ១២៦ ភូមិស្តុក ឃុំកុមារាជា ស្រុកបាទី ខេត្តតាកែវ ក្នុងទុនវិនិយោគប្រមាណ ៥,៨លានដុល្លារអាម៉េរិក និងអាចបង្កើតការងារបានចំនួន ១.៨៩៦កន្លែង។   ៣. ក្រុមហ៊ុន SIN-TIANCHENG WADDING (CAMBODIA) CO., LTD គម្រោងបង្កើតរោងចក្រផលិត គ្រឿងបន្សំសម្លៀកបំពាក់ ដែលមានទីតាំងវិនិយោគស្ថិតនៅភូមិព្រៃទទឹង ឃុំព្រះនិព្វាន្ត ស្រុកគងពិសី ខេត្តកំពង់ស្ពឺ ក្នុងទុនវិនិយោគប្រមាណ ៥,៦លានដុល្លារអាម៉េរិក និងអាចបង្កើត ការងារបានចំនួន ២៣៨កន្លែង។   ៤. ក្រុមហ៊ុន XING KUN DA LEATHER INDUSTRIAL CO., LTD គម្រោងបង្កើតរោងចក្រផលិត កាបូបគ្រប់ប្រភេទ ដែលមានទីតាំងវិនិយោគស្ថិតនៅភូមិព្រៃទំពូង ឃុំពើក ស្រុកអង្គស្នួល ខេត្តកណ្តាល ក្នុងទុនវិនិយោគប្រមាណ ៥,២លានដុល្លារអាម៉េរិក និងអាចបង្កើតការងារ បានចំនួន ១.៧៩០កន្លែង។   ៥. ក្រុមហ៊ុន GOLDEN VESSEL (CAMBODIA) ELECTRONIC AND LIGHTING CO., LTD គម្រោងបង្កើតរោងចក្រផលិតអំពូលភ្លើងគ្រប់ប្រភេទ ដែលមានទីតាំងវិនិយោគស្ថិតនៅ គីឡូម៉ែត្រលេខ៦៩ ផ្លូវជាតិលេខ២ ភូមិព្រៃព្រហ្ម សង្កាត់រកាក្នុង ក្រុងដូនកែវ ខេត្តតាកែវ ក្នុងទុនវិនិយោគប្រមាណ ៥,៤លានដុល្លារអាម៉េរិក និងអាចបង្កើតការងារបានចំនួន ៤៦៧កន្លែង៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T08:14:34.085Z", "category": "កំពូលអ្នកលក់", "views": 245, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
គ្រូមត្តេយ្យវ័យ៤១ឆ្នាំ ចាយទុនមិនដល់១$ ធ្វើរឿងធំ៣ ទាញចំណូ.លជាង១២ម៉ឺ.ន$ ក្នុងមួយឆ្នាំ	https://business-cambodia.com/articles/sign-word-side-hustle-becky-powell	គ្រូមត្តេយ្យវ័យ៤១ឆ្នាំ អ្នកស្រី Becky Powell បានចាយទុនមិនដល់១ដុល្លារ បង្កើតរបរមួយលើបណ្ដាញសង្គមឌីជីថល រកប្រាក់ចំណូលបានដល់ ១២៥,៥០០ដុល្លារ ក្នុងមួយឆ្នាំ ជួយដោះបំណុលកម្ចីសិស្សរបស់ខ្លួននិងស្វាមី ទោះបីអត់ធ្វើការក៏លុយហូរចូលកុងធនាគារដែរ។ ខាងក្រោមនេះជារឿងធំៗ៣ ដែលអ្នកស្រី Powell បានអនុវត្ត៖   ១. ប្រើជំនាញទាញចំណូល   Powell ជាគ្រូមត្តេយ្យសិក្សា គាត់មានតួនាទីជួយពង្រឹងមូលដ្ឋានគ្រឹះកុមារតូចៗឱ្យចេះអាននិងសរសេរអក្សរ។ ការងារនេះតម្រូវឱ្យគាត់បង្កើតកិច្ចការផ្សេងៗ ដើម្បីឱ្យសិស្សរៀនឆាប់ចេះ ដូចជាការកែច្នៃអក្សរព្រៀងឱ្យសិស្សសរសេរតាម ឬ រចនា រូបភាពស្អាតៗដើម្បីឱ្យសិស្សចាប់អារម្មណ៍ចង់រៀនជាដើម។ អ្នកស្រីបានប្រាប់សារព័ត៌មាន CNBC ថា «ខ្ញុំតែងតែបង្កើតសៀវភៅសន្លឹកកិច្ចការ ដែលរចនាឡើងដើម្បីជួយបង្រៀនអក្ខរកម្មដល់សិស្សតូចៗ»។   ក្រោយមក Powell បានសាកល្បងបង្ហោះសន្លឹកកិច្ចការរបស់ខ្លួនទៅលើបណ្ដាញសង្គម លុះបានមួយរយៈអ្នកស្រីក៏ចាប់អារម្មណ៍ថា សន្លឹកកិច្ចការរបស់គាត់ គឺអាចទាក់ទាញចំណាប់អារម្មណ៍មនុស្សជាខ្លាំង ជាពិសេសអ្នកដែលមានកូនតូចៗ។ ដូច្នេះហើយគាត់ក៏សម្រេចចិត្តបង្កើត ហាងឌីជីថលមួយនៅលើ Website និងដាក់លក់សន្លឹកកិច្ចការរបស់គាត់នៅលើនោះ។ ក្នុងរយៈពេលមិនប៉ុន្មានខែផង អ្នកស្រីអាចរកលុយបានគ្រប់គ្រាន់សម្រាប់បង់ថ្លៃធានារ៉ាប់រងឡាន និងបង់កម្ចីសិស្សប្រចាំខែរបស់ខ្លួននិងស្វាមីថែមទៀតផង។     ២. យកការងារធ្វើជាមន្ទីរពិសោធន៍ Powell បាននិយាយថា «ថ្នាក់រៀនគឺជាមន្ទីរពិសោធន៍ ដែលអាចស្រាវជ្រាវរកជំនាញពិសេសសម្រាប់បំពេញចន្លោះខ្វះខាតនៅលើទីផ្សារ ដូចជាជំនាញជួយកុមារឱ្យចេះអានជាដើម»។ អ្នកស្រីតែងតែចំណាយពេលរចនាសន្លឹកកិច្ចការនៅរៀងរាល់ពេលវិស្សមកាល ដូច្នេះវាមិនធ្វើឱ្យប៉ះពាល់ទៅលើម៉ោងការងារឡើយ។ មិនប៉ុន្មានឆ្នាំផងដល់សព្វថ្ងៃនេះ នៅលើ Website របស់ Powell មានសៀវភៅសរុប២០ក្បាល មានសន្លឹកកិច្ចការផ្សេងៗគ្នាចំនួន  ៤២៧ ដែលដាក់ឱ្យទាញយកឥតគិតថ្លៃរហូតដល់កញ្ចប់ ៣០ដុល្លារ។   ៣. ខ្វះអ្វីរៀនហ្នឹង បើទោះបីជាសព្វថ្ងៃរបរមួយនេះ អាចទាញចំណូលបានរាប់ម៉ឺនដុល្លារក្នុងមួយឆ្នាំក៏ដោយ ក៏អ្នកស្រី Powell នៅតែបន្តអភិវឌ្ឍចំណេះជំនាញរបស់ខ្លួនជាប្រចាំ។ ក្រៅពីការខិតខំបង្កើតគំនិតថ្មីៗដើម្បីឱ្យកូនសិស្សរបស់ខ្លួនរៀនឆាប់ចេះ Powell ក៏បានវិនិយោគលើជំនាញរឹងសំខាន់មួយទៀតគឺការ Design។ គាត់បានចំណាយលុយជាវវគ្គសិក្សាបច្ចេកទេស Design ដោយប្រើកុំព្យូទ័រ និងចូលរៀនវគ្គសិក្សាផ្សេងៗទៀតទាក់ទងនឹងការគ្រប់គ្រងអាជីវកម្មផ្ទាល់ខ្លួនផងដែរ។ អ្នកស្រី Powell បានគូសបញ្ជាក់ផងដែរថា ប្រាក់ចំណូលនឹងកើនឡើងនៅពេលដែលយើងមានជំនាញមួយពិតប្រាកដ ហើយយើងខ្លួនឯងចេះសម្លឹងមើលចំណុចខ្វះខាតលើទីផ្សារ និងបំប្លែងជំនាញដែលយើងមានឱ្យកើតជាផលិតផល ឬសេវាកម្មណាមួយដែលអ្នកបំពេញចំណុចខ្វះខាតនោះបាន៕   អត្ថបទដោយ៖ SOKLY SO-កូនផ្កាឈូក	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T08:11:15.395Z", "category": "ហិរញ្ញវត្ថុ", "views": 1352, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ការខំប្រឹង មិនខកចិត្តទេ! ពេលនេះ សិស្សនិន្ទេស A ផានិត បានអាហារូបករណ៍ និងប្រាក់ឧបត្ថម្ភជាច្រើន	https://business-cambodia.com/articles/student-orn-phanit	ការខំប្រឹង មិនធ្វើឱ្យអ្នកខកចិត្តទេ ចង់បានជំនួយ ត្រូវខំជួយខ្លួនឯងសិន។ ជាក់ស្តែងពេលនេះ យុវជនក្រខ្សត់មានឆន្ទៈសិក្សា អន ផានិត ទទួលបានអាហារូបករណ៍១០០% និងប្រាក់ឧបត្ថម្ភជាច្រើន អាចបន្តការរៀនសូត្រតាមក្តីស្រមៃ។     ក្នុងចំណោមសប្បុរសជនជាច្រើនរូប សម្ដេចតេជោ ហ៊ុន សែន និងសម្ដេចកិត្តិប្រឹទ្ធបណ្ឌិត បានជួយផ្គត់ផ្គង់ការសិក្សាបន្ត និងជីវភាពគ្រួសាររបស់យុវជន អន ផានិត រួមមាន៖     ១/. ជួយឲ្យបានចូលរៀន វិស្វករ នៅវិទ្យាស្ថានបច្ចេកវិទ្យាកម្ពុជា (តិចណូ) ដែលជាជំនាញក្នុងក្ដីស្រមៃ រួមជាមួយការផ្ដល់ជូន មធ្យោបាយធ្វើដំណើរ ក៏ដូចជាប្រាក់ឧបត្ថម្ភប្រចាំខែ ក្នុងការរៀនសូត្រ ២/. ទទួលបានការស្នាក់នៅ នៅទីបញ្ជាការដ្ឋានអង្គរក្ស តាមរយៈឯកឧត្តម ហ៊ីង ប៊ុនហៀង ៣/. សម្ដេចទាំងទ្វេបានបញ្ជូនទីប្រឹក្សាផ្ទាល់ ឯកឧត្តម សេង ទៀង និងឯកឧត្តម ខេង សាម៉េត ចុះផ្ទាល់នឹងជួយសាងសង់លំនៅឋានថ្មីជូនក្រុមគ្រួសារ ៤/. ជួយចេញលុយសង ដែលក្រុមគ្រួសារជំពាក់គេកន្លងមកឲ្យអស់ ៥/. ឧបត្ថម្ភប្រចាំខែ មួយលានរៀលដល់គ្រួសារ។   គួរជម្រាបផងដែរថា យុវជន អន ផានិត ជាសិស្សប្រលងជាប់និទ្ទេស A ក្នុងសម័យប្រឡងសញ្ញាបត្រទុតិយភូមិ(បាក់ឌុប) ឆ្នាំ២០២៣ មានគ្រួសារជីវភាពក្រខ្សត់ជាខ្លាំង រួមទាំងឪពុកម្តាយមានពិការភាពថែមទៀតផងនោះ ត្រូវបានប្រព័ន្ធផ្សព្វផ្សាយ និងបណ្តាញសង្គមនានា ធ្វើការផ្សព្វផ្សាយយ៉ាងព្រោងព្រាធពីការតស៊ូរៀនសូត្ររបស់យុវសិស្សរូបនេះ ដោយបង្ហាញពីការខ្វះខាតសព្វបែបយ៉ាង៕     អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T06:09:05.172Z", "category": "ភាពជាអ្នកដឹកនាំ", "views": 311, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ទូកទៅកំពង់នៅ! ច្បាប់មាសធំៗ៣ មហាមិត្តសេដ្ឋី Warrant Buffet ផ្តាំយុវជន គួរធ្វើបើចង់ជោគជ័យ	https://business-cambodia.com/articles/charlie-munger-3-rules-to-be-success-	មហាសេដ្ឋី Charlie Munger ដែលជាមនុស្សជំនិតបំផុតរបស់ស្តេចវិនិយោគ Warren Buffett បានទទួលមរណភាពហើយក្នុងវ័យ៩៩ឆ្នាំ ដោយជរាពាធ។ យ៉ាងណាមិញទោះបីជារូបកាយរបស់លោកបានទៅ ប៉ុន្តែបណ្តាំនិងស្នាដៃរបស់លោកបានបន្សល់ទុកដើម្បីជាបទពិសោធន៍ ជាមេរៀនជីវិតក្នុងនាមលោកជាបុគ្គលល្បីឈ្មោះ ជាសេដ្ឋី ព្រមទាំងមានស្នាដៃជាច្រើននៅក្នុងក្រុមហ៊ុនវិនិយោគទុនលំដាប់ពិភពលោក Berkshire Hathaway ។   ក្នុងនោះលោកបានចែករំលែកច្បាប់មាសចំនួន៣ ដែលលោកបានធ្វើក្នុងអាជីពការងារផ្ទាល់ខ្លួន ដល់អ្នកជំនាន់ក្រោយ ប្រសិនបើពួកគេចង់ទទួលបានជោគជ័យក្នុងជីវិតការងារ៖   ១.កុំធ្វើការជាមួយមនុស្សដែលអ្នកមិនគោរព   កុំធ្វើការងារដោយផ្ទាល់នៅក្រោមនរណាម្នាក់ដែលអ្នកមិនគោរព និងមិនចង់យកធ្វើជាគំរូ ព្រោះវាអាចនឹងធ្វើឱ្យអ្នកមិនងាយលូតលាស់ឡើយ។ លោក Charlie Munger ធ្លាប់បានលើកឡើងថា “ខ្ញុំបានប្រើប្រាស់ពេលវេលារបស់ខ្ញុំជាច្រើននៅដើមអាជីពការងារ ដើម្បីកំណត់អត្តសញ្ញាណមនុស្សដែលខ្ញុំគោរពកោតក្រែង និងចង់យកធ្វើជាគំរូតាម បន្ទាប់ពីនោះខ្ញុំនឹងធ្វើការនៅក្រោមគាត់ លួចរៀនសូត្រពីគាត់ ហើយជាទូទៅលទ្ធផលក្នុងជីវិតរបស់អ្នកនឹងកាន់តែអស្ចារ្យ ប្រសិនបើអ្នកធ្វើការក្រោមមនុស្សត្រូវ មនុស្សដែលអ្នកគោរពកោតសរសើរ និងចង់យកធ្វើជាគំរូតាម”។   ២. ធ្វើជាមនុស្សត្រូវមានសីលធម៌   “គ្មានសីលធម៌ណាដែលល្អជាងគេបំផុត ឬជារបស់ផ្តាច់មុខសម្រាប់បុគ្គលណាម្នាក់ឡើយ" ដូច្នេះធ្វើមនុស្សត្រូវមានសីលធម៌ ហើយមនុស្សដែលមានសីលធម៌គឺតែងឈ្នះអស់រឿងទាំងពួងក្នុងជីវិត ហើយពួកគេមិនឈ្នះត្រឹមតែលុយ និងកិត្តិយសនោះទេ ពោលគឺពួកគេឈ្នះការគោរព និងជំនឿជាក់ដ៏សក្តិសមពីមនុស្សជុំវិញខ្លូនថែមទៀត”។   ដូច្នេះនៅពេលដែលអ្នកចង់បានអ្វីដែលអ្នកចង់បានគឺមានតែការព្យាយាមឱ្យស័ក្តិសមនឹងអ្វីដែលអ្នកគួរទទួលបានប៉ុណ្ណោះទើបជាមធ្យោបាយដ៏ត្រឹមត្រូវ និងជាច្បាប់មាសដ៏មានតម្លៃក្នុងជីវិត។ លោក Charlie Munger បានឱ្យដឹងថា “ជាអ្នកធ្វើការ ជាអ្នករកស៊ី កុំលក់តម្លៃខ្លួនឯង ពោលកុំលក់ភាពស្មោះត្រង់ តម្លាភាព និងទំនួលខុសត្រូវ ដោយធានាថាផលិតផល និងសេវាកម្មអ្នកមិនគ្រាន់តែលក់ដើម្បីផលប្រយោជន៍ប្រាក់ចំណូលឬទ្រព្យសម្បត្តិប៉ុណ្ណោះទេ តែវាត្រូវតែជាអត្ថប្រយោជន៍យ៉ាងពិតប្រាកដដល់អតិថិជន និងមនុស្សជុំវិញខ្លួនអ្នក”។   ៣. ធ្វើការជាមួយមនុស្សនិងអ្វីដែលអ្នករីករាយបំផុត   លោកតាវ័យ៩៩ឆ្នាំរូបនេះបានឱ្យដឹងថា ការចាប់អារម្មណ៍ខ្លាំងលើមុខវិជ្ជាណាមួយគឺមិនអាចខ្វះបានទេប្រសិនបើអ្នកពិតជាចង់ពូកែអ្នកអាច បង្ខំខ្លួនឯងឱ្យពូកែក្នុងរឿងជាច្រើន ប៉ុន្តែអ្នកនឹងមិនអាចពូកែលើអ្វីដែលអ្នកមិនមានការចាប់អារម្មណ៍ ឬរីករាយខ្លាំងនៅពេលធ្វើវានោះទេ។    ប្រសិនបើអ្នកចង់ជោគជ័យក្នុងជីវិតអ្នកត្រូវតែស្វែងរកជំនាញអ្វីមួយដែលអ្នកមានចំណាប់អារម្មណ៍ខ្លាំងលើវា និងក្រុមហ៊ុនឬក្រុមមនុស្សដែលអ្នកពេញចិត្តបំផុត។ បន្ថែមពីនោះ Charlei Munger បានបន្តថា “ខ្ញុំមានសំណាងបំផុតមិនគួរឱ្យជឿនៅពេលដែលខ្ញុំ បានជួបជាមួយ Warren Buffett កាលពីជាង៦០ឆ្នាំមុន ហើយវាការសម្រេចចិត្តដ៏ត្រឹមត្រូវបំផុតក្នុងជីវិតខ្ញុំ ដែលចាប់ដៃគូធ្វើការជាមួយគាត់”។   គួរបន្ថែមផងដែរថាលោក Charlie Munger គឺជាអនុប្រធានក្រុមហ៊ុន Berkshire Hathaway  លោកជាវិនិយោគិន ជាស្ថាបត្យករ អ្នកជំនួញនិងជាសប្បុរសជនដ៏ល្បីឈ្មោះរបស់អាមេរិក ខណៈលោកតែងតែចែករំលែកនូវចំណេះដឹងល្អៗដល់យុវជនជំនាន់ក្រោយហើយ នាដើមឆ្នាំ២០២៣ ទ្រព្យសម្បត្តិរបស់មហាសេដ្ឋីរូបនេះត្រូវបានគេប៉ាន់ស្មានមានប្រមាណ ២.៦ ពាន់លានដុល្លារ ខណៈលោកនិងបិតាវិនិយោគ Warrant Buffet គឺមិត្តសម្លាញ់នឹងគ្នាជាង៦០ឆ្នាំមកហើយ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T05:06:45.916Z", "category": "ភាពជាអ្នកដឹកនាំ", "views": 364, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រសួងកសិកម្មនិងសហភាពអឺរ៉ុបដឹកនាំអ្នកសារព័ត៌មានមកពី៣០ស្ថាប័ន ធ្វើដំណើរទស្សនកិច្ចសិក្សាអំពីខ្សែច្រវាក់ផលិតកម្មស្វាយចន្ទីនៅកម្ពុជា	https://business-cambodia.com/articles/ministry-of-agriculture-and-eu	ក្រសួងកសិកម្ម រុក្ខាប្រមាញ់ និងនេសាទ សហការជាមួយសហភាពអឺរ៉ុប ដឹកនាំង្កើតកម្មវិធីទស្សនកិច្ចសារព័ត៌មាន និងទស្សនកិច្ចសិក្សាអំពីខ្សែក្រវាក់ផលិតកម្មស្វាយចន្ទីនៅកម្ពុជា ដែលធ្វើឡើងរយះពេល ៤ថ្ងៃ គិតតាំងពីថ្ងៃ ២៩ ខែវិច្ចិកា  រហូតដល់ថ្ងៃទី ០២ ខែធ្នូ ឆ្នាំ ២០២៣។ ក្នុងឱកាសជួបសំណេះសំណាលជាមួយក្រុមអ្នកសារព័ត៌មាន លោកជំទាវ អ៊ឹម រចនា អនុរដ្ឋលេខាធិការ និងជាអ្នកនាំពាក្យក្រសួងកសិកម្ម បានឲ្យដឹងថា កម្មវិធីដំណើរទស្សនកិច្ចសិក្សាអំពីខ្សែក្រវាក់ផលិតកម្មស្វាយចន្ទីនៅកម្ពុជារបស់ក្រុមអ្នកសារព័ត៌មាននេះ ធ្វើឡើងក្នុងគោលបំណង ដើម្បីឲ្យក្រុមអ្នកសារព័ត៌មានមកពីគ្រប់ស្ថាប័ន បានស្វែងយល់កាន់ច្បាស់អំពីដំណើរការផលិតគ្រាប់ស្វាយចន្ទី គិតតាំងពីបច្ចេកទេសដាំដុះ រហូតដល់ដំណាក់កាលកែច្នៃចេញជាផលិតផលសម្រេច។ តាមរយៈដំណើរទស្សនៈកិច្ចសារព័ត៌មាននេះ ក្រុមអ្នកសារព័ត៌មានមកស្ថាប័នទាំង ៣០ នឹងទទួលបាន៖ ការយល់ដឹងស៊ីជម្រៅអំពីខ្សែច្រវាក់ផលិតកម្មស្វាយចន្ទីនៅកម្ពុជាដល់ក្រុមសារព័ត៌មាន ដោយធានាថា ពួកគេនឹង ទទួលបានចំណេះដឹងទូលំទូលាយអំពីវិសាលភាព បញ្ហាប្រឈម និងឱកាសនៃឧស្សាហកម្មនេះ។ ជំរុញកិច្ចសហប្រតិបត្តិការ ដោយបង្កើតបរិយាកាសសហការដែលអ្នកសារព័ត៌មាន អាចជួបប្រាស្រ័យផ្ទាល់ជាមួយ តំណាងសំខាន់ៗពីក្រសួងកសិកម្ម រុក្ខាប្រមាញ់ និងនេសាទ ក្រសួងពាណិជ្ជកម្ម ក៏ដូចជាសមាជិកនៃគណៈប្រតិភូសហ ភាពអ៊ឺរ៉ុប ដើម្បីពិភាក្សាអំពីស្ថានភាពបច្ចុប្បន្ន និងអនាគតរបស់ឧស្សាហកម្មគ្រាប់ស្វាយចន្ទី។ លើកកម្ពស់ភាពជោគជ័យក្នុងឧស្សាហកម្ម តាមរយៈការរំលេច និងផ្សព្វផ្សាយរឿងរ៉ាវជោគជ័យ ក្នុងខ្សែសង្វាក់តម្លៃគ្រាប់ ស្វាយចន្ទីដល់សាធារណជនក្នុងប្រទេសកម្ពុជា ដោយបង្ហាញពីកិច្ចខិតខំប្រឹងប្រែងរបស់ក្រសួងកសិកម្ម និងក្រសួង ពាណិជ្ជកម្ម ដោយមានការសហការពីសហភាពអឺរ៉ុប។ ផ្ដល់ឱកាសដល់អ្នកសារព័ត៌មានបានស្ដាប់ពីបទពិសោធផ្ទាល់របស់សហគមន៍ស្វាយចន្ទី និងអ្នកពាក់ព័ន្ធផ្សេងៗ រួមមាន កសិករ អ្នកកែច្នៃ និងអ្នកនាំចេញ។ បង្កើនគុណភាពនខ្លឹមសារផ្សព្វផ្សាយ តាមរយៈការផលិតព័ត៌មានគ្រប់ទម្រង់ ទាំងអត្ថបទ សំឡេង និងវីដេអូ ដែលមាន ខ្លឹមសារទាក់ទងនឹងសហគមន៍គ្រាប់ស្វាយចន្ទី និងខ្សែសង្វាក់តម្លៃប្រកបដោយប្រសិទ្ធភាព។ គួរបញ្ជាក់ផងដែរថា ដំណើរទស្សសនកិច្ចសារព័ត៌មាន និងទស្សកិច្ចសិក្សាអំពីខ្សែច្រវាក់ផលិតកម្មស្វាយចន្ទីនៅកម្ពុជានេះ គឺជាលទ្ធផលកើតចេញពីការផ្ដួចផ្ដើមសហការណ៍រវាងក្រសួងកសិកម្ម រុក្ខាប្រមាញ់ និងនេសាទ និងក្រសួងពាណិជ្ជកម្ម ក្រោមជំនួយពីសហភាពអឺរ៉ុប ក្នុងគោលបំណងធំតែមួយគឺចង់លើកកម្ពស់ផលិតកម្មស្វាយចន្ទី ស្របទៅតាម «គោលនយោបាយជាតិ ស្តីពីស្វាយចន្ទី ឆ្នាំ២០២២-២០២៧ » ដាក់ចេញដោយក្រសួងពាណិជ្ជកម្ម ដើម្បីជំរុញឲ្យកម្ពុជាឈានទៅជាអធិរាជស្វាយចន្ទី៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T05:06:06.825Z", "category": "ចាប់ផ្តើមអាជីវកម្ម", "views": 140, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ស្តេចត្រាញ់នាំចេញ ! វៀតណាមជាប់ចំណាត់ថ្នាក់លេខពីរនៅលើពិភពលោក ក្នុងការនាំចេញបង្គារ	https://business-cambodia.com/articles/vietnam-exports-shrimp	វៀតណាមបានក្លាយទៅជាប្រទេសធំជាងគេទីពីរនៅលើលោកបន្ទាប់ពីប្រទេសឥណ្ឌា ក្នុងការនាំចេញបង្គា ដោយក្នុងនោះវៀតណាមបាននឹងកំពុងផ្គត់ផ្គង់បង្គាទៅកាន់ ១០០ប្រទេសនៅជុំវិញពិភពលោក ដែលស្មើនឹង ១៣-១៤% នៃតម្លៃសរុបនៅលើពិភពលោក។ ហើយក្នុងចំណោមទីផ្សារនាំចេញទាំង ១០០ប្រទេស ទីផ្សារនាំចេញបង្គារធំបំផុតរបស់វៀតណាមមានចំនួន ៥ រួមមាន អឺរ៉ុប អាមេរិក ជប៉ុន ចិន និងសាធារណៈរដ្ឋកូរ៉េ ។នេះបើយោងតាមរបាយការណ៍របស់អគ្គនាយកដ្ឋានជលផលនៃក្រសួងកសិកម្មវៀតណាម។     តាមរយៈរបាយការណ៍ដដែលនេះបានឱ្យដឹងថា បើគិតចាប់តាំងពីឆ្នាំ ២០១០ ដល់ឆ្នាំ ២០២៣ នេះ វៀតណាមមានផ្ទៃដីចិញ្ចឹមបង្គាសរុបប្រមាណជា  ៦៤៤.០០០-៧៣៧.០០០ ហិកតា ដែលស្មើនឹង ១៨.៩% នៃផ្ទៃដីធ្វើកសិកម្មសរុប ជាមួយនឹងការផលិតបង្គាជាមធ្យមប្រចាំឆ្នាំចន្លោះពី ៧៤៥,០០០ ទៅ ៩៣០,០០០ តោន និងអាចរកចំណូលបានចន្លោះពី ៣.៥ ទៅ ៤ ពាន់លានដុល្លារអាមេរិក ដែលស្មើនឹង ៤០% ទៅ ៤៥% នៃចំណូលនាំចេញអាហារសមុទ្រសរុបរបស់ប្រទេស។     គួរបញ្ជាក់ផងដែរថា ក្រោយគ្រងតំណែងជាអ្នកនាំចេញបង្គាធំជាងគេលំដាប់ទីពីរនៅលើពិភពលោក វៀតណាមបានពង្រីកមហិច្ឆតា និងបន្តយកចិត្តទុកដាក់ និងគិតគូរទៅលើបច្ចេកទេសចិញ្ចឹមបន្ថែមទៀតទៅកាន់ម្ចាស់កសិដ្ឋានក្នុងប្រទេស ដើម្បីធ្វើឱ្យផលបង្គាកាន់តែច្រើននិងអាចចាប់យកទីផ្សារបានកាន់តែធំ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T04:50:55.054Z", "category": "ព័ត៌មានថ្មីៗ", "views": 155, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ចាប់អារម្មណ៍លើការជួញដូរភាគហ៊ុន? តោះ មើលបទសម្ភាសទាក់ទងនឹងវិស័យមូលបត្រនៅកម្ពុជា រវាង បក្សីមេឌា និង លោក ជា សុធា អភិបាលនៃក្រុមហ៊ុនមូលបត្រ ភីភី លីង	https://business-cambodia.com/articles/pp-link-interview-	ប្រទេសកម្ពុជាបាននិងកំពុងបន្ដវឌ្ឍនភាពរបស់ខ្លួនក្នុងគ្រប់វិស័យ។ ស្របតាមគន្លងពិភពលោក ការអភិវឌ្ឍទៅលើវិស័យហិរញ្ញវត្ថុ ដូចជាការវិនិយោគទៅលើវិស័យមូលបត្រ ឬភាគហ៊ុនជាដើម បានក្លាយជាកត្តាដ៏សំខាន់មួយក្នុងការរួមចំណែកដល់កំណើនសេដ្ឋកិច្ចកម្ពុជាជារួម។       ចង់ដឹងកាន់តែច្បាស់ថា ការវិនិយោគភាគហ៊ុនអាចជួយលើកកម្ពស់សុខភាពសេដ្ឋកិច្ចជាតិ ក៏ដូចជាសម្រាប់បុគ្គលនីមួយៗដោយរបៀបណា សូមអានសេចក្តីលម្អិតក្នុងបទសម្ភាសរបស់ក្រុមហ៊ុន បក្សីមេឌា ជាមួយលោក ជា សុធា អភិបាលនៃក្រុមហ៊ុនមូលបត្រ ភីភី លីង ដែលជាក្រុមហ៊ុនផ្ដល់សេវាកម្មហិរញ្ញវត្ថុនាំមុខគេនៅកម្ពុជា។ ១. តើលោកយល់យ៉ាងណាដែរ ចំពោះស្ថានភាពទីផ្សារភាគហ៊ុននៅកម្ពុជានាពេលបច្ចុប្បន្ននេះ ហើយទីផ្សារនេះនឹងមានការរីកចម្រើនទៅមុខទៀតយ៉ាងណា? តាមការមើលឃើញរបស់ខ្ញុំ បច្ចុប្បន្ននេះ ស្ថានភាពទីផ្សារភាគហ៊ុននៅកម្ពុជាកំពុងតែមានកំណើនទៅមុខ ទាំងការចូលរួមកាន់តែច្រើនពីក្រុមហ៊ុនសាជីវកម្មឯកជន និងការចូលរួមរបស់សាធារណជន។ ការចូលរួមរបស់ក្រុមហ៊ុនឯកជន មានន័យថា ក្រុមហ៊ុនទាំងនោះបានប្រែក្លាយខ្លួនទៅជាក្រុមហ៊ុនសាធារណៈ ដើម្បីអាចចុះបញ្ជីក្នុងផ្សារមូលបត្រកម្ពុជា (ផ.ម.ក) និងដើម្បីអនុញ្ញាតឱ្យសាធារណជនអាចវិនិយោគទៅលើក្រុមហ៊ុនរបស់ខ្លួនបាន តាមរយៈការទិញភាគហ៊ុន។ ជាក់ស្ដែង ក្នុងឆ្នាំ២០២៣នេះ ក្រុមហ៊ុនចំនួន ២ គឺក្រុមហ៊ុន ខេម ជីអេសអេម អែលធីឌី (សែលកាត) និងក្រុមហ៊ុន ម៉េងលី ជេ. គួច អេឌ្យូខេសិន បានចុះបញ្ជីដោយជោគជ័យក្នុង ផ.ម.ក បន្ថែមទៅលើក្រុមហ៊ុនដែលបានចុះបញ្ជីចំនួន ៩ ផ្សេងទៀត។ តាមរយៈការចុះបញ្ជីថ្មីនេះ វាបានទាក់ទាញចំណាប់អារម្មណ៍ និងទំនុកចិត្ដកាន់តែខ្ពស់ពីសាធារណជនខ្មែរយើង តាមរយៈការបើកគណនីទិញភាគហ៊ុន និងការសិក្សាឱ្យកាន់តែស៊ីជម្រៅនៅក្នុងវិស័យមួយនេះ។ ទន្ទឹមនឹងនេះ ខ្ញុំជឿជាក់ថា ផ.ម.ក ដែលជាប្រតិបត្ដិករទីផ្សារ រួមទាំងនិយ័តករមូលបត្រកម្ពុជា (ន.ម.ក) ដែលជានិយ័តករទីផ្សារ សមាគមផ្សារមូលបត្រកម្ពុជា ក្រុមហ៊ុនឈ្មួញជើងសាមូលបត្រ និងភាគីពាក់ព័ន្ធផ្សេងៗទៀត បាននិងកំពុងរៀបចំដាក់ចេញនូវយុទ្ធសាស្រ្តថ្មីៗ ដើម្បីបញ្ជ្រាបការវិនិយោគភាគហ៊ុន ទៅដល់ប្រជាពលរដ្ឋខ្មែរឱ្យបានគ្រប់ទីកន្លែង។ ជាមួយនឹងប្រសិទ្ធភាពក្នុងការផ្សព្វផ្សាយ ខ្ញុំយល់ឃើញថា ទីផ្សារភាគហ៊ុននៅកម្ពុជានឹងបន្តរីកលូតលាស់ ពីព្រោះថា តាមរយៈបទពិសោធន៍ពីសកម្មភាពដែលធ្លាប់បានអនុវត្ដ ដូចជាការធ្វើពិព័រណ៍ផ្សារភាគហ៊ុនកម្ពុជាឆ្នាំ២០២៣ កន្លងទៅថ្មីៗនេះ វាបានបង្ហាញនូវសញ្ញាវិជ្ជមានខ្លាំង ដោយមានអ្នកបើកគណនីជួញដូរប្រហែល ៣០០០នាក់ ត្រឹមរយៈពេល ៤ថ្ងៃ នៃកម្មវិធី ហើយយន្ដការ និងយុទ្ធសាស្រ្តផ្សេងៗទៀតនឹងត្រូវបានអនុវត្ដ ដើម្បីបន្តកៀរគរការចូលរួមបន្ថែមក្នុងឆ្នាំបន្ដបន្ទាប់ទៀត។ ២. ហេតុអ្វីប្រជាពលរដ្ឋខ្មែរ គួរចាប់ឱកាសវិនិយោគក្នុងផ្សារភាគហ៊ុនខ្មែរយើង? ការចាប់ឱកាសវិនិយោគក្នុងផ្សារភាគហ៊ុនខ្មែរយើង នឹងជួយឱ្យសាធារណជនទទួលបានទាំងចំណេះដឹង និងប្រភពចំណូលបន្ថែម ពីព្រោះថានៅពេលដែលអ្នកទាំងអស់គ្នាបើកគណនីជួញដូររួចរាល់ហើយ លោកអ្នកនឹងមានចិត្ត ឬការតាំងចិត្ដខ្ពស់ក្នុងការចង់ចេះ ចង់ដឹង និងចង់ស្វែងយល់ពីទីផ្សារមួយនេះ ហើយនៅពេលដែលអ្នកមានចំណេះដឹងគ្រប់គ្រាន់ហើយ លោកអ្នកនឹងអាចមើលឃើញឱកាសជាច្រើនពីក្រុមហ៊ុនដែលបានចុះបញ្ជី ក៏ដូចជាក្រុមហ៊ុនសក្តានុពលផ្សេងៗ ដែលនឹងត្រៀមចុះបញ្ជីនាពេលអនាគត។ សម្រាប់ប្រភពចំណូលវិញ បន្ទាប់ពីលោកអ្នកទិញភាគហ៊ុននៃក្រុមហ៊ុនណាមួយ លោកអ្នកនឹងក្លាយជាម្ចាស់ភាគហ៊ុនមួយផ្នែករបស់ក្រុមហ៊ុននោះ។ ដូចនេះ នៅពេលដែលភាគហ៊ុននោះឡើងថ្លៃ ដើមទុនរបស់អ្នកនឹងកើនឡើងផងដែរ បន្ថែមទៅលើភាគលាភដែលក្រុមហ៊ុនផ្ដល់ជូន។  ក្នុងអំឡុងពេលដែលលោកអ្នកវិនិយោគភាគហ៊ុន លោកអ្នកនៅតែអាចមានពេលវេលាប្រកបមុខរបរគោលរបស់លោកអ្នកជាធម្មតា។ ដូច្នេះហើយ ទើបខ្ញុំនិយាយថា ការវិនិយោគភាគហ៊ុន គឺជាការបន្ថែមប្រភពចំណូល និងជាប្រភពចំណូលអកម្មទៀតផង។ ៣. បើចង់វិនិយោគភាគហ៊ុន តើត្រូវចាប់ផ្ដើមពីចំណុចណា? ចំណុចដំបូងបំផុត ដែលខ្ញុំចង់លើកទឹកចិត្ដ និងណែនាំដល់អ្នកទាំងអស់គ្នា គឺការអនុញ្ញាតឱ្យខ្លួនអ្នកផ្ទាល់បោះជំហានទៅរកវាសិន។ ពិបាក ឬស្រួលសម្រាប់អ្នក ខ្ញុំមិនហ៊ានថាទេ ប៉ុន្តែខ្ញុំហ៊ាននិយាយយ៉ាងច្បាស់ថា អ្នកអាចធ្វើវាបាន។ ត្រឡប់មកនីតិវិធីក្នុងការចាប់ផ្ដើមវិញ យើងត្រូវអនុវត្តទៅតាមការកំណត់របស់និយ័តករ។ ដំបូង យើងត្រូវបើកលេខអត្តសញ្ញាណវិនិយោគិន បន្ទាប់មកយកលេខអត្តសញ្ញាណវិនិយោគិននោះទៅបើកគណនីជួញដូរជាមួយក្រុមហ៊ុនឈ្មួញជើងសាមូលបត្រណាមួយ។ បន្ទាប់ពីបើករួច តើអ្នកអាចចាប់ផ្ដើមវិនិយោគបានភ្លាម ឬយ៉ាងណា? ចម្លើយ គឺបានភ្លាម។ ប៉ុន្ដែ ដូចខ្ញុំបានលើកឡើងពីខាងលើអ៊ីចឹង នៅពេលដែលអ្នកមានគណនីជួញដូរហើយ អ្នកនឹងចង់ដឹងពីវា។ ដូចនេះ ខ្ញុំលើកទឹកចិត្ដឱ្យអ្នកទាំងអស់គ្នា សិក្សាពីវាសិន ដោយលោកអ្នកអាចស្វែងរកមេរៀននៅក្នុង តេឡេក្រាម របស់ ផ.ម.ក (https://t.me/csxtrading) ដែលមានមេរៀនចាប់ពីកម្រិតមូលដ្ឋានរហូតដល់កម្រិតមួយដែលលោកអ្នកអាចចាប់ផ្ដើមវិនិយោគប្រកបដោយទំនុកចិត្ដ។ លោកអ្នកក៏អាចចូលក្នុង តេឡេក្រាម របស់ក្រុមហ៊ុនមូលបត្រ ភីភី លីង (https://t.me/pplsecuritiesupdate) បានផងដែរ។ សម្រាប់ការបើកលេខអត្ដសញ្ញាណវិនិយោគិន និងគណនីជួញដូរវិញ លោកអ្នកក៏អាចស្នើសុំជំនួញពីក្រុមហ៊ុនមូលបត្រ ភីភី លីង ដោយទាក់ទងទៅលេខ 023 866 622 ឬផ្ញើសារទៅកាន់ទំព័រហ្វេសប៊ុក https://web.facebook.com/PPlinksecurities ។ ៤. តាមរយៈការចុះបញ្ជីរបស់ក្រុមហ៊ុនក្នុងឆ្នាំ២០២៣នេះ តើលោកមើលឃើញពីចំណាប់អារម្មណ៍របស់សាធារណជនយ៉ាងដូចម្ដេចទៅលើទីផ្សារភាគហ៊ុននៅកម្ពុជា? តាមរយៈការចុះបញ្ជីរបស់ក្រុមហ៊ុនសែលកាត ដែលជាក្រុមហ៊ុនទូរគមនាគមន៍ដ៏លេចធ្លោ និងក្រុមហ៊ុនរបស់អ្នកឧកញ៉ា គួច ម៉េងលី  ដែលជាស្ថាប័នអប់រំដ៏ល្បីឈ្មោះនៅកម្ពុជា វាបានធ្វើឱ្យមានការចាប់អារម្មណ៍កាន់តែខ្លាំងពីសាធារណជន ពីព្រោះថាអតិថិជនរបស់ក្រុមហ៊ុនទាំងពីរ ក្រៅពីអាចប្រើប្រាស់សេវាកម្ម ឬផលិតផលបានហើយ ក៏អាចក្លាយជាម្ចាស់ភាគហ៊ុនរបស់ក្រុមហ៊ុនទាំងពីរនេះផងដែរ។ ស្របជាមួយគ្នានេះ ន.ម.ក និង ផ.ម.ក តែងតែមានភាពសកម្មក្នុងការដាក់ចេញនូវផែនការ និងផ្តួចផ្ដើមកិច្ចសហការជាមួយភាគីពាក់ព័ន្ធដូចជា៖ ក្រុមហ៊ុនចុះបញ្ជី ក្រុមហ៊ុនឈ្មួញជើងសា និងសមាគមមូលបត្រកម្ពុជា ដើម្បីបន្ដផ្ដល់នូវកម្មវិធីអប់រំ និងការផ្សព្វផ្សាយពីទីផ្សារ។ ហើយជាការពិតណាស់ គោលដៅមួយនេះពិតជាមិនអាចខ្វះបាននូវការចូលរួមពីសាធារណជន។ ជាចុងក្រោយ ខ្ញុំសូមសំណូមពរដល់សាធារណជនដែលមិនទាន់បានស្វែងយល់ពីទីផ្សារមូលបត្រ សូមចាប់ផ្ដើមឱ្យបានឆាប់ ដើម្បីជាប្រយោជន៍ផ្ទាល់ខ្លួន និងប្រទេសជាតិទាំងមូល។ ជាការផ្ដល់ជូនពិសេស ក្នុងពិព័រណ៍មុខរបរ ដែលនឹងត្រូវបានរៀបចំឡើងដោយ បក្សីមេឌា នៅថ្ងៃទី០២ ខែធ្នូ ឆ្នាំ២០២៣ ខាងមុខនេះ លោកអ្នកនឹងអាចទទួលបានការបើកលេខអត្តសញ្ញាណវិនិយោគិន និងគណនីជួញដូរដោយឥតគិតថ្លៃ ពីក្រុមហ៊ុនមូលបត្រ ភីភី លីង នៅស្ដង់លេខ B03 ក្នុងវិទ្យាស្ថានបច្ចេកវិទ្យាកម្ពុជា (សាលាតិចណូ)។	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T04:43:44.451Z", "category": "PR", "views": 190, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ក្តៅៗ! ក្រុមហ៊ុនអាកាសចរណ៍ចិនចំនួន១០ ប្រកាសលុបចោលជើងហោះហើរចូលមកប្រទេសថៃ	https://business-cambodia.com/articles/mr-piyasawat-amranand	លោក Suttipong Kongpool ដែលជាអគ្គនាយករបស់អាកាសចរណ៍ស៊ីវិលថៃ (CAAT) បាននិយាយថា ក្រុមហ៊ុនអាកាសចរណ៍ចិនចំនួន ១០ បានជូនដំណឹងពីការលុបជើងហោះហើរទៅកាន់ប្រទេសថៃចាប់ពីខែធ្នូរហូតដល់ខែមករា ឆ្នាំ២០២៤។ នេះបើយោងតាមការចុះផ្សាយដោយសារព័ត៌មាន The Nation ។ ប្រភពដដែលបានបន្តឱ្យដឹងថា សម្រាប់ក្រុមហ៊ុនអាកាសចរណ៍ចំនួន ១០ ដែលបានលុបជើងហោះហើរចូលមកប្រទេសថៃមានដូចជាក្រុមហ៊ុន Air China, China Eastern, Shanghai Airlines, Spring Airlines, China Southern, Shenzhen Airlines, Juneyao Airlines, Okay Airways, Hainan Airlines, និង Beijing Capital ។ ជាមួយគ្នានោះដែរ លោក Piyasawat Amranand ដែលជានាយកប្រតិបត្តិនៃផែនការស្តារអាជីវកម្មរបស់ Thai Airways International បានសន្មតថាការលុបចោលជើងហោះហើរមកប្រទេសថៃនេះ គឺដោយសារតែការធ្លាក់ចុះនៃសេដ្ឋកិច្ចរបស់ប្រទេសចិន និងគោលនយោបាយក្នុងការជម្រុញទេសចរណ៍ក្នុងស្រុក ហើយសម្រាប់គំនិតផ្តួចផ្តើមដូចជាការផ្តល់ទិដ្ឋាការដោយឥតគិតថ្លៃដល់ជនជាតិចិននេះ មិនបានបណ្តាលឱ្យមានលំហូរនៃភ្ញៀវទេសចរនោះទេ។ នាយកប្រតិបត្តិនៃផែនការស្តារអាជីវកម្មរបស់ Thai Airways International ក៏បានបញ្ជាក់ដែរថា បញ្ហាសេដ្ឋកិច្ចនៅប្រទេសចិនគឺជាមូលហេតុចម្បងមួយដែលនាំឱ្យភ្ញៀវទេសចរចិនទាបជាងការរំពឹងទុក ហើយសម្រាប់បុណ្យចូលឆ្នាំចិននាពេលខាងមុននេះយើងសង្កេតឃើញថាមិនទាន់ទទួលបានការកក់ទុកជើងហោះហើយកើនឡើងឡើយ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T04:43:32.898Z", "category": "ចាប់ផ្តើមអាជីវកម្ម", "views": 3260, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចំណូលតិចឬច្រើនធ្វើបានដូចគ្នា! ច្បាប់70/3០ បើអនុវត្តធ្វើនឹងធ្វើឲ្យអ្នកសល់លុយកាន់តែច្រើនជាងមុន	https://business-cambodia.com/articles/rule-to-grow-your-money-and-building-wealth	ជិតដាច់ឆ្នាំ២០២៤ ប្រសិនបើអ្នកមើលមកខ្លួនឯងឃើញថាមិនសល់ទ្រព្យ មិនសល់លុយជាដំកំភួនទេនោះ អ្នកអាចគិតគូនិងចាប់ផ្ដើមយកចិត្តទុកដាក់ផ្ដោតលើការគ្រប់គ្រងនិងចាត់ចែងលុយកាក់របស់អ្នក បើចង់ឲ្យជីវិតផ្លាស់ប្ដូរកាន់តែប្រសើរឡើងនិងសល់ទ្រព្យ សល់លុយកាន់តែច្រើន។   ទាក់ទងនឹងការសល់ទ្រព្យ សល់លុយនេះដែរ ថ្ងៃនេះ Business Cambodia សូមចែករំលែកនូវច្បាប់គ្រប់គ្រងលុយ70/30 ហើយបើអ្នកតាំងចិត្តអនុវត្តនោះជីវភាពអ្នកនឹងផ្លាស់ប្ដូរឈានទៅរកការកសាងភាពមានបាន។ ច្បាប់គ្រប់គ្រងលុយ70/30ត្រូវបានអនុវត្តដូចខាងក្រោមនេះ៕   ៧០%នៃចំណូលសរុបចាយលើតម្រូវការចាំបាច់ នៅពេលអ្នករកចំណូលបានប្រចាំខែ អ្នកអាចដកតែ៧០%នៃចំណូលសរុបរបស់អ្នកយកមកបែងចែកសម្រាប់ចំណាយលើតម្រូវការចាំបាច់នៅក្នុងការរស់នៅ។ ក្នុងការរស់នៅប្រចាំខែ អ្នកមានតម្រូវការចាំបាច់ជាច្រើនដូចជា អាហារហូបចុក ការស្នាក់នៅ ទឹកភ្លើង សំលៀកបំពាក់ ការធ្វើដំណើរនិងតម្រូវការចាំបាច់ផ្សេងៗជាច្រើន។   ត្រង់នេះ៧០%នៃចំណូលនេះគឺត្រូវចាយតម្រូវការចាំបាច់ប៉ុណ្ណោះហើយអ្នកត្រូវតែបែងចែកឲ្យដាច់រវាងតម្រូវការចាំបាច់និងការចង់បាន។ តម្រូវការចាំបាច់គឺរបស់ដែលអ្នកអត់មិនបាន ពោលគឺបើអត់ច្បាស់ជាវេទនាដូចជាអាហារហូបចុកជាដើម។ ចំណែកការចង់បានគឺជារបស់ដែលអ្នកអត់វាក៏មិនអីដែរដូចជាការដើរលេងកម្សាន្តជាដើម។ ឧទាហរណ៍បើអ្នកមានប្រាក់ខែ៧០០ដុល្លារ អ្នកអាចដក៧០% ស្មើនឹង៤៩០ដុល្លារសម្រាប់ចំណាយលើតម្រូវការចាំបាច់។   បែងចែកប្រាក់ចំណូល៣០%ទៀតដែលនៅសល់ បន្ទាប់ពីអ្នកដក៧០%នៃចំណូលសរុបសម្រាប់ចំណាយលើតម្រូវការចាំបាច់រួចហើយនៅសល់៣០%ទៀតអ្នកត្រូវយកមកបែងចែកជា៣ដំណាក់កាលបន្តទៀតដូចខាងក្រោមនេះ។   ដក១០% មកសន្សំទុក  លុយដែលនៅសល់៣០% បន្ទាប់ពីចំណាយចាំបាច់អ្នកអាចដក១០%មកសន្សំទុក។ ការសន្សំគឺជារឿងដែលអ្នកមិនគួរមើលរំលងឡើយព្រោះការសន្សំគឺជួយយើងបានច្រើនទាំងការដោះស្រាយបញ្ហាលុយកាក់និងការកសាងទ្រព្យសម្បត្តិ។   ការសន្សំគឺជាវិន័យហើយវិន័យបង្កើតបានជាទម្លាប់ដែលជះឥទ្ធិពលខ្លាំងលើជីវិតរបស់អ្នក។ អាចនិយាយបានថាការសន្សំវាមានប្រសិទ្ធភាពបន្តិចម្ដងៗដែលជាចុងក្រោយធ្វើឲ្យអ្នកសឹងតែមិនជឿ។ ដូច្នេះគួរគូគិតលើទម្លាប់ចាយលុយបើចង់ឲ្យជីវិតអ្នកកាន់តែប្រសើរឡើង។   ដូច្នេះចាប់ផ្ដើមរៀនចាត់ចែងលុយ ជាពិសេសចេះសន្សំហើយសន្សំជាមួយគោលដៅច្បាស់ដូចជា សន្សំទុកជាទុនរកស៊ី ឬវិនិយោគ សន្សំសម្រាប់ទុកជាលុយសម្រាប់វិនិយោគលើចំណេះជំនាញបង្កើតចំណូលនោះ អ្នកនឹងអាចកសាងទ្រព្យ សល់ទ្រព្យ សល់លុយច្រើនជាងមុន។   ដក១០% សម្រាប់វិនិយោគ បើអ្នកចង់កសាងភាពមានបាន សល់ទ្រព្យ សល់លុយនិងរស់នៅមានសេរីភាពមិនរងសម្ពាធនៃលុយកាក់ អ្នកត្រូវចាត់ចែងប្រាក់ចំណូលដែលរកបានយកមកវិនិយោគដើម្បីបង្កើនទ្រព្យរបស់អ្នក។ ការវិនិយោគគឺសំដៅដល់ការយកលុយទៅបង្កើតលុយឬយកលុយទៅធ្វើឲ្យលុយកាន់តែកើតកូនកើតចៅជាបន្តបន្ទាប់។   ការវិនិយោគមានច្រើនប្រភេទដូចជា វិនិយោគលើចំណេះជំនាញដើម្បីឲ្យយើងអាចរកលុយកាន់តែច្រើនជាងមុន វិនិយោគលើអចលនទ្រព្យ វិនិយោគលើផ្សារហ៊ុន វិនិយោគលើមាស វិនិយោគលើអាជីវកម្មណាមួយ។ យ៉ាងណាមិញមុននឹងអ្នកចង់វិនិយោគលើអ្វីមួយ អ្នកត្រូវសិក្សាស្វែងយល់ដើម្បីមានជាចំណេះដឹងទាក់ទងនឹងអ្វីដែលអ្នកវិនិយោគទើបការវិនិយោគអ្នកអាចទទួលបានផ្លែផ្កា។   ដក១០% សម្រាប់ធ្វើទាន ត្រូវចាំថាអ្នករស់នៅក្នុងសង្គមហើយក៏ទទួលប្រយោជន៍ពីាសង្គមតាមរយៈរកប្រាក់ចំណូលបាននៅក្នុងសង្គមដែលអ្នកកំពុងរស់នៅ។  ដូច្នេះបើអ្នកទទួលបានផលប្រយោជន៍ពីសង្គម អ្នកគួរគិតគូផ្ដល់ត្រលប់ទៅឲ្យសង្គមវិញខ្លះដែរ។ ដូច្នេះអ្នកអាចដក១០%នៃចំណូលដែលរកសម្រាប់ធ្វើទានទៅដល់សង្គមតាមរយៈជួយដល់ជនដែលខ្វះខាតនិងសកម្មភាពផ្សេងៗដែលជាទង្វើមនុស្សធម៌៕   គួរបញ្ជាក់ផងដែរថាក្បួនចាត់ចែងលុយកាក់70/30 ដែលបានរៀបរាប់ខាងលើគឺជាក្បួនមួយដែលអ្នកគួរគិតគូអនុវត្តព្រោះក្បួននេះនឹងជួយឲ្យជីវភាពអ្នកផ្លាស់ប្ដូរកាន់តែប្រសើរអាចសល់ទ្រព្យ សល់លុយហើយអ្នករស់នៅមានសេចក្ដីសុខតាមរយៈការធ្វើទាន៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T04:27:29.351Z", "category": "ហិរញ្ញវត្ថុ", "views": 607, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
គំនិតរកស៊ីបែបទាន់សម័យ លោក នី រ៉ាហ្សេល ច្នៃផ្ទះចាស់បង្កើតអាជីវកម្ម ៦ ក្រោមដំបូលផ្ទះតែមួយ	https://business-cambodia.com/articles/naz-cafe-at-kamko-	លើសពីហាងកាហ្វេធម្មតា លោក នី រ៉ាហ្សេល ច្នៃផ្ទះចាស់មួយកន្លែងនៅម្តុំរង្វង់មូលកាំកូ ទៅជាផ្ទះអាជីវកម្មចម្រុះគ្នា៦ ប្រភេទនៅក្រោមតែមួយ ដោយមានទាំងតូបអាហារ តូបលក់នំ កន្លែកលក់វត្ថុអនុស្សាវរីយ៍ កន្លែងលក់វ៉ែនតាសម្លៀកបំពាក់ រួមជាមួយនិងហាងផ្កាដ៏ស្រស់ស្អាតមួយបន្ថែមទៀត។     ថ្លែងក្នុងកិច្ចសម្ភាសន៍ជាមួយក្រុមការងារ Business Cambodia លោក នី រ៉ាហ្សេល ជាម្ចាស់ហាងកាហ្វេ Naz Café បានឱ្យដឹងថា មូលហេតុដំបូងដែលនាំឱ្យមានការចាប់ផ្តើមអាជីវកម្មនេះ គឺដោយសារតែលោកមានក្តីស្រមៃមួយចង់មានអាជីវកម្មដែលជារបស់ខ្លួនឯង ដែលអាចចាប់ផ្តើមជាលក្ខណៈតូចៗ ទើបនៅក្នុងខែ កក្កដា ឆ្នាំ ២០២៣ លោកក៏បានសហការជាមួយមិត្តភក្តិពីរនាក់ផ្សេងទៀត ចំណាយទុនខ្លះផ្តើមច្នៃផ្ទះចាស់មួយកន្លែងនៅម្តុំរង្វង់មូលកាំកូធ្វើជាហាងកាហ្វេ។     លុះក្រោយមកនៅអំឡុងពេលដំណើរការជួសជុលផ្ទះធ្វើអាជីវកម្មនោះ លោក នី រ៉ាហ្សេល ក៏បានកៀរគរម្ចាស់អាជីវកម្មផ្សេងៗទៀតមកប្រជុំគ្នានៅកន្លែងតែមួយ ដើម្បីផ្តល់ភាពងាយស្រួលទៅកាន់អតិថិជន ក៏ដូចជាជួយបំពេញក្តីស្រមៃម្ចាស់អាជីវកម្មដែលលោកបានហៅឱ្យមកចូលរួមសហការនោះ អាចមានហាងមួយដែលជារបស់ខ្លួនឯងដូចជារូបលោកដែរ។   លើសពីនេះទៅទៀត ម្ចាស់ហាងកាហ្វេវ័យក្មេងរូបសង្ហា រូបនេះក៏បានពោលបញ្ជាក់បន្ថែមថា ក្រៅពីការជួយបំពេញក្តីស្រមៃទៅដល់ម្ចាស់ហាងទាំង៥ ខាងលើនោះ អ្វីដែលលោកផ្តោតសំខាន់គឺធ្វើយ៉ាងណាផ្តល់ភាពងាយស្រួលទៅកាន់ភ្ញៀវ ដោយនៅពេលភ្ញៀវមកញ៉ាំកាហ្វេនៅ Naz Café លើសពីការញ៉ាំកាហ្វេ ភ្ញៀវទាំងអស់ដែលមកក៏អាចធ្វើការទិញនូវរបស់ផ្សេងៗទៀតនៅកន្លែងតែមួយនេះមិនបាច់ទៅរកនៅឯណាឆ្ងាយទៀតទេ ប្រសិនបើចង់បានវត្ថុអនុស្សាវរីយ៍ សម្លៀកបំពាក់ វ៉ែនតា ផ្កា ឬ ចង់ញ៉ាំនំ អាហារបែបកូរ៉េ គឺអាចរកបាននៅ Naz Café បានទាំងអស់។     ហេតុដូច្នេះប្រសិនបើបងប្អូនសិស្ស និស្សិត អ្នកធ្វើការ ដែលកំពុងតែស្វែងរកកន្លែងធ្វើការដែលមានផាសុខភាព មានទាំងកាហ្វេ នំ អាហារកូរ៉េ កន្លែងលក់វត្ថុអនុស្សាវរីយ៍ សម្លៀកបំពាក់ វ៉ែនតា និងផ្កាដាក់ក្នុងបន្ទប់ស្អាត អាចទៅ Naz Café ដែលមានទីតាំងស្ថិតនៅលើផ្លូវ ៣៥៣ ជិតសាលាប៊ែលធី រង្វង់មូលកាំកូស៊ីធី ធានាថានឹងធ្វើឱ្យអតិថិជនទាំងអស់ទទួលបាននូវអារម្មណ៍ប្លែកជាមួយនឹងជម្រើសយ៉ាងសម្បូរបែបនៅកន្លែងតែមួយ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T03:40:54.564Z", "category": "ចាប់ផ្តើមអាជីវកម្ម", "views": 1672, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ឈរជើងជាង៣០ ឆ្នាំ Makro ពង្រីកខ្លួនជាង១០០ សាខាទាំងក្នុងនិងក្រៅស្រុកដោយសារយុទ្ធសាស្រ្ត៥ នេះ	https://business-cambodia.com/articles/makro-use-these-5-strategies	អ្នកណាមិនស្គាល់ Makro ជាផ្សារទំនើបបោះដុំធំជាគេនៅកម្ពុជា។ គិតមកពេលនេះ Makro មានសាខា១៥៥ នៅក្នុងប្រទេសថៃ ហើយមាន១០ សាខាទៀតនៅក្រៅស្រុកក្នុងនោះក៏មាន៣ សាខាទៀតកំពុងដំណើរការនៅកម្ពុជាផងដែរ។ តើ Makro មានយុទ្ធសាស្រ្តអ្វីទៅទើបធ្វើឲ្យខ្លួនពង្រីកខ្លួនបានរាប់រយសាខាបែបនេះ?     ១.យល់ពីតម្រូវការ   ជ្រើសរើសផលិតផលដែលមានគុណភាពពីក្រុមហ៊ុនផលិតផ្សេងៗគ្នា ធានាផលិតផលសុទ្ធ មិនងាយអស់ពីស្តុក!   ចំណុចខ្លាំងរបស់ Makro គឺការស្វែងរក (Sourcing) ផលិតផលគុណភាពពីក្រុមហ៊ុនផលិត និងអ្នកផ្គត់ផ្គង់ជាច្រើន រួមទាំងផលិតផលពីកសិករក្នុងប្រទេសផងដែរ។ តាមយុទ្ធសាស្ត្រប្រភពផលិតផល Makro អាចគ្រប់គ្រងផលិតផលក្នុងស្តុកប្រកបដោយប្រសិទ្ធភាព។ ហើយមិនមានការខ្វះខាតក្នុងស្តុកឡើយ សហគ្រិន និងអ្នកប្រើប្រាស់ទូទៅអាចជឿជាក់បានថា ទាំងអាហារ និងគ្រឿងផ្សំនៅ Makro នឹងមានផ្តល់ជូនគ្រប់តម្រូវការរបស់អតិថិជន និងសហគ្រិនគ្រប់ពេលវេលា។   ២. យល់ពីអតិថិជនការផ្តល់ ផលិតផលចម្រុះ   អ្វីដែលពង្រឹងភាពត្រឹមត្រូវនៃការក្លាយជាអ្នកលក់ដុំដែលសហគ្រិនអាចជឿទុកចិត្តបានគឺ ផលិតផលប្រើប្រាស់ និងផលិតផលស្រស់ៗជាច្រើនប្រភេទដែលគ្របដណ្តប់ចាប់ពីម៉ាកលំដាប់ពិភពលោក និងម៉ាកយីហោថៃ រហូតដល់ម៉ាកយីហោសហគ្រាសធុនតូច មធ្យម និងផលិតផលពីកសិករក្នុងស្រុក។ ផលិតផលមានគុណភាព និងស្តង់ដា ដើម្បីឱ្យអតិថិជនមក Makro ធានាថានឹងទទួលបានផលិតផលគុណភាពល្អ។ បន្ថែមពីនេះ Makro ក៏ផ្តល់ជូននូវ “តម្លៃល្អ” ដោយសង្កត់ធ្ងន់លើភាពខ្លាំងរបស់ខ្លួនក្នុងនាមជាអ្នកនាំមុខគេនៅក្នុងតម្លៃលក់ដុំ។ ដោយបន្តរៀបចំយុទ្ធនាការតម្លៃពិសេសដើម្បីជួយអតិថិជនកាត់បន្ថយការចំណាយ និងសន្សំប្រាក់។   ៣. យល់ដើម្បីឈានដល់គោលដៅ   បន្តពង្រីក “សាខា” ដើម្បីទៅដល់គ្រប់តំបន់ទូទាំងប្រទេស។ ការពង្រីកសាខាគឺជាបេះដូងនៃអាជីវកម្មលក់រាយ និងលក់ដុំ។ បន្ថែមពីលើការបើកសាខាថ្មី Makro បានគាំទ្រដល់អាជីវកម្មក្នុងស្រុក។ បង្កើតការងារ និងអាជីពក្នុងតំបន់ ដើម្បីបង្កើតប្រាក់ចំណូលជូនប្រជាពលរដ្ឋក្នុងមូលដ្ឋាន និងជួយសេដ្ឋកិច្ចនៃតំបន់នោះ។   ៤. គាំទ្រសហគ្រិនខ្នាតតូច   គាំទ្រ “ហាងលក់គ្រឿងទេស” ដើម្បីអភិវឌ្ឍន៍សក្តានុពលរបស់ខ្លួន – លើកកម្ពស់ស្តង់ដាហាងលក់រាយឱ្យមានលក្ខណៈទំនើប។ Makro ក្នុងនាមជាអ្នកដឹកនាំនៅក្នុងអាជីវកម្មលក់ដុំបានដែលដំណើរការនៅក្នុងប្រទេសថៃអស់រយៈពេល 34 ឆ្នាំមកហើយបានមើលឃើញពីបញ្ហាដែលកើតឡើងជាមួយសហគ្រិនខ្នាតតូច។ ដូច្នេះហើយគម្រោង True Friends of Shophuay ត្រូវបានបង្កើតឡើងដើម្បីអភិវឌ្ឍន៍ និងលើកកម្ពស់ស្តង់ដាហាងលក់រាយឱ្យមានភាពទំនើប។ Makro មានក្រុមជួយ ប្រឹក្សា ផ្តល់ដំបូន្មាន នឹងធ្វើការយ៉ាងជិតស្និទ្ធជាមួយហាងលក់គ្រឿងទេសជាច្រើន។   ដើម្បីបំពេញតម្រូវការរបស់ម្ចាស់ហាងលក់គ្រឿងទេសទំនើប ដែលចង់លើកស្ដង់ដាហាងលក់រាយឱ្យមានភាពទំនើប ជួយបង្កើនប្រាក់ចំណូល និងបង្កើនប្រាក់ចំណេញសម្រាប់ហាង។   ៥. ស្វែងយល់ពីអាជីវកម្មក្នុងយុគសម័យឌីជីថល   បុគ្គលិកត្រូវមានចំណេះដឹង និងការយល់ដឹងអំពីការផ្លាស់ប្តូរទីផ្សារ ដើម្បីឲ្យ Makro ភ្ជាប់ការលក់ផលិតផលយ៉ាងរលូន ( Omni-Channel) ព្រមទាំងផ្ដល់នូវសេវាកម្មដ៏មានប្រសិទ្ធភាព និងទូលំទូលាយ។ ការអភិវឌ្ឍនៃឧស្សាហកម្មលក់រាយ និងលក់ដុំសកលរួមទាំងប្រទេសថៃបានចូលដល់សម័យ ” Omni-Channel”  ឬ ” O2O” ដោយសារការអភិវឌ្ឍន៍បច្ចេកវិទ្យា និងតម្រូវការរបស់អតិថិជន។ Makro បានវិនិយោគលើការអភិវឌ្ឍន៍កម្មវិធី “Makro PRO” ដែលជា app “បញ្ជាទិញទំនិញ លក់ទំនិញ តម្លៃល្អ នៅក្នុងកម្មវិធីតែមួយ” ដើម្បីបំពេញតម្រូវការ និងបង្ករភាពងាយស្រួលដល់អតិថិជន៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T03:17:21.623Z", "category": "កំពូលអ្នកលក់", "views": 330, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
រំភើប! សៀវភៅធ្វើម្ហូបខ្មែរ ជាប់ជ័យលាភីជា "សៀវភៅធ្វើម្ហូបល្អបំផុតនៅលើពិភពលោក"	https://business-cambodia.com/articles/saoy-cooking-book-top-1	ជារឿងដ៏គួរឲ្យរំភើបមួយ ដែលសៀវភៅធ្វើម្ហូបខ្មែរឈ្មោះ «សោយ» ជាប់ជ័យលាភីជា "សៀវភៅធ្វើម្ហូបល្អបំផុតនៅលើពិភពលោក" ក្នុងព្រឹត្តិការណ៍ធ្វើម្ហូបដ៏ធំបំផុត ដែលប្រព្រឹត្តនៅលើទឹកដីអារ៉ាប៊ីសាអូឌីត កាលពីថ្ងៃទី២៧ ដល់ថ្ងៃទី២៩ ខែវិច្ឆិកា ឆ្នាំ២០២៣។     ក្នុងឱកាសកម្រនេះ អ្នកនាង រស់ រតនៈ ដែលមហាជនភាគច្រើនស្គាល់ថា Chef Nak (ចុងភៅ ណាក់) និងជាម្ចាស់ស្នាដៃនៃសៀវភៅ «សោយ» បានបង្ហោះវីឌីអូទទួលពានរង្វាន់ អមជាមួយសំណេរលើទំព័រហ្វេសបុកផ្លូវការរបស់ខ្លួនយ៉ាងដូច្នេះថា៖ «ខ្មែរធ្វើបានហើយ ! ! ! យើងទទួលបានជ័យលាភី "សៀវភៅធ្វើម្ហូបល្អបំផុតនៅលើពិភពលោក" ដែលនេះជាមោទនភាពដ៏អស្ចារ្យសម្រាប់ប្រជាជនកម្ពុជាយើងទាំងអស់គ្នា។ ខ្ញុំមានសេចក្តីសោមនស្សរីករាយដែលសៀវភៅធ្វើម្ហូបខ្មែររបស់យើង "សោយ" ដែលជាស្នាដៃរបស់ខ្មែរ បានទទួលពានរង្វាន់ Gourmand Award ដែលសារព័ត៌មានអន្តរជាតិដាក់រហស្សនាមថាជា "ពានរង្វាន់អូស្ការ" ក្នុងវិសយពានរង្វាន់ធ្វើម្ហូបអាហារ»។     គួរជម្រាបផងដែរថា ក្នុងកម្មវិធីធ្វើម្ហូបលំដាប់ពិភពលោកនេះមានការចូលរួមពីប្រទេសចំនួន ២០៥ ទូទាំងពិភពលោក។ ចំណែកឯ Chef Nak (ចុងភៅ ណាក់) មានកិត្តិយសជាអ្នកតំណាងឲ្យប្រទេសកម្ពុជា ដើម្បីបង្ហាញពីភាពកំពូលនៃសិល្បៈធ្វើម្ហូបរបស់កម្ពុជា ក្រោមការគាំទ្រដោយឯកឧត្តម ហ៊ុន ម៉ានី ប្រធានសហភាពសហព័ន្ធយុវជនកម្ពុជាកម្ពុជា៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T03:12:12.095Z", "category": "ភាពជាអ្នកដឹកនាំ", "views": 731, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អបអរសាទរ! ខេត្ដស្វាយរៀង និងព្រះសីហនុ ទទួលបានគម្រោងវិនិយោគចំនួន ៧ មានទុនសរុបជាង ៣០ លាន$	https://business-cambodia.com/articles/new-projects-in-svay-rieng-and-sihanoukville	ជាដំណឹងដ៏រីករាយមួយសម្រាប់ប្រជាពលរដ្ឋដែលរស់នៅក្នុងខេត្ដស្វាយរៀង និងខេត្ដព្រះសីហនុ ខណៈនៅមុននេះបន្ដិចក្រុមប្រឹក្សាអភិវឌ្ឍន៍កម្ពុជា (CDC) បានសម្រេចអនុម័តគម្រោងបង្កើតរោងចក្រថ្មីចំនួន ៧ ដែលទុនសរុបប្រមាណជាង ៣០ លានដុល្លារ ធ្វើការសាងសង់នៅក្នុងភូមិសាស្រ្ដខេត្ដ២នេះ។ អ្វីដែលពិសេសគឺគម្រោងរោងចក្រទាំងនេះសម្រេចរួចរាល់ ក៏នឹងបង្កើតឱកាសការងាររាប់ពាន់កន្លែងជូនពលរដ្ឋក្នុងតំបន់ផងដែរ។   យោងតាមការចុះផ្សាយពី CDC នៅថ្ងៃទី៣០ ខែវិច្ឆិកា ឆ្នាំ២០២៣ ក្រុមហ៊ុនដែលទទួលបានគម្រោងវិនិយោគទាំង ៧ ខាងលើនេះរួមមាន៖   ១- ក្រុមហ៊ុន “ក្រុមហ៊ុន Vacation Industry Co., Ltd.” វិនិយោគបង្កើតរោងចក្រផលិតកាបូបគ្រប់ប្រភេទ (Waterproof Storage Bag, Backpack Bag, Cooler Bag) ដែលមានទីតាំងវិនិយោគស្ថិតនៅក្នុង តំបន់សេដ្ឋកិច្ចពិសេស មេនហាតធេន ស្វាយរៀង ស្ថិតនៅខេត្តស្វាយរៀង ក្នុងទុនវិនិយោគប្រមាណ ៧,៣ លានដុល្លារអាម៉េរិក និងអាចបង្កើតការងារបានចំនួន ១.២៤៥ កន្លែង។   ២- ក្រុមហ៊ុន “ក្រុមហ៊ុន Star United Christmas Decoration Co., Ltd.” វិនិយោគបង្កើតរោងចក្រផលិត ដើមគ្រីស្មាស់ និងសម្ភារៈលំអដើមគ្រីស្មាស់ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ស្វាយរៀង ហ្គីហ្គា រីសស៍ ស្ថិតនៅខេត្តស្វាយរៀង ក្នុងទុនវិនិយោគ ៦លានដុល្លារអាម៉េរិក និងអាចបង្កើត ការងារបានចំនួន ៥៣៦ កន្លែង។   ៣- ក្រុមហ៊ុន “ក្រុមហ៊ុន CH Lighting Tree Co., Ltd.” វិនិយោគបង្កើតរោងចក្រផលិតដើមណូអែល អំពូលភ្លើងលម្អដើមណូអែល សម្ភារៈតុបតែងលម្អដើមណូអែល និងវត្ថុអនុស្សាវរីយ៍ ដែលមានទីតាំង វិនិយោគស្ថិតនៅក្នុងតំបន់សេដ្ឋកិច្ចពិសេស ហាយ-ផាក  ស្ថិតនៅខេត្តស្វាយរៀង ក្នុងទុនវិនិយោគប្រមាណ ៥,៨លានដុល្លារអាម៉េរិក និងអាចបង្កើតការងារបានចំនួន ៥០០កន្លែង។   ៤- ក្រុមហ៊ុន “ក្រុមហ៊ុន Glorious Building Material (Cambodia) Co., Ltd.” វិនិយោគបង្កើតរោងចក្រផលិតស៊ុមទ្វារ ស៊ុមបង្អួច និងជ្រីធ្វើអំពីឈើ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស តាយសេង បាវិត ស្ថិតនៅខេត្តស្វាយរៀង ក្នុងទុនវិនិយោគប្រមាណ ១,២លានដុល្លារអាម៉េរិក និង អាចបង្កើតការងារបានចំនួន ៣៣០កន្លែង។   ៥- ក្រុមហ៊ុន “ Justmarvelous Co., Ltd.” វិនិយោគបង្កើតរោងចក្រផលិតក្រណាត់ ដែលមានទីតាំងវិនិយោគស្ថិត នៅក្នុងតំបន់សេដ្ឋកិច្ចពិសេស ខេមបូឌាន ចេជាង ហ្គ័រជី ស្ថិតនៅខេត្តព្រះសីហនុ ក្នុងទុនវិនិយោគប្រមាណ ៨,២ លានដុល្លារអាម៉េរិក និងអាចបង្កើតការងារបានចំនួន ៣២៦កន្លែង។   ៦- ក្រុមហ៊ុន “ក្រុមហ៊ុន Kamelun Wood Co., Ltd.” វិនិយោគបង្កើតរោងចក្រផលិតក្តារប៉ាកេ ក្តារបន្ទះ គ្រឿងតុបតែងពីឈើ និងគ្រឿងសង្ហារិមគ្រប់ប្រភេទ ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ក្រុងព្រះសីហនុ ស្ថិតនៅខេត្តព្រះសីហនុ ក្នុងទុនវិនិយោគ ៣លានដុល្លារអាម៉េរិក និង អាចបង្កើតការងារបានចំនួន ២១៣កន្លែង។   ៧- ក្រុមហ៊ុន “ក្រុមហ៊ុន Angel Wood (Cambodia) Co., Ltd.” វិនិយោគបង្កើតរោងចក្រផលិតផលិតផលឈើ (ក្តារប៉ាកេ ក្តារបន្ទះ និងក្តារផ្សេងៗ) ដែលមានទីតាំងវិនិយោគស្ថិតនៅក្នុងតំបន់សេដ្ឋកិច្ចពិសេស ក្រុងព្រះសីហនុ ស្ថិតនៅខេត្តព្រះសីហនុ ក្នុងទុនវិនិយោគប្រមាណ ១,៤លានដុល្លារអាម៉េរិក និងអាច បង្កើតការងារបានចំនួន ៣២០កន្លែង៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T02:42:01.052Z", "category": "អចលនទ្រព្យ", "views": 1547, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គ្រាប់ស្វាយចន្ទីស្រស់ធ្លាក់ថ្លៃលឿនពេក ម្ចាស់សិប្បកម្មជ័យសំបូរងាកមកកែច្នៃខ្លួនឯង ១៥០០តោន/ឆ្នាំ ទីផ្សារជប៉ុន កូរ៉េ ចិន ទទួលទិញដៃពីរ	https://business-cambodia.com/articles/cashew-creative	បញ្ហាតម្លៃទីផ្សារកសិផលឡើងចុះមិនទៀង បានញំញីបេះដូងរបស់កសិករអ្នកដាំស្វាយចន្ទី រហូតកសិករខ្លះឈឺចាប់ ស្ទើរតែបោះបង់របរមួយនេះចោល។ មិនខុសពីកសិករអ្នកដាំស្វាយចន្ទីផ្សេងទៀត អ្នកស្រី លី ហួត សម្ដែងសេចក្ដីឈឺចាប់របស់ខ្លួនក្នុងនាមជាកសិករដាំស្វាយចន្ទី អ្នកស្រីធ្លាប់ជួបបទពីបទពិសោធន៍គ្រាំគ្រាចិត្ដព្រោះឈ្មួញទម្លាក់តម្លៃតាមចិត្ដ ដោយកាលពីជាង ១០ឆ្នាំមុន គ្រាប់ស្វាយចន្ទីរបស់អ្នកស្រីត្រូវបានឈ្មួញទម្លាក់តម្លៃពីមួយគីឡូ ៣០០០រៀល មកនៅត្រឹម មួយគីឡូតម្លៃ ១៥០០រៀល ដោយប្រើពេលត្រឹមតែមួយថ្ងៃប៉ុណ្ណោះ។ ថ្លែងប្រាប់ក្រុមអ្នកសារព័ត៌មានក្នុងឪកាសដំណើរទស្សនកិច្ចសារព័ត៌មាននិងទស្សនកិច្ចសិក្សាអំពីច្រវាក់ផលិតកម្មស្វាយចន្ទីកម្ពុជា ដែលដឹកនាំដោយ ក្រសួងកសិកម្មរុក្ខាប្រមាញ់ និងនេសាទ និងសហភាពអឺរ៉ុប អ្នកស្រី លី ហួត បានឲ្យដឹងថា អ្នកស្រីបានដឹងច្បាស់ពីគុណភាពរបស់គ្រាប់ស្វាយចន្ទីខ្មែរ បើលក់ស្រស់បានតម្លៃទាបរហូតកសិករមិនអាចទទួលបានផលចំណេញ នោះវាជារឿងគួរឲ្យឈឺចាប់ណាស់។ ដូច្នេះអ្នកស្រីក៏សម្រេចចិត្ដបបង្កើតសិប្បកម្មកែច្នៃគ្រាប់ស្វាយចន្ទីជ័យសំបូរនេះឡើង ដែលមានទីតាំងស្ថិតនៅភូមិត្រពាំងអារក្ស ឃុំជ័យ ស្រុកកំពង់ស្វាយ ខេត្ដកំពង់ធំ។ សិប្បកម្មនេះក្នុងគោលបំណងកែច្នៃគ្រាប់ស្វាយចន្ទីដែលដាំក្នុងចម្ការផ្ទាល់ខ្លួន និងគ្រាប់ស្វាយចន្ទីរបស់កសិករក្នុងសហគមន៍ ដើម្បីកសិករទទួលបានសមរម្យ និងបង្កើតឪកាសការងារក្នុងសហគមន៍ផងដែរ។ ម្ចាស់សិប្បកម្មអ្នកខេត្ដកំពង់ធំរូបនេះ បានឲ្យដឹងទៀតថា រយះពេលបីឆ្នាំ កន្លងមកនេះ សិប្បកម្មជ័យសំបូរបានលក់ចេញនូវគ្រាប់ស្វាយចន្ទីកែច្នៃរួច ប្រមាណ ៧០តោន ទៅកាន់ទីផ្សារប្រទេសជប៉ុន និងគ្រាប់ស្វាយចន្ទីប្រមាណ ៣០តោនទៀត គឺបានចរាចរលក់លើទីផ្សារក្នុងស្រុក។ ដោយឡែកសម្រាប់ឆ្នាំ ២០២៤ ខាងមុខនេះ សិប្បកម្មរបស់អ្នកស្រីគម្រោងពង្រីករោងចក្រ និងផលិតកម្មធ្វើយ៉ាងណាឲ្យ សិប្បកម្មជ័យសំបូរអាចកែច្នៃគ្រាប់ស្វាយចន្ទីឲ្យបាន ១៥០០តោន ដើម្បីផ្គត់ផ្គង់ទៅកាន់ដៃគូនៅប្រទេសជប៉ុន និងទីផ្សារក្នុងស្រុកផងដែរ។ ដើម្បីសម្រេចបាននូវទំហំផលិតប្រមាណ ១៥០០តោនក្នុងមួយឆ្នាំ អ្នកស្រី លី ហួត បានបញ្ជាក់ថា សិប្បកម្មរបស់អ្នកស្រីធ្វើយ៉ាងណា ត្រូវផលិតគ្រាប់ស្វាយចន្ទីឲ្យបាន ៣តោនក្នុងមួយថ្ងៃ។ ជាងនេះទៅទៀត គោលដៅផលិតគ្រាប់ស្វាយចន្ទីក្នុងចំនួនដ៏ច្រើននេះ អាចសម្រេចទៅបានក៏អាស្រ័យលើចូលរួមរបស់ភាគកសិករដែលជាដៃគូដាំដុះដើម្បីផ្គត់ផ្គង់មកកាន់សិប្បកម្មដែរ។ ប៉ុន្ដែយ៉ាងក៏ដោយ អ្នកស្រី លី ហួត នៅតែមានជំនឿចិត្ដលើដៃគូកសិកររបស់អ្នកស្រី ព្រោះកន្លងមកគ្រាប់ស្វាយចន្ទីផលិតចេញពីសិប្បកម្មជ័យសំបូរ ត្រូវបានទទួលស្គាល់គុណភាព និងស្ដង់ដារ ពីប្រទេសជប៉ុន  ក៏ដោយសារការខិតខំប្រឹងប្រែងប្រតិបត្ដិតាមគោលការណ៍ឬលក្ខខណ្ឌដែលភាគីដៃគូបានកំណត់គិតតាំងពីការដាំដុះនិងរហូតកែច្នៃចេញជាផលិតផលសម្រេច។ មានតែការចូលរួមអនុវត្ដនន៍យ៉ាងសកម្មរបស់កសិករនិងសិប្បករទេ ទើបយើងអាចដើររកភាពរីកចម្រើនទាំងអស់គ្នាបាន។ គួរបញ្ជាក់ផងដែរថា អ្នកស្រី លី ហួត គឺជាកសិករដាំស្វាយចន្ទីម្នាក់ក្នុងចំណោមកសិករដាំស្វាយចន្ទី និងជាម្ចាស់សិប្បកម្មកែច្នៃគ្រាប់ស្វាយចន្ទី ជ័យសំបូរ អ្នកស្រីមានការប្តេជ្ញាចិត្តខ្ពស់ក្នុងការគាំទ្រស្ត្រីក្នុងការចាប់ផ្ដើមអាជីវកម្ម និងបង្កើតការងារសម្រាប់ស្ត្រីធ្វើការ នៅក្នុងសហគមន៍។ សិប្បកម្មកែច្នៃគ្រាប់ស្វាយចន្ទី ជ័យសំបូរ គឺជាសិប្បកម្មកែច្នៃគ្រាប់ស្វាយចន្ទីដែលមានស្តង់ដារខ្ពស់ មួយ និងមានទីតាំងនៅខេត្តកំពង់ធំ។ សិប្បកម្មនេះបានកែច្នៃគ្រាប់ស្វាយចន្ទីប្រកបដោយគុណភាពខ្ពស់ ដែលអនុលោម តាមប្រព័ន្ធសុវត្ថិភាពចំណីអាហារ និងការគ្រប់គ្រង (GHP/HACCP) និងស្តង់ដារកែច្នៃសរីរាង្គ ដែលត្រូវបានបញ្ជាក់ដោយ Ecocert (NOP, JAS Organic និង EOS)។ គួរកត់សម្គាល់ផងដែរថា សិប្បកម្មកែច្នៃនេះបានទទួលការគាំទ្របច្ចេកទេស ពីនាយកដ្ឋានកសិឧស្សាហកម្ម ក្រសួងកសិកម្ម រុក្ខាប្រមាញ់ និងនេសាទ លើកិច្ចសន្យាកសិកម្ម ស្តង់ដារកែច្នៃ ប្រព័ន្ធ គ្រប់គ្រងគុណភាពចំណីអាហារ និងសុវត្ថិភាព និងស្តង់ដារសរីរាង្គ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-30T01:08:57.884Z", "category": "ចាប់ផ្តើមអាជីវកម្ម", "views": 212, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ចំណុចសំខាន់ ៣ ដែលអ្នកចង់ទិញផ្ទះលើអាកាសមិនត្រូវមើលរំលង បើមិនចង់កប់លុយចោល	https://business-cambodia.com/articles/condo-strategy	ខុនដូ ឬផ្ទះលើអាកាស បច្ចុប្បន្នមានការអភិវឌ្ឍច្រើនគួរឲ្យកត់សម្គាល់ ពិសេសនៅរាជធានីភ្នំពេញ ខេត្ដព្រះសីហនុ និងបណ្ដាលខេត្ដសំខាន់ៗមួយចំនួនទៀត។ ការកើនឡើងនេះ ដោយសារទំនោនៃការរស់នៅខុនដូ ចាប់ផ្ដើមមានភាពពេញនិយម ព្រោះមានភាពងាយស្រួលក្នុងការរស់នៅ សុវត្ថិភាព ទីតាំងក្នុងក្រុងជិតកន្លែងធ្វើការ ផ្សារទំនើប សាលារៀន មន្ទីរពេទ្យជាដើម។ ហើយមួយវិញទៀតខុនដូ គឺអាចដាក់ជួលបានតម្លៃថ្លៃជាងអចលនទ្រព្យដទៃផ្សេងទៀតផងដែរ។   ប៉ុន្ដែបើយើងមិនធ្លាប់មានបទពិសោធន៍ក្នុងការទិញ ឬវិនិយោគខុនដូនេះពីមុនមក តើយើងគួរធ្វើបែបណាមុននឹងសម្រេចចិត្ដដកលុយរាប់ម៉ឺនដុល្លារទៅទិញដើម្បីកុំឲ្យជួបហានិភ័យ ឬកប់លុយចោលពេល?           តាមការលើកឡើងពីលោក ប៊ុយ សុវណ្ណរ៉ា នាយកផ្នែកលក់ នៃក្រុមហ៊ុន ភ័ញធើ ប្រផឹធី និងជាអ្នកជំនាញក្នុងវិស័យខុនដូនេះបានលើកឡើងចំណុចសំខាន់ ៣ ដែលអ្នកស្វែងរកទិញខុនដូមិនត្រូវមើលរំលង និងពិនិត្យឲ្យបានច្បាស់ បើចង់ទិញខុនដូឲ្យបានត្រឹមត្រូវ មិនជួបហានិភ័យទៅថ្ងៃក្រោយ។ ដោយក្នុងនោះលោកបានលើកឡើងដូចខាងក្រោម៖   ១. អ្នកត្រូវប្រាកដចិត្តថាខុនដូដែលអ្នកទិញ អភិវឌ្ឍដោយអ្នកដែលមានបទពិសោធន៍ និងមានធនធានគ្រប់គ្រាន់ដើម្បីបញ្ចប់គម្រោង បើមិនដូច្នោះទេ អ្នកនឹងជួបហានិភ័យដូចដែលអ្នកបានឃើញកន្លងមក។   ២. តម្លៃនិងការបង់ប្រាក់ជាអ្វីដែលអតិថិជនមួយចំនួនធំតែងតែយកមកធ្វើជាហេតុផលចម្បងក្នុងការសម្រេចចិត្ត តែផ្ទុយទៅវិញ អ្នកអភិវឌ្ឍ និងបរិយាកាសទៅវិញទេដែលសំខាន់នោះ។   ៣. បរិយាកាសជុំវិញនៃខុនដូ នឹងជួយកំណត់ជោគវាសនានៃការវិនិយោគរបស់អ្នក។ ពេលដែលខុនដូរបស់អ្នកស្ថិតក្នុងទីតាំងដែលមានភាពប្រណិត និងថ្លៃថ្នូរ នោះគុណតម្លៃនៃខុនដូរបស់អ្នកនឹងកើនឡើងដោយមិនដឹងខ្លួន មិនត្រឹមតែមានអ្នកចាំទិញខុនដូរបស់អ្នកវិញនោះទេ ថែមទាំងមនុស្សជាច្រើនកំពុងចាំជួលខុនដូរបស់អ្នក៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T09:50:11.524Z", "category": "អចលនទ្រព្យ", "views": 300, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ឡើងមកនៅភ្នំពេញដំបូងៗ ចង់បានការ.ងារធ្វើមកស្គាល់វេបសាយ៣ ផ្តល់ការ.ងារមិនត្រូវការបទពិសោធន៍	https://business-cambodia.com/articles/website-three-work	សម្រាប់សិស្សដែលបានឡើងមករៀននៅរាជធានីភ្នំពេញ ប៉ុន្តែមិនសូវមានថវិកាគ្រប់គ្រាន់ ហើយចង់ស្វែងរកប្រាក់ចំណូល ដើម្បីផ្គត់ផ្គង់ការសិក្សាថ្នាក់បរិញ្ញាបត្រ ឬបរិញ្ញាបត្ររងជាដើម ថ្ងៃនេះ Business Cambodia សូមណែនាំវេបសាយ នៅខ្មែរចំនួន៣ ដែលអាចឱ្យសិស្សទើបចប់ថ្នាក់ទី១២ អាចចូលទៅស្វែងរកការងារធ្វើ ដោយមិនទាមទារបទពិសោធន៍៖ ១. Workingna : នេះគឺជាវេបសាយរបស់ខ្មែរ ដែលប្រមូលផ្ដុំទៅដោយការងារជាច្រើនម៉ឺនកន្លែង។ អ្វីដែលពិសេសនេះ នៅលើ Workingna ក៏មានមុខងារ “ការងារមិនត្រូវការបទពិសោធន៍” សម្រាប់អ្នកដែលមិនធ្លាប់បម្រើការងារពីមុនមក ក៏អាចចូលទៅដាក់ CV ធ្វើការបានដែរ។ សម្រាប់មុខងារនេះដែរ ប្អូនៗគ្រាន់តែចូលទៅកាន់វេបសាយ រួចបញ្ចូលពាក្យស្វែងរកប្រភេទការងារ ប្រាក់ខែ និងទីតាំងជាដើម នោះវានឹងលោតចេញនូវប្រភេទការងារ មិនត្រូវការបទពិសោធន៍ដល់ប្អូនៗជាច្រើន។ ២. CamHR : នៅលើវេបសាយនេះ ប្អូនដែលកំពុងស្វែងរកការងារដើម្បីផ្គត់ផ្គង់ការសិក្សា ក៏អាចចូលទៅស្វែងរកការងារ មិនត្រូវការបទពិសោធន៍បានផងដែរ។ របៀបចូល៖ ចូលទៅកាន់វេបសាយ CamHR រួច ជ្រើសរើសប៊ូតុង “ការងារ ឬ Job” រួចកំណត់ត្រង់ពាក្យ “បទពិសោធន៍ការងារ” និងជ្រើសរើសពាក្យ “គ្មានបទពិសោធន៍” ដើម្បីឱ្យវាបង្ហាញនូវប្រភេទការងារណា ដែលពុំត្រូវការបទពិសោធន៍។ នៅពេលបង្ហាញរួច ប្អូនៗអាចចូលទៅ Apply CV ក្រុមហ៊ុនណាមួយ ដែលខ្លួនពេញចិត្តបាន។ ៣. CamboJob: នៅក្នុងវេបសាយនេះ ក៏មានការងារសម្រាប់អ្នកពុំមានបទពិសោធន៍ ឬពុំសូវមានបទពិសោធន៍ ច្រើនកន្លែងដែរ ពោលគឺមានតាំងពីផ្នែកអាយធី ផ្នែកលក់ និងផ្នែកផ្សេងៗជាច្រើនទៀត។ ប្អូនដែលមានបំណង ចង់រកការងារធ្វើ ដោយមិនទាមទារបទពិសោធន៍ កុំរំលងវេបសាយ CamboJob។	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T09:50:06.198Z", "category": "ព័ត៌មានថ្មីៗ", "views": 841, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រយ័ត្នបោសគូទខោ! មកស្គាល់ក្បួនបោ.កទាំង៥ ល្បីកក្រើកស្រុកខ្មែរ ធ្លាប់មានអ្នកខាតលុ.យរាប់ម៉ឺ.ន$	https://business-cambodia.com/articles/popular-money-scams-in-cambodia	សេដ្ឋកិច្ចកំពុងពិបាកមនុស្សរឹតតែត្រូវការលុយ និងខំរកផ្លូវបង្កើនចំណូល រីឯជនខិលខូចក៏កាន់តែបានដៃឆ្លៀតឱកាសបោកបញ្ឆោតជនស្លូតត្រង់ដែលកំពុងត្រូវការស្រោចស្រង់ជីវភាព ដោយយកលុយមកធ្វើជាអន្ទាក់។ គេថាមនុស្សចាញ់បោកគេព្រោះតែលោភលន់ ប៉ុន្តែជាក់ស្ដែងបញ្ហាបែបនេះមិនមែនជាកំហុសរបស់ជនរងគ្រោះទាំងស្រុងឡើយ វាក៏អាចបណ្ដាលមកពីភាពវ័យឆ្លាតរបស់ជនឱកាសនិយមទាំងនោះផងដែរ។ ខាងក្រោមនេះជាក្បួនបោកដ៏ល្បីល្បាញទាំង៥ កំពុងពេញនិយមខ្លាំងនៅកម្ពុជា និងពិភពលោក៖ ១. ការងារ Scams ក្បាច់បោកតាមរយៈការធានាផ្ដល់ការងារបង្កើតចំណូល រៀនបណ្ដើរមានការងារធ្វើបណ្ដើរ នៅស្រុកយើងពេញនិយមណាស់ ជាពិសេសពេលដែលមាននិស្សិតទើបឡើងមករៀននៅភ្នំពេញ ឬទៅរៀននៅទីឆ្ងាយពីផ្ទះ។ ពួកជនឆបោកទាំងនោះតែងតែនៅក្រវ៉ែលៗតំបន់ណាដែលមានសិស្សច្រើន ដូចជាតាមកៀនរបងសាលារៀនជាដើម។ សកម្មភាពដែលគេធ្វើគឺ ជួបសួរនាំ និងណែនាំឱកាសការងារបង្កើតចំណូល រៀនបណ្ដើរធ្វើបណ្ដើរក៏បាន ប៉ុន្តែដើម្បីបានការងារគឺត្រូវបង់លុយជាមុនសិន។ ក្បួនមួយនេះឃើញភាគច្រើនប្រើបានផលខ្លាំងទៅលើមនុស្សដែលកំពុងត្រូវការការងារ ជាពិសេសគឺយុវជនដែលចេញពីស្រុកទៅរៀនបន្ត។   ២. ធនាគារអនឡាញ ក្បួនបោកមួយនេះគឺ មានជនខិលខូចមួយចំនួន បានបង្កើតផេក (Facebook Page) និង Telegram ដោយដាក់ឈ្មោះស្រដៀងនឹងធនាគារ ឬភ្នាក់ងារឥណទានជាដើម រួចហើយបានប្រើប្រាស់អាសយដ្ឋានធនាគារដើម្បីទាញទំនុកចិត្តអតិថិជន។ ជនខិលខូចទាំងនោះ បានបន្លំឈ្មោះធនាគារ ឬភ្នាក់ងារឥណទានណាមួយ ដើម្បីបោកបញ្ឆោតសាធារណៈជន និងឱ្យអតិថិជនបង់ប្រាក់ជាមុនដើម្បីស្នើសុំឥណទាននៅខាងធនាគារ។ ក្បួនបោកមួយនេះគេ ឃើញច្រើនប្រើបានផលទៅលើ វិនិយោគិនណា ដែលគាត់កំពុងត្រូវការដើមទុន។   ៣. ការបោកប្រាស់តាមអ៊ីនធឺណេត បច្ចុប្បន្នសង្គមយើងកំពុងស្ថិតនៅក្នុង World Wide Wed ដែលជាសកលលោកឌីជីថលសម្បូរទៅដោយ ព័ត៌មាន ប្រកបជាមួយនឹងបច្ចេកវិទ្យាទំនើប។ ទន្ទឹមនឹងនោះពួកជនឆបោក ក៏បានឆ្លៀតឱកាសនេះ ទាញយកផលប្រយោជន៍ តាមរយៈការបោកប្រាស់នៅក្នុងអ៊ីនធឺណេត។ ពួកគេភាគច្រើនបានបង្កើតជាគ្រុប វិនិយោគ ដែលនិយាយអំពីផលប្រយោជន៍នៃការវិនិយោគរបស់ពួកគេ ដើម្បីទាក់ទាញមនុស្សផ្សេងទៀតឱ្យដាក់លុយជាមួយ។   ៤. បោកប្រាស់តាមទូរស័ព្ទ ក្បាច់បោកបញ្ឆោតតាមប្រព័ន្ធទូរស័ព្ទនៅស្រុកយើងឧស្សាហ៍ជួបប្រទះណាស់ ដោយជនខិលខូចតេទាក់ទងកុហក ឬឆបោកក្រុមគ្រួសារជួបគ្រោះថ្នាក់ធ្ងន់ធ្ងរត្រូវការលុយជាបន្ទាន់ជាដើម។ យ៉ាងណា ការបោករបៀបនេះមិនមែនមានតែនៅស្រុកខ្មែរឡើយ ដោយនៅខាងសហរដ្ឋអាមេរិកឯណោះវិញ ប្រជាជនខាតបង់អស់ប្រមាណជិត ៣០ ពាន់លានដុល្លារឯណោះ យោងតាមទិន្នន័យត្រឹមឆ្នាំ២០២០ ដែលអាចនិយាយបានថា ស្ទើរតែ ១/៣ នៃប្រជាជនអាមេរិកលង់ខ្លួននឹងការបោកប្រាស់មួយនេះ។   ៥. Hack តាមលេខទូរស័ព្ទ កន្លងមកមានករណីលេខចម្លែកពីបរទេសជាច្រើន ខណៈលេខទូរស័ព្ទខ្លះត្រូវគេហៅចូលដើម្បីចូល Hack តាមរយៈ Callback Scam ទៅកាន់ជនសង្ស័យ ដែលលេខរបស់ពួកគេអាចប្រើប្រាស់ International Premium Rate Number (IPRN) និងមានព័ត៌មានគ្មានប្រភពច្បាស់លាស់ដែលនិយាយថានឹងបាត់បង់លុយពីធនាគារប្រសិនមានការទទួល ឬតេទៅវិញ។ ក្នុងនោះនាយកដ្ឋានព័ត៌មានវិទ្យា ក្រសួងមហាផ្ទៃ បានឱ្យដឹងថា ហេតុការណ៍នេះបានកើតមានច្រើនដងនិងច្រើនឆ្នាំមកហើយ ស្របពេលបច្ចុប្បន្ននេះ នៅតែបន្តមានផងដែរ តែពុំមានបញ្ហាបាត់បង់ថវិកាពីធនាគារ ឬទិន្នន័យអ្វីមួយពីទូរស័ព្ទរបស់នណាម្នាក់ទេ តែមានការបាត់ថវិកាក្នុងលេខទូរស័ព្ទពីរករណី ដូចខាងក្រោម៖ ១. ប្រសិនលោកអ្នកចុចទទួលនោះ ភាគីជនអនាមិកនោះនឹងត្រូវចំណាយថវិកាហៅចេញក្រៅប្រទេស ២. ប្រសិនលោកអ្នកជាអ្នកតេត្រលប់វិញទៅកាន់លេខទូរស័ព្ទជនអនាមិកនោះ ប្រាកដណាស់លោកអ្នកនឹងត្រូវបាត់បង់ថវិកាផ្ទុកក្នុងគណនីសេវាទូរស័ព្ទអ្នកសម្រាប់ការហៅទៅក្រៅប្រទេស។   មែនទែនទៅក្បួនបោកដែលជនខិលខូចប្រើប្រាស់ មានច្រើនបែបច្រើនរូបភាព លើសពី៥ចំណុចដែលរៀបរាប់ជូនខាងលើទៅទៀត។ ហេតុនេះហើយមុននឹងជឿលើអ្វីមួយ ឬជឿលើនរណាម្នាក់ សូមពិចារណាឱ្យបានវែងឆ្ងាយ បើប្រធានបទដែលកំពុងនិយាយជាមួយគេគឺជារឿងលុយ គឺអ្នករឹតតែត្រូវយកចិត្តទុកដាក់ ពិចារណាឱ្យបានកាន់តែខ្លាំងថែមទៀត៕   អត្ថបទដោយ៖ SOKLY SO-កូនផ្កាឈូក	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T09:27:19.604Z", "category": "ហិរញ្ញវត្ថុ", "views": 2720, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ចង់ចំណេញតាមដានផង ក្រោយចប់បុណ្យអុំទូកហាងឆេងមាសប្រែប្រួលខ្លាំងដោយសារកត្តាធំៗ៣នេះ	https://business-cambodia.com/articles/gold-market-after-water-festival	ក្រោយពីព្រះរាជ្យពិធីបុណ្យអុំទូកបានបញ្ចប់យើងសង្កេតឃើញថាតម្លៃហាងឆេងមាសចាប់ផ្ដើមប្រែប្រួលខ្លាំងគួរឲ្យកត់សម្គាល់។ ជាក់ស្ដែងនៅថ្ងៃនេះហាងឆេងមាសលើទីផ្សារអន្តរជាតិបានហក់ឡើងគំហុកពោលគឺឡើងថ្លៃប្រមាណជាង៣០ដុល្លារដល់២,០៤៧ដុល្លារក្នុងមួយអោន(ស្មើនឹង២,៤៦៦ដុល្លារក្នុងមួយតម្លឹង)។   បើយោងតាមការចុះផ្សាយរបស់ Bloomberg បានឲ្យដឹងថាមានកត្ដាធំៗ៣ដែលរុញតម្លៃហាងឆេងមាសឲ្យហក់ឡើងខ្ពស់បែបនេះហើយកត្តាទីមួយនោះគឺទីផ្សារបានគិតទៅលើអត្រាការប្រាក់ដុល្លារអាមរិក។ ត្រង់នេះមានន័យថាក្រុមអ្នកវិនិយោគគិតថាអត្រាការប្រាក់ដុល្លារបានឡើងដល់កំពូលដែលធនាគារកណ្ដាលរបស់សហរដ្ឋអាមេរិកអាចនឹងមិនបន្តដំឡើងទៀតទេ។   សញ្ញានៃការបញ្ឈប់ដំឡើងការប្រាក់ដុល្លារជាកត្តាធ្វើឲ្យមាសឡើងថ្លៃដោយសារតែប្រាក់ដុល្លារអាចនឹងធ្លាក់ថ្លៃដូច្នេះហើយក្រុមអ្នកវិនិយោគមួយចំនួនសម្រេចលក់ប្រាក់ដុល្លារហើយនាំគ្នាសម្រេចវិនិយោគទៅលើហាងឆេងមាសវិញម្ដង។   ចំណែកកត្តាទី២គឺមាសជាទ្រព្យមួយប្រភេទដែលត្រូវបានគេប្រើប្រាស់បានគ្រប់កាលៈទេសៈទាំងអស់ជាពិសេសអំឡុងពេលស្រុកទេសមាវិបត្តិ មាសគឺជាទ្រព្យសុវត្ថិភាពដែលត្រូវបានគេប្រើប្រាស់ក្នុងការធ្វើជំនួញដូរឬការដោះដូរជាមួយរបស់ផ្សេងៗទៀតជាច្រើន។ ដូច្នេះមិនថាអ្នកទៅដល់ទៅណានោះទេបើមានមាសជាប់ខ្លួនគឺអ្នកមិនដាច់ពោះស្លាប់ឡើយ។   រីឯងកត្តាទី៣គឺកត្តាបញ្ហាភូមិសាស្រ្តនយោបាយ។ ដូចយើងដឹងស្រាប់ហើយថាឆ្នាំ២០២៣នេះបញ្ហាសង្រ្គាមរវាងរុស្ស៊ីនិងអ៊ុយក្រែននៅតែមានហើយមិនតែប៉ុណ្ណោះក៏កើតមានបញ្ហាជម្លោះរវាងអ៊ីស្រាអែលនិងប៉ាឡេស្ទីនទៀត។ ជាធម្មតាពេលកើតមានបញ្ហាសង្រ្គាមឬវិបត្តិសេដ្ឋកិច្ច មាសគឺទ្រព្យវិនិយោគមួយដែលគេតែងតែចាប់អារម្មណ៍ដូច្នេះហើយទើបនៅក្នុងស្ថានភាពបច្ចុប្បន្នមនុស្សនៅតែចាប់អារម្មណ៍លើមាសដែលធ្វើឲ្យមាសកាន់តែឡើងថ្លៃ។   ចំពោះហាងឆេងមាសនៅក្នុងស្រុកខ្មែរយើងវិញក៏ចាប់ផ្ដើមឡើងថ្លៃដូចហាងឆេងមាសអន្តរជាតិផងដែរ។ គិតត្រឹមថ្ងៃនេះហាងឆេងមាសក្នុងស្រុកឡើងដល់២៣៨ដុល្លារក្នុងមួយជី។ មកដល់ពេលនេះចំពោះបងប្អូនដែលបានទិញមាសកាលធ្លាក់ចុះនៅតម្លៃ២២១ដុល្លារក្នុងជីគឺពួកគាត់អាចលក់យកប្រាក់ចំណេញបានហើយ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T09:21:20.673Z", "category": "ហិរញ្ញវត្ថុ", "views": 1470, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ផ្លូវល្បឿនលឿន និងផ្លូវដែកថ្មីចំនួន ២ ខ្សែ ត្រូវបានរដ្ឋគ្រោងសាងសង់នៅខាងកើតបឹងទន្លេសាប	https://business-cambodia.com/articles/railway-and-expressway-project	រាជរដ្ឋាភិបាលគ្រោងនឹងធ្វើការសាងសង់ផ្លូវល្បឿនលឿន និងផ្លូវដែកថ្មី នៅខាងកើតបឹងទន្លេសាបនាពេលខាងមុខ ខណៈការស្ថាបនាផ្លូវទាំង ២ ប្រភេទនេះគឺដើម្បីសម្រួលដល់ការធ្វើដំណើរ និងដឹកជញ្ជូនទំនិញរបស់ប្រជាពលរដ្ឋ ឲ្យបានកាន់តែលឿន និងតម្លៃដឹកជញ្ជូនទាបជាងមុន។     យោងតាមការបញ្ជាក់ពីសម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃកម្ពុជានៅក្នុងពិធីសម្ពោធដាក់ឲ្យប្រើប្រាស់កំណាត់ផ្លូវជាតិលេខ៥ ពីព្រែកក្តាម ទៅដល់ខេត្តបាត់ដំបង កាលពីពេលថ្មីៗកន្លងទៅបានឲ្យដឹងថា គម្រោងផ្លូវល្បឿនលឿនថ្មីដែលស្ថិតនៅខាងកើតបឹងទន្លេសាបនេះ គឺសាងសង់តភ្ជាប់ពីរាជធានីភ្នំពេញទៅខេត្ដសៀមរាប និងពីខេត្ដសៀមរាបទៅកាន់ក្រុងប៉ោយប៉ែត។ ដោយឡែកគម្រោងផ្លូវដែកថ្មីមួយខ្សែទៀតក៏គ្រោងសាងសង់នៅខាងកើតបឹងទន្លេបសាបនេះដូចគ្នា ដែលតភ្ជាប់ពីប៉ោយប៉ែតមកសៀមរាប និងពីសៀមរាបទៅរាជធានីភ្នំពេញ។     យោងតាមប្រសាសន៍របស់សម្ដេចធិបតីបានឲ្យដឹងថាយ៉ាងដូច្នេះថា “...យើងមានផ្លូវល្បឿនលឿនភ្នំពេញកំពង់សោម ហើយផ្លូវគ្រោងភ្នំពេញ សៀមរាប ប៉ោយប៉ែត នឹងធ្វើមួយខ្សែទៀតខាងកើតទន្លេសាប"។ សម្ដេចបន្ដថា "ផ្លូវដែកត្រូវធ្វើ ហើយគម្រោងយើងទៅថ្ងៃក្រោយអាចភ្ជាប់មួយទៀតនៅខាងកើតទន្លេ ប៉ោយប៉ែត សៀមរាប ភ្នំពេញ”។    សូមជម្រាបផងដែរថា នៅក្នុងអាណត្ដិថ្មីនេះ រាជរដ្ឋាភិបាលកម្ពុជានឹងបន្តគម្រោងវិនិយោគលើគម្រោងហេដ្ឋារចនាសម្ព័ន្ធធំៗ ដើម្បីពង្រីកសរសៃឈាមសេដ្ឋកិច្ច ដែលមានដូចជាផ្លូវដែក ផ្លូវថ្នល់ ផ្លូវល្បឿនលឿន ផ្លូវទឹក និងផ្លូវអាកាសជាដើម៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T08:49:37.028Z", "category": "អចលនទ្រព្យ", "views": 2230, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
បើមានកែចេញ! នេះជាកំហុសធំៗ៤ អ្នកលក់អនឡាញថ្មីថ្មោងគួរប្រយ័ត្ន មុនពេលលក់ផលិតផលឲ្យគេ	https://business-cambodia.com/articles/here-are-four-mistakes-that-novice-online-sellers-should-be-aware-of	បងប្អូនជាច្រើនប្រឡូកនៅក្នុងវិស័យអនឡាញច្រើនណាស់នាពេលបច្ចុប្បន្ន ប៉ុន្តែមិនមែនសុទ្ធតែជោគ ជ័យទាំងអស់នោះទេ បងប្អូនមួយចំនួនលក់យូរៗទៅបាត់ភ្ញៀវអស់ ហើយក៏ឈប់លក់វិញ ចំណែកឯ មួយចំនួនទៀតជោគជ័យដោយសារតែគេឆ្លាតនៅក្នុងការលក់ ហើយខាងក្រោមនេះជាចំណុចមួយ ចំនួនដែលបងប្អូនចង់ចេញរកស៊ីវិស័យអនឡាញត្រូវគិតឱ្យខ្លាំងមុនឈានជើងចូល ៖   ១. កាត់ស្តុកច្រើនលក់មិនដាច់   មានបងប្អូនអ្នកលក់មួយចំនួនគិតថា កាត់ស្តុកច្រើនគឺជាឱកាស ដឹងតែចំណេញច្រើន តែតាមពិតទៅមិនដូច្នេះទេ ជួនកាលយើងថ្មីថ្មោងពេក មិនដឹងទីផ្សារច្បាស់ លាស់ឡើយ ពោលគឺអាចនឹងមានហានីភ័យច្រើនណាស់ ដូច្នេះដំបូងៗកុំទាន់កាត់ស្តុកច្រើនពេក ទោះបីជាយើងមានទុនច្រើនក៏ដោយ ។     ២. លក់តាមគ្នា   ពាក្យចាស់ពោលថា កុំស៊ីតាមឃ្លាន កុំហ៊ានតាមចង់ មានបង្អូនមួយចំនួនឃើញគេលក់ លក់ផលិតផលនោះដាច់ ចង់លក់តាមគេដែរ ហើយពេលដែលលក់តាមគេទៅមិនដាច់ ក៏ឈប់លក់វិញ អ្នកលក់បែបនេះចង់តែមួយឆាវៗគ្មានគោលដៅច្បាស់ឡើយ ដូច្នេះងាយនឹងហានីភ័យខ្លាំងណាស់ ។   ៣. រើសផលិតផលមិនត្រូវ   មានគ្នាយើងមួយចំនួនចេះតែលក់ផលិតផលគ្រប់យ៉ាង លក់នេះបន្តិច លក់នោះបន្តិច រកសាច់ការអ្វីមួយគ្មានឡើយ អ្វីដែលសំខាន់នោះរើសក្រុមហ៊ុនយកផលិតផលមកលក់ បន្តខុសទៀត ជាក្រុមហ៊ុនគ្មានប្រវត្តិច្បាស់លាស់ គ្មានការបង្រៀនតំណាងចែកចាយ ហើយនេះជាបញ្ហា ដែលអ្នកលក់គួរតែប្រយ័ត្នខ្លាំងបំផុត ។    ៤. ខ្សោយការធ្វើទីផ្សារ   នេះជាចំណុចសំខាន់បំផុតនៅក្នុងការលក់ ទោះបីជាទាំងអស់គ្នាមានដើមទុន មានផលិតផលល្អយ៉ាងណាក៏ដោយ ប្រសិនបើគ្មានចំណុចមួយនេះគឺស្មើនឹងសូន្យតែម្តង ការធ្វើទីផ្សារ កន្លែងនោះគឺសំដៅទៅលើ ការដែលយើងជាអ្នកលក់ ឬតំណាងចែកចាយត្រូវចេះធ្វើទីផ្សារឱ្យផលិតផល ខ្លួនឯងបន្ថែមទៀត មិនមែនឃើញមេធំផុសរូបភាព នាំគ្នាយករូបភាពទាំងនោះមកផុសដែរនោះទេ តែត្រូវចេះច្នៃខ្លួនឯង ទាំងរូបភាពក៏ដូចជាការផលិតវីដេអូផ្សេងៗ ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T08:08:21.225Z", "category": "កំពូលអ្នកលក់", "views": 352, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
និយាយទាំងអួលដើមក! មហាសេដ្ឋី Warrant Buffet លើកឡើងបែបនេះ ក្រោយដៃគូយល់ចិត្តទទួលមរណភាព	https://business-cambodia.com/articles/warrant-buffet-and-his-best-friend-charlie-munger	លោកតា Charlie Munger  ដែលជាដៃគូយល់ចិត្ត ជាដៃគូរកស៊ី និងជាមិត្តសម្លាញ់នឹងគ្នាជាង៦០ឆ្នាំរបស់មហាសេដ្ឋីលោក Warrant Buffet បានទទួលមរណភាពនៅវ័យ៩៩ឆ្នាំ ខណៈការបាត់បង់នូវសម្លាញ់យល់ចិត្តម្នាក់នេះសេដ្ឋី Buffet បានលើកឡើងនៅក្នុងសេចក្តីថ្លែងការមួយថា "Berkshire Hathaway នឹងមិនអាចឈរជើងដូច ស្ថានភាពបច្ចុប្បន្ន បើគ្មានការបំផុសគំនិតនិងការចូលរួមរបស់ Charlie" ។   បើតាមការចុះផ្សាយរបស់ CNBC បានឱ្យដឹងទៀតថា លោក Charlie Munger គឺជាដៃស្តាំដ៏ជិតស្និទ្នរបស់មហាសេដ្ឋី Warrant Buffet ដោយអ្នកទាំងពីរបានរាប់អានគ្នាជាមិត្តភាពជាង៦០ឆ្នាំហើយ ព្រមទាំងពុំដែលមានបញ្ហាឬជម្លោះនឹងគ្នាឡើយ។   ថ្លែងនៅក្នុងបទសម្ភាសន៍មួយកាលពីអំឡុងឆ្នាំ២០១៨ បិតាវិនិយោគលោក Buffet បាននិយាយថា “Charlie គឺជាមនុស្សម្នាក់ដែលផ្តល់ឱ្យ ខ្ញុំនូវអំណោយដ៏អស្ចារ្យបំផុតដែលមនុស្សម្នាក់ៗអាចផ្តល់ឱ្យអ្នកផ្សេងៗបាន គាត់បានធ្វើឲ្យខ្ញុំក្លាយជាមនុស្សល្អជាងខ្ញុំពីមុនទៅទៀត គាត់បានផ្តល់ដំបូន្មានល្អៗជាច្រើនដល់ខ្ញុំរាល់ពេលកន្លងមក ខ្ញុំបានរស់នៅក្នុងជីវិតដ៏ល្អប្រសើរក៏ដោយសារតែ Charlie ដែរ”។   គួរបន្ថែមផងដែរថាលោក Charlie Munger កើតនៅថ្ងៃទី០១ ខែមករា ឆ្នាំ១៩២៤ លោកគឺជាវិនិយោគិន ជាស្ថាបត្យករ អ្នកជំនួញនិងជាសប្បុរសជនដ៏ល្បីឈ្មោះរបស់អាមេរិក ខណៈលោកតែងតែចែករំលែកនូវចំណេះដឹងល្អៗដល់យុវជនជំនាន់ក្រោយហើយ នាដើមឆ្នាំ២០២៣ ទ្រព្យសម្បត្តិរបស់មហាសេដ្ឋីរូបនេះត្រូវបានគេប៉ាន់ស្មានមានប្រមាណ ២.៦ ពាន់លានដុល្លារ ខណៈលោកនិងបិតាវិនិយោគ Warrant Buffet គឺជាអ្នកជ្រោមជ្រែងក្រុមហ៊ុនវិនិយោគទុនដ៏ធំ Berkshire Hathaway។   នៅថ្ងៃទី២៨ ខែវិច្ឆិកា ឆ្នាំ២០២៣នេះ លោកតា Charlie Munger  បានទទួលមរណភាពដោយសារជរាពាធ នាមន្ទីរពេទ្យនៃរដ្ឋ California សហរដ្ឋអាមេរិក ក្នុងជន្មាយុ៩៩ឆ្នាំ ស្របពេល៥សប្តាហ៍ទៀតប៉ុណ្ណោះលោកមានអាយុ១០០ឆ្នាំហើយ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T07:22:15.499Z", "category": "ភាពជាអ្នកដឹកនាំ", "views": 445, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មិនធម្មតា! ថៃ បញ្ចុះត.ម្លៃសេវាកម្មជាច្រើនមុខ សម្រាប់ភ្ញៀវទេសចរបរទេស ខណៈនេះជារបៀបប្រើ	https://business-cambodia.com/articles/amazing-thailand-expat-privileges	អាជ្ញាធរទេសចរណ៍ថៃ (TAT) បានចាប់ដៃគូជាមួយនឹងប្រព័ន្ធទូរស័ព្ទ True-DTAC បង្កើតយុទ្ធនាការ “Amazing Thailand Expat Privileges” ដោយផ្ដល់ជូនភ្ញៀវទេសចរអន្តរជាតិនូវ ការបញ្ចុះតម្លៃជាច្រើនទៅលើសេវាកម្មសំខាន់ៗរួមមានដូចជា កន្លែងស្នាក់នៅ ភោជនីយដ្ឋាន សេវាសុខភាព និងការធ្វើដំណើរជាដើម។   ប្រភពពី Thailand Business News បានឱ្យដឹងដែរថា ក្នុងកម្មវិធីពិសេសនេះផងដែរ មានការចូលរួមពីគ្រឹះស្ថានជាង២០០ នៅទូទាំងប្រទេសថៃ រួមមានដូចជាសណ្ឋាគារ នាវាកម្សាន្ត ភោជនីយដ្ឋាន ស្ប៉ា ក្លិបហាត់ប្រាណ និងសួនទឹកជាដើម ដែលសុទ្ធសឹងជាដៃគូរបស់ប្រព័ន្ធ True-DTAC ។   មិនតែប៉ុណ្ណោះ TAT ក៏អនុញ្ញាតឱ្យភ្ញៀវទេសចរបរទេសចូលទស្សនាកម្សាន្តឧទ្យានជាតិនៅទូទាំងប្រទេសដោយឥតគិតថ្លៃផងដែរ។ លើសពីនេះគេក៏មានការចែកប័ណ្ណដែលមានតម្លៃជាទឹកប្រាក់ ៥០០បាត សម្រាប់ឱ្យប្រើប្រាស់នីស្ថានីយ៍ប្រេងឥន្ធនៈ Bangchak ថែមទៀតផង។   សូមជម្រាបផងដែរថាយុទ្ធនាការនេះមានចាប់ពីដើមខែធ្នូ ឆ្នាំ២០២៣ រហូតដល់ថ្ងៃទី២៩ ខែកុម្ភៈ ឆ្នាំ២០២៤។ ភ្ញៀវទេសចរទាំងអស់ដែលទៅលេងប្រទេសថៃអាចប្រើប្រាស់ការផ្ដល់ជូនទាំងនោះបានដោយគ្រាន់តែចូលទៅកាន់ https://expatprivileges.com/   អត្ថបទដោយ៖ SOKLY SO-កូនផ្កាឈូក	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T07:20:12.743Z", "category": "ហិរញ្ញវត្ថុ", "views": 174, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
ក្រ.តជំនាន់! ទោះលក់ដីសល់លុ.យ១លាន$ ក៏អាចធ្លាក់ខ្លួនក្រមកវិញ បើនៅធ្វើរឿងទាំង៥នេះ	https://business-cambodia.com/articles/5-big-mistakes-with-money	ធ្លាប់ឃើញទេ មនុស្សខ្លះកើតជាអ្នកមានមួយភ្លេត ល្បីពីដើមភូមិដល់ចុងភូមិ ប៉ុន្មានឆ្នាំក្រោយមកជីវភាពយ៉ាប់យ៉ឺនដដែល។ មានដោយចៃដន្យ ត្រូវប៉ាន់ដីឥតព្រៀងទុក ឬឈ្នះឆ្នោតមួយលានដុល្លារ ក៏អាចធ្លាក់ខ្លួនក្រមកវិញ។ ជាក់ស្តែង តាមការស្រាវជ្រាវពីសាលា Harvard បានបង្ហាញថា «ទោះឈ្នះឆ្នោត២០លានដុល្លារក្តី ក្រោយរយៈពេលមួយឆ្នាំ អ្នកឈ្នះឆ្នោតនឹងត្រឡប់ទៅរកចំណុចដើមរបស់ខ្លួន។ អ្នកខ្លះធ្លាក់ក្នុងស្ថានភាពកាន់តែលំបាកជាងមុនទៀតក៏ថាបាន ព្រោះសប្បាយភ្លើតភ្លើនភ្លេចខ្លួន»។   ខាងក្រោមនេះគឺជារឿងធំៗទាំង៥ដែលមនុស្សភាគច្រើនប្រហែសខ្លួនពេលមានទ្រព្យច្រើន បង្កើតចន្លោះប្រហោងឲ្យលុយហូរចេញរីងដល់បាត ក្រតជំនាន់៖   ១/. មានលុយ តែខ្វះសមត្ថភាព (ទ្រព្យធំជាងគំនិត)   មានលុយច្រើនតែខ្វះគំនិតបណ្តុះ បង្កាត់បង្កើតចំណូលបន្ថែម សុខចិត្តទុកលុយឲ្យផ្អូមចោលពីងពាងរុំជិត សឹកតម្លៃព្រោះអតិផរណា។ បិតាស្ថាបនិកសហរដ្ឋអាមេរិក លោក Benjamin Franklin បានលើកឡើងយ៉ាងដូច្នេះថា៖ «ការវិនិយោគលើគំនិតខ្លួនឯង ផ្តល់ការប្រាក់ខ្ពស់បំផុត»។ ជាឧទាហណ៍ មនុស្សពីរនាក់ត្រូវបានគេផ្តល់ប្រាក់ម្នាក់ ១០០០ដុល្លារ។ រយៈពេលពីរឆ្នាំក្រោយមក អ្នកទី១សល់ម៉ូតូចាស់មួយគ្រឿងនិងបំណុលបង់រំលោះ រីឯអ្នកទី២សល់អាជីវកម្មមួយតម្លៃស្មើ១ម៉ឺនដុល្លារ នេះក៏ព្រោះតែផ្នត់គំនិតនិងសមត្ថភាពខុសគ្នា។   ២/. ចំណាយហួសហេតុលើចំណង់ (សប្បាយដាច់បង្ហៀរ)   ចំណាយតាមចំណង់ ចង់តាមចំណូល លុយហូរចេញដូចទឹកបាក់ទំនប់។ បានលុយដល់ដៃចង់សាកអ្វីដែលថ្មីមើលមកឃើញឡូយ ហក់លោតខ្លាំងប្រើរបស់ប្រេន ឡានសេរីខ្ពស់កប់ ទិញទាំងរបស់មិនចាំបាច់ហើយបង្កើតបន្ទុកបំណុលបន្ថែមទៀត។ ជាក់ស្តែង ប្រហែល៥% នៃបុគ្គលដែលមានទ្រព្យសម្បត្តិខ្ពស់បំផុតលើលោកមានទូកកម្សាន្តផ្ទាល់ខ្លួន។ នាវាទំនើបទំហំ ១៨០" ត្រូវចំណាយ ៤.៧៥លានដុល្លារក្នុងមួយឆ្នាំដើម្បីថែទាំ និងដំណើរការ។ លោក Kitty McGowan ប្រធានសមាគម Superyacht របស់សហរដ្ឋអាមេរិកនិយាយថា ក្នុងចំណោមការចំណាយទាំងអស់ អ្នកត្រូវចំណាយថវិកា ៤០០០,០០០ដុល្លារសម្រាប់ប្រេងឥន្ធនៈ ៣៥០.០០០ដុល្លារសម្រាប់ការចត ២៤០,០០០ដុល្លារសម្រាប់ការធានារ៉ាប់រងលើនាវា ១លានដុល្លារសម្រាប់ការថែទាំ និងជួសជុល ចុងក្រោយ ១.៤លានដុល្លារសម្រាប់ប្រាក់ខែនាវិក។   ៣/. មិនជជែករឿងលុយកាក់ជាមួយ ប្តី/ប្រពន្ធ   គូស្វាមីភរិយារាប់លាននាក់មិននិយាយអំពីលុយទេ ប្រសិនបើសុខៗស្រាប់តែមានទ្រព្យច្រើនទាំងមិនបានព្រៀងទុកទៀត វានឹងធ្វើឲ្យពួកគេបង្កើតការចំណាយតាមចិត្តរៀងៗខ្លួន ហើយចុងក្រោយអាចនាំទៅរកការឈ្លោះប្រកែកគ្នាធ្វើឲ្យធ្លាក់ខ្លួនក្រ។ ក្នុងនោះអ្នកមិនអាចក្លាយជាអ្នកមានជាប់លាប់បានទេ លុះត្រាតែអ្នកពិភាក្សារឿងហិរញ្ញវត្ថុជាមួយប្តីឬប្រពន្ធរបស់អ្នក។ លុយកាក់នឹងកើនឡើងនៅពេលដែលស្នេហាមានភាពចម្រុះ ហើយមេគ្រួសារទាំងពីរនាក់មានការយល់ដឹងច្បាស់លាស់អំពីហិរញ្ញវត្ថុរបស់ខ្លួន។   ៤/. ប្រហែសខ្លួនភ្លេចកញ្ចប់សង្គ្រោះបន្ទាន់   មនុស្សភាគច្រើនផ្លុំលុយរបស់ពួកគេទៅលើទំនិញផ្សេងៗ ជាពិសេសអ្នកមានដោយដៃដន្យ។ គ្រប់អ្នកសន្សំមិនសុទ្ធតែក្លាយជាអ្នកមាន ប៉ុន្តែគ្រប់អ្នកមានសុទ្ធតែពូកែសន្សំ។ លោក Dave Ramsey អ្នកជំនាញហិរញ្ញវត្ថុ បញ្ជាក់ច្បាស់ៗថា៖ «ច្បាប់មួយដែលមនុស្សគួរតែមានគឺ ដកលុយដែលអ្នករកបានទុកខ្លះសិនមុននឹងចំណាយ»។ ប្រសិនបើអ្នកមិនដកទុកទេ ទោះជាអ្នករកបានប៉ុន្មានក៏ចាយអស់ដែរ បើអ្នកមិនកំណត់ខ្ទង់ដែលត្រូវចំណាយទេ អ្នកប្រាកដជាមានរបស់ចាំបាច់ត្រូវការទិញមិនចេះចប់មិនចេះហើយ។   ហេតុនេះហើយអ្នកជំនាញហិរញ្ញវត្ថុខាងលើ បានណែនាំឱ្យមានការរៀបចំផែនការចំណាយឱ្យបានត្រឹមត្រូវ ហើយផ្ដើមពីការកត់ចំនួនលុយដែលលអ្នករកបាន រួចដកចំណែកដែលអ្នកត្រូវសន្សំ សល់ប៉ុន្មានចាំចាត់ចែងលើការចំណាយ។ លោកបានបន្ថែមទៀតថា លុយសន្សំ ប្រៀបដូចជាឆ័ត្រ ឬអាវភ្លៀងអ៊ីចឹង វាអាចជួយអ្នកមិនឱ្យទទឹក ពេលដែលមេឃភ្លៀងដោយចៃដន្យ។ បើអ្នកមានលុយសន្សំ អ្នកនឹងអាចការពារខ្លួន ពេលដែលអ្នកបាត់បង់ប្រភពចំណូល ឬមានវិបត្តិអ្វីមួយ។ ក្រៅពីធ្វើជាកញ្ចប់សង្គ្រោះបន្ទាន់ លុយសន្សំក៏អាចជួយអ្នកឱ្យចាប់ឱកាសវិនិយោគបង្កើនទ្រព្យផងដែរ។   ៥/. គ្មានផែនការជីវិត   ចុងក្រោយរឿងមួយដ៏អាក្រក់បំផុតក្នុងផ្នែកហិរញ្ញវត្ថុ មិនថាអ្នកមានទ្រព្យសម្បត្តិច្រើនប៉ុណ្ណានោះទេ អ្នកត្រូវឆ្លងកាត់ដំណើរដ៏វិលវល់អាចធ្លាក់ខ្លួនក្រវិញបានគ្រប់ពេល ប្រសិនបើគ្មានផែនការជីវិត។ មនុស្សគ្រប់គ្នាត្រូវមានផែនការច្បាស់លាស់ ថាតើយើងត្រូវការលុយប៉ុន្មានដើម្បីរស់នៅក្នុងពេលបច្ចុប្បន្ន? និងត្រូវមានលុយប៉ុន្មាននាថ្ងៃអនាគតដើម្បីអាចរស់នៅក្នុងជីវិតដែលខ្លួនប្រាថ្នាចង់បាន?។ យើងត្រូវការរូបភាពនេះជាក់ច្បាស់ បើមិនដូច្នេះទេទោះមានលុយប៉ុន្មានក៏មិនសល់ដែរ។   យ៉ាងណាមិញ ដើម្បីឲ្យដំណើរជីវិតស្រស់បំព្រង មានបានយូរអង្វែង ក្រមិនហ៊ានមកក្បែរ លោកឧកញ៉ាបណ្ឌិត ម៉ុង ឬទ្ធី លើកទឹកចិត្តឲ្យយើងទាំងអស់គ្នាគួរគប្បីហ៊ានចេញរកស៊ី ឈប់យកលុយទៅលេងល្បែង ឬធ្វើរឿងទាំងឡាយណានាំឲ្យអន្តរាយ និងមិនកើតជាប្រយោជន៍ដល់ខ្លួន ត្រូវបណ្តុះទម្លាប់ឧស្សាហ៍ព្យាយាម ប្រឹងប្រែងធ្វើការ បើកចិត្តរៀនសូត្រអ្វីថ្មីៗ និងបន្តអភិវឌ្ឍខ្លួនជានិច្ច។ ត្រូវចាំថា «មានសំណាងតែមិនចេះរក្សា មានលុយតែមិនចេះគ្រប់គ្រង ស្រលាញ់លុយតែមិនចេះថ្នាក់ថ្នម មិនយូរមិនឆាប់លុយគង់រត់ចោលអស់មិនខាន»៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T07:18:34.639Z", "category": "ភាពជាអ្នកដឹកនាំ", "views": 2080, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ឧកញ៉ា ណាង ណាន ពីពលករខុសច្បាប់នៅថៃ វិវត្តន៍ខ្លួនក្លាយជាអគ្គនាយកក្រុមហ៊ុនទេសចរណ៍	https://business-cambodia.com/articles/nan-pi-travel-tour-nang-nan	លោកឧកញ៉ា ណាង ណាន គឺជាអគ្គនាយក្រុមហ៊ុនទេសចរណ៍ NAN PI Travel Tour ជាក្រុមហ៊ុនដឹងភ្ញៀវទេសចរណ៍ដើរលេងកម្សាន្ត តាមបណ្ដាប្រទេសនានា។ បច្ចុប្បន្នលោកមានក្រុមហ៊ុន២នៅទៀតនៅប្រទេសថៃ គឺក្រុមហ៊ុនឃ្យូអេខាហ្គោដឹកជញ្ជូន និងក្រុមហ៊ុនណានពីរអ៊ីនវេសម៉ិន។ តើលោកឧកញ៉ាមានប្រវត្តិ និងការតស៊ូយ៉ាងណា? ថ្លែងក្នុងកិច្ចសម្ភាសន៍ជាក្រុមការងាររបស់ Business Cambodia លោកឧកញ៉ា ណាង ណានរៀបរាប់ទាំងអារម្មណ៍ឈឺចាប់យ៉ាងដូច្នេះថា “លោកធ្លាប់ជាក្មេងម្នាក់ដែលរស់ក្នុងជីវភាពធូរធា មានឪពុកជា ម្ចាស់ចំការកៅស៊ូប្រចាំខេត្តកំពង់ចាម ដែលជាជ័រកៅស៊ូយកទៅលក់ឲ្យប្រទេសជិតខាង បន្តែជាអកុសលឪពុករបស់លោកត្រូវបានទទួលមរណៈភាពទៅ ដោយបន្សល់ទុកឲ្យរូបលោក្លាយជាកូនកំព្រាឪពុក”។     លោកបានបន្តទៀតថា ក្រោយពីឪពុក ទទួលអនិច្ចកម្មទៅ លោកក៏បានបួសធ្វើជាព្រះសង្ឃនៅក្នុងវត្តមួយនៅក្នុងខេត្តព្រៃវែង អស់រយៈពេល៣វស្សា ដោយឃើញម្ដាយលំបាកពេកលោក ក៏សម្រេចចិត្តសឹក រួចមកក៏ទៅរស់នៅភ្នំពេញ និងស្វែងរកការងារធ្វើ  ដើម្បីជួយសម្រួលជីវភាពគ្រួសារដែលកំពុងជួបទុក្ខលំបាក។   ជីវិតគឺជាការតស៊ូ ខំរកលុយពីមួយថ្ងៃទៅមួយថ្ងៃ ធ្វើជាអ្នករត់តុផង បន្ទាប់មកធ្វើជាអ្នកលក់ការសែត ប៉ុន្តែចុងក្រោយលោកឧកញ៉ា ក៏សម្រេចចិត្តទៅរស់នៅជាមួយម្ដាយនៅឯប្រទេសថៃ នៅក្នុងឆ្នាំ២០០៨ ដោយធ្វើការចំណាកស្រុកដោយច្បាប់ ។   ធ្វើការពោរពេញទៅដោយមហិច្ឆតាធំ បូករួមគំនិតឆ្លាត់វៃ គួបផ្សំនិងទីផ្សារល្អផងនោះ លោកឧកញ៉ានិងបងប្រុស គិតថាធ្វើការឲ្យគេរាងយូរដែរហើយ ទីបំផុតក៏សម្រេចចិត្តយកលុយដែលរកបាននិងប្រមូលពីបងប្អូនខ្លះ មកបើក្រុមហ៊ុនដោយខ្លួនឯងតែម្ដង។ ដំបូងឡើយជាក្រុមហ៊ុនដឹងជញ្ជូនអ៉ីវ៉ាន ពីថៃមកខ្មែរ  រួចក៏បន្តបើកក្រុមហ៊ុនទេសចរណ៍ NAN PI Travel Tour នេះតែម្ដង ខណៈបច្ចុប្បន្នក្រុមហ៊ុននេះមានទីស្នាក់ការកណ្ដាលនៅប្រទេសថៃ។     បច្ចុប្បន្នក្រុមហ៊ុនទេសចរណ៍ NAN PI Travel គឺជាក្រុមហ៊ុនទេសចរណ៍ដែលមានសេវាកម្មច្រើនដូចជា៖ សេវាកម្មទទួលបញ្ជើពីខ្មែរទៅថៃ, សេវាកម្មជូនភ្ញៀវទៅមន្ទីពេទ្យ, សេវាកម្មដឹងភ្ញៀវបីប៉ោយប៉ែតទៅបាងកក, សេវាកម្មទេសចរណ៍ផ្សេងៗក្នុងប្រទេសថៃ, ទទួលកក់សំបុត្រយន្តហោះ និងសណ្ឋាគារដើម៕     សម្រាប់ព័ត៌បន្ថែមបងប្អូនដែលចង់ធ្វើដំណើរកម្សាន្តទៅកាន់ប្រទេសក្នុងក្ដីស្រមៃចង់ស្វែងរកក្រុមហ៊ុនអាកាសចរណ៍ដែលមានតម្លៃសមរម្យ បងប្អូនអាចទំនាក់ទំនងតាម Telegram  +66804874444 / +66631877776 ឬចុចlinkនេះក៏បានhttps://t.me/kon_nam សម្រាប់លេខទូរស័ព្ទថៃ : +66804874444 / +66631877776  Email: khunnamtraveltour@gmail.com ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T07:00:45.190Z", "category": "កំពូលអ្នកលក់", "views": 925, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ស្អែកផុតហើយ! អ្នកមិនទាន់បង់ពន្ធលើមធ្យោបាយដឹកជញ្ជូន ប្រញាប់ទៅបង់ចៀសវាងការជាប់ពន្ធបន្ថែម	https://business-cambodia.com/articles/drive-tax	នៅសល់តែ១ថ្ងៃទៀតប៉ុណ្ណោះការបង់ពន្ធលើមធ្យោបាយដឹកជញ្ជូននឹងត្រូវបិទបញ្ចប់ ហេតុនេះសម្រាប់បងប្អូនដែលជាម្ចាស់ កាប៉ាល់ ទូក កាណូត អូប័រ រថយន្ត ក្បាលរថយន្តសណ្តោង រ៉ឺម៉កសណ្តោង រ៉ឺម៉កសណ្តោង ទោចចក្រយានយន្ត ត្រីចក្រយានយន្ត ត្រាក់ទ័រ និងគ្រឿងយន្តប្រហាក់ប្រហែល ដែលមិនទាន់បានមកបង់ពន្ធ ត្រូវប្រញាប់រួចរាន់ទៅបង់ ចៀសវាងរងនូវការជាប់ពន្ធបន្ថែមចំពោះការបង់យឺតយ៉ាវ ឬនឹងត្រូវនគរបាលចរាចរណ៍ កងរាជអាវុធហត្ថចុះត្រួតពិនិត្យនិងប្រមូលពន្ធនៅតាមដងផ្លូវផ្សេងៗទៀត។   សម្រាប់មធ្យោបាយក្នុងការបង់ បងប្អូនអាចធ្វើការបង់តាមសាខាពន្ធដារខេត្ត ខណ្ឌ ឬធនាគារពាណិជ្ជដែលជាដៃគូរបស់អគ្គនាយកដ្ឋានពន្ធដារដែលមានសាខានៅទូទាំងប្រទេស ឬកាន់តែងាយស្រួលជាងនេះទៅទៀតបងប្អូនអាចបង់តាមរយៈកម្មវិធីទូរស័ព្ទដៃនិងធ្វើការគណនាពន្ធដោយខ្លួនឯងតាមរយៈកម្មវិធី GDT Means of Transportation បានផងដែរ។   គួរបញ្ជាក់ផងដែរថា ពន្ធលើមធ្យោបាយដឹកជញ្ជូន ជាប្រភេទពន្ធប្រចាំឆ្នាំដែលត្រូវអនុវត្តចំពោះមធ្យោបាយដឹកជញ្ជូននៅព្រះរាជាណាចក្រកម្ពុជា ទាំងផ្លូវគោក និងផ្លូវទឹក ដូចជាកាប៉ាល់ ទូក កាណូត អូប័រ រថយន្ត ក្បាលរថយន្តសណ្តោង រ៉ឺម៉កសណ្តោង រ៉ឺម៉កសណ្តោង ទោចចក្រយានយន្ត ត្រីចក្រយានយន្ត ត្រាក់ទ័រ និងគ្រឿងយន្តប្រហាក់ប្រហែលនេះ ត្រូវប្រកាសនិងបង់ប្រាក់ពន្ធចាប់ពីថ្ងៃទី ១ ខែ មិថុនា ដល់ថ្ងៃទី ៣០ ខែ វិច្ឆិកា ឆ្នាំ ២០២៣ ខាងមុខនេះ ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T05:12:09.428Z", "category": "ព័ត៌មានថ្មីៗ", "views": 331, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ឡើងមករៀនភ្នំពេញ ចង់រកការ.ងារក្រៅម៉ោងធ្វើ ក្រុមហ៊ុនចំនួន ៧ នេះកំពុងត្រូវការបុគ្គលិកជាច្រើននាក់	https://business-cambodia.com/articles/need-staff-	ឱកាសស្វែងរកការងារធ្វើសម្រាប់សិស្សដែលទើបនឹងឡើងមកពីខេត្តដែលចង់រកការងារធ្វើក្រៅម៉ោងដើម្បីជួយកាត់បន្ថយចំណាយអ្នកផ្ទះសម្រាប់ផ្គត់ផ្គង់ខ្លួនឯង ពេលនេះមានក្រុមហ៊ុនធំៗចំនួន ៧ រួមមាន ៖ ក្រុមហ៊ុន JACCS, ក្រុមហ៊ុន Develocus Investment, ផ្សារទំនើប ម៉ាក្រូ, ធនាគារស្ថាបនា, ធនាគារឯកទេស AEON, Sokimex និងពន្លឺអលង្កការ កំពុងត្រូវការជ្រើសរើសបុគ្គលិកជាច្រើននាក់ចូលបម្រើការងារ។     ចំពោះការជ្រើសរើសបុគ្គលិកនេះនឹងត្រូវធ្វើឡើងនៅ ទីភ្នាក់ងារជាតិមុខរបរ និងការងារ (NEA) នៃក្រសួងការងារ និងបណ្តុះបណ្តាលវិជ្ជាជីវៈ ថ្ងៃព្រហស្បតិ៍ ទី៣០ ខែវិច្ឆិកា ស្អែកនេះ ដោយមានការសហការជាមួយសហភាពសហព័ន្ធយុវជនកម្ពុជាវិស័យការងារ និងបណ្តុះបណ្តាលវិជ្ជាជីវៈ នឹងរៀបចំវេទិកាការងារ និងកម្មសិក្សា ដោយមានក្រុមហ៊ុនធំៗចំនួន៧ ចូលរួមផ្តល់ឱកាសការងារថ្មីបន្ថែមទៀតចំនួន ៥០៥ កន្លែង ដល់យុវជន សិស្ស/និស្សិត និងអ្នកកំពុងស្វែងរកការងារធ្វើ ។   ដូច្នេះចំពោះសិស្ស/និស្សិត និងអ្នកកំពុងតែស្វែងរកការងារធ្វើ ឬចង់ផ្លាស់ប្តូរការងារអាចយកប្រវត្តិរូបសង្ខេប (CV) ដើម្បីចូលរួមដាក់ពាក្យ និងសម្ភាសផ្ទាល់ជាមួយតំណាងក្រុមហ៊ុនទាំងនោះបាន ចាប់ពីម៉ោង ៨ ព្រឹក ដល់ម៉ោង ៥ ល្ងាច នៅក្នុងបរិវេណក្រសួងការងារ និងបណ្តុះបណ្តាលវិជ្ជាជីវៈ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T04:43:20.324Z", "category": "ព័ត៌មានថ្មីៗ", "views": 4069, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ល្បីតូយ៉ូតា លក់ដាច់! តោះមកស្គាល់យុទ្ធសាស្រ្តលក់ដាច់៥ របស់តូយ៉ូតា លក់ឡានបានច្រើន ល្បីពេញពិភពលោក	https://business-cambodia.com/articles/to-yo-ta-sale-tip	ក្រុមហ៊ុន Toyota Motor Corporation គឺជាក្រុមហ៊ុនផលិតរថយន្តចម្រុះជាតិសាសន៍របស់ប្រទេសជប៉ុន ដែលមានទីស្នាក់ការនៅទីក្រុង Aichi ប្រទេសជប៉ុន។ គិតត្រឹមខែធ្នូ ឆ្នាំ ២០២០ តូយ៉ូតាបានក្លាយជាក្រុមហ៊ុនផលិតរថយន្តដ៏ធំបំផុតរបស់ពិភពលោកដោយបរិមាណផលិតកម្ម ដោយផលិតបាន ៩.៥ លានគ្រឿងក្នុងឆ្នាំ២០២០ ។ លើសពីនេះក្រុមហ៊ុន Toyota Group លក់រថយន្តនៅក្នុងប្រទេស និងតំបន់ជាង១៧០ ។ នេះបើយោងតាមគេហទំព័រក្រុមហ៊ុន Toyota Motor Corporation ផ្ទាល់។ ទន្ទឹមនឹងភាពល្បីល្បាញ និងរីកចម្រើន តើបងប្អូនដឹងទេថា តើតូយ៉ូតា មានគន្លឹះ ឬទិចនិចអ្វីខ្លះ ទើបធ្វើឱ្យយីហោមួយនេះលក់ដាច់ខ្លាំងបែបនេះ? ខាងក្រោមនេះជាគន្លឹះសំខាន់៥តែងក្រុមហ៊ុនតែងតែប្រើ។ ក្នុងនោះរួមមាន៖ ១. ការសង្កត់ធ្ងន់លើគុណភាព និងភាពអាចជឿជាក់បាន៖ Toyota បានសាងកេរ្តិ៍ឈ្មោះដ៏រឹងមាំសម្រាប់ផលិតយានយន្តដែលអាចទុកចិត្តបាន និងប្រើប្រាស់បានយូរ។ ពួកគេវិនិយោគជាបន្តបន្ទាប់ក្នុងការស្រាវជ្រាវ និងការអភិវឌ្ឍន៍ដើម្បីបង្កើនគុណភាព និងសុវត្ថិភាពនៃរថយន្តរបស់ពួកគេ ដែលឆ្លើយតបនឹងអតិថិជនដែលផ្តល់តម្លៃលើភាពជឿជាក់ និងដំណើរការប្រើប្រាស់បានយូរ។ ២. យុទ្ធសាស្ត្រភាពខុសគ្នា៖ ក្រុមហ៊ុនតូយ៉ូតា ធ្វើឱ្យមានភាពខុសប្លែកពីដៃគូប្រកួតប្រជែង ដោយផ្តោតលើផ្នែកទីផ្សារជាក់លាក់ និងកែសម្រួលផលិតផល និងយុទ្ធសាស្ត្រទីផ្សាររបស់ពួកគេ ដើម្បីបំពេញតម្រូវការពិសេសនៃផ្នែកទាំងនោះ។ វិធីសាស្រ្តកំណត់គោលដៅនេះអនុញ្ញាតឱ្យពួកគេភ្ជាប់ទំនាក់ទំនងជាមួយអតិថិជនក្នុងកម្រិតកាន់តែស៊ីជម្រៅ និងបង្កើតវត្តមានដ៏រឹងមាំនៅក្នុងតំបន់ផ្សេងៗនៃទីផ្សាររថយន្ត។ ៣. វិធីសាស្រ្តផ្តោតលើអតិថិជន៖ ក្រុមហ៊ុនតូយ៉ូតាផ្តោតសំខាន់លើការយល់ដឹង និងបំពេញតម្រូវការអតិថិជន។ ពួកគេធ្វើការស្រាវជ្រាវទីផ្សារជាប្រចាំ ប្រមូលមតិកែលម្អរបស់អតិថិជន និងប្រើប្រាស់ព័ត៌មាននេះដើម្បីកែលម្អការផ្តល់ជូនផលិតផល និងយុទ្ធសាស្ត្រសេវាកម្មអតិថិជនរបស់ពួកគេ។ វិធីសាស្រ្តផ្តោតលើអតិថិជនជាកណ្តាលបានជំរុញទំនុកចិត្ត និងភាពស្មោះត្រង់ក្នុងចំណោមអតិថិជនតូយ៉ូតា។ ៤. ទីផ្សារ និងម៉ាកយីហោប្រកបដោយប្រសិទ្ធភាព៖ Toyota ប្រើប្រាស់បណ្តាញទីផ្សារជាច្រើន រួមទាំងប្រព័ន្ធផ្សព្វផ្សាយបែបប្រពៃណី វេទិកាឌីជីថល និងប្រព័ន្ធផ្សព្វផ្សាយសង្គម ដើម្បីទៅដល់ទស្សនិកជនយ៉ាងទូលំទូលាយ និងទំនាក់ទំនងសារម៉ាករបស់ពួកគេ។ ពួកគេក៏ចូលរួមក្នុងការឧបត្ថម្ភ និងគំនិតផ្តួចផ្តើមសហគមន៍ ដើម្បីបង្កើនភាពមើលឃើញម៉ាកយីហោ និងជំរុញទំនាក់ទំនងវិជ្ជមានជាមួយឈ្មោះតូយ៉ូតា។ ៥. បណ្តាញអ្នកចែកចាយដ៏រឹងមាំ៖ Toyota រក្សាបាននូវបណ្តាញអ្នកចែកចាយដ៏រឹងមាំនៅទូទាំងពិភពលោក ដោយធានាថាអតិថិជនមានលទ្ធភាពទទួលបានការលក់ សេវាកម្ម និងការគាំទ្រប្រកបដោយគុណភាពពេញមួយបទពិសោធន៍នៃភាពជាម្ចាស់របស់ពួកគេ។ ពួកគេវិនិយោគលើការបណ្តុះបណ្តាល និងការអភិវឌ្ឍន៍សម្រាប់បុគ្គលិកផ្នែកលក់របស់ពួកគេ ដើម្បីផ្តល់នូវបទពិសោធន៍អតិថិជនដែលស្រប និងវិជ្ជមាន។	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T04:32:50.895Z", "category": "កំពូលអ្នកលក់", "views": 1215, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
បាត់មុខយូរ ពេលនេះ មហាសេដ្ឋីមាឌល្អិតចិត្តធំ Jack Ma កំពុងចាប់យករបរថ្មី១ទៀត	https://business-cambodia.com/articles/jack-ma-new	ក្រោយពីស្ងាត់បាត់ដំណឹងអស់រយៈពេលជាយូរឆ្នាំកន្លងមកនេះ ថ្មីៗនេះមហាសេដ្ឋីមាឌល្អិតចិត្តធំគឺ Jack Ma បានសំងំបង្កើតមុខរបរថ្មី១ទៀត គឺជាមុខរបរដែលទាក់ទងជាមួយនឹងម្ហូបអាហាវិចខ្ចប់ដែលអាជីវកម្មនេះលោកទើបតែបើកនាពេលថ្មីៗនៅក្នុងស្រុកកំណើតរបស់ខ្លួន។ ជាក់ស្តែង យោងតាមការចុះផ្សាយដោយសារព័ត៌មាន CNN បានឱ្យដឹងថា ក្រោយបញ្ចប់តួនាទីជា CEO នៅក្រុមហ៊ុនយក្ស Alibaba នៅក្នុងឆ្នាំ ២០១៩ លោក Jack Ma បានធ្វើដំណើរទៅក្រៅប្រទេសជាច្រើនលើក ដើម្បីស្វែងយល់អំពីការផលិតម្ហូបអាហារប្រកបដោយនិរន្តរភាពក្នុងរយៈពេលប៉ុន្មានឆ្នាំចុងក្រោយនេះ ដើម្បីបើកអាជីវកម្មថ្មីនៅក្នុងប្រទេសចិន។ ប្រភពដដែលបានបន្តឱ្យដឹងទៀតថា នាពេលបច្ចុប្បន្ននេះអាជីវកម្មរបស់លោក Ma គឺបានលេចជារូបរាងហើយដោយអាជីវកម្មថ្មីរបស់លោកមានឈ្មោះថា “Hangzhou Ma’s Kitchen Food “ មានទីតាំងស្ថិតនៅទីក្រុង Hangzhou ដែលជាស្រុកកំណើតរបស់លោក Ma ភាគខាងកើតនៃប្រទេសចិនដោយចំណាយទុនប្រមាណ ១,៤លានដុល្លារអាមេរិក។ ចំពោះមុខរបរថ្មីរបស់ មហាសេដ្ឋីមាឌតូចល្អិតនេះដែរ គឺផ្តោតទៅលើម្ហូបអាហារប្រភេទវេចខ្ចប់ និងការលក់ផលិតផលទាក់ទងជាមួយកសិកម្មផងដែរ។ ចំពោះមូលហេតុដែលធ្វើឱ្យលោក Ma សម្រេចចាប់របរថ្មីដែលទាក់ទងជាមួយនឹងការវិចខ្ចប់ម្ហូបអាហារនេះដែរ គឺលោកមិនឃើញថានៅក្នុងប្រទេសចិនអាហារប្រភេទវេចខ្ចប់នេះគឺកំពុងតែពេញនិយមកាន់តែខ្លាំង ដោយសារប្រជាជនភាគច្រើនរវល់ជាមួយការនឹងលក់ដូរ ធ្វើការដូច្នេះពួកគេពុំមានពេលវេលាគ្រប់គ្រាន់ក្នុងការទៅទិញអាហារដល់ទីកន្លែងឡើយ។ សូមបញ្ជាក់ថា សម្រាប់មុខរបរថ្មីរបស់លោក Jack Ma នេះដែរ មិនមែនជារបស់លោកតែម្នាក់ឯងឡើយ ពោលក៏មានការចូលរួមវិនិយោគពីភាគីផ្សេងទៀតគឺក្រុមហ៊ុន Hangzhou Dajingtou No. 22 Arts and Culture ផងដែរ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T04:21:46.101Z", "category": "ចាប់ផ្តើមអាជីវកម្ម", "views": 3241, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មិនមែនបាត់ដំបង មិនមែនសៀមរាប! តែទូកមកពីខេត្ត៥នេះជាជើងឯក ឈ្នះការប្រណាំងគូពិសេស ៣ថ្ងៃពេញ	https://business-cambodia.com/articles/water-festival-in-cambodia-	រយៈពេល៣ថ្ងៃនៃព្រះរាជពិធីបុណ្យអុំទូក បណ្តើតប្រទីបអកអំបុក និងសំពះព្រះខែបងប្អូនប្រជាពលរដ្ឋកម្ពុជាហាក់មានការសាទរ និងរីករាយជាមួយនឹងការប្រណាំងទូកនៅរាជធានីភ្នំពេញ ដោយមានបងប្អូនជាអ្នកប្រណាំងទូកមកពីទូទាំងរាជធានី-ខេត្តនៃព្រះរាជាណាចក្រកម្ពុជា។   ក្នុងនោះលទ្ធផលសរុបចំនួន៣ថ្ងៃពេញនៃព្រះរាជពិធីបុណ្យអុំទូក ឈ្មោះខេត្តចំនួន៥នេះ បានក្លាយជាជើងឯក៥ចំណាត់ថ្នាក់ ឈ្នះការប្រណាំងទូកគូពិសេសរយៈពេល៣ថ្ងៃពេញ។ នេះបើយោងតាមប្រភព ផ្សាយពីក្រសួងអប់រំ យុវជន និងកីឡា ចុះព្រឹកថ្ងៃទី២៩ ខែវិច្ឆិកា ឆ្នាំ២០២៣៖   ១. ខេត្តកំពង់ចាម៖ ទទួលបានចំណាត់ថ្នាក់លេខ១ មានឈ្មោះទូក មហាទន្យាយតេជោសែនជ័យ ដែលទទួលបានការឧបត្ថម្ភដោយ ឯកឧត្តមបណ្ឌិតសភាចារ្យ ហង់ជួន ណារ៉ុន   ២. ខេត្តតាកែវ៖ ទទួលបានចំណាត់ថ្នាក់លេខ២ មានឈ្មោះទូក សម្តេចវិបុលបញ្ញា បារមីមានជ័យ ដែលទទួលបានការឧបត្ថម្ភដោយ ឯកឧត្តម សុខ សូកាន និង ឯកឧត្តម សុខពុទ្ធិវុធ   ៣. ខេត្តព្រះវិហារ៖ ទទួលបានចំណាត់ថ្នាក់លេខ៣ មានឈ្មោះទូក កោះកេសែនជ័យបារមីព្រះអង្គខ្មៅ ដែលទទួលបានការឧបត្ថម្ភដោយ នាយឧត្តមសេនីយ៍កិត្តិបណ្ឌិត ហ៊ីង ប៊ុនហៀង   ៤. ខេត្តកណ្តាល៖ ទទួលបានចំណាត់ថ្នាក់លេខ៤ មានឈ្មោះទូក សារាយតេជោសែនជ័យ ដែលទទួលបានការឧបត្ថម្ភដោយ ឯកឧត្តម្ភអគ្គបណ្ឌិតសភាចារ្យ អូន ព័ន្ធមុនីរ័ត្ន   ៥. ខេត្តកណ្តាល៖ ទទួលបានចំណាត់ថ្នាក់លេខ៥  មានឈ្មោះទូក រតនៈកុមារតេជោសែនជ័យ ដែលទទួលបានការឧបត្ថម្ភដោយ ឯកឧត្តម្ភអគ្គបណ្ឌិតសភាចារ្យ អូន ព័ន្ធមុនីរ័ត្ន   ចំពោះទូកគូពិសេស នៅឆ្នាំ២០២៣នេះ គណៈកម្មការបច្ចេកទេស និងគណៈមេប្រយោគបានរៀបចំឱ្យមានទូកចំនួន ៩៨ទូក ជាទូកគូពិសេស ចូលរួមប្រកួតប្រជែង ដោយកំណត់លទ្ធផលតាមរយៈថិរៈវេលា ដោយឆ្នាំនេះទូកគូពិសេស ដែលមានល្បឿនលឿនជាងគេមានចំនួន ៣ទូក រួមមាន៖ លេខ១ ទូកឈ្មោះ មហាទន្សាយតេជោសែនជ័យ ពាក់ស្លាកលេខ ១៨៣ មានចំណុះ ៧៥នាក់ មកពីខេត្តកំពង់ចាម ដោយសរុបរយៈពេល៣ថ្ងៃនេះធ្វើសម្រេចក្នុងថិរៈវេលា ត្រឹម ២៨:០៦.៣៣ នាទី។   ចំណាត់ថ្នាក់លេខ២ បានទៅលើទូកឈ្មោះសម្តេចវិបុលបញ្ញាបារមីមានជ័យ ពាក់ស្លាកលេខ ២៦៧ មានចំណុះ ៧៤នាក់ មកពីខេត្តតាកែវ ក្នុង៣ថ្ងៃនេះប្រើប្រាស់ថិរៈវេលាត្រឹម ២៨:០៦.៦២នាទី។ ចំណាត់ថ្នាក់លេខ៣ បានទៅលើទូកឈ្មោះកោះកេរសែនជ័យបារមីព្រះអង្គខ្មៅ ពាក់ស្លាក់លេខ ២០៣ មានចំណុះ ៧៧នាក់ មកពីខេត្តព្រះវិហារ ៣ថ្ងៃប្រើថិរៈវេលា ២៨:០៧.៨១ នាទី។   សម្រាប់លទ្ធផលប្រណាំងទូកទាំងស្រុង៖ MoEYS Cambodia   គួរជម្រាបផងដែរថាចំពោះការប្រណាំងទូកនៃព្រះរាជពិធីបុណ្យអុំទូកបណ្តែតប្រទីប ឆ្នាំ២០២៣នេះមានការចូលរួមប្រកួតចំនួន៣៣៨ និងប្រទីបរបស់បណ្តាក្រសួង-ស្ថាប័ននានាចំនួន៣០ បន្ទាប់ពីព្រឹត្តិការណ៍នៃព្រះរាជពិធីនេះបានខកខានអស់រយៈពេល៣ឆ្នាំដោយសារវិបត្តិជំងឺសកលកូវីត១៩៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T03:32:42.745Z", "category": "ព័ត៌មានថ្មីៗ", "views": 756, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ដៃស្ដាំ Warren Buffett ស្លាប់នៅវ័យ៩៩ឆ្នាំ នេះជាបណ្ដាំ៥គាត់ប្រាប់មនុស្សជំនាន់ក្រោយត្រូវចៀសវាងបើមិនចង់ឲ្យជីវិតរស់នៅវេទនា	https://business-cambodia.com/articles/charlie-munger-best-advice-to-young-people	សេដ្ឋី Charlie Munger ដែលត្រូវបានគេស្គាល់ថាជាដៃស្ដាំរបស់សេដ្ឋី Warren Buffett បានស្លាប់នៅវ័យ៩៩ឆ្នាំជិតចូល១០០ឆ្នាំ។ កាលពីនៅរស់ សេដ្ឋី Charlie Munger គឺត្រូវបានគេចាត់ទុកជាសេដ្ឋីវិនិយោគជើងចាស់ដ៏ឆ្នើមម្នាក់ហើយលោកតែងតែផ្ដល់ដំបូន្មានល្អៗទាក់ទងនឹងការវិនិយោគនិងការអភិវឌ្ឍនខ្លួនទៅដល់ក្មេងៗជំនាន់ក្រោយ។   ខាងក្រោមនេះគឺជាបណ្ដាំល្អៗទាំង៥ដែលគាត់បានប្រាប់ទៅមនុស្សជំនាន់ក្រោយគួរចៀសវាងបើមិនចង់ឲ្យជីវិតរស់នៅកាន់តែវេទនា។   ១. កុំប្រើគ្រឿងញៀន ត្រង់នេះ សេដ្ឋី Charlie Munger បានឲ្យដឹងថាបើអ្នកពាក់ព័ន្ធនឹងគ្រឿងញៀន អ្នកនឹងបំផ្លាញអនាគតខ្លួនឯង។ គាត់បានបង្ហើបថាគាត់មានមិត្តភក្ដិស្និទ្ធិស្នាល៤នាក់តែ២នាក់បានស្លាប់យូរហើយដោយសារតែពួកគាត់ប្រើប្រាស់គ្រឿងញៀននិងគ្រឿងស្រវឹង ចំណែកមិត្តទី៣របស់គាត់ជាមនុស្សប្រមឹក។ ដូច្នេះគ្រឿងញៀននេះវាបំផ្លាញអនាគតមនុស្សនិងប៉ះពាល់ដល់សន្តិសុខសង្គមទៀតផង។   ២. កុំពូកែខឹង  ដូចឃ្លាមួយពោលថា” ខឹងខុស ខឹងខាត” សេដ្ឋី Charlie Munger ក៏បានលើកឡើងផងដែរថាកំហឹងនិងការសងសឹកវាមិនចំណេញដល់អ្នកទេ តែផ្ទុយទៅវិញការខឹងក្រោធ មានតែបំផ្លាញពោលគឺបាត់បង់មិត្តភាព ហើយបង្កើនសត្រូវនៅជុំវិញខ្លួនកាន់តែច្រើន។   ៣. កុំធ្វើជាមនុស្សដែលគេមិនទុកចិត្ត  ត្រង់នេះសេដ្ឋី Charlie Munger បានសង្កត់ធ្ងន់ថា បើមិនចង់ឲ្យជីវិតអ្នករស់នៅវេទនា ចូរធ្វើជាមនុស្សដែលស្មោះត្រង់ កុំធ្វើជាមនុស្សដែលគេគ្មានទំនុកចិត្តលើយើង។ លើសពីនេះអ្នកត្រូវស្មោះត្រង់ហើយច្បាស់លាស់ពោលគឺហ៊ាននិយាយ ហ៊ានធ្វើតាម។ លោកបានបន្ថែមទៀតថាមនុស្សដែលគេមិនទុកចិត្តគឺតែងតែត្រូវបានគេដកចេញពីចង្កោមនៃមិត្តភាពនិងសកម្មភាពសង្គមនានា។   ៤. ដួលហើយងើប កុំផ្ដេកផ្ដួល  ប្រសិនជាអ្នកជួបបញ្ហាឬបរាជ័យបាកទឹកចិត្ត ហើយបន្តផ្ដេកផ្ដួលតាមស្ថានភាពនោះជីវិតអ្នកនឹងរស់នៅវេទនារហូត ព្រោះនៅក្នុងជីវិតនឹងមានរឿងរ៉ាវជាច្រើនដែលអ្នកនឹងប្រឈមដូច្នេះ បើអ្នកដួលហើយមិនព្រមងើបតស៊ូទេនោះ មួយជីវិតនេះគឺស្គាល់តែភាពវេទនាប៉ុណ្ណោះ។ គាត់ថាដើម្បីចៀសវាងវេទនាក្នុងជីវិត អ្នកត្រូវដួលហើយងើបមិនថាអ្នកស្ថិតនៅក្នុងកាលៈទេសៈណានោះទេ។   ៥. មិនរៀនពីកំហុសខ្លួនឯង បើអ្នកធ្វើអ្វីមួយបរាជ័យ ធ្លាប់ធ្វើខុសតែមិនព្រមរៀនពីកំហុសខ្លួនឯង ដើម្បីរកផ្លូវឬរបៀបធ្វើថ្មីទេនោះ ជីវិតអ្នកមិនរីកចម្រើនឡើយពោលគឹនៅតែវេទនាដដែល។ ដូច្នេះបើអ្នកបរាជ័យឬធ្វើខុសលើរឿងអ្វីមួយ អ្នកត្រូវរៀនពីកំហុសពីអតិកាលរបស់ខ្លួន ហើយចាប់ផ្ដើមប្ដូរផ្លូវថ្មីក្នុងការធ្វើវាដើម្បីផ្លាស់ប្ដូរកាន់តែរីកចម្រើនទៅមុខ។ សេដ្ឋី Charlie Munger ក៏បង្ហើបផងដែរថាដើម្បីចៀសវាការមិនសប្បាយចិត្ត អ្នកត្រូវធ្វើខ្លួនឯងក្លាយមនុស្សដែលមានការអប់រំខ្ពស់ព្រោះកាលណាអ្នកមានចំណេះដឹង អ្នកតែងតែអាចដោះស្រាយបញ្ហាផ្សេងៗជាច្រើនបាន៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T03:09:47.075Z", "category": "ហិរញ្ញវត្ថុ", "views": 4744, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
សោកស្តាយ! ខ្វះតែ១ខែទៀត ចូលវ័យដល់១០០ឆ្នាំ មហាសេដ្ឋី Charlie Munger ទទួលមរណភាពហើយ	https://business-cambodia.com/articles/charlie-munger-dead	មហាសេដ្ឋី Charlie Munger ដែលជាមនុស្សជំនិតបំផុតរបស់ស្តេចវិនិយោគ Warren Buffett បានទទួលមរណភាពហើយក្នុងវ័យ៩៩ឆ្នាំ។ នេះបើយោងតាមការចុះផ្សាយរបស់ក្រុមហ៊ុន Berkshire Hathaway នាថ្ងៃទី២៨ ខែវិច្ចិកា ឆ្នាំ២០២៣។     ទីភ្នាក់ងាររបស់ក្រុមហ៊ុនបានឲ្យដឹងថា លោក Charlie Munger បានទទួលមរណភាពកាលពីថ្ងៃអង្គារ ខណៈគ្រួសារនៃសពបានលើកឡើងថា លោកបានស្លាប់ដោយសារជរាពាធ នៅក្នុងមន្ទីពេទ្យកាលីហ្វ័រញ៉ា ស្របពេលសល់ត្រឹមមួយខែទៀតប៉ុណ្ណោះលោកចូលដល់វ័យ១០០ឆ្នាំហើយ។   គួរជម្រាបផងដែរថា លោក Charlie Munger កើតនៅថ្ងៃទី០១ ខែមករា ឆ្នាំ១៩២៤។ នាដើមឆ្នាំ២០២៣ ទ្រព្យសម្បត្តិរបស់មហាសេដ្ឋីរូបនេះត្រូវបានគេប៉ាន់ស្មានមានប្រមាណ ២.៦ ពាន់លានដុល្លារ ចេញផ្សាយដោយទស្សនាវដ្តី Forbe៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:13", "date_created": "2023-11-29T02:19:24.650Z", "category": "ភាពជាអ្នកដឹកនាំ", "views": 1506, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
កោះពេជ្រ គំនិតផ្តួចផ្តើមសម្អាតសហគមន៍ជាលើកដំបូង	https://business-cambodia.com/articles/ocic	ថ្ងៃទី២៣ ខែវិច្ឆិកា ឆ្នាំ២០២៣, រាជធានីភ្នំពេញ ៖ នៅព្រឹកថ្ងៃព្រហស្បតិ៍ គំនិតផ្ដួចផ្ដើមសម្អាតសហគមន៍ជាលើកដំបូងរបស់ទីក្រុងកោះពេជ្រ មានអ្នកចូលរួមស្ម័គ្រចិត្តប្រមាណជាង ៤០០ នាក់បានចូលរួម។   គំនិតផ្តួចផ្តើមមួយនេះមានឈ្មោះថា "កោះពេជ្រ ផ្ទះយើង"។ កិច្ចខិតខំប្រឹងប្រែងសម្អាតដែលដឹកនាំដោយសហគមន៍កោះពេជ្រ និងគាំទ្រដោយក្រុមហ៊ុនសម្ព័ន្ធកាណាឌីយ៉ា រួមគ្នាជាមួយក្រុមហ៊ុន OCIC និង Mega Asset Management មានគោលដៅជាក់លាក់មួយគឺដើម្បីថែរក្សាសហគមន៍នៅក្នុងតំបន់ឱ្យកាន់តែស្អាតតាមរយៈ សកម្មភាព ការអប់រំ និងការយល់ដឹងពីសង្គម។ គំនិតផ្តួចផ្តើមនេះជាមួយសេចក្តីប្រកាសជូនដំណឹងជាបន្តបន្ទាប់ពីសេវាសាធារណៈដែលជំរុញស្មារតីនៃការងារស្ម័គ្រចិត្ត គឺផ្តោតសំខាន់លើការលើកកម្ពស់ការកាត់បន្ថយកាកសំណល់ ការប្រើប្រាស់សម្ភារៈឡើងវិញ និងការកែច្នៃវត្ថុដែលលែងត្រូវការឡើងវិញ។     ស្របពេលជាមួយទិវាអនាម័យបរិស្ថានជាតិ គំនិតផ្តួចផ្តើមជាលើកដំបូងរបស់ទីក្រុងកោះពេជ្រមានគោលបំណងស្រដៀងគ្នានឹងកម្មវិធីភ្នំពេញស្អាត (Phnom Penh Sa-at) និងយុទ្ធនាការ "គ្មានផ្លាស្ទិក" របស់ក្រសួងបរិស្ថាន។ យើងបានប្រមូលផ្តុំមនុស្សមកពីគ្រប់មជ្ឈដ្ឋាន ប្រជាពលរដ្ឋរស់នៅ និងធ្វើការនៅក្នុងតំបន់កោះពេជ្រ ដែលមកជួបជុំគ្នាជាលើកដំបូង ក្នុងចំណោមយុទ្ធនាការជាច្រើនផ្សេងទៀតដែលយើងនឹងមានគម្រោង។ បន្ថែមពីនេះ គំនិតផ្តួចផ្តើមមានគោលបំណងពង្រឹងសារៈសំខាន់នៃការអប់រំគ្រប់គ្រងសំរាម និងតម្លៃនៃការថែរក្សាអនាម័យបរិស្ថានក្នុងតំបន់ ដែលជាលទ្ធផលនឹងក្លាយជាប្រយោជន៍ដល់សហគមន៍ អ្នករស់នៅ និងជាចុងក្រោយដល់អ្នកដែលមកទស្សនាតំបន់ដែលកំពុងរីកចម្រើនយ៉ាងឆាប់រហ័សមួយនេះ។   “កោះពេជ្រជឿជាក់យ៉ាងមុតមាំលើតម្លៃនៃការថែរក្សាសហគមន៍ស្អាត ហើយដូច្នេះហើយ យើងចង់ចាប់ផ្តើមគំនិតផ្តួចផ្តើមដែលផ្តើមចេញពីទីក្រុងកោះពេជ្រ តាមរយៈការរៀបចំសម្អាតទីតាំងដែលយើងធ្វើការនិងរស់នៅមួយនេះ។ គំនិតផ្តួចផ្តើមនាំមុខមួយនេះសម្រេចបាន និងមានភាពរីករាយលើសពីការរំពឹងទុក តាមរយៈការរួមគ្នារវាងអាជីវកម្ម និងអ្នកចូលរួមគ្រប់រូប។   ដោយការចាប់ផ្តើមមុនគេពីសំណាក់អ្នករស់នៅ និងបុគ្គលិកធ្វើការ យើងមានសេចក្តីសោមនស្សរីករាយដែលបានឃើញសញ្ញាវិជ្ជមាននៃសកម្មភាពនេះ។ នេះបើយោងតាមប្រសាសន៍របស់លោក ទូច សំណាង អគ្គនាយករងក្រុមហ៊ុន OCIC។     “កោះពេជ្រ ផ្ទះយើង(Koh Pich, Our Home) មិនមែនគ្រាន់តែជាការប្តេជ្ញាចិត្តមួយដងនោះទេ ប៉ុន្តែពួកយើងរីករាយនឹងបន្តគំនិតផ្តួចផ្តើមលើប្រធានបទបន្តបន្ទាប់ទៀត ក្នុងគោលបំណងដើម្បីបន្តនិរន្តរភាព និងវឌ្ឍនភាពនៃកិច្ចការល្អៗដែលបានធ្វើកន្លងមក។ ដោយហេតុនេះ ក្រុមការងារយើងបាននឹងកំពុងរៀបចំជំហានបន្តបន្ទាប់ ដើម្បីធ្វើឱ្យគំនិតផ្តួចផ្តើមនេះទៅជាយុទ្ធនាការរយៈពេលវែង ពីព្រោះយើងចង់រួមចំណែកដល់កិច្ចខិតខំប្រឹងប្រែងរួមគ្នា និងការបំផុសគំនិតឱ្យគ្រប់គ្នាអនុវត្តការគ្រប់គ្រងសំណល់ប្រកបដោយការទទួលខុសត្រូវ ដែលអាចសម្រេចទៅបានតាមរយៈការយល់ដឹងចេញពីខ្លួនឯង និងការបង្កើតទម្លាប់ល្អ។ ទោះបីការយល់ដឹង និងទម្លាប់ល្អនេះត្រូវការពេលវេលាដើម្បីបន្សាំ និងក្លាយជាកិច្ចការរួម ពួកយើងប្តេជ្ញាបន្តឆ្លងកាត់វាឱ្យដល់ទីបំផុត។ បេសកកម្មរបស់យើងគឺការពារមិនត្រឹមតែតំបន់កោះពេជ្រប៉ុណ្ណោះទេ ប៉ុន្តែទីក្រុងរបស់យើង ធនធាន ហើយសំខាន់បំផុត គឺប្រជាពលរដ្ឋនៅក្នុងតំបន់"។ ប្រសាសន៍បន្តរបស់លោក ទូច សំណាង។   ការបង្កើនការយល់ដឹង និងធ្វើឱ្យសហគមន៍របស់យើងកាន់តែមានភាពស្រស់ស្អាត និងបង្កើនសម្រស់ពណ៌បៃតង គឺអាចធ្វើទៅបានតាមរយៈការគ្រប់គ្រងកាកសំណល់ប្រកបដោយប្រសិទ្ធភាព និងសកម្មភាពចូលរួមរបស់យើងគ្រប់គ្នា។ កោះពេជ្រសូមអញ្ជើញអ្នកទាំងអស់គ្នាឱ្យចូលរួមគំនិតផ្តួចផ្តើមជាបន្តបន្ទាប់នៅក្នុងពេលនេះនិងពេលអនាគត ដើម្បីយើងនឹងចាប់ផ្តើមដំណើរផ្លូវវែងឆ្ងាយរួមគ្នាក្នុងការថែរក្សាតំបន់ស្អាត ដែលជាភាពរីករាយនិងស្នាមញញឹមដល់អ្នកគ្រប់គ្នា។   OCIC គឺជាក្រុមហ៊ុនចម្រុះឈានមុខគេមួយនៅកម្ពុជា។ សម្ពន្ធ័ OCIC គឺជាបណ្តុំនៃក្រុមហ៊ុន និងអាជីវកម្មដែលរួមមានការអភិវឌ្ឍន៍អចលនទ្រព្យ ការអប់រំ ការថែទាំសុខភាព អាកាសយានដ្ឋាន សំណង់ និងវិស្វកម្ម ការលក់រាយ បដិសណ្ឋារកិច្ចលើប្រព័ន្ធផ្សព្វផ្សាយ និងការកម្សាន្ត។ ការអភិវឌ្ឍន៍សំខាន់ៗរបស់ OCIC រួមមាន អាកាសយានដ្ឋានអន្តរជាតិតេជោ ទីក្រុងកោះពេជ្រ ទីក្រុងនរា ទីក្រុងរណបជ្រោយចង្វារ និងបុរីទេសចរណ៍៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-28T06:56:49.060Z", "category": "អចលនទ្រព្យ", "views": 182, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ព្រះធម្មវន វាសី ចន្ទ មុនី បាននិមន្តប្រោះព្រំនៅភូមិគ្រឹះ អ្នកឧកញ៉ា សុខ គង់ ហើយព្រះអង្គមានសទ្ធាជ្រះថ្លាបានវេរបច្ច័យសរុបចូលរួមកសាង ព្រះពុទ្ធប្បដិមា កម្ពស់១០៨ម៉ែត្រលើភ្នំបូកគោ	https://business-cambodia.com/articles/onnha-sok-kong-	ភ្នំពេញ៖កាលថ្ងៃទី ២៥ ខែវិច្ឆិកា ឆ្នាំ២០២៣នេះ ព្រះធម្មវន វាសី ចន្ទ មុនី បាននិមន្តប្រោះព្រំនៅភូមិគ្រឹះអ្នកឧកញ៉ា សុខ គង់ បន្ទាប់មក និមន្តទតការដ្ឋានសាងសង់ព្រះពុទ្ធប្បដិមាកម្ពស់ ១០៨ ម៉ែត្រលើភ្នំបូកគោ និងព្រះអង្គបានប្រោះព្រំពុទ្ធបរិស័ទមកពីទីជិតឆ្ងាយយ៉ាងច្រើនកុះករដែលបានឡើងមកជួបព្រះអង្គនៅលើភ្នំបូកគោ ក្នុងនោះព្រះអង្គមានសទ្ធាជ្រះថ្លាបានវេរបច្ច័យសរុបចំនួន ១៤,៥០០ ដុល្លារអាមេរិក និង៣លានរៀល ដើម្បីចូលរួមកសាងព្រះពុទ្ធប្បដិមាកម្ពស់១០៨ម៉ែត្រលើភ្នំបូកគោ។ ប្រជាពលរដ្ឋខ្មែរដឹងហើយថា ព្រះធម្មវន វាសី ចន្ទ មុនីមានភាពល្បីល្បាញខ្លាំង គេកត់សម្គាស់ឃើញថា វត្តមានរបស់ព្រះអង្គបាននិមន្តទៅទីណាតែងតែមានប្រជាពុទ្ធបរិស័ទជាច្រើននាក់រងចាំដើម្បីទទួលស្វាគមន៍ព្រះអង្គ មិនតែប៉ុណ្ណោះព្រះធម្មវន វាសី ចន្ទ មានទឹកផ្ទៃល្អតែងតែចែករម្លែកទានដល់អ្នកខ្វះខាតជារឿយៗ ហើយព្រះអង្គបានចួលរួមចំណែកសម្បរស និងជួយសង្គមផងដែរដូចជា កាកបាទក្រហមកម្ពុជា មន្ទីរគន្ធបុប្ឆា និងមន្ទីរកុមារអង្គរជាដើម។យោងតាមការចុះផ្សាយកាលថ្ងៃទី៤ ខែមករា ឆ្នាំ២០២៣ បានឲ្យដឹងថា ឯកឧត្តម ជា សុផារ៉ា ឧបនាយករដ្ឋមន្ត្រី រដ្ឋមន្ត្រីក្រសួងរៀបចំដែនដី នគរូបនីយកម្ម និងសំណង់ បានលើកឡើងថា ព្រះពុទ្ធប្បដិមាលើកំពូលភ្នំបូកគោ នឹងក្លាយជាមជ្ឈមណ្ឌលទេសចរណ៍សាសនាដ៏ធំនៅកម្ពុជា និងពិភព លោក នឹងអាចទាក់ទាញភ្ញៀវទេសចររាប់ម៉ឺននាក់ ទៅកម្សាន្តក្រោយសាងសង់រួច។   ឯកឧត្តម ជា សុផារ៉ា បានមាន ប្រសាសន៍ថា ទន្ទឹមនឹងការអភិវឌ្ឍលើភ្នំបូកគោ ក្រុមហ៊ុនសុខាបានយកចិត្តទុកដាក់ លើវិស័យជំនឿសាសនា ដែលជាវប្បធម៌ទំនៀម ទម្លាប់ប្រពៃណីដ៏ផូផង់របស់ប្រជា ពលរដ្ឋខ្មែរយូរលង់ណាស់មកហើយ ។ ការផ្តួចផ្តើមសាងសង់ព្រះពុទ្ធប្បដិមាដ៏ធំមួយអង្គ នៅលើខ្នងភ្នំបូកគោនេះ ដើម្បីជាទីសក្ការៈសម្រាប់ពុទ្ធសាសនិក ប្រតិបត្តិធម៌ ឧទ្ទិសសុំសេចក្តីសុខ សន្តិភាព សេចក្តីចម្រើនរុងរឿង។ ឯកឧត្តមបានបញ្ជាក់ថា ព្រះពុទ្ធប្បដិមា ដែលសាងសង់នេះ មានកម្ពស់ខ្ពស់ជាងគេក្នុងព្រះរាជាណា ចក្រកម្ពុជា ហើយស្ថិតនៅក្នុង ចំណោម ព្រះពុទ្ធប្បដិមាដ៏ខ្ពស់ៗនៅលើពិភពលោកផងដែរ។ ខ្ញុំសូមថ្លែងអំណរគុណដល់សុខាអូតែល ដែលបានរួម ចំណែកយ៉ាងសកម្មនៅក្នុងការអភិវឌ្ឍតំបន់រមណីយដ្ឋានបូកគោ និងបានផ្តួចផ្តើមសាងសង់ ព្រះពុទ្ធប្បដិមានេះឡើង ដែលនឹងក្លាយទៅ ជាមជ្ឈមណ្ឌលទេសចរណ៍ព្រះពុទ្ធសាសនា ដ៏ធំមួយនៅព្រះរាជាណា ចក្រកម្ពុជានិងពិភពលោក ។ អ្នកឧកញ៉ាបណ្ឌិត សុខ គង់ មានចក្ខុវិស័យ និងសទ្ធាជ្រះថ្លាយ៉ាងមុតមាំក្នុងការកសាងព្រះពុទ្ធប្បដិមាកម្ពស់១០៨ម៉ែត្រ ហើយ ព្រះពុទ្ធប្បដិមាអង្គនេះ នឹងគង់នៅជាសម្បត្តិវប្បធម៍ជាតិ តជំនាន់សម្រាប់ជាទីសក្ការ:ដ៏ឧត្តុងឧត្តមរបស់ពុទ្ធសាសនិកជនទាំងអស់គ្នា និងទុកជាស្នាដៃនៃកេរ្តិ៍មរកតដល់កូនចៅជំនាន់ក្រោយ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-26T07:02:35.844Z", "category": "PR", "views": 712, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
មកដឹងពីរបៀបលក់អាហារតាមផ្លូវ ដែលអាចរកប្រាក់បាន ខ្ទ.ង់ពា.ន់$ក្នង១ខែ	https://business-cambodia.com/articles/tip-sale-for-street-food	ក្នុងរយៈពេលប៉ុន្មានឆ្នាំចុងក្រោយនេះ អាហារតាមចិញ្ចើមផ្លូវបានក្លាយជាប្រធានបទដ៏ក្តៅគគុក មនុស្សម្នានាំគ្នាគាំទ្រខ្លាំង ដោយវាមានភាពងាយស្រួល ឆ្ងាញ់ ហើយមិនចំណាយពេលរងចាំយូ និងភ្ជាប់ជាមួយតម្លៃសមរម្យថែមទៀត។ ជាមួយគ្នានេះដែរ វាជាឱកាសពេជ្រ សម្រាប់អ្នកចង់រកស៊ី ហើយចំណាយទុនតិច។ ខាងក្រោមនេះគឺជាក្បួនលក់ដាច់មួយចំនួនសម្រាប់ម្ចាស់អាជីវកម្មលក់អាហារខ្នាតតូចទាំងឡាយ ៖    ១. សមត្ថភាពធ្វើម្ហូប   រសជាតិអាហារគឺជារឿងដំបូងគេដែល អ្នកលក់តាមចិញ្ចើមផ្លូវទាំងអស់គ្នាត្រូវតែយកចិត្តទុកដាក់ ព្រោះថានូវពេលដែលអាហារយើងឆ្ងាញ់ ទោះអ្នកទៅដល់ទីកន្លែងណា មានអតិថិជនតាមដល់កន្លែងនោះ។ បន្ថែមពីនេះ ប្រសិនបើអ្នកមានបទពិសោធន៍ពីជាមេចុងភៅ និងមានជំនាញវិជ្ជាជីវៈខាងធ្វើម្ហូបអាហារទៀតនោះ អ្នកនឹងសាកសមខ្លាំងនិងមុខរបរមួយនេះ។     ២. ជំនាញអាជីវកម្ម   ការប៉ិនប្រសព្វចម្អិនតែមួយមុខមិនអាចរាប់ថា អ្នកលក់ពូកែបានទេ អ្នកត្រូវតែមានជំនាញលក់ និងគ្រប់គ្រងថែមទៀត។ ម្ចាស់អាជីវកម្មគ្រប់រូបក៏ត្រូវចេះ ក្នុងការទំនាក់ទំនងជាមួយភ្ញៀវ  ដោយការនិយាយនៅពាក្យពិរោះ រួសរាយរាក់ទាក់ ដើម្បីឱ្យអតិថិជនមានអារម្មណ៍កក់ក្តៅ ហើយអ្នកក៏ត្រូវចេះក្នុងការគ្រប់គ្រងហាងផងដែរ។   ៣.ការរចនា   ប្រសិនបើនាមប័ណ្ណ ខិត្តប័ណ្ណ និមិត្តសញ្ញា និងឡានដឹកទំនិញរបស់អ្នកមើលទៅអស្ចារ្យ អ្នកប្រាកដជាទាក់ទាញអតិថិជនកាន់តែច្រើន ដូច្នេះការរចនាគឺជាធាតុសំខាន់នៃភាពជោគជ័យនៃអាហារតាមចិញ្ចើមផ្លូវ។   ៤.ហិរញ្ញវត្ថុ   អ្នកត្រូវចេះរៀបចំថវិកា និងតាមដានការចំណាយរបស់អ្នក ដើម្បីប្រាកដថាអ្នកកំពុងរកប្រាក់ចំណេញប្រកបដោយលទ្ធផលល្អ។ ជាក់ស្តែង វាជួយអ្នកក្នុងការធ្វើផែនការហិរញ្ញវត្ថុ គ្រប់គ្រងលុយ ការបែងចែកថវិកា និងផ្តល់ការយល់ដឹងដើម្បីធ្វើការសម្រេចចិត្តទៅលើការចំណាយផ្សេងៗ។   គួរបញ្ជាក់ឱ្យដឹងផងដែលថា កត្តាសំខាន់មួយទៀតគឺមនុស្សមិនចូលចិត្តការរងចាំយូទេ ដូច្នោះអ្នកត្រូវធ្វើយ៉ាងណាឱ្យរហ័ស និងងាយស្រួលដល់អតិថិជន៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-25T17:14:14.421Z", "category": "កំពូលអ្នកលក់", "views": 580, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
តម្លៃអេម! តោះមកដឹងតម្លៃរថយន្ត LEXUS LX ស៊េរីឆ្នាំ២០២៣ ១ម៉ូឌែលនៅខ្មែរ ខណៈរូបរាងស្អាតញាក់	https://business-cambodia.com/articles/luxus-lx-600-2023	សម្រាប់អ្នកដែលចូលចិត្តរថយន្តធំទូលាយ អាចជិះបានជាលក្ខណៈគ្រួសារធំបាន ត្រូវម៉ាច់តែម្តង ខណៈថ្ងៃនេះអេដមីនមកប្រាប់ពីតម្លៃរថយន្ត  2023 Lexus LX 600 F-Sport ស៊េរីឆ្នាំ២០២៣ មុនដាច់ឆ្នាំ ដល់ប្រិយមិត្តទាំងអស់គ្នា។ យោងតាមការចុះផ្សាយនៅលើផេកផ្លូវការ Auto US Direct Cambodia កាលពីពេលថ្មីៗនេះបានឱ្យដឹងថា រថយន្ត 2023 Lexus LX 600 F-Sport ស៊េរីឆ្នាំ ២០២៣ មានតម្លៃសរុបទាំងអស់ ២៤៩,២១៣ដុល្លារ (តម្លៃនៅខ្មែរ) ។ ទន្ទឹមនឹងនេះដែរសម្រាប់តម្លៃជាង១០ម៉ឺនដុល្លារនេះត្រូវបានរួមបញ្ចូលនៅដូចជា៖ តម្លៃឡាន $110,999 -តម្លៃពន្ធនាំចូល $123,666 -តម្លៃដឹកជញ្ជូន $2,750 -តម្លៃកាត់ឈ្មោះនៅអាមេរិក $899 -តម្លៃឯកសារនៅខ្មែរ $900 -តម្លៃសេវាកម្មរបស់ក្រុមហ៊ុននៅកម្ពុជា $ 500 -តម្លៃសេវាកម្មរបស់ក្រុមហ៊ុននៅអាមេរិច $9,499 -តម្លៃសរុបទាំងអស់ $249,213 គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia  ឬតាមរយៈលេខតេលេក្រាម ០៧៧ ២៨៨ ៦៨៥ ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-25T08:37:43.491Z", "category": "កំពូលអ្នកលក់", "views": 1107, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ឱកាសល្អ! បណ្ឌិត្យសភានគរបាលកម្ពុជា ជ្រើ.សរើសនិស្សិតអាហារូបករណ៍ចំនួន ២០០នាក់	https://business-cambodia.com/articles/scholarship-for-student-	យោងតាមសេចក្តីជូនដំណឹងរបស់បណ្ឌិត្យសភានគរបាលកម្ពុជាកាលពីថ្ងៃទី ២៤ ខែ វិច្ឆិកា ឆ្នាំ ២០២៣ នេះបានឱ្យដឹងថា បណ្ឌិត្យសភានគរបាលកម្ពុជានឹងធ្វើការប្រឡងជ្រើសរើសនិស្សិតអាហារូបករណ៍ចំនួន ២០០នាក់ ឱ្យចូលសិក្សាថ្នាក់បរិញ្ញាបត្រវិទ្យាសាស្រ្តនគរបាល រយៈពេល៤ឆ្នាំ នៅបណ្ឌិត្យសភានគរបាលកម្ពុជា ដើម្បីក្លាយទៅជានាយនគរបាលបន្តវេន ក្នុងក្របខ័ណ្ឌមន្ត្រីនគរបាលជាតិកម្ពុជានៃក្រសួងមហាផ្ទៃ។   ចំពោះមុខជំនាញដែលបណ្ឌិត្យសភានគរបាលកម្ពុជានឹងធ្វើការប្រឡងជ្រើសរើសមានដូចជា ៖ ថ្នាក់បរិញ្ញាបត្រវិទ្យាសាស្រ្តនគរបាលសម្រាប់ជំនាញសន្តិសុខ ជំនាញសណ្តាប់ធ្នាប់សាធារណៈ ជំនាញស៊ើបអង្កេតព្រហ្មទណ្ឌ ជំនាញដឹកនាំបញ្ហា និងជំនាញភាសាអង់គ្លេសក្នុងកិច្ចការនគរបាល (ជំនួសជំនាញភាសាអង់គ្លេស)     ដោយឡែកសម្រាប់លក្ខខណ្ឌនៅក្នុងការជ្រើសរើស ត្រូវមាន ៖   សញ្ជាតិខ្មែរ សញ្ញាបត្រមធ្យមសិក្សាទុតិយភូមិ ឬសញ្ញាបត្រមានតម្លៃស្មើ អាយុយ៉ាងច្រើន ២៥ឆ្នាំ គិតត្រឹមថ្ងៃប្រឡង (ក្រោយថ្ងៃទី២០ ខែមករា ឆ្នាំ១៩៩៩) បុរសមានកម្ពស់ចាប់ពី១,៧០ម៉ែត្រឡើង និងនារីចាប់ពី១,៦០ម៉ែត្រឡើង និងមានទម្ងន់សមាមាត្រនឹងកម្ពស់ នៅលីវ (ចាប់ពីពេលដាក់ពាក្យប្រឡង រហូតដល់ពេលបញ្ចប់ការសិក្សា) មានសុខភាពល្អ ក្លាយសម្បទាគ្រប់គ្រាន់និងមាំមួន ព្រមទាំងគ្មានសាក់លើដងខ្លួន និងឆ្លងកាត់ការធ្វើរតស្ត កាយសម្បទា (ពិនិត្យអវយវៈ ការនិយាយស្តី ការស្តាប់ ការមើល ដំណើរ) មុននឹងផ្ដល់ពាក្យសុំប្រឡង និង ពុំធ្លាប់មានពិរុទ្ធភាពកន្លងមក។   ចំពោះសិស្សានុសិស្សដែលចាប់អារម្មណ៍អាចទៅកន្លែងផ្ដល់ពាក្យ-ទទួលពាក្យ : បណ្ឌិត្យសភានគរបាលកម្ពុជា ស្ថិតនៅភូមិស្តៅកន្លែង ឃុំដីឥដ្ឋ ស្រុកកៀនស្វាយ ខេត្តកណ្តាល ផ្លូវជាតិលេខ១ ចម្ងាយ២៦គីឡូម៉ែត្រពីរាជធានីភ្នំពេញ។ កាលបរិច្ឆេទផ្ដល់ពាក្យ : ចាប់ពីថ្ងៃទី១១ ដល់ទី២៩ ខែធ្នូ ឆ្នាំ២០២៣ ដោយបែងចែកទៅតាម រាជធានី ខេត្ត ដែលជាអាសយដ្ឋានរបស់បេក្ខជន ដូចខាងក្រោម ៖   ថ្ងៃទី១១ ទី១៨ និងទី២៥ ខែធ្នូ ឆ្នាំ២០២៣ សម្រាប់បេក្ខជនមកពីខេត្តកំពង់ធំ សៀមរាប ព្រះវិហារ បន្ទាយមានជ័យ ឧត្តរមានជ័យ និងប៉ៃលិន ថ្ងៃទី១២ ទី១៩ និងទី២៦ ខែធ្នូ ឆ្នាំ២០២៣ សម្រាប់បេក្ខជនមកពីខេត្តក្រចេះ កំពង់ចាម ត្បូងឃ្មុំ ស្ទឹងត្រែង មណ្ឌលគិរី និងរតនគិរី ថ្ងៃទី១៣ ទី២០ និងទី២៧ ខែធ្នូ ឆ្នាំ២០២៣ សម្រាប់បេក្ខជនមកពីខេត្តកណ្តាល ព្រៃវែង» ស្វាយរៀង និងកំពត ថ្ងៃទី១៤ ទី២១ និងទី២៨ ខែធ្នូ ឆ្នាំ២០២៣ សម្រាប់បេក្ខជនមកពីខេត្តកំពង់ឆ្នាំង បាត់ដំបង ពោធិ៍សាត់ កំពង់ស្ពឺ កែប ព្រះសីហនុ និងកោះកុង។   សម្រាប់ព័ត៌មានបន្ថែមអាចធ្វើការទំនាក់ទំនងទៅកាន់លេខទូរស័ព្ទ ៖ ០១០ ៥០៤ ០៥០ / ០៩៧ ៥៥០ ៤០៥០ / ០៩២ ៥៩៤ ៣៣៣ / ០១៧ ៩៩២ ៨៨៨ / ០៨៨ ៩២០ ០២០០ / ០៧០ ៧៧៧ ៦៩៩ / ០៨៥ ៥៥៣ ៥៥៣ / ០៩៨ ៦៩៩ ៩៩៤ ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-25T04:04:43.431Z", "category": "ព័ត៌មានថ្មីៗ", "views": 1070, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
សិស្សសាលារៀន អន្តរទ្វីប អាមេរិកាំង ទទួលបាននិទ្ទេស A ដល់ទៅ៥៥នាក់ ក្នុងការប្រឡងសញ្ញាបត្រមធ្យមសិក្សាទុតិយភូមិឆ្នាំនេះ	https://business-cambodia.com/articles/american-intercontinental-school-students-receive-55-a-grades-in-this-year-s-high-school-diploma-exams	កាលពីពេលថ្មីៗនេះ ក្រសួងអប់រំ យុវជន និងកីឡា បានចេញសេចក្តីប្រកាសព័ត៌មានស្តីពីលទ្ធផលប្រឡងសញ្ញាបត្រមធ្យមសិក្សាទុតិយភូមិ (បាក់ឌុប) សម័យប្រឡង ០៦ វិច្ឆិកា ២០២៣ ដោយសិស្សានុសិស្សជាប់សរុបមានចំនួន៩៨,៤៦០នាក់ ស្មើនឹង៧២.៨៩% ដែលរួមមាននិទ្ទេស A ចំនួន១,៦៧៣នាក់, និទ្ទេស B ចំនួន៦,៩៦៤នាក់, និទ្ទេស C ចំនួន១៨,៣០៨នាក់, និទ្ទេស D ចំនួន៣៤,២៤៦នាក់ និងនិទ្ទេស E ចំនួន៣៧,២៦៩នាក់។ បើមើលលើលទ្ធផលនៃការប្រឡងសញ្ញាបត្រមធ្យមសិក្សាទុតិយភូមិសាលាចំណេះទូទៅឯកជនវិញ គួរឱ្យមានការចាប់អារម្មណ៍ខ្លាំងលើលទ្ធផលឆ្នាំនេះ ក្នុងនោះសិស្សានុសិស្សថ្នាក់ទី១២ នៃសាលារៀន អន្តរទ្វីប    អាមេរិកាំង ទទួលបាននិទ្ទេស A រហូតដល់ទៅចំនួន៥៥នាក់, និទ្ទេស B ចំនួន១២៣នាក់, និទ្ទេស C ចំនួន១២៩នាក់, និទ្ទេស D ចំនួន១៦១នាក់ និងនិទ្ទេស E ចំនួន១២៥នាក់ ដែលសិស្សនិទ្ទេស A មានចំនួនកើនឡើងខ្លាំងជាងឆ្នាំសិក្សាមុនៗ។ គួរបញ្ជាក់ថា សាលារៀន អន្តរទ្វីប អាមេរិកាំង ជាគ្រឹះស្ថានសិក្សាអប់រំឯកជនទី១ ដែលត្រូវបានទទួលសិទ្ធិក្នុងការបោះផ្សាយលក់មូលបត្រកម្មសិទ្ធិសាធារណៈ (IPO) មុនគេចាប់តាំងពីខែមិថុនា ឆ្នាំ២០២៣ កន្លងមកនេះ។ គ្រឹះស្ថានអប់រំដ៏ល្បីល្បាញមួយនេះ បានចូលរួមបម្រើក្នុងវិស័យអប់រំចាប់តាំងពីឆ្នាំ២០០៥ និងបានដើរតួនាទីយ៉ាងសំខាន់ក្នុងការបណ្តុះបណ្តាលធនធានមនុស្សនៅព្រះរាជាណាចក្រកម្ពុជា ប្រកបដោយគុណភាព វិន័យ និងសេវាកម្មល្អ។ បច្ចុប្បន្ន សាលារៀន អន្តរទ្វីប អាមេរិកាំង បានបើកដំណើរការឱ្យសិស្សានុសិស្សចូលរៀនចាប់ពីថ្នាក់ក្រោម     មត្តេយ្យសិក្សា (អាយុ២ឆ្នាំ) ដល់ថ្នាក់ទី១២ នៅក្នុងរាជធានីភ្នំពេញ និងខេត្ត ដែលរួមមានសាខាម៉ៅសេទុង (ការិយាល័យកណ្តាល) ទួលគោក ចាក់អង្រែ ចោមចៅ ផ្សារថ្មី ជ្រោយចង្វារ សែនសុខ ច្បារអំពៅ សាខាសៀមរាប និងតាកែវ ដែលបាននិងកំពុងទទួលសិស្សចុះឈ្មោះចូលរៀននៅឆ្នាំសិក្សាថ្មី២០២៣-២០២៤។	{ "spider_name": "businesscambodia", "scrape_at": "2025-06-14_19:40:13", "date_created": "2023-11-25T03:25:41.266Z", "category": "PR", "views": 1158, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "tiny", "noisy" ] }
កុំឲ្យទ្រព្យប្រែក្លាយជាបំណុល! មុនបង់រំលស់ផ្ទះដាច់ខាតត្រូវគិតលើរឿងធំ ២ នេះឲ្យបានច្រើនដង	https://business-cambodia.com/articles/house	ការបង់រំលស់គឺជាវិធីសាស្រ្ដ នៅក្នុងការទិញយកនូវរបស់សំខាន់ផ្សេងៗដូចជាផ្ទះ ខុនដូ ជាដើម។ ហើយការបង់រំលស់នេះកើតឡើងក្នុងករណីដែលយើងមិនទាន់លុយទាំងដុសទៅទិញ ឬចង់ទុកលុយខ្លះសម្រាប់ការរកស៊ី។ ពិតណាស់ការបង់រំសល់ត្រឹមត្រូវនឹងនាំឲ្យយើងបង្កើតបានទ្រព្យ ក៏ប៉ុន្ដែបើសិនជាខុសក៏អាចធ្វើឲ្យទ្រព្យក្លាយទៅជាបំណុលបានដែរ ដូច្នេះតម្រូវឲ្យមានការសិក្សាឲ្យបានច្បាស់លាស់មុនសម្រេចចិត្ដបង់។   ហើយថ្ងៃនេះ Business Cambodia នឹងបើកយក ២ ចំណុច ដែលអ្នកមានគម្រោងចង់បង់រំលស់ផ្ទះ ឬខុនដូ គួរគិតឲ្យបានលម្អិតល្អន់ មុនសម្រេចចិត្ដ ដើម្បីការពារហានិភ័យផ្សេងៗដែលអាចកើតមានឡើងនៅក្នុងអំឡុងពេលនៃការបង់រំលស់នេះ។   ១. ចំណូល   ពិតណាស់ចំណូលគឺចំណុចសំខាន់បំផុត ដែលត្រូវគិតមុនគេព្រោះថា ពេលចាប់ផ្ដើមបង់រំលស់នោះអ្នកកនឹងត្រូវចំណាយរៀងរាល់ខែលើការប្រាក់ និងប្រាក់ដើម សម្រាប់បង់ជាមួយម្ចាស់គម្រោង ឬធនាគារ។   តាមការលើកឡើងពីអ្នកជំនាញជាច្រើន ជាទូទៅអ្នកមិនត្រូវចំណាយទៅលើការបង់រំលស់ធំជាង ៣០% ទៅ ៥០% នៃការប្រាក់ចំណូលរបស់ខ្លួនឡើយ។ ព្រោះបើចំណាយលើសពីនេះ នឹងអាចធ្វើឲ្យជះដល់ផលប៉ះពាល់សម្រាប់ការចំណេញចាំបាច់ប្រចាំថ្ងៃបាន។   ឧទាហរណ៍៖ ប្រសិនបើអ្នកមានចំណូល ១ ០០០ ដុល្លារក្នុង ១ ថ្ងៃ ហើយចង់បង់រំលស់ផ្ទះដូច្នេះអ្នកត្រូវយកគម្រោងណាដែលមានការបង់ចន្លោះពី ៣០០ ទៅ ៥០០ ដុល្លារក្នុងខែ ហើយប្រាក់ដែលនៅសល់ ៥០០ ទៅ ៧០០ ដុល្លារ គឺទុកសម្រាប់ការប្រើប្រាស់ការចំណាយប្រចាំថ្ងៃ ជួបអ្នកមិនជួបហានិភ័យនៃការរស់នៅ។   ក្រៅពីនេះ ប្រសិនបើចង់រំលស់ផ្ទះ អ្នកគួរមានលុហសម្រាប់ចង់មុន ៣០% មុនល្អ ព្រោះប្រសិនបើអ្នកបានបង់ប្រាក់ដើមមុនខ្លះ នោះអត្រាការប្រាក់របស់អ្នកនឹងដែលត្រូវបង់ទៅឲ្យម្ចាស់កម្រោងនឹងនៅទាប ហើយការរំលស់ក៏ឆាប់រួច បើធៀបនឹងការទៅរំសល់សុទ្ធ ១០០%។   ២. សិក្សាគម្រោងផ្ទះដែលត្រូវបង់   ក្រៅពីប្រភពចំណូល ការសិក្សាលើគម្រោងផ្ទះដែលត្រូវទិញក៏មានសារៈសំខាន់ផងដែរ មិនថាគុណភាពសំណង់ ប្លង់មេរបស់គម្រោង ឬម្ចាស់គម្រោងផ្ទាល់នោះទេ។ បើអ្នកជ្រើសរើសចំគម្រោងដែលល្អនោះការរស់នៅនឹងមានក្ដីសុខ មិនបារម្ភខាច គុណភាពសំណង់ ប្រព័ន្ធមានភ្លើង ប្រព័ន្ធទឹក និងលូ មិនល្អ ធ្វើឲ្យខកចិត្ដ ដែលខំរកលុយបង់ហើយបែជារស់នៅគ្មានក្ដីសុខ។   ជាក់ស្ដែងកន្លងទៅមកនេះ ក៏មានអថិតិជនមួយចំនួន បានធ្វើការបង់ប្រាក់ដើម្បីរំលស់ផ្ទះសម្រាប់ស្នាក់នៅ ប៉ុន្ដែបង់យូរៗទៅ ជិតដល់ថ្ងៃចូលនៅបែជាគម្រោងសង់ផ្ទះមិនទាន់រួចរាល់ ឯខ្លះទៀតត្រូវបានប្រកាសក្ស័យធន់ក៏មាន។ ដូច្នេះប្រសិនគិតថា ខ្លួនមានធនធានគ្រប់ហើយ គួរណាស់ត្រូវជម្រើសរើសគម្រោងដែលល្អ ព្រោះថាការទិញផ្ទះ មិនដូចការទិញត្រីក្នុងផ្សារ ដែលអាចដូចវិញបាននោះទេ៕	{ "spider_name": "businesscambodia", "scrape_at": "2025-06-14_19:40:13", "date_created": "2023-11-24T09:56:08.192Z", "category": "អចលនទ្រព្យ", "views": 274, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កោះនរា នឹងក្លាយជាទីតាំងសាងសង់អគារខ្ពស់ជាងគេ និងសួនច្បារវែងជាងគេនៅកម្ពុជា	https://business-cambodia.com/articles/building-and-garden-in-norea-city	កោះនរា ដែលជាទីក្រុងរណបថ្មីអភិវឌ្ឍន៍ឡើងដោយក្រុមហ៊ុន ICIC របស់អ្នកឧកញ៉ា ពុង ឃាវសែ នឹងក្លាយជាទីតាំងនៃការសាងសង់អគារខ្ពស់ជាងគេ និងសួនច្បារមានប្រវែងវែងជាងគេនៅក្នុងប្រទេសកម្ពុជា។ ដោយអគារ និងសួន ទាំងពីរនេះមានប្រវែង និងកម្ពស់ដូចខាងក្រោម៖   ១. សួនច្បារប្រវែង ៤ ២០០ ម៉ែត្រ   នៅក្នុងការអភិវឌ្ឍ៍ទីក្រុងរណបកោះរនានេះ ក្រុមហ៊ុន OCIC ក៏មានធ្វើការសាងសង់សួនច្បារលំហែងប្រវែង ៤ ២០០ ម៉ែត្រស្របតាមដងទន្លេមេគង្គក្រោម ដ៏ស្រស់ស្អាត និងវែងជាងគេនាពេលបច្ចុប្បន្នដើម្បីឲ្យប្រជាពលរដ្ឋមកលេងកម្សាន្ដ និងហាត់ប្រាណជាដើម។ នេះបើតាមការបញ្ជាក់ពីអ្នកឧកញ៉ា ពុង ឃាវសែ នៅក្នុងពិធីសម្ពោធដាក់ឲ្យប្រើប្រាស់ ស្ពាននាគភ្លោះកោះនរា និងស្ពានបេតុងខ្សែកាបតភ្ជាប់តំបន់អភិវឌ្ឍកោះនរា ទៅតំបន់អភិវឌ្ឍកោះពេជ្រ កាលពីពេលថ្មីៗនេះ។     ២. អគារកម្ពស់ ៥៥៥ ម៉ែត្រ   ក្រៅពីមានសួនច្បារដ៏វែងអន្លាយ អមទៅដោយធម្មជាតិយ៉ាងស្រស់ស្អាត នៅពេលខាងមុខនេះ ទីតាំងកោះនរា ក៏នឹងលេចរូបរាងអគារខ្ពស់ជាងគេនៅស្រុក និងនៅក្នុងតំបន់ផងដែរ ដែលមានកម្ពស់រហូតដល់ទៅ ៥៥៥ ម៉ែត្រឯណោះ។ នេះបើយោងតាមប្រសាសន៍លើកឡើងរបស់សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា ក្នុងពិធីសម្ពោធស្ពានខាងលើ។   ថ្លែងនៅក្នុងកម្មវិធីនោះ សម្ដេចធិបតី បានមានប្រសាសន៍បញ្ជាក់យ៉ាងដូច្នេះថា «តាមខ្ញុំដឹងនៅទីនេះ(កោះនរា) គ្រោងធ្វើអគារមួយដែលខ្ពស់ជាងគេនៅក្នុងតំបន់ ដូចជាអគារ ៥៥៥ ម៉ែត្រ ដែលគ្រោងធ្វើនៅហ្នឹង ។ សង្ឃឹមថានឹងបានចេញជារូបរាងនៅទីនេះ មិនត្រឹមតែខ្ពស់នៅក្នុងកម្ពុជា គឺខ្ពស់នៅក្នុងតំបន់ថែមទៀត»។	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T09:30:21.490Z", "category": "អចលនទ្រព្យ", "views": 477, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុនកូរ៉េ និងឥណ្ឌា និងមកជួយបណ្តុះបណ្តាលជំនាញទាំងនេះទៅដល់កូនខ្មែរ	https://business-cambodia.com/articles/company-korea-and-indea	ថ្មីៗកន្លងទៅនេះនៅក្នុងជំនួបសម្តែងការគួរសមជាមួយ សម្តេចមហារដ្ឋសភាធិការធិបតី ឃួន សុដារី ប្រធានរដ្ឋសភា នៃព្រះរាជាណាចក្រកម្ពុជា នៅវិមានរដ្ឋសភាកាលពីម្សិលមិញនេះ ឥណ្ឌានឹងមកជួយបណ្តុះបណ្តាលលើវិស័យដូចជា បច្ចេកវិទ្យា កសិកម្ម អប់រំ វប្បធម៌ ថាមពល រជួយអភិរក្សប្រាសាទបុរាណ ទៅដល់កូនខ្មែរផងដែរ។ ជាមួយគ្នានោះដែរ សម្តេចរដ្ឋសភាធិបតី ក៏បានស្នើឱ្យលោកជំទាវបណ្ឌិតដេវីយ៉ានី អ៊ុតាំ ខូប្រាហ្គេត (Devyani Uttam Khobragade)  ដែលជាឯកអគ្គរដ្ឋទូតនៃសាធារណរដ្ឋឥណ្ឌា ប្រចាំនៅកម្ពុជាជួយជំរុញនិងកៀរគរអ្នកទេសចរ អ្នកវិនិយោគឥណ្ឌា មកទស្សនានិងបណ្តាក់ទុននៅកម្ពុជាឱ្យបានច្រើនឡើង។ ជាកិច្ចឆ្លើយតប លោកជំទាវឯកអគ្គរដ្ឋទូត បានសន្យាថា នឹងខិតខំជំរុញ ព្រមទាំងកៀរគរអ្នកទេសចរ អ្នកវិនិយោគឥណ្ឌាមកកម្ពុជាឱ្យបានកាន់តែច្រើនត្បិតអីពលរដ្ឋឥណ្ឌាជាច្រើនចាប់អារម្មណ៍ជាខ្លំាងក្នុងការធ្វើដំណើរមកទស្សនាកម្ពុជា ជាពិសេសសំណង់ប្រាសាទបុរាណនៅកម្ពុជា ដែលជាស្ថាបត្យកម្មបុរាណដ៏ល្អឯក។ ជាមួយគ្នានោះដែរ កន្លងទៅនេះក្រុមហ៊ុនយក្សកូរ៉េខាងត្បូង HD HYUNDAI HEAVY INDUSTRIA ដោយក្រុមហ៊ុននេះនឹងចូលខ្លួនមកបណ្តុះបណ្តាលកូនខ្មែរលើជំនាញ ឧស្សាហកម្មធុនធ្ងន់ក្នុងសង្វាក់ផលិតកម្មផលិតនាវា និងកប៉ាល់។ ថ្លែងក្នុងជំនួបកិច្ចពិភាក្សាត្រីភាគីជាមួយ ឯកឧត្តម ហេង សួរ រដ្ឋមន្ត្រីក្រសួងការងារ ឯកឧត្តម Park Jung Wook អគ្គរដ្ឋទូតកូរ៉េខាងត្បូងប្រចាំព្រះរាជាណាចក្រកម្ពុជា និងលោក Kim Dong il អគ្គនាយករងក្រុមហ៊ុន HD HYUNDAI HEAVY INDUSTRIA បានឯកភាពលើការបណ្តុះបណ្តាលដល់ប្រជាពលរដ្ឋកម្ពុជាឱ្យមានចំណេះដឹងលើវិស័យឧស្សាហកម្មធុនធ្ងន់ក្នុងសង្វាក់ផលិតកម្មផលិតនាវា និងកប៉ាល់ ដើម្បីបង្កើតកិច្ចសហប្រតិបត្តិការអភិវឌ្ឍធនធានមនុស្សនៅកម្ពុជាលើវិស័យឧស្សាហកម្មធុនធ្ងន់។ គួរបញ្ជាក់ផងដែរថា វគ្គបណ្តុះបណ្តាលជំនាញឧស្សាហកម្មធន់ធ្ងន់របស់កូរ៉េខាងត្បូងនេះនិងត្រូវដាក់បញ្ចូលទៅក្នុងកម្មវិធីបណ្តុះបណ្តាលជំនាញវិជ្ជាជីវៈ និងបច្ចេកទេសដល់យុវជនមកពីគ្រួសារក្រីក្រ និងគ្រួសារងាយរងហានិភ័យចំនួន ១.៥លាននាក់ ដែលទើបនឹងដាក់ឱ្យអនុវត្តកាលពីថ្ងៃទី ១៤ ខែ វិច្ឆិកា ឆ្នាំ ២០២៣ កន្លងទៅ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T09:23:03.938Z", "category": "ចាប់ផ្តើមអាជីវកម្ម", "views": 155, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សេដ្ឋកិច្ចមិនសូវល្អ! លោក ង៉ែត ជូ ប្រាប់ឱ្យប្រើយុទ្ធសាស្រ្តធំ៣ ដើម្បីការពារអាជីវកម្មនិងការវិនិយោគ	https://business-cambodia.com/articles/ngeth-chou-shares-3-big-tip-to-protect-business	នៅក្នុងស្ថានភាពសេដ្ឋកិច្ចមិនសូវនឹងនរ វាអាចបង្កហានិភ័យបានគ្រប់ពេលទៅលើស្ថានភាពហិរញ្ញវត្ថុ ហេតុនេះហើយ យើងត្រូវតែយកចិត្តទុកដាក់ ទៅលើការសម្រេចចិត្ត ឬការប្រើប្រាស់លុយ ព្រោះថាបើហ៊ានតែសម្រេចខុស វានឹងនាំបញ្ហាដល់ខ្លួនជាមិនខាន។   ទន្ទឹមនឹងនោះដែរ លោក ង៉ែត ជូ ជាអ្នកជំនាញហិរញ្ញវត្ថុមួយរូប បានលើកឡើងថា «នៅក្នុងស្ថានភាពសេដ្ឋកិច្ចមិនសូវល្អ និងធនធានហិរញ្ញវត្ថុមានកម្រិត អ្នកវិនិយោគគួរចៀសវាងការបង្កើតអាជីវកម្មថ្មីដែលមានហានិភ័យខ្ពស់ដូចជាតំរូវការដើមទុនច្រើន មិនមានបទពិសោធន៍ ឬមិនមានចំណេះដឹងច្បាស់លាស់»។ លោកបានបន្តចែករំលែកថា អ្នកវិនិយោគគួរតែផ្ដោតលើអាជីវកម្មដែលខ្លួនមានចំណេះដឹង និងបទពិសោធន៍ ជាពិសេសអភិវឌ្ឍអាជីវកម្មដែលខ្លួនកំពុងមានស្រាប់ឱ្យបានប្រសើរ ដោយផ្ដោតលើរឿងសំខាន់៣ ដូចខាងក្រោម៖   ១. បង្កើនការលក់៖ បង្កើនការលក់ផលិតផលដែលមានស្រាប់ដល់អតិថិជនថ្មី។ ២. បង្កើតផលិតផលថ្មី៖ អភិវឌ្ឍផលិតផលថ្មីសម្រាប់លក់ទៅកាន់អតិថិជនដែលមានស្រាប់ និងអតិថិជនថ្មី ដើម្បីពង្រីកទីផ្សារ។ ៣. កសាងធនធាន៖ កសាងក្រុមការងារដែលមានសមត្ថភាព ភាពជឿជាក់ និងចក្ខុវិស័យរួមសម្រាប់ ដំណើរវែងឆ្ងាយ។   អ្នកជំនាញហិរញ្ញវត្ថុរូបនេះ បានគូសបញ្ជាក់ផងដែរថា «ពេលមេឃកំពុងព្យុះភ្លៀងចូរធ្វើខ្លួនដូចជាស្មៅគឺចាក់ឫសឱ្យបានមាំ និងស្រូបយកជីជាតិមកចិញ្ចឹមឱ្យបានច្រើនដើម្បីពង្រីកខ្លួន ជាជាងខំលូតកម្ពស់ខ្ពស់ដូចដើមឈើដោយមិនបានចាក់ឫសអោយរឹងមាំក្រែងព្យុះបក់រលំ»៕   អត្ថបទដោយ៖ SOKLY SO-កូនផ្កាឈូក	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T09:09:03.139Z", "category": "ហិរញ្ញវត្ថុ", "views": 416, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
រើសត្រូវកើបលុយ បើរើសខុសដូចជះលុយចោល ! មនុស្ស ៤ ប្រភេទនេះគួរចៀសវាង មុនដាក់ទុនរកស៊ីជាមួយគ្នា	https://business-cambodia.com/articles/investing-in-these-4-types-of-people-is-like-throwing-away-money	ជិវិតមនុស្សយើង ជោគជ័យ ឬក៏នឹងបរាជ័យគឺអាស្រ័យទៅលើបុគ្គលដែលយើងកំពុងតែសេពគប់ យើងគួរតែជ្រើសរើសសេពគប់មនុស្សដែលធ្វើអោយជីវិតមានភាពរីកចម្រើន មិនមែនសេពគប់ហើយធ្វើអោយជីវិតកាន់តែស្មុគស្មាញជួបប្រទះតែភាពបរាជ័យនៅក្នុងជីវិតនោះទេ។ យ៉ាងណាមិញបើនិយាយនៅក្នុងការរកស៊ីក៏ដូចគ្នា បណ្ដាក់ទុករកស៊ីចូលគ្នា ជារឿងល្អសម្រាប់អាជីវកម្មនានា បើសិនមានដៃគូល្អ។ ប៉ុន្តែវាជារឿងស្មុគស្មាញ ខាតប្រយោជន៍ បើមិនចេះសង្កេតមើលមនុស្សដែលដាក់ទុនជាមួយនោះទេ។   ថ្ងៃនេះ Business Cambodia នឹងលើកយកមនុស្ស ៤ ប្រភេទនេះគួរចៀសវាង មុនដាក់ទុនរកស៊ីជាមួយគ្្នា៖   ១ ស្គាល់តែចំណេញ   ធ្វើអាជីវកម្ម តើនរណាមិនចង់បានប្រាក់ចំណេញ? ប៉ុន្តែបើដៃគូដាក់ទុនភ្លាម រកចំណេញភ្លែត នោះក៏មិនគួរចំណាយពេលរកស៊ីជាមួយមនុស្សប្រភេទនេះ ដែរព្រោះបើជួញដូរខាត ពួកគេនឹងរត់ចោល ដោយសារមិនបានស្រឡាញ់ មិនតស៊ូ ប៉ុន្តែចង់បានតែចំណេញ។   ២ មនុស្សគ្មានភាពស្មោះត្រង់   កុំដាក់ទុនរកស៊ីជាមួយមនុស្សដែលពេលប្រជុំគ្នា និយាយមកបែបងាយៗ ហើយចូលចិត្តនិយាយពីក្រោយខ្នង អ្នកនេះឬអ្នកនោះ មិនសូវល្អ ។ មនុស្សប្រភេទនេះតែងតែនិយាយអឺអើយ៉ាងម៉េចចក៏បាន ឬ មិនអីទេនោះ ប៉ុន្តែសុទ្ធតែមិនគួរឱ្យទុកចិត្តឡើយ។   ៣. មនុស្សខ្វះជំនាញច្បាស់   មានគំនិតរកស៊ីជារឿងល្អមួយ តែបើគ្មានជំនាញពិតប្រាកដ ក៏ពិបាកចាប់ដៃគូជាមួយដែរ ដោយសារក្នុងវិស័យជំនួញត្រូវការជំនាញច្រើន។ យ៉ាងហោចណាស់ ដៃគូគួរតែមានជំនាញមួយឬពីរដូចជា ទីផ្សារ ឬដឹកនាំជាដើម។ យ៉ាងណា បើពួកគេគ្មានជំនាញអ្វីសោះ ហើយមានតែលុយ នោះរកស៊ីមិនងាយទៅមុខទេ។   ៤ មនុស្សនិយមផ្លូវកាត់   មនុស្សចូលចិត្តលេងផ្លូវកាត់ ជាមនុស្សគ្រោះថ្នាក់ខ្លាំងណាស់ ងាយចាញ់បោកគេ និងងាយបោកគេដូចគ្នា។ ប្រភេទពួកគេ មិនដែលគិតរឿងគុណធម៌អីទេ សំខាន់ឲ្យតែចំណេញច្រើន ធ្វើអ្វីបានទាំងអស់។ រាល់ជំនួញទាំងឡាយ បើនិយមផ្លូវកាត់ មិនអាចឈរជើងបានយូរឡើយ មិនយូរមិនឆាប់ រលំមិនខាន៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T08:46:29.289Z", "category": "កំពូលអ្នកលក់", "views": 75, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
ភរិយារបស់ស្តេចប្រដាល់ អេ ភូថង បង្ហើបឱ្យដឹងថា អេ អាំម៉ារីន ធ្លាប់វាយត្រឹម៣ប្រកួត ផ្អើលនៅស្រុកថៃ	https://business-cambodia.com/articles/amarin-boxer	កីឡាករកម្ពស់ខ្ពស់ អេ អាំម៉ារីនភូថង ដែលជាកូនប្រុសរបស់ស្តេចប្រដាល់ អេ ភូថង បានកសាងកេរ្តិ៍ឈ្មោះកាន់តែល្បីល្បាញគួរឲ្យកត់សម្គាល់លើវិស័យគុនខ្មែរ ខណៈវាយត្រឹម៣ប្រកួតប៉ុណ្ណោះល្បីពេញប្រទេសថៃ។   ភរិយារបស់លោក អេ ភូថង បានរៀបរាប់អំពីការប្រកួតកូនប្រុសទី៣ យ៉ាងដូច្នេះថា៖ «អាំម៉ារីន ទៅប្រកួតនៅស្រុកថៃ៣ដង ឈ្នះពីរដង ស្មើរមួយដង។ គ្រាន់តែ អាំម៉ារីន វាយឈ្នះពីរប្រកួតនៅរាំងស៊ីត នរណាក៏ស្គាល់គុនខ្មែរដែរ។ មិននឹកស្មានសោះ ពេលខ្ញុំដើរទៅផ្សារជាមួយកូន ជនជាតិថៃស្គាល់កូនខ្ញុំ ទៅណាក៏គេស្គាល់ដែរ។ ដល់ពេលអ៊ីចឹងខ្ញុំមានមោទកភាពណាស់ ជនជាតិថៃស្គាល់គ្រប់គ្នាសូម្បីតែយើងទៅទិញនំហូបនៅផ្សារ អ្នកលក់ឥវ៉ាន់ក៏ស្គាល់ សូម្បីតែតាក់ស៊ីក៏ស្គាល់ដែរ»។   ក្នុងនោះ អ្នកស្រីបានបង្ហាញចំណាប់អារម្មណ៍ពេលបញ្ជូនកូនប្រុសទៅប្រកួតនៅប្រទេសថៃថា ក្នុងចិត្តពុំបានខ្វល់ខ្វាយត្រូវវាយដើម្បីលុយទេ។ បើទោះបីជាលុយសំខាន់ក្តី ប៉ុន្តែអ្នកស្រីពុំបានគិតដល់រឿងលុយឡើយ គ្រាន់តែចង់ឃើញកូនឈ្នះ និងមានល្បីល្បាញនៅស្រុកថៃប៉ុណ្ណោះ។ អ្នកស្រីបានលើកឡើងថា៖ «កូនខ្ញុំពិតជាធ្វើបានមែន ធ្វើបានល្អណាស់»។   គួរជម្រាបផងដែរថា កាលពីពេលថ្មីៗនេះ  នៅក្នុងមហាព្រឹត្តិការណ៍ GANZBERG KUN KHMER WORLD CUP កីឡាករប្រដាល់ អេ អាំម៉ារីនភូថង បានដណ្តើមជ័យជម្នះលើគូប្រកួតជាជនជាតិថៃឈ្មោះ ផុនស័ក្ត ដោយពិន្ទុ៕   អត្ថបទដោយ៖ កាន់ ដារ៉ា (ស្មេរពនេចរ)	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T08:39:18.756Z", "category": "ភាពជាអ្នកដឹកនាំ", "views": 468, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សោកស្តាយ! ក្រុមហ៊ុនធំ១ របស់ចិន ប្រកាសដាក់ពាក្យសុំក្ស័យធន ក្រោយបំណុលកើនជិត ៦៤ពាន់.លាន.$	https://business-cambodia.com/articles/company-zhongzhi-enterprise	ថ្មីៗនេះ ក្រុមហ៊ុន Zhongzhi Enterprise Group ដែលជាក្រុមហ៊ុនធំ១ របស់ចិន បានប្រកាសក្ស័យធនជាមួយនឹងការជាប់បំណុលរហូតដល់ទៅ ៦៤ពាន់លានដុល្លារ ខណៈដែលក្រុមហ៊ុនអចលនទ្រព្យដ៏ធំមួយនេះកំពុងតែធ្លាក់ចូលនៅវិបត្តិក្នុងវិស័យអចលនទ្រព្យកាន់តែខ្លាំង។ នេះបើយោងតាមការចុះផ្សាយដោយសារព័ត៌មានរ៉យទ័រ។ ប្រភពដដែលបានបន្តឱ្យដឹងទៀតថា បន្ទាប់ពីក្រុមហ៊ុនបានធ្លាក់ចុះចូលទៅក្នុងបំណុល ក្រុមហ៊ុនអចលនទ្រព្យ Zhongzhi Enterprise Group ក៏បានសរសេរលិខិតសុំទោសទៅដល់ក្រុមអ្នកវិនិយោគដែលបណ្តាលឱ្យក្រុមហ៊ុនធ្លាក់ចូលទៅក្នុងវិបត្តិអចលនទ្រព្យមួយនេះរហូតធ្វើឱ្យបំណុលកើនឡើងខ្លាំងជាងទ្រព្យសម្បត្តិនៅក្នុងក្រុមហ៊ុនទៅទៀត។ បន្ទាប់ពីក្រុមហ៊ុនអចលនទ្រព្យចិន Zhongzhi ធ្លាក់ចូលក្នុងវិបត្តិវិស័យអចលនទ្រព្យបានធ្វើឱ្យក្រុមហ៊ុនប្រឈមជាមួយស្ថានភាពអាក្រក់ទៅរហូតក្រុមហ៊ុនរបស់ចិននេះសម្រេចប្រកាសពីការក្ស័យធនជាសាធារណៈ ដើម្បីគ្រប់គ្រងហានិភ័យលើប្រត្តិបត្តិការខ្លួនជាបន្តបន្ទាប់ហើយក៏ដើម្បីចៀសវាងនៅភាពធ្ងន់ធ្ងរខ្លាំងជាងនេះទៀតផងដែរ។ ជាមួយគ្នានោះដែរ កាលពីកន្លងទៅសូម្បីតែក្រុមហ៊ុន Evergrande ដែលជាក្រុមហ៊ុនអចលនទ្រព្យធំបំផុតទី២របស់ចិនក៏បានដាក់ពាក្យស្នើសុំការពារពីការក្ស័យធនជំពូកទី១៥ទៅកាន់តុលាការអាមេរិកខណៈបំណុលរបស់ខ្លួនឡើងដល់ជាង៣០០ពាន់លានដុល្លារជាក្រុមហ៊ុនអភិវឌ្ឍន៍អចលនទ្រព្យដែលបំណុលជាប់ខ្លួនច្រើនបំផុតក្នុងលោក។ នៅក្នុងដំណើរការដាក់ពាក្យការពារក្ស័យធននោះ Evergrande បានស្នើទៅកាន់ម្ចាស់បំណុលសុំឱកាសរៀបចំរចនាសម្ព័ន្ធបំណុលក្រៅប្រទេសឡើងវិញចំនួន ៣១.៧ពាន់លានដុល្លារ។ ប៉ុន្តែ Evergrande បានធ្វើឱ្យម្ចាស់ប័ណ្ណបំណុលបាត់បង់ទំនុកចិត្តយ៉ាងខ្លាំង បន្ទាប់ពីពេលដែលថ្នាក់ដឹកនាំក្រុមហ៊ុនត្រូវបានប៉ូលិសតាមស៊ើបអង្កេត។ លើសពីនេះទៅទៀត សូម្បីតែក្រុមហ៊ុន Sino Ocean ដែលជាក្រុមហ៊ុនអភិវឌ្ឍន៍អចលនទ្រព្យ កំពូលមួយក្នុងចំណោមអ្នកអភិវឌ្ឍន៍អចលនទ្រព្យកំពូលទាំង ២០ របស់ប្រទេសចិន។ នៅខែកញ្ញា ឆ្នាំ២០២៣ ក្រុមហ៊ុនមួយនេះ បានប្រកាសថាខ្លួនលែងមានលទ្ធភាពទូទាត់ថ្លៃមូលបត្របំណុលឱ្យទៅម្ចាស់ប័ណ្ណបំណុលនៅលើផ្សារហ៊ុនទៀតហើយ។ គិតត្រឹមខែមិថុនា បំណុលសរុបរបស់ក្រុមហ៊ុន Sino Ocean បានឈានដល់ជិត ៦០ពាន់លានយន់ (ប្រហែល ៨.៤ ពាន់លានដុល្លារ) ផងដែរ៕ អត្ថបទ៖ ធី ស្រីល័ក្ខ	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T06:43:40.157Z", "category": "ចាប់ផ្តើមអាជីវកម្ម", "views": 670, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ត្រៀមខ្លួនហើយឬនៅ? តោះមកដឹង៣ចំណុចសម្រាប់និសិត្សជនបទគួរត្រៀមខ្លួន មុនមករៀននៅភ្នំពេញ	https://business-cambodia.com/articles/student-from-rural-earea-shoud-know	បន្ទាប់ពីការប្រកាសលើលទ្ធិផលប្រឡងសញ្ញាបត្រមធ្យមសិក្សាទុតិយភូមិរួចមក ប្អូនៗសិក្សានុសិស្សនៅតាមជនបទកំពុងមានគម្រោងគ្រោងនឹងឡើងមករៀនទៅទីក្រុងភ្នំពេញ ប៉ុន្តែមិនដឹងថាខ្លួនគួរត្រៀមអ្វី ហើយចាប់ពីណាទៅណា ឈប់បារម្ភទៀតទៅ។ ថ្ងៃនេះ Business Cambodia  សូមលើកយកចំណុចសំខាន់ៗ៣ សម្រាប់ប្អូនសិក្សានុសិស្សជនបទគួរត្រៀមខ្លួន មុនមករៀននៅភ្នំពេញ។ ដោយក្នុងនោះរួមមាន៖ ១. គិតរកអោយឃើញពីគោលដៅជីវិត៖ មុននឹងសម្រេចចិត្តឡើងមកបន្តការសិក្សា ប្អូនៗត្រូវស្វែងរកខ្លួនឯងឱ្យឃើញសិនថា តើប្អូនចង់ឃើញខ្លួនឯងក្លាយជាអ្វីនៅថ្ងៃអនាគត។ បន្ទាប់ពីរកឃើញខ្លួនឯងហើយ ចូរប្អូនចាប់រើសជំនាញរៀនដែលត្រូវនឹងងគោលដៅ និងសកលវិទ្យាល័យណាមួយដែលមានជំនាញត្រូវនឹងអ្វីដែលប្អូនបានដៅ (បើមានលិទ្ធភាព)។ទន្ទឹមនឹងនេះដែរ ក្នុងករណីប្អូនៗមានជីវភាពមិនសូវធូរធា ឬប្រឡងបាននិន្ទេសល្អ ប្អូនៗអាចស្នើរសុំសាលាយកអាហាររូបករណ៍បាន ដើម្បីកាត់បន្ថយចំណាយបានមួយចំណែក។ ២. ស្រាវជ្រាវ និងរៀបចំផែនការជាមុន៖ ចំណុចសំខាន់មួយទៀតមុននឹងប្អូនៗធ្វើការផ្លាស់ប្តូរទៅកាន់ទីក្រុងប្អូនៗត្រូវស្វែងរកជម្រើសលំនៅដ្ឋានដែលមានតម្លៃសមរម្យ ព្រោះតម្លៃកន្លែងស្នាក់នៅអាចខ្ពស់ជាងយ៉ាងខ្លាំងនៅក្នុងទីក្រុងបើធៀបនឹងតំបន់ជនបទ។ ច្នេះហើយចូលស្រាវជ្រាវ និងពិចារណាជម្រើសលំនៅដ្ឋានផ្សេងៗ ដូចជាផ្ទះស្នាក់នៅរួម ឬលំនៅដ្ឋានក្បែរបរិវេណសាលាក្នុងសង្កាត់ដែលមានតម្លៃថោក។ ហើយចំណុចមួយទៀត វាជារឿងសំខាន់ក្នុងការស្រាវជ្រាវ និងរៀបចំផែនការរបស់អ្នកជាមុន ដូចជាការស្រាវជ្រាវអំពីតម្លៃសាលារៀន និងកម្មវិធីផ្សេងៗ ដើម្បីប្អូនអាចត្រៀមខ្លួនបានមុន។ ៣. ស្វែងរកការងារក្រៅម៉ោង៖ ការធ្វើការមិនត្រឹមតែជាសាលាទីពីររបស់ប្អូនៗនោះទេ វាថែមទាំងជួយឱ្យប្អូនមានភាពក្លាហានជាងមុន ពេលបានជួបមនុស្សថ្មីៗ ចេះពីរបៀបទំនាក់ទំនង ជាពិសេសប្អូនស្គាល់បរិបទទីក្រុងបានច្រើនជាងមុន។ អ្វីដែលកាន់តែពិសេសជាងនេះទៅទៀតនោះគឺ ប្អូនៗមិនពិបាកសុំជំនួយពីអ្នកផ្ទះ ពោលប្អូនអាចមានប្រាក់បង់សាលា ថ្លៃផ្ទះ និងធ្វើដំណើរដោយខ្លួនឯង ហើយពេលខ្លះទោះផ្គត់ផ្គង់ខ្លួនឯងមិនបានច្រើន ក៏គ្រួសារបានធូរមួយកំរិតដែរ។ គួរបញ្ជាក់ផងដែរថា តាមរយៈការធ្វើតាមគន្លឹះទាំងនេះ ប្អូនៗតាមជនបទអាចធ្វើការផ្លាស់ប្តូរដោយរលូនទៅកាន់ការសិក្សានៅទីក្រុង និងទទួលបានអត្ថប្រយោជន៍ជាច្រើននៃបទពិសោធន៍ក្នុងទីក្រុង។ សូមប្អូនៗចងចាំថា ការសម្របខ្លួនទៅនឹងបរិយាកាសថ្មីត្រូវការពេលវេលា និងការខិតខំប្រឹងប្រែង។ អត់ធ្មត់នឹងខ្លួនឯង និងទទួលយកឱកាសដែលជីវិតនៅទីក្រុងផ្តល់ជូនប្អូន៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T05:12:59.624Z", "category": "កំពូលអ្នកលក់", "views": 236, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ការប្រាក់ខ្ពស់កប់ពពក! ប្រទេសទួរគីដំឡើងការប្រាក់រហូត៤០% ដើម្បីប្រឆាំងនឹងអតិផរណាក្នុងប្រទេស	https://business-cambodia.com/articles/turkey-hiked-interest-rate-to-40	អតិផរណានៅក្នុងប្រទេសទួរគីនៅតែឡើងកម្ដៅហើយគិតត្រឹមពេលនេះអតិផរណារបស់ប្រទេសនេះបានបន្តកើនឡើងដល់ជាង៦០% ដែលជាធ្វើឲ្យប្រជាជនទួរគីមួយចំនួនធំរស់នៅសឹងតែស៊ីអត់ស៊ីឃ្លានដោយសារតែម្ហូបអាហារឡើងថ្លៃកប់ពពក។   បើយោងតាមការចុះផ្សាយរបស់BBC បានឲ្យដឹងធនាគារកណ្ដាលរបស់ទួរគីបានសម្រេចដំឡើងការប្រាក់ចំនួន៥%បន្ថែមទៀតពី៣៥%ឡើងដល់៤០%គឺដើម្បីប្រឆាំនឹងអត្រាអតិផរណាដែលបន្តហក់ឡើងដល់៦១.៣៦% ហើយត្រូវបានគេព្យាករថានឹងបន្តឡើងពី៧០%ទៅ៧៥%ទៀតនៅអំឡុងខែឧសភាឆ្នាំ២០២៤ខាងមុខនេះ។   បន្ទាប់ពីអត្រាការប្រាក់Lira ទួរគីត្រូវបានដំឡើងគេសង្កេតឃើញថាប្រាក់Lira របស់ទួរគីត្រូវបានគេជួញដូរនៅតម្លៃ២៨.៧៦ធៀបនឹងប្រាក់ដុល្លារពោលគឺលុយរបស់ទួរគីចាប់ផ្ដើមខ្លាំងឡើងវិញបន្តិចបន្ទាប់ពីមានការដំឡើងការប្រាក់រហូតដល់ទៅ៤០%។    លោក Timothy Ash អ្នករៀបចំយុទសាស្រ្តទីផ្សារនៃក្រុមហ៊ុន  BlueBay Asset Management បានលើកឡើងថាវាពិតជារឿងល្អដែលធនាគារកណ្ដាលរបស់ទួរគីបានចាប់អនុវត្តគោលនយោបាយហិរញ្ញវត្ថុបានលឿនលើសពីការរំពឹងទុកហើយធនាគារាកណ្ដាលបានខិតខំប្រឹងប្រែងយ៉ាងខ្លាំងក្នុងការប្រឆាំងនឹងអតិរណាដែលកំពុងឡើងកម្ដៅ។   តាមពិតទៅធនាគារកណ្ដាលរបស់ទួរគីបានសម្រេចដំឡើងការប្រាក់គឺដើម្បីទប់ទល់នឹងអត្រាអតិផរណាដែលឡើងខ្ពស់ខ្លាំងនៅប៉ុន្មានឆ្នាំចុងក្រោយនេះ ហើយបញ្ហាអតិផរណានេះគឺជាបញ្ហាចោទមួយដល់ការរស់នៅរបស់ប្រជាជនទួរគី។ លុយLiraរបស់ទួរគីប្រាក់ធ្លាក់ចុះចំនួន៣៥%ធៀបនឹងប្រាក់ដុល្លារក្នុងរយៈពេលមួយឆ្នាំពេញហើយធ្លាក់ចុះរហូត៨០%ក្នុងរយៈពេល៥ឆ្នាំចុងក្រោយនេះ៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T05:10:25.445Z", "category": "ហិរញ្ញវត្ថុ", "views": 186, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ឆ្នាំថ្មី មនុស្សថ្មី! រឿង៨យ៉ាង យុវជនត្រូវធ្វើជាបន្ទាន់ បើចង់សល់ទ្រព្យ សល់លុ.យ ទាំងវ័យក្មេង	https://business-cambodia.com/articles/8-things-youth-need-to-do	យុវវ័យមានអាយុចាប់ពី ១៧ ឆ្នាំឡើងទៅ គឺត្រូវមានគោលដៅសម្រាប់ជីវិត។ ជាពិសេសនោះ ត្រូវដឹងពីអ្វីដែលខ្លួនចង់បានបំផុត។ ខាងក្រោមនេះគឺជារឿងធំៗទាំង៨យ៉ាង ដែលយុវជនសម័យទំនើបគួរធ្វើ បើចង់សល់ទ្រព្យ សល់លុយទាំងវ័យក្មេង៖   ១/. រៀនបន្ថែម នៅពេលដែលអ្នកផ្សេងកំពុងសម្រាក៖ ការសិក្សារៀនសូត្រមិនដែលមានពាក្យថាច្រើនពេកនោះទេ ហើយមនុស្សយើងម្នាក់ៗត្រូវតែបន្តការរៀនសូត្រពេញមួយជីវិតរបស់យើង។   ២/. សម្រេចចិត្ត នៅពេលអ្នកផ្សេងខ្លាចក្នុងការសម្រេចចិត្ត៖ ការសម្រេចចិត្ត គឺបញ្ជាក់ថាអ្នកជាមនុស្សម្នាក់ដែលចេះចាប់យកឱកាស ក្លាហាន នៅក្នុងការសម្រេចចិត្ត បើទោះបីការសម្រេចចិត្តនោះខុសក៏ដោយ ក៏វាមិនធ្វើឲ្យអ្នកស្ដាយក្រោយដែរ បើបរាជ័យអ្នកអាចទុកវាជាមេរៀន តែបើជោគជ័យ អ្នកនឹងចំណេញ តែប្រសិនបើអ្នកមិនបានសម្រេចចិត្តអ្នកនឹងស្ដាយក្រោយមិនខាន។   ៣/. ខិតខំធ្វើការងារឲ្យអស់ពីសមត្ថភាព ខណៈពេលអ្នកផ្សេងកំពុងស្រមើស្រមៃ៖ មនុស្សភាគច្រើនចង់បានលទ្ធផលអស្ចារ្យ ប៉ុន្ដែមិនដែលផ្លាស់ប្ដូរអ្វីដែលពួកគេធ្វើនោះទេ។ មានពាក្យមួយឃ្លា លើកឡើងថា មានតែមនុស្សល្ងង់ប៉ុណ្ណោះដែលធ្វើរឿងដដែលតែចង់បានលទ្ធផលអស្ចារ្យជាងមុន។   ៤/. ចាប់ផ្ដើមនៅពេលអ្នកផ្សេងកំពុងតែពន្យារពេល៖ គ្មានអ្វីសុក្រឹតជាងពេលវេលាទៀតនោះទេ ព្រោះមនុស្សម្នាក់ៗមាន ពេល ២៤ម៉ោងក្នុងមួយថ្ងៃស្មើរៗគ្នា។ ប៉ុន្តែអ្វីដែលខុសគ្នានោះគឺការប្រើប្រាស់ពេលវេលានេះឯង។   ៥/. តស៊ូនៅពេលអ្នកដទៃកំពុងតែបោះបង់៖ ការតស៊ូព្យាយាមគឺឈ្នះរាល់ឧបសគ្គទាំងអស់ មិនថាឧបសគ្គនោះធំយ៉ាងណានោះទេ។    ៦/. រត់នៅពេលអ្នកដទៃកំពុងតែដើរ៖ បើចង់ឈានមុខគេ នៅពេលអ្នកដទៃកំពុងដេក យើងត្រូវតែដើរ ហើយនៅពេលគេកំពុងតែដើរ គឺយើងត្រូវតែរត់មិនអាចដើរដូចគេបានឡើយ។   ៧/. ស្ដាប់នៅពេលអ្នកផ្សេងកំពុងនិយាយ៖ ស្ដាប់គឺជាវិធីសាស្រ្តរៀនដ៏អស្ចារ្យមួយដែលមនុស្សភាគច្រើនមិនបានដឹង។    ៨/. សន្សំនៅពេលអ្នកផ្សេងកំពុងចាយវាយខ្ជះខ្ជាយ៖ ប្រសិនបើអ្នកចង់បានលទ្ធផលលើសពីគេ អ្នកចាំបាច់ត្រូវតែធ្វើឲ្យបានច្រើនជាងគេ ជាពិសេសនោះអ្នកត្រូវមានភាពឧស្សាហ៍ព្យាយាមផងដែរ។   ជាការពិតណាស់មនុស្សភាគច្រើនចង់បានលទ្ធផលល្អ ខណៈពេលដែលពួកគេមិនព្រមចាប់ផ្ដើមធ្វើវាឲ្យបានកាន់តែប្រសើរជាងមុន នេះជាកំហុសដ៏ធំមួយដែលយុវជនគួរជៀសវាង និងគួរអនុវត្តតាមរឿង៨យ៉ាងខាងលើឲ្យបានខ្ជាប់ខ្ជួន បើចង់ធូរធារ សល់លុយ សល់ទ្រព្យទាំងវ័យក្មេង៕   អត្ថបទដោយ៖ កាន់ ដារ៉ា (ស្មេរពនេចរ)  សៀវភៅ «ច្រវាក់ប្រាក់ខែ» (កសាងចំណូលច្រើនប្រភពលើសពីប្រាក់ខែ) បើកទទួលការកក់ហើយ តម្លៃពិសេសត្រឹម ១០$ ប៉ុណ្ណោះ។ កក់តាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T05:08:54.036Z", "category": "ភាពជាអ្នកដឹកនាំ", "views": 731, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ធ្វើការបណ្ដើរឆ្លៀតចេញរកស៊ីបណ្ដើរ កញ្ញា ភាព សុថុន បង្កើតសិប្បកម្មហត្ថានារី ព្រោះចង់ជួយស្រ្តីជនបទ	https://business-cambodia.com/articles/hattha-neary-khmer-products	ដោយសារតែមានក្ដីស្រមៃចង់ជួយដល់ស្រ្តីនៅតាមទីជនបទ និងទឹកចិត្តស្រលាញ់អាជីវកម្មដែលមានប្រយោជន៍ដល់សង្គមខ្មែរ កញ្ញា ភាព សុថុន ក៏បានសម្រេចចិត្តបង្កើតសិប្បកម្មហត្ថានារី ឡើងដើម្បីបំពេញក្ដីស្រមៃ ជួយកាត់បន្ថយបញ្ហាខ្វះខាតរបស់ស្រ្តីខ្មែរ។   កញ្ញា ភាព សុថុន ស្ថាបនិកហត្ថានារី បានលើកឡើងថា «កត្តាសំខាន់ៗដែលនាំឱ្យខ្ញុំបង្កើតសិប្បកម្មនេះឡើង គឺដោយសារតែមើលឃើញពីបញ្ហារបស់បងប្អូនយើងផង ណាមួយខ្ញុំមានជំនាញផ្នែកគីមីចំណីអាហារស្រាប់ផង ទើបខ្ញុំចង់ប្រើជំនាញនេះដើម្បីបង្កើតនូវអ្វីដែលជះផលវិជ្ជមានដល់ការរស់នៅ ពិសេសជួយជីវភាពបងប្អូនស្រ្តីនៅជនបទបានមួយកម្រិតផងដែរ»។   ហត្ថានារី គឺជាអាជីវកម្មផ្ដោតសំខាន់ទៅលើផលិតផលធម្មជាតិ ដែលមានដូចជា ការផលិតតែធម្មជាតិ ទៀនក្រអូបច្នៃឡើងពីផ្កាធម្មជាតិ ក្រមួនជំនួយដំណេក និងគ្រីមការពារមូស ដែលវត្ថុធាតុដើមភាគច្រើនសុទ្ធសឹងតែប្រមូលទិញពីប្រជាកសិករខ្មែរទៅតាមរដូវកាល ហើយសូម្បីតែកែវដាក់ទៀនក៏ទិញពីសិប្បកម្មខ្មែរដែរ។ អ្វីដែលពិសេសបំផុតគឺ គ្រប់ផលិតផលរបស់ហត្ថានារី គឺត្រូវបានផលិតដោយដៃ និងយកចិត្តទុកដាក់បំផុត ពីសំណាក់ស្រ្តីជនបទ ព្រមទាំងស្រ្តីមេម៉ាយ។   បន្ថែមពីនោះ សិប្បកម្មខ្មែរមួយនេះយកចិត្តទុកដាក់ជាខ្លាំងទៅលើការការពារបរិស្ថាន ព្រោះថាគ្រប់ដំណាក់កាលនៃសង្វាក់ផលិតកម្មទាំងអស់ រាប់ចាប់តាំងពីការបង្កើត ការផលិត ការរចនា និងការវេចខ្ចប់ សុទ្ធតែធ្វើដោយដៃ។ ហត្ថានារីតែងតែ គាំទ្រនិងចូលរួមកាត់បន្ថយបញ្ហាបរិស្ថាន ដោយដើរតាមពាក្យស្លោករបស់ខ្លួនមួយឃ្លាដែលបានពោលថា «សុខភាពគឺជាជីវិត បរិស្ថានគឺជាដៃគូរបស់ជីវិត»។ ដោយសារតែគិតថាបញ្ហាបរិស្ថានគឺជាបញ្ហារួមរបស់សង្គម ដូច្នេះហើយបានជានៅហត្ថានារីបានបញ្ចូលនូវគោលដៅមួយគឺ អតិថិជនទាំងអស់នៅពេលដែលគាត់ប្រើប្រាស់ផលិតផលរបស់ហត្ថានារីអស់ហើយ ពួគគាត់អាចត្រឡប់មកធ្វើការ Refill វិញបានក្នុងតម្លៃពិសេស។    យ៉ាងណាមិញក្ដីស្រមៃធំសុទ្ធតែត្រូវចាប់ផ្ដើមពីតូច មកដល់ពេលនេះហត្ថានារីពិតជារីកចម្រើនច្រើនចេញពីចំណុចដំបូង ប៉ុន្តែកញ្ញា សុថុន តែងតែសង្ឃឹមថានឹងមានអង្គការ ឬស្ថាប័នណាមួយដែលសហការឬគាំទ្រដល់ហត្ថានារី ជាពិសេសអតិថិជនដែលប្រើប្រាស់ឬស្រលាញ់ហត្ថានារី មកចូលរួមគាំទ្រដើម្បីឱ្យការងារមួយនេះរីកបានកាន់តែធំ ជួយមនុស្សបានកាន់តែច្រើន។    ប្រសិនបើបងប្អូនចង់ស្វែងយល់បន្ថែមពីហត្ថានារី ឬចង់គាំទ្រផលិតផលខ្មែរ អាចធ្វើការទំនាក់ទំនងតាមរយៈផេកផ្លូវការ៖ ហត្ថានារី/Hattha Neary ឬតាមទូរស័ព្ទលេខ៖ 098 983 039 អត្ថបទដោយ៖ SOKLY SO-កូនផ្កាឈូក	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T05:02:56.674Z", "category": "ហិរញ្ញវត្ថុ", "views": 161, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
មិនងាយមានទេ! សាកលវិទ្យាល័យ AUPP ផ្តល់អាហារូបករណ៍តម្លៃ ២ម៉ឺ.នដុល្លារ សម្រាប់សិស្ស២៥នាក់	https://business-cambodia.com/articles/aupp-university-schoolarship-2024	ជាឱកាសដ៏ពិសេសមួយសម្រាប់បងប្អូនសិស្សានុសិស្សដែលបានជាប់បាក់ឌុបហើយនិងកំពុងស្វែងរកអាហារូបករណ៍ដើម្បីសិក្សា ខណៈពេលនេះសាកលវិទ្យាល័យអាមេរិកកាំងភ្នំពេញ ហៅកាត់ថា AUPP កំពុងផ្តល់ឱកាសអាហារូបករណ៍ប្រមាណ២៤០០០ដុល្លារ សម្រាប់សិស្សចំនួន២៥នាក់។   បើយោងតាមការបង្ហោះលើគណនីផ្លូវការរបស់សាកលវិទ្យាល័យនៅថ្ងៃទី ២៤ ខែវិច្ឆិកានេះបានឱ្យដឹងថា អាហារូបករណ៍តម្លៃ២៤០០០ដុល្លារនេះ មានចំនួន២៥កន្លែងសម្រាប់សិស្ស២៥នាក់ដែលជាប់ Top Graders ដោយក្នុងនោះមានមុខវិជ្ជា Business ចំនួន៥កន្លែង, Global Affairs ចំនួន១០កន្លែង, និងមុខវិជ្ជា Law ចំនួន១០កន្លែងបន្ថែមទៀត។   បន្ថែមពីនោះបើយោងតាមវេបសាយផ្លូវការរបស់សាលាបានឱ្យដឹងចំពោះអាហារូបករណ៍១០០% សម្រាប់សិស្ស២៥នាក់នេះគឺនឹងផុតកំណត់ដាក់ពាក្យនៅថ្ងៃទី០៨ ខែធ្នូ ឆ្នាំ២០២៣នេះ  ដោយក្នុងនោះមានលក្ខខណ្ឌធំៗចំនួន២គឺ៖   ១. ប្រតិចារិកថ្នាក់វិទ្យាល័យនៅថ្នាក់ទី១០ ១១ និង១២។   ២. អត្ថបទចំនួន៣០០-៥០០ ពាក្យដែលពណ៌នាអំពីស្ថានភាពហិរញ្ញវត្ថុរបស់អ្នក ជាហេតុផលដែលអ្នកគួរតែទទួលបានអាហារូបករណ៍ពី AUPP ។ ការរៀបរាប់អំពីជីវភាពរស់នៅ សាលារៀន សហគមន៍និងអំពីភាពជាអ្នកដឹកនាំដែលអ្នកធ្លាប់មាននៅក្នុងសហគមន៍របស់អ្នក ដែលបានចូលរួមក្នុងរយៈពេល៤ឆ្នាំចុងក្រោយនេះ ជាចំណែកមួយនៃការអភិវឌ្ឍន៍ និងជះឥទ្ធិពលដល់ AUPP ផងដែរ។ មួយវិញទៀតការរៀបរាប់អំពីអ្វីដែលអ្នកនឹងផ្តល់ឱ្យសហគមន៍វិញប្រសិនបើអ្នកទទួលបានអាហារូបករណ៍ពី សាកលវិទ្យាល័យ AUPP។   គួរបញ្ជាក់ផងដែរថាចំពោះអាហារូបករណ៍ខាងលើនេះគឺជាការរៀនសញ្ញាបត្រតែ១ប៉ុណ្ណោះពី AUPP ហើយការដាក់ស្នើសុំអាហារូបករណ៍នេះមាន៣ដំណាក់កាល ដោយក្នុងនោះបេក្ខជនទាំងអស់ត្រូវដាក់រូបថតផ្ទះចំនួន 2 សន្លឹក ដោយរូបថតទាំងនេះនឹងត្រូវបានផ្ទៀងផ្ទាត់ដោយក្រុមប្រតិបត្តិការ AUPP ខណៈលើសពីនេះ ទីតាំងផែនទី Google ត្រូវបានណែនាំឱ្យស្នើបញ្ចូល។   ដូច្នេះសម្រាប់ព័ត៌មានលម្អិតបងប្អូនអាចចូលទៅកាន់គេហទំព័រ https://bit.ly/AUPPscholarship វេបសាយសាលា www.aupp.edu.kh  Email: info@aupp.edu.kh Telegram:+855 12 266 631 ឬទៅកាន់ទីតាំងសាលាផ្ទាល់បាន https://bit.ly/AUPPMap ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T04:41:54.914Z", "category": "ភាពជាអ្នកដឹកនាំ", "views": 1494, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ដំណឹងល្អ! រដ្ឋប្រកាសសម្រេចលើកលែងពន្ធប៉ាតង់ សម្រាប់សារព័ត៌មានអនឡាញទាំងអស់រយៈពេល ៥ឆ្នាំ	https://business-cambodia.com/articles/news-online	យោងតាមការចុះផ្សាយរបស់ក្រសួងព័ត៌មាននាព្រឹកថ្ងៃទី ២៤ ខែ វិច្ឆិកា ឆ្នាំ ២០២៣ នេះបានឱ្យដឹងថា រាជរដ្ឋាភិបាលយល់ព្រមលើកលែងពន្ធប៉ាតង់សារព័ត៌មានតាមប្រព័ន្ធអនឡាញប្រភេទធុនតូចទាំងអស់ជាបន្ទុករបស់រដ្ឋរយៈពេល ៥ ឆ្នាំ (២០២៣-២០២៨) និងកាត់បន្ថយកម្រៃស្នើសុំអាជ្ញាបណ្ណ បង្កើតអង្គភាពសារព័ត៌ មានថ្មីនៅក្រសួងព័ត៌មានចំនួន ៥០%។   បើតាមការលើកឡើងរបស់ ឯកឧត្តម នេត្រ ភក្ត្រា រដ្ឋមន្ត្រីក្រសួងព័ត៌មាន បានបញ្ជាក់ឱ្យដឹងផងដែរថា “«សូមជូនដំណឹងល្អសម្រាប់បងបងប្អូនសារព័ត៌មានអនឡា ញទាំងអស់! យោងតាម លិខិតរបស់ក្រសួងព័ត៌មាននៅថ្ងៃទី១ ខែវិច្ឆិកា ឆ្នាំ២០២៣ និងចំណារ ដ៏ខ្ពង់ខ្ពស់បំផុត របស់ សម្តេចធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រ កម្ពុជាចុះថ្ងៃទី១៦ ខែវិច្ឆិកា ឆ្នាំ២០២៣។ រាជរដ្ឋាភិបាលយល់ព្រមលើកលែង ពន្ធប៉ាតង់សារ ព័ត៌មានតាមប្រព័ ន្ធអន ឡាញប្រភេទធុនតូចទាំងអស់ជាបន្ទុករបស់រដ្ឋរយៈពេល ៥ ឆ្នាំ (២០២៣-២០២៨) និងកាត់ បន្ថយកម្រៃស្នើសុំអាជ្ញាបណ្ណបង្កើតអង្គភាពសារព័ត៌មានថ្មី នៅក្រសួងព័ត៌មានចំនួន ៥០%»។     គួរបញ្ជាក់ផងដែរថា គិតមកដល់បច្ចុប្បន្ននេះ សារព័ត៌មានអនឡាញដែលបានចុះបញ្ជីនៅក្រសួងព័ត៌មានបានកើនឡើងដល់ចំនួន ៩១៧ អង្គភាព។ ជាមួយគ្នានោះដែរឯកឧតត្តមន្ត្រីបានអំពាវនាវដល់បងប្អូនដែលកំពុងប្រកបអាជីវកម្មក្នុងវិស័យព័ត៌មាននិងសោតទស្សន៍ដែលមិនទាន់បានចុះបញ្ជីត្រឹមត្រូវ សូមបំពេញបែបបទនិងចុះបញ្ជីឱ្យបានត្រឹមត្រូវដើម្បីទទួលបាននូវអត្ថប្រយោជន៍ទាំងឡាយដែលមាន៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T04:14:51.531Z", "category": "ចាប់ផ្តើមអាជីវកម្ម", "views": 153, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
ប្រយ័ត្នផុតថ្ងៃ! ផ្សារទំនើបអ៊ីអន ប្រកាសលក់បញ្ចុះតម្លៃសម្លៀកបំពាក់ប្រេនៗ ស្បែកជើង នាឡិកា ហូតដល់ទៅ៧០%	https://business-cambodia.com/articles/aeon-promotion-70-person	ដើម្បីអបអរពិធីបុណ្យអ៉ំទូក បណ្តែតប្រទីប អកអំបុកនិង សំពះព្រះខែ ពេលនេះផ្សារទំនើបអ៊ីអន ប្រកាសលក់បញ្ចុះតម្លៃ ម៉ាក់ល្បីៗរហូតដល់ទៅ៧០% ដែលរួមមាន សម្លៀកបំពាក់ ស្បែកជើង គ្រឿងសំអាង សម្ភារៈប្រើប្រាស់ និងការបូបស្អាតៗ ជាច្រើនមុខទៀត ដែលមានគុណភាពខ្ពស់ជាមួយតម្លៃធូរថ្លៃផងដែរ។     យោងតាមផេកផ្លូវការរបស់់ផ្សារទីនើប AEON MALL Phnom Penh កាលពីថ្ងៃទី២៣ ខែវិចិ្ឆកា ឆ្នាំ២០២៣ កន្លងទៅនេះបានឲ្យដឹងថា "ពិធីបុណ្យអុំទូកជិតមកដល់ ប្រូម៉ូសិនពិសេសៗ ក៏ខិតជិតមកដល់ដូចគ្នា បញ្ចុះតំលៃកប់ៗ ពីតាមបណ្តាហាងល្បីៗជាច្រើនក្នុងផ្សារ ទំនើប អុីអន ម៉ល ភ្នំពេញ (Aeon1)"។  នៅក្នុងនោះដែរមានហាងល្បីជាច្រើនដែលបានបញ្ជុះតម្លែរួមមាន៖ LYN, Jelly Bunny , ICE Watch, Gong Cha, G2000, ECCO, អាយឃែរ និងប្រេនជាច្រើនមុខទៀតផងដែរ។    គួរជម្រាបផងដែរថា កម្មវិធីប្រូម៉ូសិននេះនិងចាប់ផ្ដើមពីថ្ងៃទី២៥ ដល់ទី២៨ ខែវិច្ឆិកា ឆ្នាំ ២០២៣ ខាងមុខនេះ។ សូមប្រញាប់ឡើង កុំអោយឱកាសនេះកន្លងហួសឲ្យសោះ៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T04:10:41.186Z", "category": "កំពូលអ្នកលក់", "views": 570, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
អ្នកនៅចំណុច១ណា? សេដ្ឋីអ្នកនិពន្ធ Tony Robbins ប្រាប់ពីកម្រិតF5 សេរីភាពលុយកាក់របស់មនុស្ស	https://business-cambodia.com/articles/tony-robbins-f5-freedom-of-money-and-people	មនុស្សតែងប្រឹងប្រែងធ្វើការដើម្បីលុយមានទ្រព្យសល់ជាប់ខ្លួន រំពឹងក្រែងចាស់ទៅរស់ស្រួលមានសេរីភាពលុយកាក់។ ផ្ទុយមកវិញក្នុងសង្គមសព្វថ្ងៃយើងសង្កេតឃើញថាមនុស្សចូលចិត្តចំអន់គ្នាលេងផង ចំអន់ខ្លួនឯងមែនផង អំពីរឿងមានលុយចាយមិនដែលសល់ លុយនិងមនុស្សដូចទឹកនិងប្រេង ហើយបើយ៉ាងៗហ្នឹងចង់សល់លុយ មានសេរីភាពលុយកាក់ រស់ស្រួលពេលចាស់ទៅបានយ៉ាងម៉េច?   ហេតុដូចនេះបានជាការតាមដានចំណូលចំណាយ ការសន្សំ ការវិនិយោគគឺជារឿងចាំបាច់សម្រាប់មនុស្សម្នាក់ៗ ហើយការត្រួតពិនិត្យទាំងនេះក៏អាចបង្ហាញយើងអំពីកម្រិតនៃសេរីកាពហិរញ្ញាវត្ថុរបស់យើងផងដែរ។ ក្នុងនោះដែរបើតាមអ្នកនិពន្ធល្បីឈ្មោះលោក Tonny Robbins បានឱ្យដឹងថាមនុស្ស មានសុវត្ថិភាពលុយកាក់ចំនួន៥កម្រិត ដែលអាចបង្ហាញសេរីភាពនៃការចាយវាយរបស់ពួកគេបាន៖   កម្រិតF1.តំបន់សុវត្ថិភាព៖   នេះគឺជាកម្រិតមូលដ្ឋាននៃសេរីភាពហិរញ្ញវត្ថុ ដែលអ្នកអាចមានលុយគ្រប់គ្រាន់ដើម្បីរ៉ាប់រងលើការចំណាយលើការរស់នៅជាប្រចាំថ្ងៃ ដូចជាលំនៅដ្ឋាន អាហារ និងមធ្យោបាយធ្វើដំណើរជាដើម និងត្បិតត្បៀតបន្តិចទៅលើចំណង់របស់ខ្លួន។   កម្រិតF2.តំបន់រឹងមាំ៖   កម្រិតទី២នេះគឺអ្នកអាចមានលុយលើសពីការចំណាយសម្រាប់ការរស់នៅកំប៉ិកកំប៉ុកប្រចាំថ្ងៃ ពោលគឺមានសមត្ថភាពមានលុយចំណាយលើការសងបំណុល ការសម្រាកដើរលេងកម្សាន្ត អាចទិញទំនិញដែលខ្លួនស្រឡាញ់ក្នុងកម្រិតតិចល្មម និងទទួលទាននៅហាងអាហារដែលមានតម្លៃសមរម្យ។   កម្រិតF3. តំបន់ឯករាជ្យ៖   សម្រាប់មួយនេះវិញគឺ អ្នកអាចរស់ដោយពឹងលើចំណូលអកម្មមួយចំនួន ហើយអ្នកនឹងមិនចាំបាច់ធ្វើការជារៀងរាល់ថ្ងៃដើម្បីចិញ្ចឹមជីវិតទៀតទេ។ ក្នុងកម្រិតនេះអ្នកមានលុយគ្រប់គ្រាន់ដើម្បីបំពេញតម្រូវការក្នុងជីវិតរបស់អ្នក ហើយមានសេរីភាពលើការចំណាយផ្សេងៗដែលកើតពីចំណង់ច្រើនជាងតម្រូវការចាំបាច់ ដោយមិនដេកភ័យព្រួយរឿងចាយលុយសល់ថ្ងៃ ឬពឹងពាក់នរណានោះម្នាក់ដែរ។     កម្រិត F4. តំបន់សេរីភាព៖   នៅក្នុងកម្រិតនេះអ្នកនឹងមានលុយគ្រប់គ្រាន់ដើម្បីធ្វើអ្វីដែលអ្នកចង់ធ្វើភ្លាមៗ នៅពេលណាដែលអ្នកចង់ធ្វើអ្វីមួយ ហើយនៅក្នុងកម្រិតនេះដែរអ្នកមានសមត្ថភាពក្នុងការកំណត់នូវសមិទ្ធិផលធំៗ ដូចជាមានលុយសន្សំច្រើន វិនិយោគអចលនទ្រព្យ វិនិយោគខ្នាតមធ្យម ឬការប្រកបអាជីវកម្មណាមួយ។   កម្រិតF5. តំបន់សេរីភាពពេញទំហឹង   កម្រិតនៃសេរីភាពហិរញ្ញវត្ថុពេញទំហឹងនេះគឺហួសពីលទ្ធភាពរបស់មនុស្សភាគច្រើន។ អ្នកដែលនៅក្នុងកម្រិតនេះមិនត្រឹមតែរស់នៅសុខស្រួល វិនិយោគក្នុងកម្រិតខ្ពស់ឬជោគជ័យក្នុងជំនួញប៉ុណ្ណោះទេ ថែមទាំងអាចបរិច្ចាគ ដល់អង្គការសប្បុរសធម៌ ឬបណ្តាក់ទុនផ្សេងៗនិងសេរីភាពក្នុងការរស់នៅហើយទោះជាយ៉ាងណាក៏នៅតែមានភាពនឹងនរផ្នែកលុយកាក់ដែរ ពោលអាចជាមនុស្សដែលនៅក្នុងកម្រិតវិនិយោគិន អ្នកមានឋានៈឬមហាសេដ្ឋី។   យ៉ាងណាមិញខាងលើនេះគ្រាន់តែជាកម្រិតហិរញ្ញវត្ថុទាំង៥ ដែលលោក Tony Robbins ជឿជាក់ថាមនុស្សគ្រប់រូបសុទ្ធតែមានសក្តានុពលក្នុងការសម្រេចបាននូវសេរីភាពហិរញ្ញវត្ថុទាំងនេះ។ ដោយគាត់បានលើកទឹកចិត្តមនុស្សឱ្យកំណត់គោលដៅហិរញ្ញវត្ថុ បង្កើតផែនការ សកម្មភាព ដើម្បីសម្រេចបានក្នុងកម្រិតនីមួយៗ ដោយពឹងផ្អែកលើផ្នត់គំនិតជឿជាក់ ប្រឹងប្រែង និងរៀនអំពីលុយ ធ្វើការដើម្បីរកលុយបម្រើឱ្យជីវិត មិនមែនយកជីវិតទៅបម្រើឱ្យលុយនោះឡើយ។ ចុះបងប្អូនទាំងអស់គ្នានៅកម្រិតមួយណា? និងមានគោលដៅដើរឱ្យដល់កម្រិតមួយណាដែរ?   គួរជម្រាបផងដែរថាលោក Tony Robbins គឺជាសហគ្រិន ជាអ្នកនិពន្ធ និងជាជំនាញប្រឹក្សារឿងលុយកាក់ឱ្យអ្នកមានស្តុកស្តម្ភ តារាភាពយន្យបុគ្គលល្បីៗជាច្រើនក្នុងពិភពលោក ហើយអ្នកនិពន្ធរូបនេះគឺជាម្ចាស់សៀវភៅដល់មានល្បីបំផុតរបស់សហរដ្ឋអាមេរិកគឺ MONEY Master the Game លក់ដាច់រាប់លានក្បាល ជួយមនុស្សឱ្យប្រើលុយបានត្រឹមត្រូវនិងមានសេរីភាពលុយកាក់ច្រើនហូរហែ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T03:49:42.979Z", "category": "ភាពជាអ្នកដឹកនាំ", "views": 350, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ជាប់បាក់ឌុប តែគ្មានលុ.យរៀនបន្ត វិទ្យាស្ថានចំនួន ៣២ មានផ្តល់ការបណ្តុះបណ្តាលឥត.គិតថ្លៃ ដល់សិស្សក្រីក្រ	https://business-cambodia.com/articles/institute-for-student	ក្រោយលទ្ធផលបាក់ឌុបចេញមក មានសិស្សរាប់ម៉ឺននាក់កំពុងរីករាយជាមួយនឹងលទ្ធផលនៃការខិតខំប្រឹងប្រែងអស់រយៈ១២ឆ្នាំ និងកំពុងតែគិតគូរពីជំហានបន្ទាប់ដែលនឹងត្រូវឡើងទៅរៀននៅឯសាកលវិទ្យាល័យទៅលើជំនាញដែលខ្លួនចង់រៀន។ តែទន្ទឹមនឹងនោះក៏មានសិស្សមួយចំនួនបានជាប់លទ្ធផលល្អហើយតែខ្លួនគ្មានលទ្ធភាពទៅរៀននៅឯសាកលវិទ្យាល័យដូចគេ ដូច្នេះនៅក្នុងថ្ងៃនេះ Business Cambodia នឹងបង្ហាញនូវវិទ្យាស្ថានចំនួន ៣២ ដែលមានផ្តល់ការបណ្តុះបណ្តាលជំនាញបច្ចេកទេសដល់សិស្សក្រីក្រដោយឥតគិតថ្លៃ រួមមាន ៖   ១.វិទ្យាស្ថាននៅ ភ្នំពេញ   វិទ្យាស្ថានជាតិពហុបច្ចេកវិទ្យាកម្ពុជា, វិទ្យាស្ថានពហុបច្ចេកទេសព្រះកុសមៈ, វិទ្យាស្ថានជាតិបណ្តុះបណ្តាលបច្ចេកទេស, វិទ្យាស្ថានជាតិពាណិជ្ជសាស្រ្ត, វិទ្យាស្ថានជាតិសហគ្រិនភាពនិងនវានុវត្តន៍, វិទ្យាស្ថានបច្ចេកទេសឧស្សាហកម្ម, វិទ្យាស្ថានអភិវឌ្ឍន៍មុខជំនាញកម្ពុជាថៃ, វិទ្យាស្ថានបច្ចេកទេសហ្ស៊ីវ៉េសេ   ២.វិទ្យាស្ថានតាមបណ្តាខេត្ត   វិទ្យាស្ថានពហុបច្ចេកទេសភូមិភាគជោសែនបាត់ដំបង, វិទ្យាស្ថានពហុបច្ចេកទេសភូមិភាគតេជោសែនសៀមរាប, វិទ្យាស្ថានពហុបច្ចេកទេសភូមិភាគតេជោសែនតាកែវ, វិទ្យាស្ថានពហុបច្ចេកទេសភូមិភាគតេជោសែនកំពត, វិទ្យាស្ថានពហុបច្ចេកទេសភូមិភាគតេជោសែនស្វាយរៀង, វិទ្យាស្ថានពហុបច្ចេកទេសភូមិភាគតេជោសែនឦសាន (ក្រចេះ) , វិទ្យាស្ថានបច្ចេកទេសបាត់ដំបង, វិទ្យាស្ថានជាតិវិជ្ជាជីវៈបាត់ដំបង, វិទ្យាស្ថានបច្ចេកទេសខេត្តព្រះសីហនុ, វិទ្យាស្ថានពហុបច្ចេកទេសមិត្តភាពកម្ពុជាចិនព្រះសីហនុ, វិទ្យាស្ថានជាតិពហុបច្ចេកទេសអង្គរ, វិទ្យាស្ថានពហុបច្ចេកទេសខេត្តកំពង់ចាម, វិទ្យាស្ថានពហុបច្ចេកទេសខេត្តពោធិ៍សាត់, វិទ្យាស្ថានបច្ចេកទេសខេត្តកំពង់ធំ, វិទ្យាស្ថានពហុបច្ចេកទេសខេត្តបន្ទាយមានជ័យ, វិទ្យាស្ថានពហុបច្ចេកទេសកំពងស្ពឺ, វិទ្យាស្ថានពហុបច្ចេកទេសខេត្តកោះកុង, វិទ្យាស្ថានពហុបច្ចេកទេសខេត្តកំពង់ឆ្នាំង, វិទ្យាស្ថានជាតិពហុបច្ចេកទេសតេជោសែន, វិទ្យាស្ថានពហុបច្ចេកទេសខេត្តព្រៃវែង, វិទ្យាស្ថានពហុបច្ចេកទេសខេត្តព្រះវិហារ, មជ្ឈមណ្ឌលបណ្តុះបណ្តាលវិជ្ជាជីវៈខេត្តកែប, មជ្ឈមណ្ឌលបណ្តុះបណ្តាលវិជ្ជាជីវៈខេត្តប៉ៃលិន, មជ្ឈមណ្ឌលបណ្តុះបណ្តាលវិជ្ជាជីវៈខេត្តស្ទឹងត្រែង, មជ្ឈមណ្ឌលបណ្តុះបណ្តាលវិជ្ជាជីវៈខេត្តរតនគិរី, មជ្ឈមណ្ឌលបណ្តុះបណ្តាលវិជ្ជាជីវៈខេត្តមណ្ឌលគិរី, មជ្ឈមណ្ឌលបណ្តុះបណ្តាលវិជ្ជាជីវៈខេត្តឧត្តរមានជ័យ, និង មជ្ឈមណ្ឌលបណ្តុះបណ្តាលវិជ្ជាជីវៈខេត្តត្បូងឃ្មុំ ។     គួរបញ្ជាក់ផងដែរថា ក្រៅពីការសិក្សាដោយឥតគិតថ្លៃហើយនោះ សិស្សដែលចូលរៀនវគ្គបណ្តុះបណ្តាលនេះក៏នឹងទទួលបានប្រាក់ឧបត្ថម្ភប្រចាំខែចំនួន ២៨ម៉ឺនរៀល រួមនឹងការប្រឹក្សាយោបល់ពីការជ្រើសរើសជំនាញ និងព័ត៌មានទីផ្សារការងារ, ចុះកម្មសិក្សានៅតាមសហគ្រាស គ្រឹះស្ថាន ឧស្សាហកម្ម និងក្រុមហ៊ុនឯកជន, ជំនាញមួយពិតប្រាកដដែលទីផ្សារការងារកំពុងត្រូវការ, និងឱកាសការងារធ្វើសមរម្យ និងប្រាក់ចំណូលទៀងទាត់។     ដូច្នេះសម្រាប់សិស្សានុសិស្សដែលកំពុងតែខ្វះខាតនិងចាប់អារម្មណ៍ចង់ចូលរៀនអាចធ្វើការដាក់ពាក្យបានតាមរយៈ  តាមរយៈវេបសាយ tvet.gov.kh   App ( IOS Store: https://apps.apple.com/kh/app/tvet-1-5m/id6468649193 ) សម្រាប់ ( Play Store: https://play.google.com/store/apps/details...) ។	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T03:34:10.500Z", "category": "ព័ត៌មានថ្មីៗ", "views": 418, "author": { "first_name": "Sambat", "last_name": "Sokhlang", "email": "sokhlangsp@gmail.com" }, "quality_warning": [ "noisy", "short_sentences" ] }
អបអរសាទរដល់សិស្សានុសិស្សនៃសាលាអន្តរជាតិ អាយ ស៊ី អេស ចំនួន ៧ រូប ដែលទទួលបានចំណាត់ថ្នាក់ “និទ្ទេស A” ក្នុងការប្រទ្បងសញ្ញាបត្រមធ្យមសិក្សាទុតិយភូមិឆ្នាំ២០២៣	https://business-cambodia.com/articles/ics-student-grade-a	អបអរសាទរដល់សិស្សានុសិស្សនៃសាលាអន្តរជាតិ អាយ ស៊ី អេស ចំនួន ៧ រូប (ស្មើនឹង 10 % នៃថ្នាក់) ដែលទទួលបានចំណាត់ថ្នាក់ “និទ្ទេស A” ក្នុងការប្រទ្បងសញ្ញាបត្រមធ្យមសិក្សាទុតិយភូមិ ឆ្នាំ2023 ។   Congratulations to 7 ICSIS students on achieving “Grade A” Diplomas (10% of Class) in the National Baccalaureate Examinations 2023.       សាលាអន្តរជាតិ អាយ ស៊ី អេស (សាខាកណ្តាល) : អគារលេខ 14 ផ្លូវលេខ 214 សង្កាត់បឹងរាំង ខណ្ឌដូនពេញ ភ្នំពេញ ទូរស័ព្ទ: 099 509 998 / 016 929 985សាលាអន្តរជាតិ អាយ ស៊ី អេស (សាខាកាល់ម៉ែត)អគារលេខ 25 ផ្លូវលេខ 75 កែងផ្លូវលេខ 80 សង្កាត់ស្រះចក ខណ្ឌដូនពេញ ភ្នំពេញ ទូរស័ព្ទ: 099 509 997 / 016 929 975 FACEBOOK: https://www.facebook.com/icsis2004 Telegram Channel: https://t.me/+GG3VditiVtswY2Fl គេហទំព័រ: www.ics.edu.kh អ៊ីម៉េលៈ info@ics.edu.kh	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T03:02:31.906Z", "category": "PR", "views": 90, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "short_sentences" ] }
មិនធម្មតា! Removed ក្លាយជាក្រុមហ៊ុនថៃតែ១គត់ ដែលអាចទទួលពានរង្វាន់អន្តរជាតិនៅប្រទេសអ៊ីតាលី	https://business-cambodia.com/articles/stevie-award-in-2023	Removed គឺជាក្រុមហ៊ុនថៃតែមួយគត់ដែលបានឈរនៅលើឆាកពិភពលោកក្នុងចំណោមក្រុមហ៊ុនចំនួន ១២,០០០ ជុំវិញពិភពលោកដោយថ្មីៗនេះ Removed បានទទួលពានរង្វាន់មួយឈ្មោះថា STEVIE AWARD ដែលជាពានរង្វាន់អន្តរជាតិនៅទីក្រុងរ៉ូម នៃប្រទេសអ៊ីតាលីផងដែរ។ ជាក់ស្តែង យោងតាមការចុះផ្សាយនៅលើផេកផ្លូវការរបស់ Removed Cambodia បានឱ្យដឹងថា នេះគឺជាឆ្នាំទី២ ហើយសម្រាប់ការទទួលបានពានរង្វាន់ជាសាកល ដូចជា STEVIE AWARD ក្នុងផ្នែក Growth Achievement in Corporate Expansion ប្រភេទ International Business Expansion ក្នុងគោលបំណងក្លាយជាក្រុមអាជីវកម្មគំរូ និងជាលេខមួយក្នុងការច្នៃប្រឌិត និងត្រៀមខ្លួនជាស្រេចដើម្បីបម្រើតម្រូវការនៃទីផ្សារគ្រឿងសំអាង និងអាហារបំប៉ននៅអាស៊ីអាគ្នេយ៍។ សម្រាប់ការទទួលបានពានរង្វាន់នៅប្រទេសអ៊ីតាលីនេះ គឺជាការលើកមុខមាត់ និងលើកកិត្តិយសខ្លាំងមួយដោយសារ Removed ក្លាយជាជាក្រុមហ៊ុន OEM/ODM របស់ថៃដំបូងគេដែលទទួលបានការទទួលស្គាល់ជាអន្តរជាតិនេះមិនតែប៉ុណ្ណោះសម្រាប់ពានរង្វាន់នេះត្រូវបានវិនិច្ឆ័យដោយគណៈវិនិច្ឆ័យដែលមានបទពិសោធន៍ និងបទពិសោធន៍ជាង ៣០០នាក់នៅជុំវិញពិភពលោក។ ជាមួយគ្នានោះដែរ ក្រុមហ៊ុន Removed ក៏បានថ្លែងអំណរអរគុណទៅដល់ Stevie Awards សម្រាប់ពានរង្វាន់ដ៏មានកិត្យានុភាពនេះ Revomed សូមសន្យាថា នឹងប្តេជ្ញាចិត្តយកចិត្តទុកដាក់ចំពោះគុណភាព ការច្នៃប្រឌិត និងការផ្តល់តម្លៃដល់អតិថិជន នឹងសន្យាថានឹងរក្សាចក្ខុវិស័យរបស់អតិថិជនរបស់យើងជាស្នូលរបស់យើង ហើយអ្នកប្រើប្រាស់តែងតែជាបេះដូង តាមរយៈជំនាញរបស់យើងជាអ្នកផ្តល់សេវារួមបញ្ចូលគ្នាអន្តរជាតិ។ មិនតែប៉ុណ្ណោះ ក្រុមហ៊ុន Removed ទៅទទួលពានរង្វាន់នៅប្រទេសអ៊ីតាលីមិនបានប៉ុន្មានផង ថ្មីៗនេះ លោកស្រីបណ្ឌិត Wasana Intasang ដែលជានាយកប្រតិបត្តិនៃក្រុមហ៊ុន REVOMED បានទទួលពានរង្វាន់ពីទស្សនាវដ្តី HOWE និងបានចូលរួមអបអរសាទរខួបលើកទី១១ នៃទស្សនាវដ្តី HOWE ដែលបង្កើតស្នាមញញឹម ផ្តល់សុភមង្គល ជាមួយប្រជាជនថៃមកយូរអង្វែង។ គួរបញ្ជាក់ថា សម្រាប់ក្រុមហ៊ុន Removed នេះជារង្វាន់មួយទៀតដែលពង្រឹងការប្តេជ្ញាចិត្ត និងការលះបង់របស់ REVOMED អស់រយៈពេលជាង ៨ឆ្នាំ ដើម្បីបង្កើនកម្រិតនៃឧស្សាហកម្មផលិតផលិតផលសុខភាព និងសម្រស់នៅក្នុងប្រទេសថៃ។ ដោយមានការបំផុសគំនិតចង់ឃើញប្រជាជនថៃបានប្រើប្រាស់គ្រឿងសម្អាង និងអាហារបំប៉នប្រកបដោយគុណភាព ជាមួយនឹងលទ្ធផលជាក់ស្តែងក្នុងតម្លៃសមរម្យ។ ដើម្បីឱ្យប្រជាជនថៃមានគុណភាពជីវិតកាន់តែប្រសើរផងដែរ៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-24T01:30:01.020Z", "category": "PR", "views": 109, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មេCBC បង្ហើបពីរឿងសំខាន់ៗ៣អ្នកត្រូវធ្វើមុននឹងខ្ចីលុយ ចៀសវាងទៅខ្ចីលុយត្រូវធនាគារបដិសេធ	https://business-cambodia.com/articles/things-to-do-before-you-take-loan-from-banks	អាចនិយាយបានថាការខ្ចីលុយគឺមនុស្សពិបាកចៀសណាស់នៅក្នុងជីវិតព្រោះក្នុងការរស់នៅមនុស្សតែងតែមានតម្រូវការលុយសម្រាប់ចំណាយលើរឿងផ្សេងៗដូច្នេះមនុស្សតែងតែពឹងពាក់ខ្ចីលុយគ្នានិងប្រើប្រាស់កម្ចីពីគ្រឹះស្ថានធនាគារនិងហិរញ្ញវត្ថុជាដើម។   ទាក់ទងនឹងការប្រើប្រាស់កម្ចីពីគ្រឹះស្ថានធនាគារនិងហិរញ្ញវត្ថុនេះដែរ លោក អឿង សុធារ័ត្ន ប្រធាននាយកប្រតិបត្តិក្រុមហ៊ុន ក្រេឌីតប្យួរ៉ូ( ខេមបូឌា)ហៅកាត់ថាCBC បានបង្ហើបនូវរឿងសំខាន់៣ដែលអ្នកត្រូវធ្វើមុននឹងទៅខ្ចីលុយធនាគារដើម្បីចៀសវាងស្នើកម្ចីហើយត្រូវធនាគារបដិសេធ។   ១. ត្រូវដឹងថាស្ថានប័ននោះមានលក្ខខណ្ឌដូចម្ដេចខ្លះ ត្រង់នេះលោក អឿង សុធារ័ត្នបានបង្ហើបថាមុននឹងខ្ចីលុយពីគ្រឹះស្ថានហិរញ្ញវត្ថុ អ្នកត្រូវដឹងថាតើស្ថានប័ននោះផ្ដល់សេវាអ្វីខ្លះព្រោះគ្រឹះស្ថាននីមួយៗមានលក្ខណៈខុសៗគ្នា។ ជាក់ស្ដែងគ្រឹស្ថានខ្លះផ្ដោតលើការផ្ដល់កម្ចីអាជីវកម្ម ចំណែកគ្រឹះស្ថានខ្លះទៀតផ្ដោតសំខាន់លើឥណទានគេហដ្ឋាន។ មួយវិញទៀតពួកគាត់គួរស្វែងយល់ទាក់ទងនឹងផលិតផលឥណទានឲ្យបានច្បាស់ព្រោះស្ថាប័នខ្លះឲ្យបង់សងរយៈពេល៥ឆ្នាំហើយស្ថាប័នខ្លះឲ្យបង់សងរយៈពេល៧ឆ្នាំពោលគឺអ្នកទៅខ្ចីលុយត្រូវដឹងថាស្ថាប័នផ្ដល់កម្ចីនីមួយៗមានលក្ខខណ្ឌដូចម្ដេចខ្លះ។   ២. មើលលទ្ធភាពខ្លួនឯង  ត្រូវមើលពីលទ្ធភាពថាតើខ្លួនឯងមានលទ្ធភាពបង់សងទៅគ្រឹះស្ថានបានកម្រិតណាដែរ។ ជាទូទៅការបង់សងគឺជាការបង់រំលស់។ ដូច្នេះអ្នកត្រូវដឹងថាតើក្នុងមួយខែៗគេតម្រូវឲ្យអ្នកបង់សងប៉ុនណា បើអ្នកខ្ចីលុយក្នុងទំហំប៉ុណ្ណឹងដើម្បីមើលថាតើអ្នកមានលទ្ធភាពបង់សងត្រលប់ឬអត់។   ៣. ពិនិត្យមើលប្រវិត្តឥណទាន  អ្នកខ្ចីលុយក៏ត្រូវពិនិត្យមើលប្រវត្តិឥណទានរបស់ខ្លួននៅក្នុងប្រព័ន្ធCBCដែរ។ បច្ចុប្បន្នពេលអ្នកទៅខ្ចីលុយនៅគ្រឹះស្ថានស្របច្បាប់ដែលជាសមាជិករបស់CBC ឈ្មោះរបស់អ្នកគឺត្រូវបានបញ្ជីក្នុងប្រព័ន្ធCBCដើម្បីឲ្យគ្រឹះស្ថានហិរញ្ញវត្ថុផ្សេងៗពិនិត្យប្រវត្តិឥណទានរបស់អ្នកមុនអនុម័តកម្ចីដល់អ្នក។   ទាក់ទងនឹងការមើលប្រវតិ្តឥណទាននេះដែរលោក អឿ សុធារ័ត្នបានបង្ហើបថាមុននឹងឲ្យគ្រឹះស្ថានណាមួយពិនិត្យមើលប្រវត្តិឥណទាន អ្នកគួរទៅពិនិត្យមើលប្រវត្តិឥណទានខ្លួនឯងជាមុនសិនដើម្បីដឹងថាតើប្រវត្តិឥណទានរបស់អ្នកនៅក្នុងប្រព័ន្ធCBCមានបញ្ហាអ្វីឬអត់។ ពេលខ្លះអាចមានបញ្ហាដូចជាខុសឈ្មោះ ហើយជួនកាលការបង់សងរបស់យើងទាន់ពេលវេលាប៉ុន្ដែប្រព័ន្ធUpload មិនទាន់ជាដើម។    ជាចុងក្រោយអំឡុងពេលសេដ្ឋកិច្ចធ្លាក់ចុះ មនុស្សមួយចំនួនមិនមានលទ្ធភាពបង់សងកម្ចីទៅធនាគារ លោក អឿ សុធារ័ត្នបានណែនាំឲ្យអ្នកដែលជួបបញ្ហាគ្មានលទ្ធភាពបង់សងធនាគារគួរលើកបញ្ហាដែលខ្លួនមានទៅនិយាយជាមួយនឹងគ្រឹះស្ថានធនាគារនិងហិរញ្ញវត្ថុដែលពួកគាត់កំពុងប្រើប្រាស់ដើម្បីចរចារកផ្លូវមួយដែលសមស្របទាំងអស់គ្នា៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T18:14:20.863Z", "category": "ហិរញ្ញវត្ថុ", "views": 2204, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ចង់ចេញរកស៊ីកុំយកលេសថាអត់លុយ ! គន្លឹះអាជីវកម្មទាំង ៣នេះ ទោះដើមទុនតិចក៏អាចចេញរកស៊ីបាន	https://business-cambodia.com/articles/sale-for-start-business	សំណួរមួយនេះ យើងតែងឮជាញឹកញាប់ពីសំណាក់ក្រុមយុវជនក្មេងៗដែលមានគំនិតចង់ចេញរកស៊ីតែមិនដឹងរកស៊ីអ្វីព្រោះដើមទុនដែលមាននៅក្នុងខ្លួនគឺមានស្ដួចស្តើងដែលជាហេតុធ្វើឲ្យពួកគេមានភាពខ្លាចរអា និងមិនហ៊ានចាប់ផ្ដើមអាជីវកម្មទាំងនោះ។   មែនទែនទៅ ថ្វីបើដើមទុនវាជាចំណុចសំខាន់សម្រាប់ការចេញរកស៊ីដំបូងក៏ពិតមែន ប៉ុន្ដែក៏មិនមែនមានន័យថាបើយើងមិនមានដើមទុនគ្រប់គ្រាន់យើងមិនអាចចេញរកស៊ីបាននោះទេ។ អ្នកទាំងអស់គ្នាត្រូវចាំថា មានសហគ្រិនជោគជ័យជាច្រើននាក់ដែលចាប់ផ្ដើមអាជីវកម្មឡើងដោយបាតដៃ ទទេរហើយទីបំផុតពួកគេនៅតែអាចទទួលបានជោគជ័យ នេះមានន័យថាអ្វីៗក៏អាចកើតឡើងបានដែរ អ្វីដែលសំខាន់គឺឆន្ទៈរបស់យើង ដូច្នេះសូមកុំយកប្រាក់ជាឧបសគ្គធំមករារាំងអ្នកក្នុងការបង្កើតមុខរបរអី។ ថ្ងៃនេះ Business Cambodia នឹងលើយកគន្លឹះអាជីវកម្មដែលអាចឲ្យអ្នកចាប់ផ្ដើមជាមួយដើមទុនតិចតួចបាន ហើយអ្នកក៏គួរតែចាប់ផ្ដើមរត់ទៅតាមក្ដីស្រមៃរបស់អ្នកផងដែរ។   ១. ចាប់ផ្ដើមអាជីវកម្មធម្មតា ឬងាយៗជាមុនសិន   ប្រសិនបើដើមទុនរបស់អ្នកនៅមានកម្រិតអ្នកមិនគួរសម្លឹងទៅមើលអាជីវកម្មធំៗនោះទេ ផ្ទុយមកវិញអ្នកគួរតែងាកមកមើលអាជីវកម្មណាដែលចាយទុនតិចហើយចំណូលហូរចូលមិនដាច់។ ជាយោបល់របស់យើង អ្នកគួរតែចាប់ផ្ដើមអាជីវកម្មបែបលក់ទំនិញតាមអនឡាញ ព្រោះអាជីវកម្មមួយនេះ មិនត្រូវការដើមទុនច្រើននោះទេ ហើយអ្នកក៏មិនចាំបាច់យកទំនិញមកស្ដុកទុកចោលនោះដែរ។ អ្នកលក់ដែលខ្លាំងពូកែ គឺពួកគេមិនដែលយកទំនិញមកស្ដុកទុកហើយទើបបានដើររកអតិថិជននោះទេ ពោលគឺពួកគេតែងតែស្វែងរកអតិថិជនជាមុនសិនទើបយកទំនិញមកតាមក្រោយ នេះជាអ្វីដែលអ្នកលក់អនឡាញចាប់ផ្ដើមជាមួយអាជីវកម្មតាមប្រព័ន្ធអ៊ីនធើណេតមួយនេះ។   ២. យកទំនិញណាដែលងាយលក់ចេញទៅវិញ   នៅពេលដែលចាប់ផ្ដើមអាជីវកម្មដំបូងជាមួយដើមទុនតិចអ្វីដែលអ្នកគួរជៀសវាងនោះគឺការយកទំនិញមកស្ដុកចោលច្រើន ហើយមិនមែនជាទំនិញដែលមានតម្រូវការក្នុងទីផ្សារ។ អ្នកសាកគិតទៅមើលថា ប្រសិនបើយើងមានដើមទុនតិច ហើយយើងយកលុយទាំងនោះទៅកប់ចោលជាមួយទំនិញដែលលក់មិនចេញ តើយើងមានដើមទុនឯណាទៀតដើម្បីធ្វើឲ្យមានលំហូរសាច់ប្រាក់ក្នុងអាជីវកម្មរបស់យើង? សម្រាប់អាជីវកម្មដំបូងដែលអមជាមួយដើមទុនតិចបែបនេះ លំហូរសាច់ប្រាក់គឺពិតជាសំខាន់ខ្លាំងណាស់ ព្រោះយើងត្រូវការបង្វិលលុយចេញចូល និងទិញទំនិញថ្មីដើម្បីលក់ចេញទៅវិញដើម្បីឲ្យអាជីវកម្មរបស់យើងដើរទៅមុខ។   ៣. ចាប់ផ្ដើមអាជីវកម្មប្រភេទសេវាកម្ម   បើគ្មានជម្រើសលក់ផលិតផលអ្វីនោះទេ លោកអ្នកគួរតែសាកល្បងទៅលើការលក់សេវាកម្មវិញម្ដង។ ការជ្រើសរើសប្រភេទសេវាកម្ម គឺអាចជួយឲ្យអ្នកមិនចាំបាច់ចំណាយថ្លៃដើមច្រើនពេកនោះទេ ហើយអ្នកក៏គួរតែចាប់ផ្ដើមជាមួយអ្វីដែលជាបទពិសោធន៍ និងចំណង់ចំណូលចិត្តរបស់អ្នកផងដែរ ព្រោះការធ្វើតាមចំណង់ចំណូលរបស់យើងវានឹងទទួលបានលទ្ធផលល្អប្រសើរ។ យ៉ាងណាមិញ អាជីវកម្មសេវាកម្មដែលកំពុងពេញនិយមនៅប្រទេសកម្ពុជាដូចជា សេវាជួសជុលម៉ាស៊ីនត្រជាក់តាមផ្ទះ សេវាកម្មសំអាតផ្ទះ ឬជួសជុលទូរស័ព្ទ ឬទូរទស្សន៍ ជួលជុលបរិក្ខារបន្ទប់ទឹក និងបោកគក់ជាដើម៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T10:28:15.963Z", "category": "កំពូលអ្នកលក់", "views": 358, "author": { "first_name": "Srey ", "last_name": "Nuth", "email": "sreynuthratanak@gmail.com" }, "quality_warning": [ "noisy", "short_sentences" ] }
មិនធម្មតា! ក្រៅតែជាផ្លូវជាតិវែងជាងគេ ផ្លូវជាតិលេខ៥ ក៏ជាផ្នែកដ៏សំខាន់តភ្ជាប់ប្រទេស៤នេះ	https://business-cambodia.com/articles/national-road-five-update	សម្តេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជា បានមានប្រសាសន៍ថា កំណាត់ផ្លូវជាតិលេខ៥ មិនត្រឹមតែជាខ្សែផ្លូវជាតិដែលវែងជាងគេនោះទេ ប៉ុន្ដែផ្លូវនេះក៏ជាផ្លូវយុទ្ធសាស្ត្រដ៏សំខាន់ សម្រាប់ការតភ្ជាប់សេដ្ឋកិច្ចនៅតាមតំបន់ជុំវិញ ក៏ដូចជាការតភ្ជាប់រចនាសម្ព័ន្ធដឹកជញ្ជូននៅទូទាំងប្រទេស ។ ការលើកឡើងនេះត្រូវបានធ្វើនៅក្នុងការសម្ពោធដាក់ឱ្យប្រើប្រាស់ជាផ្លូវការ “កំណាត់ផ្លូវជាតិលេខ៥ ចាប់ពីព្រែកក្តាម ទៅដល់បាត់ដំបងកាលពីថ្ងៃទី២២ ខែវិច្ឆិកា ឆ្នាំ២០២៣។     សម្ដេចមានប្រសាសន៍បន្ដថា ផ្លូវជាតិលេខ៥ នេះក៏តភ្ជាប់យ៉ាងប្រទាក់ក្រឡាជាមួយបណ្ដាញខ្សែផ្លូវជាតិ, ផ្លូវខេត្ត និងតំបន់ទីប្រជុំជនសំខាន់ៗជាច្រើន ហើយថែមទាំងតភ្ជាប់ទៅកាន់ច្រកទ្វារអន្តរជាតិកម្ពុជា-ថៃ ក្រុងប៉ោយប៉ែត, ខេត្តបន្ទាយមានជ័យ ផងដែរ ។   នៅក្នុងក្របខណ្ឌតំបន់, ផ្លូវជាតិលេខ ៥ ជាផ្នែកដ៏សំខាន់មួយនៃការតភ្ជាប់ពីប្រទេសចិន, ឆ្លងកាត់ប្រទេសមីយ៉ាន់ម៉ា, ឆ្លងកាត់ប្រទេសថៃ មកដល់កម្ពុជា និងបន្តទៅប្រទេសវៀតណាម ដែលផ្លូវនេះត្រូវបានគេហៅថា ផ្លូវអាស៊ានហាយវេ លេខ ១ (AH1) ។   សូមជម្រាបថា ផ្លូវជាតិលេខ ៥ មានប្រវែងសរុប ៣៣០,៨៩ គីឡូម៉ែត្រ ចាប់ផ្ដើមពីព្រែកក្ដាម រហូតដល់សិរីសោភ័ណ។ ក្នុងនោះចំពោះការធ្វើឲ្យប្រសើរឡើងវិញត្រូវបានបានបែងចែកជា ៣ កំណាត់ រួមមាន៖ (១.) កំណាត់ភាគខាងជើង «បាត់ដំបង-សិរីសោភ័ណ», (២.) កំណាត់ភាគខាងត្បូង «ព្រែកក្ដាម-ធ្លាម្អម» និង (៣.) កំណាត់ភាគកណ្ដាល «ធ្លាម្អម-បាត់ដំបង» ដែលប្រើប្រាស់រយៈពេលសាងសង់សរុបប្រមាណ ៧ ឆ្នាំ និង ប្រើថវិកាសរុបប្រមាណ ៦៩១ លានដុល្លារអាមេរិក, ក្រោមឥណទានសម្បទានពីរដ្ឋាភិបាលនៃប្រទេសជប៉ុន៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T09:58:10.741Z", "category": "អចលនទ្រព្យ", "views": 217, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លោក លឹម សភា ចាយទុនជាង៣ពា.ន់$ បង្កើតសិប្បកម្មផលិតសៀង លក់ពេញ៩ខេត្តក្រុង ត្រឹមពេល៥ឆ្នាំ	https://business-cambodia.com/articles/sreng-hun-by-sopheap	ក្រោយបញ្ចប់ការសិក្សាផ្នែកម៉េកានិចឧស្សាហកម្ម និងមានបទពិសោធន៍ធ្វើការឱ្យគេជាង១ឆ្នាំ លោក លឹម សភា បានចាយទុនជាង៣ពាន់ដុល្លារ បង្កើតសិប្បកម្មស្រេងហ៊ុន ផលិតសៀងនិងទឹកម្ទេសដោយមានរូបមន្តតពីដូនតាតាំងពីឆ្នាំ ១៩៨៨ មកម្ល៉េះ។   សិប្បកម្មថ្មីក្រោមទឹកដៃផលិតសៀងតាមរូបមន្តចាស់វស្សា បានក្រោកឈរឡើងចាប់ពីឆ្នាំ២០១៧ នៅក្នុងស្រុកតាំងគោក ខេត្តកំពង់ធំ ត្រឹមរយៈពេលតែជាង៥ឆ្នាំប៉ុណ្ណោះ ក៏អាចពង្រីកការលក់របស់ខ្លួនបានដល់ទៅ៨ខេត្ត ព្រមទាំងទៅដល់ទឹកដីក្រុងភ្នំពេញផងដែរ។ តើម្ចាស់សិប្បកម្មខ្មែរមួយនេះធ្វើបែបណាខ្លះទើបអាចពង្រីកទីផ្សាររបស់ខ្លួនបានលឿនបែបនេះ?   នៅក្នុងបទសម្ភាសន៍ជាមួយនឹង Business Cambodia លោក លឹម សភា ស្ថាបនិកសិប្បកម្មស្រេងហ៊ុន បានលើកឡើងថា ដើម្បីអាចឈានមកដល់ចំណុចនេះ រូបលោកបានយកចិត្តទុកដាក់ទៅលើកត្តាសំខាន់ធំៗ៥គឺ៖   ទី១. គុណភាព៖ ត្រូវប្រាកដថាផលិតផលមានគុណភាពល្អពិត ឆ្ងាញ់ពិត មិនមែនចេះតែថា ឬធ្វើទីផ្សារបោកអតិថិជនឡើយ។ ផលិតផលមានគុណភាពល្អ ភ្ញៀវទិញហើយចង់ទិញទៀត។ ជាក់ស្ដែងដូចជាផលិតផលសៀងផ្អែម សៀងប្រៃ ព្រមទាំងទឹកម្ទេស ទឹកស៊ីអ៊ីវជាដើម ដែលមាននៅក្នុងស្រេងហ៊ុន សុទ្ធសឹងតែជារបស់ដែលមានគុណភាព មិនថាការវេចខ្ចប់ឬរសជាតិទេ។   ទី២. ភាពខុសប្លែក៖ បង្កើតចំណុចពិសេសប្លែកពីអ្នកដទៃ ជាពិសេសគឺបង្កើតឱ្យខុស និងពិសសជាងដៃគូប្រកួតប្រជែងដែលមាននៅលើទីផ្សារ។ ពីដើមគេលក់សៀងច្រកថង់ ដាក់កាដុងជ័រធំៗ តែស្រេងហ៊ុនកែប្រែមកជាការវេចខ្ចប់ដោយដប ឬកែវ បរិមាណសមល្មមងាយស្រួលប្រើប្រាស់។   ទី៣. ស្ដង់ដារ៖ ផលិតផលត្រូវឆ្លងកាត់ការត្រួតពិនិត្យ និងមានការទទួលស្គាល់ពីស្ថាប័នផ្សេងៗដែលពាក់ព័ន្ធ។ ជាក់ស្ដែងសិប្បកម្មស្រេងហ៊ុន ទទួលបានវិញ្ញាប័ណ្ណបត្រពីមន្ទីរឧស្សាហកម្មបច្ចេកវិទ្យា នវានុវត្តន៍ខេត្តកំពង់ធំ ទទួលបានការទទួលស្គាល់ពី វិទ្យាស្ថានស្ដង់ដារជាតិ ព្រមទាំងទទួលបានការទទួលស្គាល់ពីភូមិមួយផលិតផលមួយផងដែរ។   ទី៤. មានទំនួលខុសត្រូវ៖ ចេញមុខដោះស្រាយ និងទទួលខុសត្រូវរាល់ពេលបង្កើតកំហុស ឬអតិថិជនមិនពេញចិត្តលើរឿងអ្វីមួយ។   ទី៥. ចេញធ្វើទីផ្សារដោយផ្ទាល់៖ អាជីវកម្មលក្ខណៈគ្រួសារ យើងជាម្ចាស់ត្រូវតែចេញមុខលក់ដោយខ្លួនឯង ត្រូវធ្វើជាមនុស្សដែលគួរឱ្យទុកចិត្តបាន និងចេញទៅរកអតិថិជន នៅកន្លែងទីផ្សារគោលដៅដែលត្រូវជាមួយផលិតផលរបស់ខ្លួន។   ជាការពិតណាស់ដែលថាការបង្កើតអាជីវកម្មផ្ទាល់ខ្លួនមួយ និងនាំផលិតផលរបស់យើងទៅឱ្យទីផ្សារទទួលស្គាល់ជារឿងលំបាក ប៉ុន្តែដរាបណាអ្នកមានគោលដៅច្បាស់លាស់ មានការយកចិត្តទុកដាក់ ខំប្រឹងមិនចុះចាញ់ អ្នកប្រាកដជាអាចឈរជើងលើទីផ្សារនេះបានមិនខាន។ តួយ៉ាងដូចសិប្បកម្មស្រេងហ៊ុន របស់លោកសភាអ៊ីចឹង អាចមកដល់ចំណុចនេះក៏ព្រោះតែ មានការលះបង់ខំប្រឹងមិនព្រមចុះចាញ់របស់សហគ្រិនខ្មែរ ដែលមានទស្សនៈវិស័យវែងឆ្ងាយដើម្បីប្រយោជន៍មនុស្សជុំវិញខ្លួន៕   ប្រសិនបើបងប្អូនមានចំណាប់អារម្មណ៍ចង់ស្វែងយល់បន្ថែមពីសិប្បកម្មស្រេងហ៊ុន ឬក៏ចង់គាំទ្រសិប្បកម្មខ្មែរយើង បងប្អូនអាចធ្វើការទំនាក់ទំនងតាមរយៈផេកផ្លូវការ៖ សិប្បកម្ម ស្រេងហ៊ុន ឬតាមទូរស័ព្ទលេខ៖ ០៩២៨៧៤២៧៣ ។   អត្ថបទដោយ៖ SOKLY SO-កូនផ្កាឈូក	{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T09:56:32.070Z", "category": "ហិរញ្ញវត្ថុ", "views": 227, "author": { "first_name": "SOKLY", "last_name": "SO", "email": "soklyso.edu@gmail.com" }, "quality_warning": [ "noisy", "short_sentences" ] }
តម្លៃនៅខ្មែរ! មានលុយក្រោម២ម៉ឺន$ អាចទិញឡានអគ្គិសនី ១ម៉ូដែលបានហើយ ខណៈទំហំប៉ុន Toyota Raize	https://business-cambodia.com/articles/ev-car-low-price	សម្រាប់បងប្អូនមានថវិកា ២ម៉ឺនដុល្លារ ហើយចាប់អារម្មណ៍លើរថយន្តអគ្គិសនីសម្រាប់ជិះក្នុងក្រុង និងតាមទីប្រជុំជន  ដែលមានរូបរាងតូច ត្រូវម៉ាច់តែម្តង ខណៈរថយន្ត MENGO របស់ប្រទេសចិនមួយម៉ូឌែលនេះ នាំចូលមកដល់ស្រុកខ្មែរមានតម្លៃមិនដល់២ម៉ឺនដុល្លារទេ ជាមួយកម្លាំងថ្មតូចតែអាចទ្រទ្រង់ចម្ងាយផ្លូវរហូតដល់ 200Kmបាន។ MENGO ជាឡានអគ្គិសនីដាបបល(Double)សន្សំសំចៃ ពោលគឺថាចំពោះឡានអគ្គិសនីទាំងអស់ត្រូវបានចាត់ទុកជាប្រភេទយានយន្តដែលប្រើថាមពលដែលសន្សំសំចៃជាងយានយន្តប្រើម៉ាស៊ីនចំហេះក្នុង ១កម្រិត ហើយអ្វីដែលធ្វើឲ្យ MENGO ឡើងកម្រិតសន្សំសំចៃថែម ១កម្រិតទៀតនោះ គឺទៅលើថាមពលម៉ូទ័រអគ្គិសនីតូចល្មម អាចបើកបរក្នុងល្បឿនបំផុតតែ 100Km/h  និងមានអាគុយទំហំតែ 17.25Kwh អាចសាកភ្លើងមួយពេញរត់បាន 200Km រីឯការសាកថ្មត្រូវការពេលតែ ៦ ទៅ ៨ម៉ោង ប៉ុណ្ណោះ។ ម្យ៉ាងវិញទៀត សម្រាប់ម៉ូទ័ររបស់ឡាននេះ ត្រូវបានប្រើជាប្រភេទ PMSM (Permanent magnet synchronous Motor) ភាគច្រើនម៉ូទ័រនេះគេយកទៅប្រើលើឡានដង់ស៊ីតេថាមពលខ្ពស់ និងមានសំឡេងស្ងាត់ល្អ ហើយឡាន MENGO នេះដែរក៏អាចសណ្តោងរបស់របរធ្ងន់ៗផងដែរ។ គួរជំរាបផងដែរ ចំពោះឡានអគ្គិសនី LETIN MENGO នេះមានតម្លៃត្រឹមតែ ១៨២០០ដុល្លារ ហើយសម្រាប់ការធានាវិញទៅដល់ ៣ឆ្នាំ ។ ដូច្នេះប្រសិនអ្នកទាំងអស់ចាប់អារម្មណ៍ចង់ជិះឡានអគ្គិសនីលក្ខណ:គ្រួសារ ជាពិសេសអ្នកដែលរស់នៅបែបទីក្រុង មានមុខរបរ និងការងារក្នុងទីក្រុងភ្នំពេញ ឬបណ្តាខេត្តផ្សេងៗ គឺសាកសមបំផុតសម្រាប់ការជិះផ្លូវជិត និងមានសុវត្ថិភាព ថែមទៀតនោះអាចទាក់ទងផ្ទាល់ទៅកាន់ហ្វេសប៊ុកផេក Car4you Camboida  ឬ EV Cambodia និងតាមរយ:លេខទូរស័ព្ទ 099 22 66 05 ។	{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T09:40:06.328Z", "category": "កំពូលអ្នកលក់", "views": 614, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ចប់ទី១២! ចង់រៀន Digital Marketing លោក មាស សកល បង្ហើបថាយុវជន ត្រូវត្រៀម៣ដំណាក់នេះ	https://business-cambodia.com/articles/digital-marketing-expert-sharing-	ជំនាញ Digital Marketing ត្រូវបានគេស្គាល់ថាជំនាញមួយដែលទីផ្សារត្រូវការ ចេះច្បាស់ចំណូលខ្ពស់។ ដូច្នេះចំពោះបងប្អូនសិស្សានុសិស្សដែលទើបប្រឡងចប់បាក់ឌុប ចង់រៀនជំនាញដែលជាតម្រូវការទីផ្សារនាពេលបច្ចុប្បន្នមួយនេះ លោក មាស សកល ស្ថាបនិក រង្វង់ - RONGVONG និងជាអ្នកជំនាញ Digital Marketing បទពិសោធន៍១៥ឆ្នាំលើវិស័យនេះបានឱ្យដឹងថា យុវជនដែលមានបំណងចង់រៀនជំនាញទីផ្សារ 4.០នេះត្រូវត្រៀមដំណាក់កាលសំខាន់ទាំង៣ចំណុចនេះ៖   ដំណាក់កាលទី១   លោក មាស សកល បានឱ្យដឹងថានៅក្នុងដំណាក់កាលដំបូងការចាប់ផ្ដើមពីមនុស្សគ្មានបទពិសោធន៍ សោះ យើងគួរតែត្រៀមខ្លួនលើ ៣ចំណុចសំខាន់ៗ៖   ទី១. ចេះប្រើទូរស័ព្ទ ឬ កុំព្យូទ័រ ដើម្បីងាយស្រួលប្រើ Tools និង Software មួយចំនួនសម្រួលដល់ការងារ។   ទី២. មូលដ្ឋានភាសាអង់គ្លេស គួរតែអាចអាន និងសរសេរភាសាអង់គ្លេសបានខ្លះ ដើម្បីងាយស្រួលស្រាវជ្រាវ។   ទី៣. ធ្លាប់លេងបណ្ដាញសង្គម  យល់ដឹងពីជីវិតលើបណ្ដាញសង្គមខ្លះ ដើម្បីងាយស្រួលធ្វើទីផ្សារចំគោលដៅ។   ត្រង់ចំណុចនេះដែរអ្នកជំនាញរូបនេះបានឱ្យដឹងថាជំនាញទីផ្សារឌីជីថលគឺមានភាពទូលំទូលាយណាស់ ហើយនរណាៗក៏អាចរៀនជំនាញនេះបានដែរ ត្បិតអ្វីមានមនុស្សច្រើនណាស់ ចេញពីវិស័យផ្សេងៗគ្នាងាកមកចាប់ជំនាញមួយនេះ។ ក្នុងនោះមានដូចជានិស្សិតសកលវិទ្យាល័យ, ជាIT Support, ជាពលករ, ជាអាជីវករ, ជាគ្រូភាសាអង់គ្លេស, ជាអ្នកឌីសាញ, និងជំនាញផ្សេងទៀត ។ ជាក់ស្តែងសម្រាប់រូបលោក ផ្ទាល់ មុនពេលចាប់ជំនាញនេះលោកក៏ជាអ្នកជំនាញផ្នែកលក់ម្នាក់ដែរ។     ដំណាក់កាលទី២   ជាដំណាក់កាលដែលយើងត្រូវបុកគ្រឹះជំនាញមូលដ្ឋានជាច្រើនប្រភេទទៅតាមតម្រូវការរបស់ខ្លួនយើងងថាយើងខ្លួនឯងចង់ក្លាយទៅជាអ្នកឯកទេសអ្វីលើជំនាញ Digital Marketing នេះ។ ខណៈជំនាញគ្រឹះសំខាន់ៗដែលយើងត្រូវបំពាក់នៅក្នុងដំណាក់កាលទី២នេះ លោក មាស សកល បានគូសបញ្ជាក់ថាមានដូចជាជំនាញសរសេរមាតិកា, មូលដ្ឋានគ្រឹះក្នុងការចនារូបភាព, មូលដ្ឋានគ្រឹះបង្កើតវីដេអូខ្លី និងមូលដ្ឋានគ្រឹះក្នុងការផ្សព្វផ្សាយលើហ្វេសប៊ុក។   ដំណាក់កាលទី៣   អ្នកជំនាញរូបនេះបានបញ្ជាក់បន្ថែមថាក្រោយពីចេះច្បាស់អំពីការ២ដំណាក់កាលខាងលើហើយ យើងត្រូវបន្តរៀនបន្ថែមទៀត លើជំនាញបច្ចេកទេស ឬជំនាញគ្រប់គ្រងទីផ្សារបណ្តាញសង្គម។   ប្រសិនបើយើងចង់ធ្វើជា អ្នកជំនាញឯកទេស គឺត្រូវពង្រឹងជំនាញណាមួយក្នុងចំណោមជំនាញគោលទាំង៤ ដែលបានរៀបរាប់ខាងលើ ឲ្យមុតស្រួច។ មួយវិញទៀតប្រសិនបើយើងចង់ធ្វើជា អ្នកគ្រប់គ្រងទីផ្សារបណ្ដាញសង្គម គឺត្រូវច្បាស់ពីយុទ្ធសាស្រ្តទីផ្សារដែលគេនិយមប្រើនៅស្រុកខ្មែរ។   ទន្ទឹមនឹងនេះដែរអ្នកជំនាញរូបនេះបានឱ្យដឹងថាចំពោះការរៀនជំនាញទាំងនេះគឺប្រើពេលខ្លីប៉ុណ្ណោះឱ្យតែយើងមានចំណូលចិត្ត និងប្រឹងប្រែងធ្វើការលើវាខ្លាំង។ មួយវិញទៀតសម្រាប់អ្នកចេះវិស័យឌីជីថលម៉ាឃីតនេះទៅជាជំនាញណាមួយក្នុងសហគមន៍ឌីជីថលនេះ នឹងអាចរកចំណូលបានចន្លោះពី១៥០$-១៥០០$ ថែមទាំងអាចវិវត្តន៍ខ្លួនក្លាយជាអ្នកធ្វើការឯករាជ្យ បុគ្គលិកក្រុមហ៊ុន អ្នកលក់រាយអនឡាញឬជាម្ចាស់អាជីវកម្មខ្នាតតូចបាន (SME)។   បើយើងក្រឡេកមកមើលពីទីផ្សារបច្ចុប្បន្នបន្តិចយើងសង្កេតឃើញថា ម្ចាស់អាជីវកម្មមួយចំនួនសព្វថ្ងៃនេះមិនទាន់យល់ច្បាស់ពីរបៀបធ្វើទីផ្សារបែបឌីជីថល 4.0 ឬ 5.០ នៅឡើយទេ ខណៈពិភពលោកនឹងដើរដល់ទីផ្សារ 6.0 នាពេលដ៏ឆាប់រហ័ស។ ដូច្នេះហើយបានជាគេតែងត្រូវការអ្នកចេះធ្វើទីផ្សារលើប្រព័ន្ធឌីជីថលច្បាស់លាស់ ជំនាញខ្ពស់។   អាស្រ័យហេតុនេះសម្រាប់អ្នកទើបចប់បាក់ឌុប ហើយមិនច្បាស់ថាចាប់ជំនាញណាមួយ អាចជ្រើសរើសជំនាញណាមួយនៅវិទ្យាស្ថាន ឬសាកលវិទ្យាល័យសិន។   ក្នុងនោះ ស្ថាបនិក រង្វង់ - RONGVONG បានលើកទឹកចិត្តដល់អ្នកដែលចង់ហក់ចូលវិស័យ Digital Marketing គួរតែរៀនវគ្គខ្លីបន្ថែមជំនាញនេះក្នុងឆ្នាំទី១ស្របគ្នាជាមួយជំនាញនៅសកលវិទ្យាល័យបានផងដែរ ដើម្បីដឹងថាតើយើងស្រឡាញ់ជំនាញមួយណាហើយរំភើបជាមួយ Digital Marketing ដែរឬអត់។   គួរជម្រាបថា លោក មាស សកល ជាស្ថាបនិក រង្វង់ - RONGVONG  ដែលជាវេទិកាបណ្តុះបណ្តាលជំនាញ Marketing ជាភាសាខ្មែរដ៏ពេញនិយមមួយរបស់អ្នកស្រឡាញ់វិស័យឌីជីថល ខណៈលោកក៏ជាអ្នកចែករំលែកមួយរូប និងជាគ្រូបង្រៀនឯកទេសលើជំនាញនេះផងដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T09:37:27.982Z", "category": "ភាពជាអ្នកដឹកនាំ", "views": 1361, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ហាងឆេងមាសឡើងជិតដល់២,៤០៩$ក្នុង១តម្លឹង តើគួរទិញឬលក់ចេញ? នេះការណែនាំរបស់អ្នកជំនាញ	https://business-cambodia.com/articles/should-you-buy-or-sell-gold-in-late-2023	កាលពីអំឡុងដើមខែតុលាឆ្នាំ២០២៣នេះតម្លៃហាងឆេងមាសលើទីផ្សារអន្តរជាតិត្រូវគេជួញដូរក្នុងតម្លៃត្រឹមតែ១,៨១១ដុល្លារក្នុងមួយអោនប៉ុន្ដែមកដល់ថ្ងៃទី២៣ខែវិច្ឆិកានេះតម្លៃហាងឆេងមាសលើទីផ្សារអន្តរជាតិបានចាប់ផ្ដើមហក់ឡើងជិត២ពាន់ដុល្លារក្នុងមួយអោន( ស្មើនឹង២,៤០៩ដុល្លារក្នុងមួយតម្លឹង)។   គិតត្រឹមថ្ងៃនេះមាសបន្តឡើងដល់១,៩៩៦ដុល្លារក្នុងមួយអោន(ស្មើនឹង២,៤០៤ដុល្លារក្នុងមួយតម្លឹង)។ បើតាមការលើកឡើងរបស់លោក ឈា ឆាយហេង ប្រធានផ្នែកប្រឹក្សាយោបល់ហិរញ្ញវត្ថុនិងប្រធានផ្នែកលក់នៃក្រុមហ៊ុនមូលបត្រ PP Link Securities បានឲ្យដឹងថាក្នុងរយៈពេលខ្លី តម្លៃហាងឆេងមាសអាចនឹងមានទំនោរឡើងខណៈតម្លៃខ្ពស់ប្រចាំឆ្នាំ២០២៣គឺនៅ២,០៧០ដុល្លារក្នុងមួយអោន។ យ៉ាងណាមិញសម្រាប់ការវិនិយោគរយៈពេលវែងវិញតម្លៃហាងឆេងមាសអាចនឹងចុះមកក្រោមវិញ។   លោកបានឲ្យដឹងទៀតថាកត្តាដែលធ្វើឲ្យហាងឆេងមាសចាប់ផ្ដើមហក់ឡើងនាពេលថ្មីៗនេះគឺដោយសារកត្តាភូមិសាស្រ្តនយោបាយដូចជាសង្រ្គាមរវាងរុស្ស៊ីនិងអ៊ុយក្រែន និងសង្រ្គាមរវាងប៉ាឡេស្ទីនជាមួយអ៊ីស្រាអែល។ ហើយកត្តាមួយទៀតនោះគឺគោលនយោបាយហិរញ្ញវត្ថុរបស់សហរដ្ឋអាមេរិក។ ជាក់ស្ដែងធនាគារកណ្ដាលរបស់សហរដ្ឋអាមេរិកសម្រេចមិនបន្តដំឡើងការប្រាក់ដុល្លារដែលធ្វើឲ្យប្រាក់ដុល្លារអាមេរិកចាប់ផ្ដើមធ្លាក់ចុះ។ ដូច្នេះកត្តាទាំងនេះហើយដែលរុញឲ្យតម្លៃមាសហក់ឡើង។   ចុះអំឡុងពេលនេះ តើអ្នកវិនិយោគគួរតែទិញមាសទុកឬលក់មាសចេញ? ជុំវិញសំណួរថាតើពេលនេះ គួរទិញមាសទុកឬលក់មាសចេញ លោក ឈា ឆាយហេងបានឲ្យដឹងបើយោងពីចិត្តសាស្រ្តនៃការជួញដូរ អ្នកដែលបានទិញមាសកាលនៅតម្លៃខ្ទង់១៨០០ដុល្លារក្នុងមួយអោននិងខ្ទង់១៩០០ដុល្លារក្នុងមួយអោន ពេលមាសឡើងដល់ក្បែរ២ពាន់ដុល្លារក្នុងមួយអោនគឺជាឱកាសដែលពួកគាត់អាចយកផលចំណេញពោលគឺលក់មាសចេញ។   លោកបានបង្ហើបថាជារួមទំហំនៃការជួញដូរមាសនៅចុងឆ្នាំ២០២៣នេះអាចនឹងមានអ្នកលក់មាសចេញច្រើនជាងអ្នកទិញមាសចូលដោយសារតែកម្ដៅនយោបាយរវាងមហាអំណាចចិននិងសហរដ្ឋអាមេរិកហក់បីដូចជាថយចុះច្រើន។ ជាក់ស្ដែងក្នុងប្រជុំអាស៊ីប៉ាស៊ីហ្វិកនៅរដ្ឋកាលីហ្វញ៉ាថ្ងៃមុន ប្រធានាធិបតីអាមេរិក លោក Joe Biden និងលោក Xi Jinping ប្រធានាធិបតីចិនបានបង្ហាញអាកប្បកិរិយាទន់ភ្លន់ដាក់គ្នាតាមរយៈការចាប់ដៃរាក់ទាក់គ្នា។    បើយើងងាក់មកមើលទីផ្សារហាងឆេងមាសក្នុងស្រុកយើងវិញឃើញថាហាងឆេងមាសក្នុងស្រុកក៏ចាប់ផ្ដើមហក់ឡើងផងដែរ។ ជាក់ស្ដែងគិតត្រឹមថ្ងៃនេះហាងឆេងមាសក្នុងស្រុកឡើងដល់២៣៥ដុល្លារក្នុងមួយជី។   សម្រាប់បងប្អូនចង់ស្វែងយល់នឹងចាប់ឱកាសវិនិយោគលើហាងឆេងមាសអន្តរជាតិអាចធ្វើការសិក្សាស្រាវជ្រាវជាពិសេសអាចទាក់ទងក្រុមហ៊ុនមូលបត្រ PP Link Securities ដើម្បីទទួលបានការប្រឹក្សាបន្ថែមពីការវិនិយោគលើទីផ្សារហិរញ្ញវត្ថុ៕	{ "spider_name": "businesscambodia", "scrape_at": "2025-06-14_19:40:14", "date_created": "2023-11-23T09:12:40.707Z", "category": "ហិរញ្ញវត្ថុ", "views": 1420, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }

Subsets and Splits

No community queries yet

The top public SQL queries from the community will appear here once available.